
Prologas 


Ši knyga — tai visų pirma pasakojimas apie žmogų, kuris di- 
džiąją gyvenimo dalį gyveno Vakarų Europoje antroje dvi- 
dešimto amžiaus pusėje. Apskritai jis buvo vienišius ir vis 
dėlto retkarčiais palaikydavo ryšius su kitais žmonėmis. Gy- 
veno jis sunkiais ir neramiais laikais. Šalis, kur jis išvydo švie- 
są, lėtai, tačiau neišvengiamai ritosi į neturtingesniųjų šalių 
ekonominę zoną; nuolat tykojami skurdo, jo kartos žmonės 
gyveno, beje, jausdami vienatvę ir kartėlį. Meilės, švelnu- 
mo ir žmogiškos bičiulystės jausmai buvo beveik išnykę, jo 
amžininkų tarpusavio santykiai dažniausiai pasižymėjo abe- 
jingumu arba žiaurumu. 

Taigi Mišelis Džerzinskis, kai dingo, tik tada jis visuotinai 
buvo pripažintas aukščiausio lygio biologu ir buvo rimtai 
svarstoma jo kandidatūra į Nobelio premiją, bet tikrajam jo 
vaidmeniui buvo lemta atsiskleisti kur kas vėliau. 

Tais laikais, kai Džerzinskis gyveno, filosofija dažniausiai 
buvo laikoma neturinčia jokios praktinės reikšmės nei ob- 
jekto. Pasaulėžiūra, kurios tam tikru laikotarpiu laikosi dau- 
guma visuomenės narių, iš esmės lemia viską - ekonomiką, 
politiką ir papročius. 

Bet metafiziniai pokyčiai, tai yra radikalios bei visuotinės 
pasaulėžiūros, kurios laikosi dauguma, transformacijos, 

žmonijos istorijoje palyginti reti. Kaip pavyzdį galima pa- 
minėti krikščionybės atsiradimą. 

Prasidėjęs metafizinis pokytis plėtojasi be jokio išorės pa- 
sipriešinimo tol, kol susiduria su galutiniais savo paties pa- 
dariniais. Be jokios atodairos jis šluoja ekonomines ir poli- 
tines sistemas, estetinius vertinimus, socialines hierarchijas. 
Nė jokia žmogiška jėga negali sustabdyti jo — nė viena, ne- 
bent naujas metafizinis pokytis. 

Negalima tvirtai teigti, kad metafiziniai pokyčiai puola 
vien nusilpusias, saulėlydį išgyvenančias visuomenes. Kai at- 
sirado krikščionybė, Romos imperija buvo galybės viršūnė- 
je; tiesiog tobulai sutvarkyta, ji valdė visą žinomą pasaulį; 
jos pirmavimas techninėje ir karinėje srityse buvo nelygsta- 
mas; o tai ir reiškia, kad jai nebeliko jokių galimybių išlikti. 
Kai radosi modernus mokslas, viduramžiška krikščionybė 
buvo tapusi nuoseklia žmogaus ir visatos suvokimo sistema, 
tautų valdymo pamatu, skatino pažinimą ir kūrybą, nulem- 
davo ir karą, ir taiką, tvarkė gėrybių gamybą ir skirstymą, ir 
vis dėlto nė vienas iš šių dalykų neužkirto kelio jos žlugi- 
mui. 

Mišelis Džerzinskis nebuvo nei pirmas, nei pagrindinis 
trečiojo metafizinio pokyčio kūrėjas, - o pastarasis pokytis 
daugeliu požiūrių ir buvo radikaliausias, turėjęs atverti naują 
pasaulio istorijos etapą, — ir vis dėlto dėl kai kurių labai sa- 
vitų gyvenimo aplinkybių jis tapo vienu iš pačių sąmonin- 
giausių ir įžvalgiausių jos veikėjų. 


Dabar mes gyvename naujųjų laikų priešaušryje, 
Ir susipynusios aplinkybės supa mūsų kūnus, 
Jos apgaubia mūsų kūnus 
Džiaugsmo aura. 
Tai, ką senų laikų žmonės kartais įžvelgdavo per muziką, 
Mes kasdieną įkūnijame praktinėje tikrovėje. 
Tai, kas jiems regėjos nepasiekiama, tobula, 
Mums atrodo visai paprastas ir gerai žinomas dalykas. 
Tačiau mes neniekiname tų žmonių, 
Mes žinom, kad turim būti dėkingi jų svajonėms, 
Žinom, kad, jei ne skausmas ir džiaugsmas, iš kurių nuausti jų 
gyvenimai, mes patys būtume niekas, 
Žinom, kad jie nešėsi mūsų atvaizdus savyje jau tada, kai žengė 
per neapykantą ir baimę, kai tamsoje atsitrenkdavo vienas į kitą, 
Kai pamažu rašė savo istoriją. 
Mes žinom, kad jie nebūtų gyvenę, nebūtų nė galėję gyventi, jei 
ne viltis, kurią nešiojosi širdyse, 
Kad be svajonės jie net nebūtų galėję egzistuoti. 
Dabar, kai gyvename šviesoje, 
Dabar, kai gyvename akimirkos atstumu nuo šviesos 
Ir kai šviesa supa mūsų kūnus, 
Apgaubia mūsų kūnus 

Džiaugsmo aura 
Dabar, kai mes esame akimirkos atstumu nuo šaltinio, 
Leidžiam nesibaigiančias popietes 


Dabar, kai šviesa aplink mūsų kūnus tapo apčiuopiama, 
Dabar, kai pasiekėm galutinį kelionės tikslą, 

O už nugarų palikom mentalinį skirtybių pasaulį, 

Ir maudomės nekintančiame, vaisingame džiaugsme 
Dėl naujojo įstatymo 

Šiandien 

Pirmą kartą 

Mes galime skelbti senosios valdžios pabaigą. 


PIRMA DALIS 


PRARASTA KARALYSTĖ 


1998-ųjų liepos 1-0ji pasitaikė trečiadienis. Taigi logiška, nors 
ir neįprasta, kad Džerzinskis surengė savo atsisveikinimo 
vakarėlį antradienio vakarą. Brandt firmos šaldytuve, pri- 
grūstame stiklainių su užšaldytais embrionais ir kiek pakry- 
pusiame nuo jų svorio, tilpo ir šampano buteliai, nors pa- 
prastai jame būdavo laikomos būtiniausios cheminės me- 
džiagos. 

Ketvertas butelių penkiolikai žmonių - gal kiek mažoka. 
Tiesa, viskas gerai apskaičiuota: žmonės susibūrė čia iš pa- 
viršutiniškų paskatų, tereikėjo nemandagaus žodžio ar krei- 
vo žvilgsnio ir grupė galėjo išsiskirstyti, kiekvienas lėktų sa- 
vo automobilio link. Jie stoviniavo vėdinamame rūsio kam- 
baryje su baltom keraminėm plytelėm išklijuotom sienom, 
puoštom plakatais su Vokietijos ežerų vaizdais. Niekas ne- 
pasisiūlė fotografuoti. Jaunas metų pradžioje pradėjęs dirbti 
mokslininkas, kvailokos išvaizdos barzdočius, po kelių mi- 
nučių išėjo ta dingstimi, kad blogai pastatęs automobilį. Tarp 
susibūrusiųjų pamažu įsivyravo vis pastebimesnis nejauku- 
mas; artėjo atostogos. Vieni ruošėsi važiuoti į šeimos vasar- 
namį, kiti nėrėsi į „kaimo turizmą“. Žodžiai, kuriuos jie sa- 
kė vieni kitiems, lėtai grimzdo ore. Visi netrukus išsiskirstė. 

Devyniolika trisdešimt viskas buvo baigta. Džerzinskis 
žingsniavo per automobilių stovėjimo aikštelę kartu su ko- 
lege juodais ilgais plaukais, labai balta oda, stambiomis krū- 
timis. Ji buvo kiek vyresnė, tikriausiai netrukus užims jo vietą 
kaip tyrimų grupės vadovė. Daugumoje publikacijų ji nag- 
rinėjo drozofilų geną DAF3, buvo netekėjusi. 

Stovėdamas priešais savo tojotą jis šypsodamas ištiesė jai 
ranką (jau prieš kelis akimirksnius buvo numatęs ne tiktai 
šį gestą, bet ir palydėti jį šypsena - taigi mintyse tam ruošė- 
si). Delnai susiglaudė ir švelniai vienas kitą krestelėjo. Vė- 
liau jis pamanys, kad šiam rankų paspaudimui stigo šilu- 
mos; atsižvelgdami į aplinkybes, juodu bent jau galėjo atsi- 
bučiuoti kaip ministrai ar kai kurie varjetė dainininkai. 

Jau atsisveikinus, jis dar sėdėjo automobilyje kokias pen- 
kias minutes, - gal per ilgai. Kodėl toji moteris neužveda 
automobilio? Gal masturbuoja klausydama Bramso? O gal 
mąsto apie savo karjerą, naujas pareigas, ir jei taip - ar džiau- 
giasi jomis? Galų gale genetikės golfas išriedėjo iš automo- 
bilių stovėjimo aikštelės, jis liko vienas. Diena buvo nuosta- 
bi, vis dar šilta. Tokiomis vasaros pradžios savaitėmis viskas 
atrodydavo sustingę nejudrioje šviesoje, nors - Džerzinskis 
tai žinojo — dienos jau ėmė trumpėti. 


Aš dirbu privilegijuotoje aplinkoje, - pamanė užvesda- 
mas variklį. Į klausimą „Ar gyventi Palezo jums reiškia nau- 
dotis ir privilegijuota aplinka?“ šešiasdešimt trys procentai 
gyventojų atsakydavo „Taip“. Tai visai suprantama - pasta- 
tai čia žemi, atskirti pinučių. Keliuose didžiuosiuose preky- 
bos centruose patogu apsipirkti; kalbant apie Palezo, gyve- 
nimo kokybės sąvoka beveik nėra perdėta. 

Pietų greitkelis, vedantis į Paryžių, buvo tuščias. Jam at- 
rodė, kad atsidūrė naujazelandiečių mokslinės fantastikos 
filme, kurį Žiūrėjo studijų metais: jis - paskutinis Žmogus 
žemėje, ir visa, kas gyva, jau išnykę. Kažkas visoje atmosfe- 
roje priminė staigią apokalipsę. 

Džerzinskis beveik penkiolika metų gyveno čia, Fremi- 
kūro gatvėje, priprato prie jos, kvartalas buvo ramus. 1993- 
iaisiais jis pajuto norą turėti draugiją - kad vakare jį, grįŽ- 
tantį iš darbo, kas nors pasitiktų. Pasirinko baltą kanarėlę, 
baugštų paukštelį. Ji čiulbėdavo daugiausia rytais, nors ne- 
atrodė linksma; tačiau argi kanarėlė gali būti linksma? 
Džiaugsmas - tai juk intensyvi ir gili emocija, kai visa sąmo- 
ne patiriamas jaudinamos pilnatvės jausmas; jį galėtumei 
lyginti su svaiguliu, susižavėjimu, ekstaze. Kartą jis išleido 
paukštį iš narvelio. Tas, siaubo pagautas, pridergė ant sofos 
ir puolė prie narvelio ieškodamas durelių įskristi vidun. Po 
mėnesio jis pakartojo bandymą. Šįkart vargšas gyvis iškrito 
pro langą, o stengiantis sušvelnint kritimą paukščiui pavyko 
nutūpti viename priešais stūksančio namo balkone, penkiais 
aukštais žemiau. Mišeliui teko laukti, kol grįš to buto gy- 
ventoja, ir viltis, kad ji bent jau nelaiko katino. Paaiškėjo, 
kad tai mergina, dirbanti redaktore žurnale 20 Ans: jl gyve- 
no viena ir namo grįždavo vėlai. Katino ji neturėjo. 

Buvo jau sutemę, Mišelis atsiėmė paukštelį, visą drebantį 
iš šalčio ir baimės, jis tupėjo prisiglaudęs prie betoninės at- 
ramos. Dar keletą kartų, dažniausiai nešdamas šiukšles, vėl 
sutiko redaktorę. Ji linktelėdavo galva tikriausiai rodyda- 
ma, kad atpažįsta, jis taip pat linktelėdavo. Žodžiu, per tą 
nutikimą jam pavyko užmegzti kaimyniškus ryšius, o tai jau 
šis tas. 

Pro jo langus buvo matyti gal dešimt namų, taigi maž- 
daug trys šimtai butų. Paprastai vakare, jam grįžus namo, 
kanarėlė imdavo švilpauti ir čiulbėti, tai trukdavo nuo pen- 
kių iki dešimties minučių, tada jis įberdavo jai naujo lesalo, 
pakeisdavo kraiką ir vandenį. Tačiau tą vakarą, tą vakarą jį 
pasitiko tyla. Priėjo prie narvelio: paukštis buvo negyvas. Jo 
mažas baltas kūnelis, jau atšalęs, gulėjo ant šono smulkaus 
žvyro kraike. 

Vakarienės jis suvalgė Monoprix Gourmet gamybos patie- 
kalą: builiu paskanintą ešerį, kurį paskui užgėrė vidutiniško 
skonio Valdepenas vynu. Kiek padvejojęs įdėjo paukščio la- 
vonėlį į celofaninį maišelį, pasunkino jį alaus buteliu ir iš- 
metė į šiukšlių dėžę. Ką dar galėjo daryti? Užsakyti mišias? 

Jis taip ir nesuprato, kur baigiasi tas šiukšlių vamzdis siau- 
ru galu (bet ganėtinai plačiu, kad tilpo kanarėlės kūnas). 
Taigi sapnavo gigantiškas šiukšlių dėžes, pilnas kavos filtrų, 
raviolių su padažu ir nupjautų lyties organų. Milžiniškos kir- 
mėlės, beveik tokio dydžio kaip paukštis, ištiesusios snapus, 
puolė jo lavonėlį. Rovė kojytes, draskė vidurius, badė akių 
obuolius. Jis drebėdamas išsitiesė tamsoje, buvo dar tik pu- 
sė dviejų. Prarijo tris ksanakso tabletes. Taip baigėsi pirma- 
sis jo laisvės vakaras. 


1900-ųjų gruodžio 14 dieną pranešime Zur Theorie des Ge- 
seztes der Energieverteilung in Normalspektrum, skirtame Ber- 
lyno akademijai, Maksas Plankas pirmą kartą pavartojo 
energijos kvanto sąvoką, kuri vėliau, tolesnėje fizikos plė- 
totėje, suvaidins lemiamą vaidmenį. Nuo 1900-ųjų iki 1920- 
ųjų Einšteino ir Boro iniciatyva daugiau ar mažiau išradin- 
gos koncepcijos siekė priderinti naująją sąvoką prie anks- 
tesnių teorijų visumos ir tik trečiojo dešimtmečio pradžioje 
paaiškėjo, kad ta visuma galutinai pasmerkta žlugti. 

Nilsas Boras buvo laikomas tikruoju kvantinės mechani- 
kos pradininku ne vien tik dėl asmeninių atradimų, bet ir 
dėl ypatingos kūrybiškumo, intelektinio įkarščio, laisvos min- 
ties ir draugiškumo dvasios, kurią jam pavyko aplink save 
sukurti. Kopenhagos fizikos institutas, Boro įkurtas 1919- 
aisiais, turėjo suburti visus jaunus Europos mokslininkus fi- 
zikus. Čia stažavo Heizenbergas, Paulis, Bornas. Nedaug už 
juos vyresnis Boras galėjo aukoti valandų valandas, kad ap- 
tartų su jais hipotezių detales su jam vienam būdingu filo- 
sofiniu įžvalgumu, geranoriškumu ir griežtumu. Tikslus, net 
maniakiškas, jis ypač nepakentė netikslumų aiškinant eks- 
perimentus, nors, kita vertus, nė viena bent kiek naujesnė 
mintis jam iš anksto neatrodė beprotiška, o jokia klasikinė 

sąvoka — nepajudinama. Jis mėgo kviestis studentus pavie- 
šėti į savąją sodybą Tisvildėje, priimdavo ten ir kitų sričių 
mokslininkus, politikus, menininkus; pokalbiai lengvai kryp- 
davo nuo fizikos prie filosofijos, nuo istorijos prie meno, 
nuo religijos prie kasdienio gyvenimo. Nieko panašaus ne- 
buvo vykę nuo ankstyvųjų graikų mąstytojų laikų. Tokiame 
kontekste 1925-1927 metais ir buvo sukurti pagrindiniai Ko- 
penhagos interpretacijos terminai, kurie paneigė daugumą 
senųjų erdvės, priežastingumo ir laiko kategorijų. 
Džerzinskiui niekaip nepavyko sukurti tokios aplinkos ap- 
link save. Jo vadovaujamoje tyrimų grupėje tvyrojo - nei 
daugiau, nei mažiau - įstaigos atmosfera. Toli gražu nepa- 
našūs į mikroskopų poezijos Rembo, kaip kad mėgsta įsi- 
vaizduoti sentimentali publika, molekulinės biologijos tyri- 
nėtojai dažniausiai yra ne kas kita, kaip tik sąžiningi dar- 
buotojai, žmonės be talento, teskaitantys savaitraštį Le Nou- 
vel Observateur ir tesvajojantys, kaip nusidanginti per atos- 
togas į Grenlandiją. Molekulinės biologijos tyrimams ne- 
reikia jokio kūrybingumo, išradingumo, išties tai tik rutini- 
nė veikla, kuriai reikalingi paprasti, gana riboti intelekti- 
niai gebėjimai. Žmonės rašo daktaro disertacijas, gina moks- 
lo darbus, nors dvejų metų studijų aukštojoje visiškai už- 
tenka, kad gebėtų laisvai valdyti įrenginius. „Kad kiltų min- 
tis apie genetinį kodą, - mėgo kartoti Deplešenas, Nacio- 
nalinio mokslo tyrimų centro Biologijos skyriaus vadovas, — 
kad suprastum baltymų sintezės principus, iš tiesų tereikia 
išlieti tik šiek tiek prakaito. Beje, atkreipkite dėmesį, kad 
pirmas nagus prie šio reikalo prikišo fizikas Gamovas. O 
DNR šifravimas, pfff... Šifruoji, šifruoji... Kuri vieną mole- 
kulę, paskui kitą. Įvedi duomenis į kompiuterį, kompiuteris 

apskaičiuoja ją sudarančias grandis. Siunti faksogramą į Ko- 
loradą: jie kuria geną B27, o tu - C33. Virtuvė. Kartkarčiais 
šiek tiek patobulinama aparatūra: paprastai to ir užtenka, 
kad tau skirtų Nobelį. Anokia meistrystė, vieni juokai.“ 


Liepos pirmosios popietė buvo alinamai karšta, viena iš 
tų, kurios baigiasi prastai - galų gale prapliumpa audra, 
blaškydama į šalis nuogus kūnus. Deplešeno biuro langai 
buvo į Anatolio Franso krantinės pusę. Kitame Senos kran- 
te, Tiuilri krantinėje, saulės atokaitoje vaikštinėjo homo- 
seksualai, kalbėjosi poromis arba susibūrę į grupeles, kartu 
susėdę ant rankšluosčių. Beveik visi mūvėjo trumpikes su 
juostele. Įdegio aliejumi ištepti raumenys švytėjo saulėje, 
blizgėjo apvalūs užpakaliai. Kai kurie beplepėdami pro 
trumpikių su juostele nailoną masažavosi lyties organus ar 
pakišdavo po jom pirštą atidengdami gaktiplaukius, varpos 
galą. Prie stiklinės sienos Deplešenas buvo pasistatęs Žžiūro- 
ną. Jis pats, pasak gandų, irgi buvo homoseksualas, nors iš 
tiesų jau keleri metai, kai jis — tik pasaulietis alkoholikas. 
Vieną popietę, panašią į šią, porą kartų pabandė mastur- 
buotis prispaudęs akį prie žiūrono, įdėmiai spoksodamas į 
paauglį, kuris buvo nuleidęs žemyn savo trumpikes su juos- 
tele ir kurio kotas pradėjęs jaudinamai kilti aukštyn į orą. 
Jo paties varpa - suglebusi ir raukšlėta, sausa, - ūmai nulei- 
po, ir jis daugiau nesistengė. 

Džerzinskis atėjo lygiai šešioliktą valandą. Deplešenas 
kvietė jį pasikalbėti. Džerzinskio atvejis jį domino. Be abe- 
jo, gana dažnai nutikdavo, kad mokslininkas išeina atosto- 
gų metams ir važiuoja padirbėti su kita tyrimų grupe į Nor- 
vegiją, Japoniją, žodžiu, į vieną iš tų niūrių šalių, kur masiš- 

kai žudosi keturiasdešimtmečiai. Kiti, - tokie atvejai buvo 
dažnesni „Miterano laikais“, tais metais, kai finansinis plėš- 
rumas pasiekė neregėtą mastą, — puldavo ieškoti įstatinio 
kapitalo ir steigti bendroves, kad galėtų prekiauti viena ar 
kita molekule; beje, kai kurie per trumpą laiką susikrovė 
nemenkus turtus, niekingai privertė atsipirkti žinias, sukaup- 
tas per visus pelno nesiekusių tyrimų metus. Tačiau Džer- 
zinskio pasitraukimas — be jokio projekto, be tikslo, net be 
menkiausios užuominos į pateisinamą priežastį - atrodė nie- 
kaip nesuprantamas. Keturiasdešimties jis buvo tyrimų va- 
dovas, vadovavo penkiolikos mokslininkų grupei, o pats buvo 
pavaldus — vien teoriškai — tik jam, Deplešenui. Jo grupė 
pasiekė puikių rezultatų, buvo laikoma viena geriausių Eu- 
ropoje. Kas gi nesisekė, žvelgiant apskritai? Deplešenas ver- 
tė savo balsą skambėti gyvybingiau: „Ar turite projektų?“ 
Trisdešimt sekundžių truko tyla, tada Džerzinskis tarstelė- 
j0: „Galvoti“. Pokalbio pradžia nežadėjo nieko gera. Pri- 
verstinai džiugiai Deplešenas toliau mezgė pokalbį: „O as- 
meniniame gyvenime?“ Kol stebėjo šį rimtą, aštrių bruožų 
veidą, liūdnas į jį įsmeigtas akis, jį staiga persmelkė gėda. 
Ką —-asmeniniame gyvenime? Juk pats prieš penkiolika metų 
važiavo į Orsė universitetą kviestis Džerzinskio. Pasitvirti- 
no, kad puikiai pasirinko. žmogų: jis buvo tikslus, griežtas, 
kūrybingas mokslininkas; pamažu sukaupta daug rezultatų. 
Nacionaliniam mokslo tyrimų centrui* Europoje pavyko iš- 
silaikyti tarp pirmaujančių molekulinės biologijos srityje, ir 
daug pasiekta būtent Džerzinskio dėka. Sutartis įvykdyta 
su kaupu. 


* Toliau - NMTC. Čia ir toliau vertėjos pastabos. 

„Savaime suprantama, - kalbėjo Deplešenas, - jūs ir to- 
liau galėsite naudotis mūsų kompiuterių duomenimis. Pa- 
liksime galioti jūsų kodą, su juo galėsite atsidaryti serveryje 
patalpintus tyrimų duomenis ir Centro duomenų banką in- 
ternete, kodas galios neribotą laiką. Jei prireiks dar ko nors, 
aš — jūsų paslaugoms.“ 


Anam išėjus, jis vėl priėjo prie stiklinės sienos. Šiek tiek 
prakaitavo. Priešingoje krantinėje Šiaurės Afrikos tipo juo- 
dukas movėsi šortus. Fundamentaliojoj biologijoj dar dau- 
gybė svarbių klausimų. Biologai mąsto ir veikia taip, tarsi 
molekulės būtų paskiros materialios dalelės, siejamos vien 
elektromagnetinės traukos ar atstūmimo jėgų, jis buvo įsiti- 
kinęs, kad nė vienas nėra net girdėjęs apie EPR* paradok- 
są, apie Aspeko bandymus, nė vienas jų net nepasivargino 
pasidomėti amžiaus pradžios fizikos pažanga, taigi jų ato- 
mo suvokimas likęs beveik toks kaip Demokrito. Jie kaupia 
sudėtingus ir pasikartojančius duomenis vieninteliu tikslu — 
kad jie skubiai būtų pritaikyti pramonėje, bet taip ir nesu- 
pranta, kad sąvokinis jų veiklos pagrindas —- užminuotas. 
Džerzinskis ir jis pats, pagal išsilavinimą fizikai, tikriausiai 
vieninteliai visame NMTC supranta: pakanka imtis iš es- 
mės išnagrinėti atominį gyvybės pagrindą, ir dabartinės bio- 
logijos pamatai kaipmat išlėks į orą. Virš Senos leidosi su- 
temos, o Deplešenas tuo metu kaip tik ir galvojo apie tai. 


* Tai Einšteino, Podolskio ir Rozeno paradoksas, parodantis, kad kvantinė mechanika 
nėra baigtinė teorija. Esmė: kiekvienas matavimas, atliktas vienoje kvantinės sistemos 
dalyje, turėtų akimirksniu sukelti poveikį kitoje šios sistemos dalyje nepriklausomai nuo 
atstumo tarp jų, O tai prieštarauja tai reliatyvumo teorijai, kuri teigia, kad poveikis, t. y. 
jokia informacija, negali sklisti greičiau už šviesą. 

Jis nė kiek neįsivaizdavo, kokia linkme sukasi Džerzinskio 
mintys, net nesijautė pajėgus apie tai su juo diskutuoti. Grei- 
tai jam sukaks šešiasdešimt, o šit intelektinėje srityje jis vi- 
siškai atsilikęs. Homoseksualai išsivaikščiojo, krantinė liko 
tuščia. Jis niekaip neįstengė prisiminti, kada jam paskutinį 
kartą įvyko erekcija; laukė audros. 


Audra nugriaudėjo apie devintą vakaro. Džerzinskis klau- 
sėsi lietaus mažais gurkšneliais siurbčiodamas prastą ar- 
manjaką. Jam neseniai sukako keturiasdešimt: ar jis - ke- 
turiasdešimtmečio krizės auka? Kadangi gyvenimo sąlygos 
vis gerėja, šiais laikais keturiasdešimtmečiai dar gana ge- 
ros formos, jų fizinė būklė - puiki, o pirmieji ženklai - fizi- 
nė išorė ir labiausiai apkrautų organų reakcija, - rodan- 
tys, kad ką tik peržengtas slenkstis ir kad prasidėjo lėtas 
plaukimas žemyn mirties link, dažniausiai atsiranda tik apie 
keturiasdešimt penktus-penkiasdešimtus metus. Be to, gar- 
sioji „keturiasdešimtmečio krizė“ dažnai susijusi su seksu- 
aliniais reiškiniais, su ūmia karštligiška trauka prie labai 
jaunų merginų kūnų. Džerzinskio atveju apie šiuos daly- 
kus negali būti nė kalbos: pimpis jam reikalingas šlapintis, 
ir viskas. 


Kitą dieną atsikėlė apie septintą, susirado savo bibliote- 
koje knygą „Dalis ir visuma“, mokslinę Vernerio Heizen- 
bergo autobiografiją, ir pėsčias patraukė į Marso lauką. Aušo 
skaidrus, gaivus rytas. Tą knygą įsigijo septyniolikos metų. 
Atsisėdęs po platanu Viktoro Kuzeno alėjoje perskaitė pir- 
mo skyriaus dalį, kur Heizenbergas prisimena savo studijų 


24 MICHEL HOUELLEBECO Iš ELEMENTARIOSIOS DALELĖS 


metų kontekstą ir pasakoja, kokiomiš aplinkybėmis pirmą 
kartą sužinojo apie atomų teoriją: 

Tai įvyko tikriausiai 1920-ųjų pavasarį. Pirmojo pasaulinio 
karo baigtis pasėjo sąmyšį tarp mūsų šalies jaunimo. Vyres- 
nioji karta, smarkiai išgyvenanti dėl pralaimėjimo, paleido iš 
rankų vadžias, o jaunieji būrėsi į grupes, didesnes ar mažesnes 
bendruomenes, norėdami rasti naują kelią ar bent jau naują 
kelrodį, kuris padėtų orientuotis, nes senasis sudužo. Taigi ir 
aš vieną gražią pavasario dieną ėjau kartu su dešimties ar dvi- 
dešimties bičiulių grupe. Kiek atsimenu, per tą pasivaikščioji- 
mą atsidūrėme ant kalvų, stūksančių vakariniame Starnbergo 
ežero krante; kiekvieną kartą, kai tarp ryškiai žalių skroblų 
eilių pasitaikydavo proskyna, pro ją mums iš kairės apačioje 
suboluodavo ežeras, ir atrodė, kad jis driekias iki kalnų, iki 
pat kraštovaizdžio gilumos. Tada, tomis gana keistomis aplin- 
kybėmis, per tą pasivaikščiojimą, aš pirmąkart ir dalyvavau 
pokalbyje apie atominę fiziką, tai buvo pokalbis, padaręs di- 
delę įtaką visai mano vėlesnei karjerai. 


Apie vienuoliktą valandą karštis ėmė kilti. Grįžęs namo 
Mišelis nusirengė visiškai nuogas ir atsigulė. Kitas tris savai- 
tes jo judesiai buvo ypač riboti. Reikia manyti, kad ir žuvis, 
kartais iškildama iš vandens įkvėpti oro, keletą sekundžių vo- 
kia oro pasaulį, kuris visiškai kitoks — panašus į rojų. Supran- 
tama, kad paskui ji turi grįžti į savąjį - vandenžolių — pasaulį, 
kur žuvys ryja vienos kitas. Bet keletą sekundžių ji turbūt nu- 
jaučia, kad yra ir kitoks, tobulas pasaulis - mūsiškis. 

Liepos 15-osios vakarą jis paskambino Briuno. Fone gro- 
jant cool džiazui, jo įbrolio žinutės balsas skambėjo su sub- 
tilia potekste. Briuno - jis tai jau tikrai keturiasdešimtmečio 

krizės auka. Dėvi odinius lietpalčius, želdinasi barzdelę. No- 
rėdamas parodyti, kad pažįsta gyvenimą, kalba kaip antra- 
rūšio detektyvinio serialo veikėjas, rūko cigariles, treniruo- 
ja krūtinės raumenis. Bet pats Mišelis nė kiek netiki tokiu 
„keturiasdešimtmečio krizės“ aiškinimu. Vyras, keturiasde- 
šimtmečio krizės auka, tenori gyventi, gyventi šiek tiek il- 
giau, trokšta tik neilgo pratęsimo. Na, o jo paties atveju tie- 
sa tokia: gyventi visiškai įgriso ir jis tiesiog nemato jokios 
priežasties visa tai tęsti. | 

Tą patį vakarą susirado nuotrauką, darytą, kai mokėsi pra- 
dinėje mokykloje Šarni, ir apsiverkė. Vaikas sėdi suole ir 
laiko rankose atverstą vadovėlį. Šypsodamas, kupinas 
džiaugsmo ir ryžto, stebeilija į žiūrovą, bet tas vaikas - visai 
nesuvokiamas daiktas - tai juk jis pats. Vaikas ruošia namų 
darbus, mokosi pamokas su patikliu rimtumu. Jis žengia į 
pasaulį, atranda jį - ir tas pasaulis jo negąsdina, jis rengiasi 
užimti vietą žmonių visuomenėje. Visa tai įmanu įskaityti 
vaiko žvilgsnyje. Vilki švarką nedidele apykakle. 

Keletą dienų Mišelis laikė nuotrauką po ranka, atremtą į 
lempą lovos galvūgalyje. Laikas - banali paslaptis, ir viskas 
jam yra pavaldu, - stengėsi įteigti sau; žvilgsnis užgęsta, 
džiaugsmas ir pasitikėjimas išgaruoja. Išsitiesęs ant Bultex 
čiužinio, veltui stengėsi pripratinti save prie minties apie 
trumpaamžiškumą. Vaiko kaktą žymėjo nedidukė apvali 
duobutė — vėjaraupių randas, likęs metų metus. Kur slypi 
tiesa? Į kambarį ėmė plūsti vidurdienio karštis. 


Gimęs 1882-aisiais kaime Korsikos gilumoje neraštingų vals- 
tiečių šeimoje, Martenas Sekaldi atrodė tiesiog sukurtas gy- 
vulių augintojo, žemdirbio, ribotos veiklos gyvenimui, - to- 
kiam, kokį gyveno nesuskaičiuojama daugybė jo protėvių kar- 
tų. Toks gyvenimo būdas mūsų kraštuose jau seniai pamirš- 
tas, tad išsami jo analizė kažin ar būtų įdomi; kai kurie radi- 
kalūs žalieji retsykiais reiškia nesuprantamą jo ilgesį, todėl 
aš, siekdamas nuoseklumo, siūlau trumputį apibendrinamąjį 
tokio gyvenimo aprašymą: tau priklauso gamta ir grynas oras, 
dirbi keletą lopinėlių žemės (jų skaičių tiksliai apibrėžia griež- 
ta paveldėjimo sistema), kartkartėm nušauni kokį šerną, dul- 
kinies į kairę ir į dešinę, daugiausia - su žmona, ji gimdo tau 
vaikus, tu juos augini, kad jie užimtų vietą toje pačioje eko- 
sistemoje, pasigauni kokią nors ligą, ir tiek. | 

Asmeninis Marteno Sekaldi likimas iš tikrųjų puikiai iliust- 
ruoja tą integravimo į prancūzų visuomenę ir technologi- 
nės pažangos skatinimo vaidmenį, kurį Trečiosios respubli- 
kos laikais atliko pasaulietinė mokykla. Jo pradinių klasių 
mokytojas greitai suprato susidūręs su nepaprastu mokiniu, 
apdovanotu abstrakčiu mąstymu ir formaliuoju kūrybišku- 
mu, kurie vargu ar kada nors galės išsiskleisti toje aplinko- 
je, iš kurios jis kilęs. Puikiai suvokė, kad jo pareiga - ne tik 

suteikti kiekvienam piliečiui būtiną pagrindinių Žinių kiekį, 
bet ir atpažinti elito atstovus, pašauktus tapti aukštaisiais Res- 
publikos tarnautojais, tad jam pavyko įtikinti Marteno tėvus, 
kad vaiko likimas turi būti sprendžiamas kur tik nori, bet ne 
Korsikoje. 1894-aisiais su išrūpinta stipendija vaikinukas ap- 
sigyveno. Tjero licėjaus mokinių internate (jis puikiai aprašy- 
tas Marselio Panjolio vaikystės atsiminimuose, kurie - juose 
aprašyta jaunuolio, kilusio iš neturtingo sluoksnio, kelias, la- 
bai tikroviškai atkurti pagrindiniai tų laikų idealai — buvo 
mėgstamiausi Marteno Sekaldi skaitiniai) Marselyje. 1902- 
aisiais berniukas visiškai pateisino savo senojo mokytojo vil- 
tis — buvo priimtas į Aukštąją politechnikos mokyklą. 

Į pareigas, kurios turėjo nulemti visą likusį jo gyvenimą, 
buvo paskirtas 1911-aisiais. Jo darbas buvo visoje Alžyro te- 
ritorijoje sukurti veiksmingą vandentiekio tinklą. Jis skyrė tam 
daugiau nei dvidešimt penkerius metus, skaičiavo akvedukų 
linkius ir vamzdžių skersmenis. 1923-iaisiais vedė Ženevjevą 
Žiuli, tabako parduotuvėlės darbuotoją, kurios visa giminė 
buvo iš Langedoko, nors šeima - jau dvi kartos - buvo įsikū- 
rusi Alžyre. 1928-aisiais jiems gimė duktė Žanina. 


Žmogaus gyvenimo nupasakojimas gali būti koks nori — 
trumpas, ilgas. Metafiziškumo, arba tragiškumo, lygmuo, ku- 
rį galiausiai žymi tik gimimo ir mirties datos, tradiciškai įra- 
šomos antkapiniame akmenyje, paprastai išsiskiria ypač di- 
deliu lakoniškumu. Marteno Sekaldi atveju atrodo tinkama 
remtis dar ir istoriniu bei socialiniu lygmenimis, skirti dau- 
giau dėmesio ne tiek asmenybei ir charakteriui apibūdinti, 
kiek visuomenės, kurios tipiškas atstovas jis buvo, evoliuci- 
jai. Genami savo laiko istorinės evoliucijos, be to, nuspren- 

dę prie jos prisidėti, tipiški individai dažniausiai nugyvena 
paprastutį, laimingą gyvenimą, taigi jų gyvenimo nupasa- 
kojimas įprastai telpa į vieną, na į du lapus. O štai ji, Žanina 
Sekaldi, priklausė tai liūdnai kategorijai šauklių, kurie pui- 
kiai prisitaikę prie tuo metu vyraujančio gyvenimo būdo, 
tačiau drauge trokšta jį pranokti „iš viršaus“, garbina nau- 
jovišką arba populiarina dar mažai paplitusį elgesį; apskri- 
tai šaukliams reikia skirti šiek tiek ilgesnį gyvenimo aprašy- 
mą, juolab kad jų kelyje esti daugiau vingių ir painiavos. Vis 
dėlto net ir jie atlieka tiktai istorijos akceleratoriaus vaid- 
menį —- paprastai paspartina istorinį irimą — O patys jie nie- 
kada nepajėgia suteikti įvykiams kitos linkmės: šis vaidmuo 
skirtas tik revoliucionieriams arba pranašams. 

Marteno ir Ženevjevos Sekaldi duktė anksti parodė ne- 
paprastus intelektinius gabumus, mažų mažiausiai prilygs- 
tančius tėvo gabumams, kartu reiškėsi ir labai nepriklauso- 
mas tos merginos charakteris. Trylikos ji prarado nekaltybę 
(tai išskirtinis atvejis jos laikais ir jos aplinkoje) ir visus ka- 
ro metus (Alžyre jie buvo gana ramūs) skyrė vaikštynėms į 
populiariausius vakarėlius, vykdavusius kiekvieną savaitga- 
lį - iš pradžių Konstantine, paskui — Alžyre, bet tai jai nė 
kiek netrukdė kiekvieną trimestrą pasiekti įspūdingų mo- 
kymosi rezultatų. Taigi 1945-aisiais ji paliko tėvus ir išvyko į 
Paryžių studijuoti medicinos turėdama bakalauro diplomą 
su prierašu „labai gerai“ ir jau solidžią seksualinę patirtį. 

Pirmieji pokario metai buvo labai darbingi ir atšiaurūs; 
pramonės gamybos rodikliai buvo nukritę žemiausiai, o 
maisto produktų skirstymas pagal korteles panaikintas tik 
1948-aisiais. Tačiau nedidelėje pasiturinčių gyventojų gru- 
pelėje pasirodė pirmieji ženklai masinio, pramoginio aist- 


MICHEL HOUELLEBECO iš ELEMENTARIOSIOS DALELĖS 29 


ringo vartojimo, atėjusio iš Jungtinių Amerikos Valstijų, o 
vėlesniais dešimtmečiais jis paplito jau tarp visų gyventojų. 
Žaninai Sekaldi, medicinos fakulteto studentei, Paryžiuje 
pačiai savo kailiu teko pajusti „egzistencializmą“, netgi pa- 
sitaikė proga „Tabu“ sušokti bibopą su Žanu Poliu Sartru. 
Filosofo darbai jai nepadarė didelio įspūdžio, tačiau ją pri- 
bloškė bjauri to asmens išvaizda - beveik negalia, tad ir šis 
nuotykis neturėjo tęsinio. Pati buvo labai daili, ryškių vi- 
duržemiškų bruožų, turėjo daugybę meilės nuotykių, kol 
1952-aisiais sutiko Seržą Klemaną, tuomet jau bebaigiantį 
chirurgijos studijas. 

„Jums maga pamatyti mano tėvo portretą? — vėliau mėg- 
davo sakyti Briuno. - Imkite beždžionę, įduokite jai mobi- 
lųjį telefoną, ir štai jums tas žmogelis.“ Tais laikais Seržas 
Klemanas, suprantama, mobiliojo telefono neturėjo, tik iš 
tiesų buvo gana apžėlęs. Apskritai jis visai nebuvo gražus, 
tačiau iš jo esybės sklido galingas ir paprastas vyriškumas, 
kuris tikriausiai ir pakerėjo jaunąją medicinos praktikantę. 
Be to, jis turėjo planų. Kelionės į Jungtines Valstijas metu 
įsitikino, kad estetinė chirurgija ambicingam gydytojui prak- 
tikui ateityje atvers kone pasakiškų galimybių. Nuolatinė 
žavesio rinkos plėtra ir kartu tradicinės poros žlugimas, nu- 
spėjamas Vakarų Europos ekonominis pakilimas — visa tai 
susipynė ir žadėjo tai sričiai puikias galimybes plėtotis, ir tai 
jam, Seržui Klemanui, pasisekė vienam iš pirmųjų Europo- 
je —- ir tikrai pačiam pirmam Prancūzijoje — suprasti; bėda 
buvo, kad trūko pradinių lėšų verslui. Martenas Sekaldi, ku- 
riam būsimojo žento verslininko mąstymas paliko teigiamą 
įspūdį, sutiko paskolinti pinigų, ir 1953-iaisiais Neji atida- 
roma pirmoji klinika. Sėkmė, kurią didino dar ir tuomet 

sparčiai populiarėjančių moterų žurnalų informacijos pus- 
lapiai, iš tiesų buvo žaibiška, ir 1955-aisiais kalvotoje Kanų 
dalyje atidaroma nauja klinika. 

Sutuoktiniai tada sudarė sąjungą, kuri vėliau buvo pava- 
dinta „šiuolaikine pora“, tad nuo savo vyro Žanina pastojo 
veikiau tik iš neapdairumo. Tačiau nutarė gimdyti; motinys- 
tė, - manė ji, - tai viena iš tų patirčių, kurią moteriai lemta 
įgyti; beje, nėštumas jai buvo gana malonus laikotarpis, ir 
šit 1956-ųjų kovą gimė Briuno. Varginami rūpesčiai, augi- 
nant mažą vaiką, porai netrukus pasirodė sunkiai suderina- 
mi su asmeninės laisvės idealu, ir 1958-aisiais bendru spren- 
dimu Briuno buvo išsiųstas į Alžyrą pas senelius iš motinos 
pusės. Tuo metu Žanina vėl laukėsi, tačiau šįkart kūdikio 
tėvas buvo Markas Džerzinskis. 


Liusjenas Džerzinskis, žiauraus skurdo, beveik bado, spi- 
riamas, 1919-aisiais išvyko iš Katovicų anglių kasybos basei- 
no, - ten jis gimė prieš dvidešimt metų, - vildamasis rasti dar- 
bo Prancūzijoje. Tapo geležinkelio darbininku — iš pradžių 
dirbo statybų, vėliau - kelių priežiūros darbus - ir vedė Mari 
Leru, iš Burgundijos kilusių padienių darbininkų dukterį, kuri 
taip pat dirbo geležinkelininke. Sugyveno su ja keturis vaikus 
ir žuvo 1944-aisiais per sąjungininkų bombardavimą. 

Kai žuvo tėvas, trečiam vaikui - Markui - buvo keturioli- 
ka. Tai buvo protingas, rimtas, bet kiek liūdnokas berniu- 
kas. Kaimyno padedamas, jis 1946-aisiais įsidarbino elek- 
triko padėjėju Patė kino studijoje Žuanvilyje. Iškart pasiro- 
dė labai gabus šiam darbui: gavęs tik apytikslius nurody- 
mus, dar prieš ateinant vyriausiajam kino operatoriui, pa- 
ruošdavo puikų apšvietimo foną. Anri Alekanas jį labai ver- 

tino ir, kai 1951-aisiais pradėjo dirbti ORTEĘ, Prancūzijos 
radijo ir televizijos biure, kuris ką tik buvo pradėjęs tran- 
sliuoti laidas, norėjo padaryti jį savo asistentu. 

1957-ųjų pradžioje, kai rengė reportažą televizijai apie 
Sen Tropė gyventojus, Markas ir susipažino su Žanina. Jo 
tyrimas, kuriame daugiausia dėmesio buvo skiriama Briži- 
tai Bardo (Bardo mitas pasklido 1956-aisiais, pasirodžius 
filmui „Ir Dievas sukūrė moterį“), rėpė ir kai kuriuos meni- 
ninkų ir literatų sambūrius, o ypač tą, vėliau pavadintą „Sa- 
gan gauja“. Pasaulis, kuris Žaninai, nepaisant jos pinigų, bu- 
vo neprieinamas, ją žavėjo, ir mergina, atrodo, tikrai įsimy- 
lėjo Marką. Įtikino save, kad jis sukurtas būti didžiu kino 
režisierium, ko gero, tai buvo šventa tiesa. Dirbdamas re- 
portažo sąlygomis, jis, sukeitęs vietomis vos kelis daiktus, 
sukurdavo tiesiog jaudinamų scenų - realistinių, ramių ir 
kartu visai beviltiškų, kurios gal kiek priminė Edvardo Ho- 
perio tapybą. Per įžymybes, su kuriomis bendravo, slysdavo 
abejingu žvilgsniu, taigi jis filmuodavo Bardo ar Sagan ly- 
giai pagarbiai, kaip būtų filmavęs kalmarus ar krevetes. Su 
niekuo nesikalbėdavo, niekam nerodydavo prielankumo, — 
ir buvo iš tiesų Žavingas. 

Žanina išsiskyrė si vyru 1958-aisiais, netrukus po to, kai 
išsiuntė Briuno pas senelius. Skyrybos įvyko be teismo, abiem 
pusėms susitarus. Dosnusis Seržas perleido jai teises į Kanų 
kliniką; to užteko, kad ji gautų pakankamas gyvenimo paja- 
mas. Kai jie įsikūrė Sen Maksimo vasarnamyje, Markas nė 
kiek nepakeitė vienišiaus įpročių. Ji skatino Marką siekti 
kino režisieriaus karjeros, šis pritarė, bet nieko nesiėmė da- 
ryti, tiesiog laukdavo siužeto kitam reportažui. Kai ji sureng- 
davo vakarienę, jis mieliau pavalgydavo virtuvėje vienas 

anksčiau už svečius, o paskui eidavo pasivaikščioti pakran- 
te. Grįždavo, svečiams jau skirstantis, ta dingstimi, kad tu- 
ri baigti montuoti kino juostą. Sūnaus gimimas 1958-ai- 
siais jam sukėlė akivaizdžią sumaištį. Ištisomis valandėlė- 
mis sustingęs spoksodavo į sūnų - jo panašumas į tėvą tie- 
siog stulbino: toks pats veidas smailėjančiais bruožais, iš- 
sikišę skruostikauliai, tokios pačios didelės žalios akys. Ne- 
trukus Žanina pradėjo jį apgaudinėti. Jis tikriausiai dėl to 
kentėjo, nors sunku pasakyti, nes iš tiesų prabildavo vis 
rečiau ir rečiau. Iš akmenėlių, šakų, vėžiagyvių kiautelių 
statydavo mažus altorėlius, tada fotografuodavo juos vi- 
durdienio šviesoje. 

Reportažas apie Sen Tropė turėjo didelį pasisekimą tarp 
žiūrovų, tačiau jis nesutiko duoti interviu žurnalui Cahiers 
du cinėma. Jo reputacija dar labiau pakilo, kai buvo paro- 
dytas trumpas dokumentinis filmas — labai sarkastiškas, — 
nufilmuotas 1959-ųjų pavasarį apie grupę Salut les copains 
ir „jėjė“ reiškinio atsiradimą. Meninis kinas jo nė kiek ne- 
domino, ir jis du kartus atsisakė dirbti su Godaru. Tuo metu 
Žanina ėmė bičiuliautis su amerikiečiais, atvažiavusiais pa- 
viešėti į Žydrąją pakrantę. Jungtinėse Valstijose, Kaliforni- 
joje, prasidėjo nauji radikalūs pokyčiai. Esalene prie Big Siu- 
ro ėmė kurtis bendruomenės, grįstos seksualine laisve ir psi- 
chodelinių narkotikų vartojimu — tai esą leidžia ypač pra- 
plėsti sąmonės lauką. Ji tapo Frančesko di Meolos - italų 
kilmės amerikiečio, pažinojusio Ginsbergą ir Oldą Hakslį, 
vienos iš Esaleno bendruomenių įkūrėjo - meiluže. 

1960-ųjų sausį Markas išvyko filmuoti reportažo apie nau- 
jąją komunistinę visuomenę, kuriamą Kinijos Liaudies Res- 
publikoje. Grįžo į Sen Maksimą birželio 23-iąją, po pietų. 

Namai atrodė tušti. Tačiau ant svetainės kilimo turkiškai 
sukryžiavusi kojas, visiškai nuoga sėdėjo kokių penkiolikos 
metų mergina. „Gone to the beach...“* - atsakė ji į jo klau- 
simus ir vėl nugrimzdo į apatiją. Žaninos kambaryje išsitie- 
sęs skersai lovos knarkė stambus barzdočius, tikriausiai gir- 
tas. Markas ištempė ausis - klausa pagavo dejones, o gal 
riksmą. 

Kambaryje antrame aukšte tvyrojo bjauri smarvė, pro di- 
džiulius langus spiginanti saulė ryškiai apšvietė juodom ir 
baltom plytelėm išklotas grindis. Jo sūnus nerangiai ropojo 
per plyteles, retsykiais paslysdamas šlapimo baloje ar išma- 
tose. Jis tankiai mirksėjo ir ištisai cypė. Pajutęs, kad kamba- 
ryje kažkas yra, pabandė sprukti. Markas paėmė jį ant ran- 
kų - žmogutis jo glėbyje drebėjo iš siaubo. 

Markas išėjo iš namų, artimiausioje parduotuvėje nupir- 
ko vaikišką automobilio sėdynę. Brūkštelėjo keletą žodžių 
Žaninai, vėl sėdo į automobilį, pasodino kūdikį į kėdę ir 
nuvažiavo šiaurės kryptimi. Maždaug ties Valensu pasuko 
Centrinio masyvo link. Temo. Kartkartėm jis pažvelgdavo į 
sūnų, kuris snūduriavo ant galinės sėdynės, ir jį užplūdo keis- 
tas jausmas. 

Nuo tos dienos Mišelį augino senelė, pensininkė, ji gyve- 
no Jonoje, mat iš ten ir buvo kilusi. Neilgai trukus jo motina 
išvyko gyventi į Kaliforniją ir įsikūrė Di Meolos bendruo- 
menėje. Mišelis ją pamatys, kai bus penkiolikos metų. Beje, 
savo tėvą jis taip pat nedažnai matė. 1964-aisiais šis išvažia- 
vo kurti reportažo apie Kinijos kariuomenės okupuotą Ti- 
betą. Laiške motinai rašė, kad gyvena gerai, išklojo, kad jį 


* „Išėjo prie jūros“ (angl.). 


34 MICHEL HOUELLEBECO iš ELEMENTARIOSIOS DALELĖS 


labai domina tibetiečių budizmo apraiškos, kurias Kinija sie- 
kia Žiauriausiu būdu sunaikinti, ir daugiau iš jo Žinių nebe- 
buvo. Prancūzijos protestas, adresuotas Kinijos vyriausybei, 
liko be atsako, ir, nors jo kūno nerado, po metų buvo oficia- 
liai paskelbta, kad Markas dingo be žinios. 


1968-ųjų vasara, Mišeliui dešimt metų. Nuo dvejų metu- 
kų juodu gyvena vienu du su senele. Jie įsikūrę Šarni, Jo- 
nos departamente, netoli Luarė. Jis keliasi anksti rytą, ruo- 
šia pusryčius senelei; lapelyje pasižymėjęs, kiek laiko pli- 
koma arbata, kiek skrebučių paskrudinti ir daugybę kitų 
dalykų. 

Dažnai iki pietų vidurdienį jis tūno savo kambaryje. Skai- 
to Žiulį Verną, „Pifo nuotykius“ arba „Penkių klubą“, bet 
dažniausiai pasineria į knygų „Visa visata“ kolekciją. Ten 
pasakojama apie medžiagų atsparumą, debesų formas, bi- 
čių šokius. Rašo ir apie Tadž Mahalį - rūmus, kuriuos vie- 
nas senovės karalius pastatė mirusios Žmonos atminimui; 
apie Sokrato mirtį ar apie tai, kaip Eukleidas prieš tris tūks- 
tančius metų išrado geometriją. 

Po pietų jis sėdi sode. Nugara atsirėmęs į vyšnios kamie- 
ną, apsiavęs šortais, jaučia lanksčią žolės masę. Saulės šilu- 
mą. Salotos sugeria saulės šilumą, sugeria ir vandenį; ber- 
niukas žino, kad turės jas palaistyti atėjus vakarui. Toliau 
skaito „Visą visatą“, tikriau, šios kolekcijos knygą „Šimtas 
klausimų“ - jis tiesiog gerte geria Žinias. 

O dar dažnai važiuoja pasivažinėti dviračiu po kaimą. Mi- 
na iš visų jėgų, plaučiai prisipildo amžinybės kvapo. Vaikys- 

tės amžinybė trumpa, bet jis to dar nežino; pro šalį lekia 
kraštovaizdis. | 


Šarni beliko viena maisto parduotuvė, tačiau kiekvieną 
trečiadienį atvažiuoja mėsininko sunkvežimėlis, penktadie- 
niais — žuvies pardavėjo, šeštadieniais pietų senelė dažnai 
ruošia menkę su grietinėle. Tai paskutinė Mišelio vasara Šar- 
ni, bet ir to jis dar nežino. Metų pradžioje senelę ištinka 
širdies smūgis. Dvi dukros, gyvenančios Paryžiaus priemies- 
tyje, ieško jai namo šalia savęs. Ji jau nebegali visus metus 
gyventi viena, rūpintis sodu. 

Mišelis retai žaidžia su savo amžiaus berniukais, bet jo 
santykiai su jais nėra blogi. Jį laiko šiokiu tokiu atsiskyrėliu, 
jis gauna puikius pažymius mokykloje, viską supranta be aki- 
vaizdžių pastangų. Nuo pat pradžių pirmauja per visas pa- 
mokas - savaime aišku, senelė tuo didžiuojasi. Tačiau bičiu- 
liai dėl to nei nekenčia, nei puola, jis neprieštaraudamas 
klasėje leidžia jiems nusirašyti užduotis. Palaukia, kol kai- 
mynas baigs, tada atverčia kitą puslapį. Nors ir puikūs pažy- 
miai, sėdi paskutinėje eilėje. Karalystės sienos - trapios. 


Vieną vasaros popietę, tada dar gyveno Jonoje, Mišelis bė- 
giojo po pievą su pussesere Brižita. Brižita buvo daili šešio- 
likmetė, neįtikimai miela, kuriai po kelerių metų teks ište- 
kėti už apgailėtino idioto. Buvo 1967-ųjų vasara. Ji paimda- 
vo jį už rankų ir sukdavo aplink save, o tada abu griūdavo į 
ką tik nupjautą žolę. Jis priglusdavo prie jos šiltos krūtinės; 
ji segėdavo trumpą sijonėlį. Kitą dieną abu būdavo nusėti 
mažais raudonais spuogeliais, o išbertas kūno vietas siau- 
bingai niežėdavo. Thrombidium holosericum, dar vadinama 
raudonąja erkute, labai dažnai pasitaiko pievose vasarą. Jos 
skersmuo —- maždaug du milimetrai. Kūnelis stambus, mė- 
singas, smarkiai išsipūtęs, ryškios raudonos spalvos. Ji įsmei- 
gia savo siurbtuką žinduoliui į odą ir sukelia baisingą suer- 
zinimą. Linguatulia rhinaria, arba penkialūpė, gyvena šunų, 
o kartais - žmonių šnervių priekiniuose sinusuose ar žandi- 
kauliuose. Jos embrionas ovalus, su uodegėle nugaroje, bur- 
noje yra durti skirtas aparatėlis. Ant abiejų ataugų (arba 
rudimentų) porų auga ilgi nagai. Suaugęs vabzdys baltas, 
lancetiškas, nuo 18 iki 85 milimetrų ilgio. Jo kūnas plokš- 
čias, žieduotas, permatomas, visas nusėtas kremzlinėmis 
adatėlėmis. 

1968-ųjų gruodį jo senelė persikėlė gyventi į Senos ir Mar- 
nos departamentą, arčiau dukterų. Iš pradžių Mišelio gyve- 
nimas dėl to šiek tiek pasikeitė. Kresi an Bri, tik penkiasde- 
šimt kilometrų nutolęs nuo Paryžiaus, tuo metu dar buvo 
kaimas. Gražus kaimelis su senoviniais namais, pats Koro 
ten nutapė keletą drobių. Kanalų sistema nukreipia Gran 
Moreno vandenis, dėl to kai kuriose brošiūrose Kresi per- 
dėtai vadinamas „Bri krašto Venecija“. Tik nedaugelis gy- 
ventojų dirba Paryžiuje. Dauguma įsidarbinę nedidelėse vie- 
tos bendrovėse, o daugiausia - Mo miestelyje. 

Po dviejų mėnesių senelė nupirko televizorių, pirmas ka- 
nalas ką tik ėmė rodyti pirmąsias reklamas. 1969-ųjų liepos 
21-osios naktį jis galėjo stebėti pirmus Žmogaus žingsnius 
Mėnulyje. Šeši šimtai milijonų televizijos žiūrovų, išsibars- 
čiusių po visą planetą, tuo pačiu metu kaip jis žiūrėjo tą re- 
ginį. Ta transliacija, trukusi kelias valandas, tikriausiai ir buvo 
kulminacinis pirmo vakarietiškos svajonės apie technologi- 
jas etapo taškas. 

Nors į vietos bendrojo lavinimo koležą įstojo mokslo me- 
tams jau prasidėjus, Mišelis be jokių sunkumų perėjo į 
penktą klasę. Kiekvieną ketvirtadienį pirkdavo „Pifą“, kuris 
neseniai buvo atnaujintas. Priešingai daugumai skaityto- 
jų, pirkdavo jį ne tiek dėl pridėto žaisliuko, kiek dėl išsa- 
mių nuotykių aprašymų. Kupini stebinančios epochų ir de- 
koracijų gausos, šie pasakojimai perteikė keletą paprastų, 
bet didžių moralinių vertybių. Vikingas Ragnaras, Tedis 
Tedas ir Apačis, „laukinių amžių sūnus“ Rahanas, Nasdi- 
nas Hodža, apsimetinėjęs viziriais ir kalifais, — juos visus 
siejo ta pati etika. Mišelis pamažu tai suvokė ir jame tai 
paliko žymę visam gyvenimui. Nyčės skaitymas sukėlė jam 

trumpalaikį susierzinimą, Kanto - tik patvirtino tai, ką jis 
jau žinojo. Kad grynoji moralė yra vienintelė universali. Am- 
žiams bėgant ji nesikeičia, niekuo nepasipildo. Nepriklauso 
nuo jokių istorinių, ekonominių, sociologinių nei kultūri- 
nių veiksnių, visiškai nuo nieko nepriklauso. Ne nustatyta — 
ji pati nustato. Ne sąlygota - ji pati sąlygoja. Kitaip tariant, 
tai — absoliutas. 

Moralė, kurią veikiančią tikrovėje gali stebėti, visada yra 
derinys — skirtingu santykiu — grynosios moralės elementų 
ir visų kitų, kurių kilmė daugiau ar mažiau miglota, bet daž- 
niausiai —- religinė. Kuo didesnė grynosios moralės elemen- 
tų dalis, tuo ilgiau ir laimingiau gyvena aptariamos moralės 
visuomenė. Bet netgi ir ta visuomenė, kurią valdo vien gry- 
ni universaliosios moralės principai, gyvens tik tiek kiek vi- 
sas pasaulis. 

Mišelis žavėjosi visais „Pifo“ veikėjais, bet jo numylėtinis 
neabejotinai buvo Juodasis Vilkas, vienišas indėnas - tobu- 
las apačių, sijų ir šajenų bruožų įsikūnijimas. Juodasis Vil- 
kas nesustodamas jojo per prerijas ant žirgo Šinuko, lydi- 
mas vilko Tupio. Jis ne tik nedvejodamas puldavo padėti 
silpnesniems, bet dar ir nuolat aiškindavo savo veiksmus 
remdamasis transcendentiniais etikos kriterijais, kartais juos 
poetizuodamas pasitelkęs įvairias dakotų ir kri genčių pa- 
tarles, o kartais lakoniškiau — tik primindamas „prerijų įsta- 
tymą“. Po daugelio metų Mišelis tikriausiai ir toliau jį laikė 
idealiu Kanto didžiavyriu, visada besielgiančiu „taip, tarsi 
jo maksimos darytų jį vienu iš įstatymų leidėjų universalioje 
aukščiausiųjų tikslų karalystėje“. Kai kurie epizodai, pavyz- 
džiui, „Odinė apyrankė“, kuriame yra toks nuostabus vei- 
kėjas, kaip senas šajenų genties vadas, ieškojęs žvaigždžių, 

pranoko vien siaurą nuotykių pasakojimą ir panardindavo 
skaitytoją į poetišką ir taurią aplinką. 

Televizija jį mažiau domino. Tačiau jis suspausta širdimi 
kiekvieną savaitę žiūrėdavo laidą „Gyvūnų gyvenimas“. Ga- 
zelės ir danieliai, grakštūs žinduoliai, ištisas dienas leido jaus- 
dami siaubą. Liūtai ir panteros gyveno panirę į apatišką at- 
bukimą, kurį sutrikdydavo tik vienas kitas žiaurumo pro- 
veržis. Jie žudė, draskė, rijo silpniausius gyvūnus, senus ar 
pasiligojusius, o tada vėl panirdavo į vangų miegą, trikdo- 
mą tik parazitų, kurie juos rijo iš vidaus, puolimų. Kai ku- 
riuos iš tų parazitų puolė dar mažesni parazitai, 0 šie savo 
ruožtu buvo terpė virusams daugintis. Ropliai šliauždavo 
tarp medžių ir kibdavo savo nuodingais dantimis į paukš- 
čius ir žinduolius, jei tik tuo metu kokio nors plėšrūno sna- 
pas neperrėždavo jų pačių. Pakilus ir kvailas Klodo Daržė 
balsas komentuodavo tuos žiaurius vaizdus su nepateisi- 
namu susižavėjimu. Mišelis drebėdavo iš pasipiktinimo ir 
jausdavo, kaip jame gimsta nepaneigiamas įsitikinimas: lau- 
kinė gamta yra ne kas kita, o tik atgrasi šlykštynė, pati lau- 
kinė gamta pateisina visišką naikinimą, visa apimantį Žu- 
dymą, tad ir žmogaus paskirtis žemėje tikriausiai yra tik 
tokia — žudyti. 

1970-ųjų balandį prie žurnalo „Pifas“ buvo pridėtas nie- 
kutis, turėjęs ilgam išgarsėti - „gyvybės milteliai“. Prie kiek- 
vieno numerio priklijuotas maišelis su mažyčio jūros vėžia- 
gyvio - Artemia salina - kiaušinėliais. Keletą tūkstantmečių 
šių organizmų gyvybė buvo tarsi užšaldyta. Jų atgaivinimo 
procedūra buvo gana sudėtinga: reikėjo tris dienas gryninti 
vandenį, jį vėsinti, suberti maišelio turinį, nesmarkiai pa- 
maišyti. Paskui, kokias kelias dienas, reikėjo palaikyti indą 

šalia šviesos ir šilumos šaltinio, nuolat pripilti tinkamos tem- 
peratūros vandens, kad būtų kompensuotas išgaravęs jo kie- 
kis, švelniai pamaišyti mišinį, kad į jį patektų deguonies. Po 
kelių savaičių stiklainyje knibždėjo krūva perregimų vėžia- 
gyvių — tiesą sakant, gana atgrasių, nors jie neabejotinai bu- 
vo gyvi. Nesumodamas, ką su jais daryti, Mišelis galų gale 
išmetė viską į Gran Moreną. 

Tame pačiame numeryje išsamus nuotykių aprašymas per 
dvidešimt puslapių atskleidė kai kuriuos dalykus apie Ra- 
hano jaunystę, aplinkybes, kurios jį pavertė vienišų didvy- 
riu pačioje priešistorinių amžių šerdyje. Kai buvo mažas, 
visą jo klaną sunaikino išsiveržęs ugnikalnis. Jo tėvas Išmin- 
čius Krao mirdamas tegebėjo jam palikti trijų plėšrūno na- 
gų pakabutį. Kiekvienas nagas reiškė kurią nors „tų-kurie- 
vaikšto-stačiomis“, taigi žmonių, gerąją savybę. Buvo atsi- 
davimo nagas, drąsos nagas ir pats svarbiausias iš jų visų — 
gerumo nagas. Nuo to laiko Rahanas segėjo pakabutį ir sten- 
gėsi pasirodyti vertas to, ką pakabutis reiškė. 

Kresi namuose sodas plytėjo į ilgį, ten buvo ir vyšnios me- 
dis, kiek mažesnis už tą, kuris augo Jonoje. Jis tebeskaitė 
„Visą visatą“ ir „Šimtą klausimų“. Kai jam sukako dvylika, 
senelė gimtadienio proga padovanojo „Mažojo chemiko“ 
rinkinį. Chemija buvo nepalyginti įdomiau negu mechani- 
ka ar elektra — paslaptingesnė, įvairesnė. Visos į dėžutes su- 
dėtos cheminės medžiagos - skirtingų spalvų, formų ir fak- 
tūrų, lyg amžiams atskirtos esencijos. Tačiau pakako jas su- 
maišyti ir jos audringai reaguodavo, akimirksniu sudaryda- 
vo visiškai naujas medžiagas. 

Vieną liepos popietę Mišelis skaitydamas sode suvokė, 
kad cheminiai gyvybės pagrindai galėjo būti ir visai kiti. Vaid- 

menį, kurį gyvų būtybių molekulėse atliko anglis, deguonis 
ir azotas, galėjo atlikti tokio paties valentingumo, tačiau di- 
desnio atominio svorio molekulės. Kitoje planetoje esant 
kitoms temperatūros ir slėgio sąlygoms, gyvybės molekulės 
juk galėjo būti silicis, siera ir fosforas arba germanis, sele- 
nas ir arsenas, arba dar alavas, telūras ir stibis. Nebuvo nė 
vieno žmogaus, su kuriuo jis būtų galėjęs apie tai rimtai pa- 
sikalbėti, — tad jo prašymu senelė jam nupirko keletą bio- 
chemijos knygų. 


Pirmasis Briuno prisiminimas - iš tų laikų, kai jam sukako 
ketveri; jis prisimena pažeminimą. Tada ėjo į pradinę mo- 
kyklėlę Laperljė gatvėje, Alžyre. Vieną rudens popietę mo- 
kytoja aiškino berniukams, kaip verti lapų vėrinius. Mer- 
gaitės laukė susėdusios ant šlaito ir jau tada rodė kvailos 
patelių rezignacijos ženklus, dauguma jų vilkėjo baltas suk- 
neles. Visa žemė nusėta auksaspalviais lapais - daugiausia 
kaštonų ir platanų. Jo draugai vienas po kito baigė verti la- 
pus ir eidavo prie mergaičių užkabinti lapų karolių labiau- 
siai patinkančiai. Jam nesisekė, lapai trupėjo, viskas suby- 
rėdavo vos paėmus į rankas. Kaip joms paaiškinti, kad jam 
irgi reikia meilės? Kaip joms paaiškinti — be to lapų vėri- 
nio? Iš įniršio jis pravirko; mokytoja nepriėjo padėti. Vis- 
kas baigta, vaikai jau kilo ir ruošėsi eiti iš parko. Kiek vėliau 
tą mokyklą uždarė. 

Seneliai gyveno labai gražiame bute Edgaro Kinė bulva- 
re. Gyvenamieji buržua namai Alžyro centre pastatyti pa- 
gal tą patį modelį kaip Hausmano bulvaruose Paryžiuje. Per 
butą ėjo dvidešimties metrų ilgio koridorius, vedantis į sve- 
tainę, iš kurios balkono buvo galima apžvelgti visą miestą. 
Po daugelio metų, kai taps nusivylusiu ir kartėlio kupinu 
keturiasdešimtmečiu, Briuno vėl išvys tokį vaizdą: jam ketve- 

ri, iš visų jėgų mina triratuką per tamsų koridorių šviesos pro- 
peršos link — ten, kur balkonas. Tikriausiai tada, tomis aki- 
mirkomis, jis ir patyrė didžiausią jam skirtąją žemišką laimę. 

1961-aisiais mirė senelis. Mūsų klimato sąlygomis Žinduo- 
lio ar paukščio lavonas iš pradžių pritraukia tik kai kurias 
muses (Musca, Curtonevra), o vos pradeda irti, jį apipuola 
jau ir kitos rūšys, būtent - Calliphora ir Lucilia. Lavonas, 
tuo pačiu metu veikiamas ir bakterijų, ir lervų išskiriamų 
virškinamųjų sulčių, daugiau ar mažiau sutęžta ir tampa 
amoniako bei sviesto rūgščių fermentavimo terpe. Po trijų 
mėnesių musės jau būna baigusios darbą, ir jas pakeičia kie- 
tasparnių, tokių kaip Dermestes, būrys ir drugiai Aglossa pin- 
guinalis, daugiausia mintantys riebalais. Fermentuojamąsias 
baltymines medžiagas vartoja Piophila petasionis lervos ir 
Corynetes šeimos kietasparniai. Tada lavoną, jau suirusį, bet 
vis dar turintį šiek tiek skysčio, apipuola erkės, jos ir išsiur- 
bia likusius skysčius. Taip išdžiovintas ir mumifikuotas, 1a- 
vonas dar priglaudžia paskutinius gyventojus - kailinių oda- 
ėdžių ir odačdžių antrenų lervas, Aglossa cuprealis bei Tine- 
ola bisellelia lervas. Ne kas kitas, o būtent jos užbaigia ciklą. 

Briuno vėl regi senelio karstą - sodrios juodos spalvos, su 
sidabro kryžiumi. Raminantis, net palaimingas vaizdas: se- 
neliui turbūt gera tame nuostabiame karste. Tik vėliau jis 
sužinos, kad esama erkių ir visokiausių lervų, kurių vardai 
panašūs į italų kino žvaigždžių. Tačiau net ir dabar senelio 
karstas jam vis dar palaimingas reginys. 


Dar prisimena senelę tądien, kai jie atvyko į Marselį - 
sėdinčią ant dėžės virtuvės viduryje ant keraminėm plyte- 
lėm išklotų grindų. Tarp plytelių šmirinėja tarakonai. Tik- 

riausiai tada ją ir apleido protas. Per kelias savaites ji matė 
savo vyro agoniją, turėjo skubiai išsikraustyti iš Alžyro, sun- 
kiai ieškojo buto Marselyje. Apsigyveno purviname kvartale 
šiaurės rytuose. Iki tol ji nebuvo ir kojos įkėlusi į Prancūziją. 
O duktė ją apleido, neatvažiavo net į tėvo laidotuves. Turbūt 
įvyko kokia nors klaida. Kažkur tikriausiai būta klaidos. 

Ji atsistojo ant kojų, išgyveno dar penkerius metus. Nu- 
pirko baldus, valgomajame pastatė lovą Briuno, užrašė jį į 
pradinę rajono mokyklą. Kas vakarą ateidavo jo pasiimti. 
Jam būdavo gėda, kai maža, sena, sulinkusi, išdžiūvusi mo- 
teriškaitė vesdavosi jį už rankos. Kiti turėjo tėvus, išsiskyru- 
sių porų vaikų dar nebuvo daug. 

Naktimis ji ištisai prisimindavo tuos gyvenimo tarpsnius, 
kurie taip niekingai baigėsi. Buto lubos buvo žemos, vasa- 
rom karštis tiesiog dusindavo. Paprastai ji sudėdavo bluos- 
tą vos prieš aušrą. Visas dienas šliūžuodavo po butą vilkda- 
ma senas šlepetes, net nepastebėdama, kad garsiai su savi- 
mi kalbasi, pasitaikydavo, kad penkiasdešimt kartų iš eilės 
kartodavo tuos pačius sakinius. Ją persekiojo mintis apie 
dukterį. „Ji neatvažiavo net į tėvo laidotuves...“ Žingsniuo- 
davo iš kambario į kambarį, kartais nešina grindų skuduru 
ar kokiu puodu, kurį tuoj pat pamiršdavo. „Savo tėvo laido- 
tuves... Savo tėvo laidotuves...“ Šlepetės cypčiodamos slys- 
davo per keramines plyteles. Briuno paklaikęs susiriesdavo 
lovoje - akivaizdu, visa tai nesibaigs geruoju. Kartais ji im- 
davo taip vaikštinėti nuo pat ryto, dar su chalatu ir plaukų 
suktukais. „Alžyras - tai ta pati Prancūzija“, o tada vėl pra- 
sidėdavo cypčiojimas. Ji vaikščiodavo skersai išilgai per abu 
kambarius, galvą pasukusi nematomo taško link. „Prancū- 
zija... Prancūzija...“ — lėtai kartodavo silpstančiu balsu. 

Ji visada puikiai gamindavo valgyti, tai buvo paskutinis 
jos džiaugsmas. Ruošdavo Briuno pasakiškus patiekalus, tar- 
si ruoštų vaišių stalą dešimčiai žmonių. Raudonieji pipirai 
aliejuje, ančiuviai, bulvių mišrainė, — kartais prieš pagrindi- 
nį patiekalą būdavo dešimt užkandžių, - o paskui vėl: farši- 
ruoti baklažanai, triušiena su alyvuogėmis, retsykiais - kus- 
kusas. Vienintelis dalykas, kurį gaminti jai nelabai sekdavo- 
si —- saldumynai, bet tą dieną, kai pasiimdavo pensiją, par- 
vilkdavo dėžutes nugos, kaštonų kremo, migdolinių Ekso 
saldainių. Pamažu Briuno virto apkūniu ir baugščiu berniu- 
ku. Ji pati beveik nieko nevalgydavo. Sekmadieniais kelda- 
vosi šiek tiek vėlėliau, jis įsmukdavo į jos lovą ir glausdavosi 
prie sudžiūvusio kūno. Kartais jis įsivaizduodavo, kad laiko 
rankoje peilį - atsikelia vidurnaktį nudurti jos - tiesiai į šir- 
dį, paskui regėdavo save, apsipylusį ašaromis, sukniubusį 
prie lavono ir kad pats miršta netrukus po jos. 

1966-ųjų pabaigoje ji gavo iš dukters laišką; adresą ši su- 
žinojo iš Briuno tėvo, susirašinėjo su juo kasmet apie Kalė- 
das. Žanina beveik neatrodė apgailestaujanti dėl praeities, 
apie ją užsiminė tik tokiu sakiniu: „Sužinojau, kad mirė tė- 
tis, kad tu persikraustei“. Ji, beje, pranešė, kad ruošiasi pa- 
likti Kaliforniją ir vėl apsigyventi Prancūzijos pietuose, bet 
savo adreso nenurodė. | 

Vieną 1967-ųjų kovo rytą senolė ruošėsi gaminti baklaža- 
nais įdarytus pyragėlius ir užsivertė ant savęs dubenį su ver- 
dančiu aliejumi. Jai pakako jėgų išeiti į namo laiptinę, riks- 
mas sukėlė nerimą kaimynams. Vakare parėjęs iš mokyklos 
Briuno sutiko ponią Auzi, kaimynę iš viršutinio aukšto, ji ir 
nusivedė berniuką tiesiai į ligoninę. Jam buvo leista keletą 
minučių pabūti šalia senolės, kurios žaizdas slėpė paklodės. 

Nors jai buvo sušvirkšta daug morfino, vis dėlto ji atpažino 
Briuno, suspaudė jo ranką tarp delnų, o paskui vaiką išve- 
dė. Širdis sustojo naktį. 

Briuno jau antrą kartą gyvenime susidūrė su mirtimi, bet 
ir šįkart to įvykio prasmė liko jam beveik visai nesupranta- 
ma. Praėjus keletui metų, kai gaudavo įvertinimą už pran- 
cūzų kalbos namų darbą arba gerai parašydavo rašinį istori- 
jos tema, vis dar pasižadėdavo papasakoti apie tai senelei. 
Suprantama, tuojau pat prisimindavo, kad ji mirusi, bet net 
ši, nors kartais ir persmelkdavusi jį, mintis iš tikrųjų niekad 
nenutraukė jų dialogo. Kai jam buvo leista laikyti konkurso 
egzaminus dėl šiuolaikinės literatūros dėstytojo pareigų, jis 
ilgai komentavo senelei gautus pažymius, nors tuo metu jau 
tik retsykiais tikėjo pokalbio galia. Ta proga nusipirko dvi 
kaštonų kremo dėžutes, ir tai buvo paskutinis ilgas juodvie- 
jų pasišnekėjimas. Baigęs studijas, jau paskirtas dirbti dės- 
tytoju, pastebėjo, kad per tą laiką pasikeitė, kad jau nebesi- 
seka užmegzti su ja ryšio, ir senelės vaizdą iš lėto ėmė gožti 
auganti siena. 


Kitą dieną po laidovių įvyko keistas nutikimas. Jo tėvas ir 
motina, kuriuos kartu jis matė pirmąkart, šnekėjosi, ką da- 
bar su juo daryti. Jie abu buvo didžiajame Marselio buto 
kambaryje, Briuno klausėsi sėdėdamas ant savo lovos. Vi- 
sada įdomu klausytis, ką apie tave kalba kiti, ypač kai atro- 
do, kad jie nenutuokia, jog tu juos girdi. Tada beveik užsi- 
miršti, o tai - ne taip jau ir nemalonu. Taigi jam neatrodė, 
kad pokalbis suktųsi apie jį. Ir vis dėlto šis pokalbis turėjo 
lemiamą reikšmę jo gyvenimui, vėliau Briuno dažnai karto- 
davo jį atmintinai, bet ir tada jam nė karto nepavyko iš tik- 

rųjų ką nors pajusti. Nepavyko įžvelgti tiesioginio fizinio ry- 
šio tarp savęs ir anų dviejų suaugusiųjų, kurie tądien valgo- 
majame jį pribloškė pirmiausia savo aukštu ūgiu ir jaunat- 
viška išvaizda. Rugsėjį Briuno turėjo eiti į šeštą klasę, tad 
buvo nuspręsta, kad jam suras internatą, o tėvas savaitga- 
liais parsiveš jį į Paryžių. Motina pasistengs retsykiais pasi- 
imti jį atostogų. Briuno neprieštaravo — tiedu asmenys ne- 
atrodė jam atvirai priešiški. Vis dėlto tikrasis gyvenimas, ką 
ir sakyti, buvo tada, kai jis gyveno su senele. 


8 


OMEGA GYVŪNAS 


Briuno stovi atsirėmęs į kriauklę. Nusirengė pižamos švar- 
kelį. Jo balto mažo pilvuko raukšlės remiasi į kriauklės fa- 
jansą. Jam vienuolika metų. Nori išsivalyti dantis kaip ir kiek- 
vieną vakarą, viliasi, kad prausiantis nenutiks jokių nema- 
lonumų. Bet prieina Vilmaras, iš pradžių vienas, ir petimi 
stumteli Briuno. Šis ima trauktis atatupstas drebėdamas iš 
baimės ir jau beveik nutuokia, kas dėsis toliau. „Palikit ma- 
ne ramybėj...“ — lemena silpnu balseliu. 

Tada prieina Pelė. Jis mažo ūgio, kresnas, neįtikimai stip- 
rus. Smarkiai sušeria Briuno per veidą, tas pravirksta. Tada 
jie parverčia jį ant žemės, griebia už pėdų ir tąso po grindis. 
Prie tualetų nutraukia pižamines kelnes. Jo varpa maža, dar 
vaikiška, be jokio plaukelio. Dviese laiko jį už plaukų ir pri- 
verčia išsižioti. Pelė perbraukia jam per veidą klozeto šepe- 
čiu. Jis pajunta išmatų skonį. Ima klykti. 

Prie anų dviejų prisideda Braseras, jam keturiolika - vy- 
riausias iš visų šeštokų. Išsitraukia pimpalą, kuris Briuno 
atrodo storas, milžiniškas. Atsistoja tiesiai priešais ir myža 
jam ant veido. Aną dieną privertė Briuno čiulpti, paskui — 
laižyti užpakalį, bet šįvakar jam to nesinori. „Klemanai, ta- 
vo pimpis plikas, - sako jis šaipydamasis, - reikia padėti še- 
reliams augti...“ Jam davus ženklą, kiti užtepa ant jo varpos 

skutimosi putų. Braseras atlenkia skustuvą ir priartina aš- 
menis. Briuno iš baimės apsidergia. 


»-w-- 

ją. Briuno išsigando, kad jį privers kalbėti, bijojo, kad tu- 
rės ištarti Brasero pavardę. Bet Koenas, nors ir vidury nak- 
ties pažadintas iš miego, priėmė jį maloniai. Priešingai ne- 
gu jam pavaldūs prižiūrėtojai, kreipdavosi į mokinius „jūs“. 
Tai buvo trečias internatas, kuriame jam teko dirbti, ir ne 
pats sunkiausias; jis žinojo, kad aukos beveik visada atsi- 
sako išduoti savo budelius. Vienintelis dalykas, kurį galėjo 
padaryti - nubausti prižiūrėtoją, atsakingą už šeštokų mie- 
gamąjį. Dauguma šių vaikų palikti be tėvų priežiūros, jis 
jiems — vienintelis autoritetas. Reikėjo juos atidžiau ste- 
bėti, įsikišti, kol dar nelaimė neįvyko, - tačiau ar tai įma- 
noma, juk dviem šimtams mokinių teko vos penki prižiū- 
rėtojai. Kai Briuno išėjo, jis išsivirė kavos ir ėmė vartyti 
šeštokų bylas. Įtarė Pelė ir Braserą, bet neturėjo jokių įro- 
dymų. Jei tik pavyks juos pričiupti, pasiryžo netgi mesti iš 
mokyklos; užtenka vos kelių agresyvių ir žiaurių individų, 
kad paskatintų sužvėrėti kitus. Dauguma berniukų, ypač 
kai susiburia į gaujas, stengiasi surengti silpnesniesiems 
pažeminimą ir kankinimus. Ypač paauglystės pradžioje jų 
žvėriškumas pasiekia neregėtą mastą. Jis nepuoselėjo jo- 
kių vilčių dėl žmogaus elgesio tada, kai šis nėra pavaldus 
įstatymo kontrolei. Kai atvažiavo dirbti į Mo internatą, jam 
pavyko priversti kitus savęs bijoti. Žinojo, kad jei ne pas- 
kutinė - įstatymo - gynybinė siena, kuriai pats čia atstova- 

vo, tai kankinimams, kuriuos kiti rengdavo tokiems ber- 
niukams kaip Briuno, nebus galo. 


Briuno su palengvėjimu pasiliko šeštoje klasėje antrus me- 
tus. Pelė, Braseras ir Vilmaras perėjo į penktą ir gyvens ki- 
tame miegamajame. Deja, atsižvelgiant į potvarkius, kuriuos 
po 1968-ųjų įvykių paskelbė ministerija, buvo nuspręsta su- 
mažinti mokytojų skaičių internatuose ir diegti saviugdos 
sistemą, toks potvarkis atitiko laiko dvasią, ir, be kitų priva- 
lumų, dar labiau sumažino atlyginimams skiriamas lėšas. Da- 
bar pereiti iš vieno miegamojo į kitą pasidarė daug papras- 
čiau, penktokai įprato bent kartą per savaitę rengti pogro- 
mus mažiams, grįždavo į savo miegamąjį su viena, kartais — 
dviem aukomis, ir seansas prasidėdavo. Gruodžio pabaigo- 
je Žanas Mišelis Kempfas, liesas ir baugštus berniukas, at- 
ėjęs mokytis metų pradžioje, iššoko pro langą, bėgdamas 
nuo kankintojų. Krytis galėjo baigtis mirtimi, bet jam pasi- 
sekė — išsisuko daugybe lūžių. Smarkiai susižalojo tik čiur- 
ną — buvo daug vargo sulipdyti visas kaulo nuolaužas; pa- 
aiškėjo, kad berniukas liks luošas. Koenas surengė visuoti- 
nę apklausą, kuri tik dar labiau sustiprino jo įtarimus, ir, 
nepaisydamas neigimo, išsiuntė Pelė iš mokyklos trims die- 
noms. Beveik visos gyvūnų bendruomenės gyvena remda- 
mosi dominavimo, atitinkamai grįsto narių jėga, sistema. Šiai 
sistemai būdinga griežta hierarchija: stipriausias grupės pati- 
nas vadinasi alfa gyvūnas, po jo eina antras pagal stiprumą — 
beta gyvūnas ir taip toliau - iki paties menkiausio hierarchi- 
joje, vadinamojo omega gyvūno. Padėtį hierarchijoje papras- 
tai nulemia kovos ritualai: žemesnio lygio gyvūnai stengiasi 
pagerinti savo statusą ir kovoja su aukštesnio lygio atsto- 

vais, suprasdami, kad, jei laimės, pagerins savo padėtį. Aukš- 
tesnis lygis suteikia kai kurių privilegijų: maitintis pirmam, 
lytiškai santykiauti su grupės patelėmis. Tačiau pats silpniau- 
sias gyvūnas visados gali išvengti kovos pasirinkdamas pasi- 
davimo padėtį (pritūpdamas, atsukdamas užpakalį). Briu- 
no padėtis nebuvo tokia palanki. Žiaurumas ir dominavi- 
mas, visoms gyvūnų bendruomenėms būdingi bruožai, jau 
šimpanzių (Pan troglodytes ) rūšyje lydimi nepriežastinio Žiau- 
rumo silpniausio gyvūno atžvilgiu. Šis polinkis didžiausią jė- 
gą įgyja pirmykščių žmonių bendruomenėse ir civilizuotų 
visuomenių vaikų bei paauglių grupėse: Tik daug vėliau ima 
reikštis gailestis arba susitapatinimas su kito kančiomis, ir 
tada gailestis veikiai tampa sistemingas - įgauna moralės 
dėsnio formą. Mo licėjaus internate Žanas Koenas atstova- 
vo moralės dėsniui ir visiškai nesirengė nuo jo nukrypti. Tai, 
kaip naciai pasinaudojo Nyčės mintimis, jam visiškai neat- 
rodė perdėta: neigdamas užuojautą, save iškeldamas aukš- 
čiau už moralės dėsnį, įteisindamas aistrą ir aistros valdy- 
mą, Nyčės mąstymas, pasak jo, tiesiog savaime krypo į na- 
cizmą. Koenas, atsižvelgiant į tai, kiek metų dirbo, kokio 
laipsnio diplomų turėjo, galėjo būti paskirtas į licėjaus di- 
rektoriaus postą, bet vyriausiuoju prižiūrėtoju likti nuspren- 
dė pats. Viešajai inspekcijai nusiuntė keletą raštų, kuriuose 
skundėsi, kad sumažintas internato mokytojų skaičius, - į 
juos taip ir nebuvo atsižvelgta. Zoologijos sode kengūrų pa- 
tinas (macropodides) dažnai stoja piestu, tarsi statmena pri- 

tis būdinga taikioms kengūroms. Zanas Koenas jokiu būdu 
nenorėjo virsti taikia kengūra. Mišelio Brasero pyktis - nor- 

mali egoizmo, kurio turi ir žemesnieji gyvūnai, evoliucijos 
stadija — jau pavertė vieną iš jo draugų luošiu visam gyveni- 
mui, o tokiems berniukams kaip Briuno tikriausiai padarė 
neatitaisomą psichologinę žalą. Kai jis pasikvietė Braserą į 
kabinetą apklausti, nė nemanė slėpti paniekos nei to, kad 
stengsis pašalinti jį iš licėjaus. 


Briuno kiekvieną sekmadienio vakarą, kai tėvas merse- 
desu veždavo jį atgal į licėjų, jau ties Nantej lė Mo imdavo 
drebėti. Licėjaus pasimatymų kambarys buvo išpuoštas Žy- 
mių mokinių bareljefais: Kurtelino ir Muasano. Žoržas Kur- 
telinas, prancūzų rašytojas, sukūrė pasakojimų, kuriuose iro- 
niškai pavaizdavo buržua ir viešojo gyvenimo absurdą. Anri 
Muasanas, prancūzų chemikas (1906 metų Nobelio premi- 
jos laureatas), patobulino elektrinės krosnelės pritaikymą 
ir atskyrė silicį ir fluorą. Tėvas visada Briuno atveždavo Iy- 
giai septintą valandą — vakarienės. Dažniausiai jam pavyk- 
davo suvalgyti tik pietus, nes juos valgydavo ir tie mokiniai, 
kurie į licėjų eidavo iš namų, užtat vakarieniaudavo vien 
internato čiabuviai. Prie stalo sėdėdavo aštuoniese, pirmas 
vietas visada užsiimdavo vyriausieji. Jie prisikraudavo so- 
čiai maisto, o tada prispjaudydavo į bendrą lėkštę, kad ma- 
žiai negalėtų valgyti to, kas liko. 

Kiekvieną sekmadienį Briuno dvejodavo - gal pasikalbė- 
ti su tėvu, bet galų gale nutardavo, kad tai - neįmanoma. 
Tėvas manė, kad berniukui pravartu išmokti pačiam apsi- 
ginti, ir iš tiesų kai kurie — net jaunesni už jį - atsikirsdavo, 
spyriu atsilygindavo už spyrį, kol galų gale priversdavo save 
gerbti. Seržas Klemanas, keturiasdešimt dvejų, jau buvo pra- 
simušęs žmogus. Jo tėvai laikė tik maisto krautuvėlę Petit 

Klamare, o jis pats dabar — net trijų estetinės chirurgijos 
klinikų savininkas: viena - Neji, antra — Vezine, trečia - Švei- 
carijoje, netoli Lozanos. Kai buvusi jo Žmona išvažiavo gy- 
venti į Kaliforniją, jis perėmė ir Kanų klinikos valdymą, o 
jai pervesdavo pusę pelno. Jau seniai pats neoperavo, užtat 
buvo, kaip sakoma, geras valdytojas. Bet visai neišmanė, kaip 
bendrauti su sūnumi. Linkėjo jam gera, neskirdamas per 
daug laiko, ir jautėsi šiek tiek kaltas. Savaitgaliais, kai pas jį 
viešėdavo Briuno, jis atsisakydavo priimti meilužes. Kuli- 
narijos parduotuvėje nupirkdavo jau paruoštų patiekalų, jie 
pavakarieniaudavo dviese, paskui žiūrėdavo televizorių. Jis 
nemokėjo žaisti jokio žaidimo. Kartais Briuno atsikeldavo 
naktį ir tykindavo prie šaldytuvo. Į dubenėlį suberdavo vi- 
sus likusius kukurūzų dribsnius, įsipildavo pieno, grietinės, 
visa tai dar apibarstydavo storu cukraus sluoksniu. Tada val- 
gydavo. Išsrėbdavo keletą dubenėlių - vieną po kito, kol 
galiausiai imdavo pykinti. Pilvas tapdavo sunkus. Jis patir- 
davo malonumą. 


Kalbant apie papročių raidą, 1970-ieji pasižymėjo sparčia 
erotikos vartojimo plėtra, nepaisant vis dar budrios cenzū- 
ros kišimosi. Muzikinė komedija Hair, turėjusi plačiojoje 
visuomenėje skatinti septintojo dešimtmečio „seksualinį iš- 
sivadavimą“, sulaukė didžiulės sėkmės. Pietų paplūdimiuo- 
se išpopuliarėjo nuogos krūtys. Per keletą mėnesių sekso 
reikmenų parduotuvių skaičius Paryžiuje išaugo nuo trijų 
iki keturiasdešimt penkių. 

Rugsėjį Mišelis pradėjo eiti į ketvirtą klasę ir ėmė moky- 
tis vokiečių kaip antrą gyvąją kalbą. Per vokiečių kalbos pa- 
mokas jis ir susipažino su Anabele. 


Tuo metu jo mintys apie laimę buvo dar gana skurdžios. 
Niekada jis apie ją iš tikrųjų rimtai nė nemąstė. Ką gebėjo 
įsivaizduoti, buvo paveldėjęs iš senelės, kuri tai tiesiogiai 
perdavė palikuonims. Senelė buvo katalikė, balsavo už de 
Golį; abi jos dukterys ištekėjo už komunistų, nors tai beveik 
nieko nekeitė. Štai tokias mintis apie laimę puoselėjo kar- 
ta, kuri vaikystėje patyrė visus karo metų nepriteklius, ku- 
riai Išsivaduojamojo judėjimo metais buvo dvidešimt; štai 
tokį pasaulį ji norėjo palikti savo vaikams. Moteris sėdi na- 
muose ir užsiima ruoša (0, jai daug padeda elektros prietai- 


56 MICHEL HOUELLEBECO Iš ELEMENTARIOSIOS DALELĖS 


sai, tad daugiau laiko lieka šeimai). Vyras dirba kur nors (o, 
dėl automatizavimo jis dirba trumpiau, ir jo darbas lengves- 
nis). Poros - ištikimos ir laimingos, jos gyvena jaukiuose už- 
miesčio namuose (priemiesčiuose). Laisvalaikio valandas ski- 
ria meistravimui, sodininkystei, menams. Nebent labiau pa- 
tinka keliauti, atrasti kitų regionų, šalių gyvenimo būdus, 
kultūras. 

Žakobas Vilkeningas gimė Leuvardene, Vakarų Fryzijo- 
je, į Prancūziją atvyko ketverių metų ir tik labai miglotai 
prisiminė savo olandišką kilmę. 1946-aisiais jis vedė vieno 
Iš savo geriausių draugų seserį, jai buvo septyniolika ir ji 
nepažino kito vyro, tik jį. Kurį laiką dirbo mikroskopų ga- 
mykloje, paskui įkūrė tiksliųjų optikos prietaisų įmonę, ku- 
ri daugiausia dirbo pagal sutartis su Angėnieux ir Pathė. Tuo 
metu konkurencijos su japonais dar nebuvo, Prancūzija ga- 
mino puikius objektyvus, kai kurie netgi gebėjo varžytis su 
Schneider ir Zeiss gaminiais, taigi jo įmonė dirbo sėkmin- 
gai. Porai gimė du sūnūs - 1948-aisiais ir 1951-aisiais, o daug 
vėliau, 1958-aisiais —- Anabelė. 

Gimusi laimingoje šeimoje (per dvidešimt penkerius san- 
tuokos metus tėvai nė karto rimtai nesusikivirčijo), Anabe- 
lė žinojo, kad ir jos likimas bus toks pats. Vasarą, dar prieš 
pažintį su Mišeliu, įniko apie tai galvoti, netrukus jai turėjo 
sukakti trylika. Kažkur pasaulyje gyvena berniukas, kurio ji 
dar nepažįsta, jis jos taip pat, bet su juo ji nugyvens visą 
gyvenimą. Ji stengsis padaryti jį laimingą, O ir jis savo ruož- 
tu stengsis, kad ji būtų laiminga, bet ji dar nežino, kaip jis 
atrodo, ir tai jai kelia didžiulį nerimą. Laiške „Peliuko Mi- 
kio laikraščiui“ viena jos amžiaus skaitytoja rašė apie tokį 
nerimą. Atsakymas turėjo skambėti raminamai, tad jis bai- 

gėsi tokiais žodžiais: „Nesirūpink, mažoji Korali, tu mokėsi 
jį atpažinti“. 


Jie pradėjo lankytis vienas kito namuose ir kartu ruošti 
vokiečių kalbos namų darbus. Mišelis gyveno kitapus gat- 
vės, mažiau nei per penkiasdešimt metrų. Jie vis dažniau 
kartu leisdavo ketvirtadienius ir sekmadienius, jis ateidavo 
iškart po pietų; „Anabele, tavo sužadėtinis“, - pranešdavo 
jaunesnysis brolis, metęs žvilgsnį į sodą. Ji išrausdavo, o tė- 
vai, priešingai, stengėsi jos nepašiepti. Ji tai pastebėjo - jiems 
Mišelis visai patiko. 

Jis buvo keistas berniukas, nieko nenusimanė nei apie fut- 
bolą, nei apie estrados dainininkus. Savo klasėje nebuvo ne- 
populiarus, pasikalbėdavo su keletu klasės draugų, vis dėl- 
to bendravimas tuo ir baigdavosi. Iki Anabelės dar nė vie- 
nas klasės draugas nesilankė jo namuose. Kaip jis įprato mąs- 
tyti ir svajoti vienas, taip pamažu įprato ir prie to, kad drau- 
gė visados šalia. Jie dažnai lėkdavo pasivažinėti dviračiais, 
pakildavo į Vulanži kalvą, tada pėsti žingsniuodavo per pie- 
vas ir mišką iki pat kalvos, nuo kurios atsiverdavo visas Gran 
Moreno slėnis. Braidžiodavo po žolę ir mokėsi vienas kitą 
pažinti. | 


10 


DĖL VISKO KALTA KAROLINA JASAJAN 


1970-aisiais, prasidėjus mokslo metams, Briuno padėtis in- 
ternate šiek tiek pagerėjo: jis perėjo į ketvirtą klasę, dabar 
jau buvo tarp vyresniųjų. Nuo ketvirtos iki baigiamosios kla- 
sės mokiniai gyveno miegamuosiuose kitame pastato spar- 
ne, kambariuose po keturias lovas. Pačių Žiauriausių ber- 
niukų manymu, jis jau buvo galutinai išdresuotas, pažemin- 
tas; pamažu jie susirado kitų aukų. Tais pačiais metais Briu- 
no ėmė domėtis mergaitėmis. Kartais, retai, abiejų interna- 
tų auklėtinius vesdavo pasivaikščioti. Ketvirtadieniais po pie- 
tų, kai būdavo geras oras, jie eidavo į tokį tarsi paplūdimį, 
įrengtą ant Marnos kranto, Mo priemiestyje. Ten buvo ka- 
vinė su daugybe minifutbolo stalų ir žaidimų-automatų, ta- 
čiau didžiausia pramoga buvo į stiklinį narvą uždarytas pi- 
tonas. Berniukai smagindavosi jį erzindami, pirštais belsda- 
vo į stiklą ten, kur glausdavosi pitono kūnas, drebinimas jį 
baisiai siutindavo, ir jis iš visų jėgų trankydavosi į narvo sie- 
nas, kol apsvaigęs nukrisdavo. Vieną spalio popietę Briuno 
kalbėjosi su Patricija Oveiler, ji buvo našlaitė ir iš internato 
išvažiuodavo tik atostogų pas dėdę į Elzasą. Ji buvo švie- 
siaplaukė, liekna, kalbėjo greitakalbe, permainingame jos 
veidelyje kartais sustingdavo keista šypsena. Kitą savaitę jis 
buvo Žiauriai sukrėstas, kai pamatė ją sėdint ant kelių Bra- 

serui, išskėtusią kojas, jis laikė ją apkabinęs per liemenį ir 
bučiavo atvira burna. Tačiau Briuno nepuolė daryti apiben- 
drinamųjų išvadų. Jei tie Žvėrys, ištisus metus jį terorizavę, 
turėjo pasisekimą tarp mergaičių, tai tik dėl to, kad jie vieni 
ir drįso jas kabinti. Be to, jis pastebėjo, kad Pelė, Vilmaras, 
net Braseras stengdavosi nemušti ir nežeminti mažių, vos 
tik netoliese pasirodydavo kokia mergaitė. 

Nuo ketvirtos klasės mokiniai galėjo stoti į kino mėgėjų 
klubą. Kino seansai vykdavo ketvirtadienių vakarais berniu- 
kų internato iškilmių salėje, į juos eidavo ir berniukai, ir 
mergaitės. Vieną gruodžio vakarą Briuno prieš „Vampyro 
Nosferatu“ seansą atsisėdo šalia Karolinos Jasajan. Filmui 
baigiantis, jau gerą valandėlę apie tai galvojęs, jis labai švel- 
niai uždėjo kairę ranką kaimynei ant šlaunies. Bet per tas 
keletą nuostabių sekundžių (penkias? septynias? tikrai ne 
daugiau negu dešimt) nieko neįvyko. Ji net nekrustelėjo. 
Briuno užplūdo galinga karščio banga, jis beveik ėmė alpti. 
Tada, netarusi nė žodžio, ji taikiai atitraukė jo ranką. Daug 
vėliau, netgi labai dažnai, kai jam čiulpdavo viena ar kita 
kekšelė, Briuno tikriausiai prisimindavo tas kelias šiurpu- 
lingos laimės sekundes, tikriausiai prisimindavo ir tą aki- 
mirką, kai Karolina Jasajan švelniai atitraukė jo ranką ša- 
lin. To berniuko viduje būta kažko labai tyro ir švelnaus, 
pirmesnio už bet kokį seksualumą, už erotinius potyrius. Bu- 
vo tiesiog noras liesti mylintį kūną, glaustis mylinčiame glė- 
byje. Švelnumas atsiranda anksčiau už viliojimą, todėl taip 
ir sunku prarasti viltį. 

Kodėl tą vakarą Briuno palietė Karolinai Jasajan šlaunį, 
o ne ranką (su tuo ji veikiausiai būtų sutikusi, ir tai būtų 
tapę gražios jųdviejų draugystės pradžia, nes dar prieš tai, 

kol laukė eilėje, ji sąmoningai jį užkalbino, kad jis spėtų at- 
sisėsti šalia, ir pati padėjo ranką ant kėdes skiriančio rank- 
tūrio, tai rodė, kad jau seniai buvo atkreipusi dėmesį į Briu- 
no ir jis labai jai patiko, ir kad ji karštai tikėjosi, jog tą vaka- 
rą paimsiąs ją už rankos)? Turbūt dėl to, kad Karolinos Ja- 
sajan šlaunis buvo apnuoginta, ir jo tyra siela negalėjo nu- 
jausti, kad apnuoginta be priežasties. Kai Briuno, metams 
bėgant, su pasibjaurėjimu pasinerdavo į vaikystėje patirtus 
jausmus, išsigrynino jo likimo šerdis, ir viskas nušvisdavo 
neatšaukiamos ir šaltos tiesos šviesa. Tą 1970-ųjų gruodžio 
vakarą Karolinos Jasajan galioje buvo ištrinti jo ankstyvo- 
sios vaikystės pažeminimus ir liūdesį; po šios pirmos nesėk- 
mės (nes po to, kai ji švelniai atitraukė jo ranką, jis nė karto 
nebedrįso jos užkalbinti) viskas tapo dar painiau. Nors dėl 
visų žmogiškų Karolinos Jasajan savybių nekilo jokių abe- 
jonių. Priešingai, Karolina Jasajan, maža armėniukė švel- 
niu ėriuko žvilgsniu, ilgais juodais garbanotais plaukais, dėl 
neišsprendžiamų sunkumų šeimoje atsidūrusi niūriuose Mo 
licėjaus mergaičių internato pastatuose, toji Karolina Jasa- 
jan kaip tik ir įkvėpė tikėjimą žmonija. Viskas ėmė garmėti 
į niūrią tuštumą vien dėl tos menkos ir beveik groteskiškos 
smulkmenos. Po trisdešimties metų Briuno tuo beveik įsiti- 
kinęs: suteikus nereikšmingoms tos situacijos aplinkybėms 
tikrąją svarbą, ją galima apibendrinti taip - dėl visko kaltas 
trumpas Karolinos Jasajan sijonėlis. 


Briuno, padėdamas ranką Karolinai Jasajan ant šlaunies, 
iš tikrųjų beveik prašė ją už jo tekėti. Jis išgyveno paauglys- 
tės pradžią, buvo pereinamojo amžiaus. Išskyrus keletą nau- 
jovių šauklių - jo tėvai buvo apgailėtinas to pavyzdys — vy- 

resnioji karta buvo sukūrusi neįtikimai tvirtą ryšį tarp vedy- 
bų, seksualumo ir meilės. Nuolatinis atlyginimų didėjimas, 
sparti ekonomikos plėtra šeštame dešimtmetyje — išskyrus 
tas nykstančias visuomenės klases, kurioms paveldėjimo są- 
voka dar buvo iš tikrųjų svarbi — turėjo visai nuvainikuoti 
vedybas iš išskaičiavimo. Katalikų bažnyčia, visada priešiš- 
kai žvelgusi į nesantuokinius seksualinius ryšius, entuzias- 
tingai sveikino artėjimą prie santuokos iš meilės, labiau ati- 
tinkantį jos pačios teorijas („Ir Jis sukūrė vyrą ir moterį“), 
pirmąjį žingsnį į tą taikos, ištikimybės ir meilės civilizaciją, 
kuri ir buvo jos pradinis tikslas. Komunistų partija, vienin- 
telė tų laikų dvasinė jėga, kurią verta lyginti su Katalikų baž- 
nyčia, kovojo beveik už tuos pačius tikslus. Taigi šeštojo de- 
šimtmečio jaunimas nekantriai laukė įsimylėjimo, juo labiau 
kad kaimų tuštėjimas ir kartu prasidėjęs kaimo bendruo- 
menių nykimas ne tik leido rinktis būsimąjį sutuoktinį iš be- 
veik neriboto skaičiaus žmonių, bet ir suteikė jam itin daug 
reikšmės (1955-ųjų rugsėjį Sarselyje buvo paskelbta vadi- 
namoji „daugiabučių gyvenamųjų namų“ politika, akivaiz- 
di socialumo, apibrėžiamo vien kaip šeimos židinys, išraiš- 
ka). Taigi šeštąjį dešimtmetį ir septintojo pradžią visai tei- 
sėtai galima apibūdinti kaip tikrą meilės jausmų aukso am- 
žių, - jo vaizdą dar ir dabar mums atkuria Žano Fera, Fran- 
suazos Ardi ankstyvojo laikotarpio dainos. 

Tačiau tuo pačiu metu masinis libidinis vartojimas, kilęs 
iš Šiaurės Amerikos (Elvio Preslio dainos, Merilinos Mon- 
ro filmai) paplito Vakarų Europoje. Lygiagrečiai su šaldy- 
tuvais ir skalbiamosiomis mašinomis, tais materialiais po- 
ros laimės palydovais, ėmė populiarėti radijo tranzistoriai 
ir patefonai, turėję išstumti į priekį naują elgesio modelį — 

vadinamąjį paauglišką flirtą. Šis ideologinis konfliktas, kuris 
brendo visą septintąjį dešimtmetį, aštuntojo pradžioje spro- 
go žurnaluose Mademoiselle Age tendre, 20 ans* ir susitelkė 
į tais laikais patį svarbiausią klausimą: „Kiek toli galima eiti 
prieš vedybas?“ Tais pačiais metais amerikietiškąją hedo- 
nistinę libidinę kryptį galingai parėmė laisvamaniški spau- 
dos organai (pirmas Actuel numeris pasirodė 1970-ųjų spa- 
lį, o Charlie-Hebdo - lapkritį). Iš tikrųjų šių leidinių politinė 
kryptis buvo tik kapitalizmo kritika, o dėl esminių pramogų 
verslo dalykų jie visi turėjo tapatų požiūrį: judėjiškų-krikš- 
čioniškų vertybių griovimas, jaunystės ir asmeninės laisvės 
apologija. Draskomi tokių prieštaringų įtakų, panelėms skirti 
žurnalai skubiai įteisino susitarimą, kurį galima apibendrinti 
tokiu gyvenimo nupasakojimu. Iš pradžių (tarkime, nuo dvy- 
likos iki aštuoniolikos metų) mergaitė susitikinėja su daugy- 
be berniukų (žodžio „susitikti“ semantinis daugialypumas 
atspindi ir realų elgesio daugiaprasmiškumą: ką iš tikrųjų 
reiškia susitikinėti su vaikinu? Ar tai reiškia tik prancūziš- 
kus bučinius, gilesnio petingo ir giliojo petingo malonumą, 
ar tikrus lytinius santykius? Ar leisti berniukui liesti jūsų 
krūtis? Ar nusimauti kelnaites? Ir ką gi veikti su jo orga- 
nais?). Patricijai Oveiler, Karolinai Jasajan visi šie dalykai 
anaiptol nebuvo paprasti, žurnalai joms pateikdavo miglo- 
tus, prieštaringus atsakymus. Antrame etape (tiksliau, iš- 
kart baigus vidurinę) ta pati mergina jaučia poreikį rimtos 
draugystės (vėliau vokiškų žurnalų apibūdinamos kaip „big 
love“**), o tada jau svarbiausias klausimas „Ar man gyven- 


* Jauna panelė; 20 metų. 
** Didžioji meilė. 

ti kartu su Žeremiu?“ — ir tai jau antras etapas, iš esmės 
lemiamas. Ribinis derinio, kurį siūlė mergaičių Žurnalai, tra- 
pumas - iš esmės reikėjo suderinti prieštaringus elgesio mo- 
delius, savo nuožiūra pritaikant juos dviem vienas po kito 
einantiems gyvenimo etapams - išryškėjo tik po kelerių me- 
tų, kai jau visi suprato, kad skyrybos visuotinai paplito. Ir 
vis dėlto dar ilgai ta neįmanoma schema jaunoms ir, kad ir 
kaip būtų, gana naivioms ir sparčių aplink vykstančių pasi- 
keitimų priblokštoms mergaitėms atrodė patikimas gyveni- 
mo modelis, kuriuo jos protingai stengėsi vadovautis. 


Anabelei tie dalykai atrodė visiškai kitaip. Vakarais prieš 
miegą ji galvodavo apie Mišelį, o nubudusi džiaugdavosi, kad 
vėl jį pamatys. Kai per pamokas jai nutikdavo kas nors links- 
mo ar įdomaus, ji iškart įsivaizduodavo tą akimirką, kai viską 
papasakos jam. Tomis dienomis, kai dėl kokių nors priežas- 
čių juodu negalėdavo susitikti, ji jausdavosi sunerimusi ir liūd- 
na. Per vasaros atostogas (jos tėvai turėjo namą Žirondoje) 
kasdieną jam rašė. Nors sau to nuoširdžiai neprisipažino, nors 
jos laiškai nebuvo audringi ir labiau panėšėjo į laiškus, ko- 
kius būtų rašiusi vienaamžiam broliui, nors jos gyvenimą gau- 
bęs jausmas buvo artimesnis švelnumo aureolei, o ne dras- 
kančiai aistrai, jos galvoje pamažu rutuliojosi tokia tiesa: iš 
pirmo karto, nors to ir nesiekė, iš tikrųjų net netroško, ji suti- 
ko didžiąją meilę. Pirmas - geriausias, kito nebus, tokio klau- 
simo net neturi kilti. Pasak žurnalo Mademoiselle Age tendre, 
toks atvejis įmanomas: neverta kimšti galvą prasimanymų, 
taip beveik niekada nenutinka, bet kai kada - labai retai, ir 
beveik stebuklingai - taip gali nutikti. Ir tai pats laimingiau- 
sias įvykis, koks tik gali jums nutikti čia, žemėje. 


11 


Iš tų laikų Mišelis išsaugojo nuotrauką, darytą Anabelės tė- 
vų sode per Velykų atostogas 1971-aisiais; jos tėvas krūmuo- 
se ir gėlių lysvėse paslėpė šokoladinių kiaušinių. Nuotrau- 
koje Anabelė stovi tarp forsitijų krūmų, praskyrusi jų šakas, 
susikaupusi ieško, rimtai, kaip būna tik vaikystėje. Jos vei- 
do bruožai pradėję smailėti, jau tada galėjai nuspėti, kad ji 
bus išskirtinio grožio. Po megztuku vos vos ryškėjo krūtinė. 
Tos Velykos buvo paskutinės, per kurias nuo jų dar slėpė 
šokoladinius kiaušinius, po metų žaisti tokius žaidimus jie 
jau buvo per dideli. 

Maždaug tryliktais gyvenimo metais, veikiant kiaušidžių 
išskiriamiems progesteronui ir estradioliui, mergaitėms ant 
krūtinės ir sėdmenų susidaro riebalinės pagalvėlės. Šie or- 
ganai geriausiu atveju atrodo putlūs, tobuli ir apvalūs, tada 
jų kontempliavimas vyrui sukelia smarkų geismą. Kaip ir 
motinos, kai ji buvo tokio amžiaus, Anabelės kūnas buvo 
ypač dailus. Bet motinos veidas buvo atviras, mielas, ir tiek. 
Jokie ženklai negalėjo leisti nuspėti, kad Anabelės grožis 
suduos skaudų smūgį, ir motina ims baimintis. Dideles mė- 
lynas akis ir šviesių plaukų kupetą Anabelė tikriausiai pa- 
veldėjo iš tėvo, iš olandiškosios šeimos pusės, bet turbūt tik 
negirdėtas morfogenetinis atsitiktinumas suteikė jos veidui 

tokį širdį veriantį tyrumą. Negraži mergina būna nelaimin- 
ga, nes netenka bet kokios galimybės būti mylima. Niekas, 
tiesą pasakius, iš jos dėl to nesišaipo, nesielgia žiauriai, bet 
ji tarsi perregima, ir nė vienas žvilgsnis neseka jos pavymui. 
Jos esybė visus trikdo, ir gal todėl niekas nekreipia į ją dė- 
mesio. O išskirtinis grožis — kuris smarkiai pranoksta pa- 
auglėms įprastą viliojamą gaivumą - priešingai, sukelia tie- 
siog antgamtinį efektą, ir, atrodo, neišvengiamai pranašau- 
ja tragišką likimą. Penkiolikos metų Anabelė buvo viena iš 
tų nedaugelio mergaičių, kurias pamatę visi vyrai stabteli, 
nepaisant amžiaus nei padėties, iš tų mergaičių, kurioms 
paprasčiausiai einant pro šalį, žingsniuojant vidutinio dy- 
džio miesto parduotuvių gatve, pagreitėja ir jaunuolių, ir 
subrendusių vyrų širdies dūžiai, o seniams išsprūsta apmau- 
dūs atodūsiai. Netrukus ji suvokė, kad kiekvieną kartą, jai 
pasirodžius kavinėje ar klasėje, stoja tyla, tačiau prireikė 
dar daugybės metų, kol galutinai suprato to priežastį. Kresi 
an Bri koleže buvo visuotinai priimta manyti, kad ji „buvo 
su“ Mišeliu, bet, tiesą sakant, net ir šiaip nė vienas vaikinas 
nebūtų drįsęs prisiartinti prie jos. Tai vienas iš tų nepatogu- 
mų, kuriuos merginoms sukelia nepaprastas grožis: tik pa- 
tyrę, ciniški ir be skrupulų viliotojai jaučiasi esą jų lygio, 
taigi nekaltybės lobis paprastai atitenka didžiausiems niek- 
šams, O joms — tai pirmas žingsnis į amžiną nuopuolį. 


1972-ųjų rugsėjį Mišelis pradėjo eiti į antrą Mo licėjaus 
klasę. Anabelė ėjo į trečią - ji liks koleže metais ilgiau. Iš 
licėjaus jis grįždavo traukiniu, išlipdavo Ebli ir sėsdavo į au- 
tomotrisą. Į Kresi paprastai atvažiuodavo 18.33 valandos 
traukiniu, Anabelė laukdavo jo stotyje. Jie kartu žingsniuo- 

davo miestelio kanalų krantinėmis. Kartais — tiesa, gana re- 
tai - užsukdavo į kavinę. Dabar Anabelė žinojo, kad vieną 
dieną Mišelis norės ją pabučiuoti, glamonėti jos kūną, ku- 
rio pokyčius pati jautė. Kantriai laukė tos akimirkos, bai- 
mės nejuto, pasitikėjo. 

Nors pagrindiniai seksualinio elgesio bruožai yra įgimti, 
pirmųjų gyvenimo metų įvykiai labai svarbūs jo pradžiai, 
ypač paukščių ir žinduolių. Ankstyvasis lytėjimo tarp tos pa- 
čios rūšies atstovų pojūtis atrodo lemiamas tokiems gyvū- 
nams kaip šunys, katės, žiurkės, jūrų kiaulytės ir rezus ma- 
kakos (Macaca mulatta ). Žiurkių patinams kontakto su mo- 
tina nebuvimas vaikystėje vėliau sukelia labai sunkių lytinio 
elgesio sutrikimų, tiksliau, sutrikdo domėjimąsi kita lytimi. 
Net jei nuo to būtų priklausiusi Mišelio gyvybė (plačiau žvel- 
giant, ji iš tiesų nuo to priklausė), jis vis tiek nebūtų įstengęs 
pabučiuoti Anabelės. Kai kuriais vakarais ji jausdavosi to- 
kia laiminga, matydama, kaip jis išlipa iš automotrisos su 
portfeliu rankoje, kad tiesiog puldavo jam į glėbį. Tada jie 
keletą mirksnių pastovėdavo apsikabinę, tarsi paralyžiuoti 
iš laimės, ir tik paskui imdavo kalbėtis. 

Briuno taip pat mokėsi Mo licėjaus antroje - tik kitoje — 
klasėje, jis žinojo, kad motina turi dar vieną sūnų, nuo kito 
vyro, ir tiek. Motiną matydavo retai. Du kartus važiavo atos- 
togauti į jos vasarnamį Kasi. Ji priimdavo daug pro šalį va- 
žiuojančių, keliaujančių jaunuolių. Tie jaunuoliai buvo, - 
taip bent jau juos vadino populiarioji spauda, - Aipiai. Jie 
nedirbo, ir, kai viešėdavo vasarnamyje, juos išlaikydavo Ža- 
nina, kuri tuo metu pasikeitė vardą ir norėjo, kad ją vadintų 
Džeine. Taigi jie gyveno iš jos buvusio vyro įkurtos estetinės 
chirurgijos klinikos pelno - trumpai tariant, iš kai kurių tur- 

tingų moterų troškimo kovoti su laiko sąlygojamu irimu ar- 
ba ištaisyti kai kuriuos įgimtus trūkumus. Jie nuogi maudy- 
davosi įlankėlėse. Briuno vengdavo nusimauti maudymosi 
kelnaites. Jautėsi išblyškęs, menkas, atgrasus, nutukęs. Kar- 
tais motina vieną iš tų vaikinų priimdavo į savo lovą. Jai jau 
keturiasdešimt penkeri - kūnas kiek apdribęs, užtat veido 
bruožai vis dar nuostabūs. Briuno masturbuodavosi tris kar- 
tus per dieną. Nors jaunų moterų vulvos rodėsi pasiekia- 
mos, kartais net arčiau negu per metrą nuo jo, Briuno pui- 
kiai vokė, kad jos jam neprieinamos - kiti vaikinai už jį aukš- 
tesni, labiau įdegę, stipresni. Praėjus daugeliui metų Briu- 
no pagaliau suprato: smulkių miesčionių, kontorų darbuo- 
tojų ir vidutinių tarnautojų aplinka daug tolerantiškesnė, 
svetingesnė ir atviresnė negu tų jaunų marginalų, kuriems 
kitados atstovavo Aipiai, terpė. „Galiu apsirengti kaip gerb- 
tinas valstybės tarnautojas ir būti priimtas į jų būrį, - mėg- 
davo sakyti Briuno. - Reikia tik nusipirkti kostiumą, kakla- 
raištį ir marškinius už 800 frankų kokioje C6:A parduotu- 
vėje per išpardavimus; iš tiesų beveik gana to, kad išmok- 
čiau susirišti kaklaraiščio mazgą. Tiesa, dar vienas - auto- 
mobilio — klausimas; tai bene vienintelis keblumas viduti- 
nio tarnautojo gyvenime, bet ir šitai galima išspręsti: imti 
paskolą, kelerius metus iš peties padirbėti ir nusipirkti. Prie- 
šingai, apsimesti marginalu man visiškai nenaudinga: nesu 
nei pakankamai jaunas, nei gražus, nei pakankamai cool. 
Man jau slenka plaukai, aš tunku ir kuo labiau senstu, tuo 
darausi neramesnis ir jautresnis, ir vis labiau mane kankina 
atstūmimo ir paniekos apraiškos. Vienu žodžiu, nesijaučiu 
pakankamai tikras, taigi pakankamai gyvuliškas - 0 tai jau 
nepataisoma bėda: kad ir ką sakyčiau, daryčiau, pirkčiau, 

man niekada nepavyks nugalėti šitos negalios, nes ji tokia 
pat didelė kaip ir įgimtoji negalia. Per pirmąją viešnagę 
pas motiną Briuno suvokė, kad Aipiai niekada nepriims jo 
į savo būrį, kad jis nebuvo ir niekada nebus gražus gyvū- 
nas. Naktimis Briuno sapnuodavo atviras vulvas. Maždaug 
tuo metu pradėjo skaityti Kafką. Iš pradžių pajuto šaltį, 
klastingą šalną; kai baigė „Procesą“, dar keletą valandų 
jautėsi apsunkęs, suglebęs. Iš karto suprato, kad ta sulė- 
tinta, gėdos persmelkta atmosfera, kur žmonės susiduria 
stulbinamoje tuštumoje ir joks ryšys tarp jų nė akimirką 
neatrodo įmanomas, tiksliai atitiko jo paties minčių pa- 
saulį. Pasaulis - neskubrus ir šaltas. O vis dėlto ten yra ir 
vienas šiltas dalykas — tas, kurį moterys turi tarp kojų, bet 
ten - ten jis negali patekti. 


Pamažu darėsi vis akivaizdžiau, kad Briuno kai kas klos- 
tosi nekaip, kad jis neturi draugų, kad merginos jam kelia 
siaubą ir kad apskritai jo paauglystė - vien apgailėtinas nesu- 
sipratimas. Tėvas tai nutuokė, jį trikdė vis stiprėjantis kal- 
tės jausmas. Pareikalavo, kad per 1972-ųjų Kalėdas buvusi 
žmona atvažiuotų apie tai pasikalbėti. Jiems besikalbant pa- 
aiškėjo, kad netikras Briuno brolis mokosi to paties licėjaus 
antroje klasėje (nors ne toje pačioje) ir kad broliai niekada 
nebuvo susitikę, šis faktas pribloškė jį kaip pasibjaurėtino 
šeimos išsibarstymo įrodymas, už kurį atsakingi jie abu. Pir- 
mą kartą parodė savo valdžią ir pareikalavo, kad Žanina 
vėl užmegztų ryšį su kitu sūnumi, kad būtų išgelbėta bent 
jau tai, ką dar įmanu išgelbėti. 

Žanina nė nesitikėjo, kad Mišelio senelė gali puoselėti 
jai nuoširdžių jausmų, ir vis dėlto viskas susiklostė dar pras- 

čiau, negu ji įsivaizdavo. Kaip tik tada, kai ji įvairavo savo 
Porche į Kresi an Bri namo kiemą, senoji moteris išėjo iš 
namų nešina pirkinių krepšiu. „Negaliu jums drausti su juo 
susitikti, jis - jūsų sūnus, —- trumpai tarstelėjo. - Einu apsi- 
pirkti, grįšiu po poros valandų ir norėčiau, kad tada jūsų čia 
jau nebūtų.“ Ir iškart atsuko jai nugarą. 

Mišelis buvo savo kambaryje, ji stumtelėjo duris ir įėjo. 
Buvo numačiusi, kad pabučiuos jį, bet, kai žingtelėjo į prie- 
kį, jis atšoko į šalį kokį metrą. Augdamas darėsi pritren- 
kiamai panašus į tėvą: tokie patys šviesūs ploni plaukai, 
toks pats smailus veidas su išsikišusiais skruostikauliais. Ji 
atvežė dovanų patefoną ir kelis Rolling Stones albumus. 
Jis viską paėmė netardamas nė žodžio (aparatą pasiliko, o 
plokšteles tikriausiai po kelių dienų sunaikino). Jo kam- 
barys buvo kuklus, ant sienų - jokių plakatų. Ant stalo at- 
ramos padėta atversta matematikos knyga. „Kas čia?“ — 
paklausė ji; „Diferencinės lygtys“, - atsainiai atsakė jis. Ji 
buvo numačiusi papasakoti apie savo gyvenimą, pasikviesti 
jį atostogauti, bet dabar šitai jau, rodės, neįmanoma. Pasi- 
tenkino tuo, kad pranešė jam, jog netrukus susitiksiąs su 
broliu; jis linktelėjo galva. Ji buvo ten jau kokią valandą, 
rodės, tyla trunka ne mirksnį, 0 visą amžinybę, kai sode 
nuskambėjo Anabelės balsas. Mišelis puolė prie lango, su- 
šuko jai, kad eitų vidun. Žanina pažvelgė į mergaitę, kai ši 
ėjo pro sodo vartelius. „O tavo draugė daili...“ —- pasakė 
kiek perkreipusi lūpas. Mišelį tie žodžiai nutvilkė kaip bo- 
tagas, veidas persimainė. Sėsdama į Porche, Žanina susi- 
dūrė su Anabele, pažvelgė jai į akis - žvilgsnis buvo sklidi- 
nas neapykantos. 

Mišelio senelė Briuno nejautė jokio priešiškumo - jis juk 
irgi tos iškrypusios motinos auka, tokia buvo jos nuomonė - 
nors subjektyvi, bet galų gale teisinga. Taigi Briuno įprato 
lankytis pas Mišelį kiekvieno ketvirtadienio popietėm. Va- 
žiuodavo į Kresi la Šapelę automotrisa. Kaskart, kai tik ga- 
lėdavo (beveik visada), įsitaisydavo priešais vienišą mergi- 
ną. Dauguma jų sėdėdavo sukryžiavusios kojas, vilkėdavo 
permatomus marškinėlius ar ką panašaus. Jis sėsdavosi ne 
tiesiai priešais, o šiek tiek nuošaliau, bet dažnai ant to pa- 
ties suolo, arčiau nei per porą metrų. Jam pasistodavo vien 
pamačius ilgus šviesius ar tamsius plaukus, o, kol rinkdavo- 
si vietą ir vaikščiodavo tarp suolų, trumpikėse stiprėdavo 
skausmas. Sėsdamasis iš kišenės jau būdavo išsitraukęs po- 
pierinę nosinaitę. Telikdavo atsiversti aplanką, pasidėti jį 
ant šlaunų, tada viens du, ir viskas baigta. Kartais, jei mer- 
gina nukeldavo koją nuo kojos, o jis ištraukdavo pimpalą, - 
jam net nereikėdavo jo liesti, —- sėkla išsiverždavo vienu 
pliūpsniu, vos tik pamatydavo jos kelnaites. Nosinaitė bū- 
davo reikalinga tik apsaugai, nes paprastai išliedavo į ap- 
lanko lapus - ant antrojo laipsnio lygčių, vabzdžių sandaros 
schemų, SSSR anglių gavybos grafikų. Mergina toliau skai- 
tydavo žurnalą. 

Net ir po daugelio metų jį, Briuno, vis dar kankina abejo- 
nės. Visi tie dalykai vyko, ir jie susiję su tuo mažu, baugščiu 
ir nutukusiu berniuku, kurio nuotraukas jis saugo, o tas ma- 
žas berniukas susijęs su juo, suaugusiu aistros draskomu vy- 
ru, koks jis tapo. Jo vaikystė buvo sunki, paauglystė - žiauri, 
dabar jam keturiasdešimt dveji, ir, objektyviai žiūrint, dar 
toli iki mirties. Ką jam dar teks išgyventi? Gal keletą kuni- 
lingo aktų, už kuriuos, pats žinojo, vis lengviau sutiks mo- 

kėti. Gyvenime, sutelktame į vieną tikslą, lieka mažai vietos 
prisiminimams. Briuno, kadangi erekcijos būdavo vis retes- 
nės ir vis trumpesnės, atsidavė liūdnam atsipalaidavimui. 
Pagrindinis jo gyvenimo siekis buvo seksas, ir jau nebeįma- 
noma nieko pakeisti - dabar jis tai žino. Šiuo požiūriu Briu- 
no - tipiškas savo laikų atstovas. Jo paauglystės metais lau- 
kinė ekonomikos konkurencija, pastaruosius du amžius dras- 
kiusi prancūzų visuomenę, šiek tiek sušvelnėjo. Visuome- 
nės sąmonei vis priimtiniau atrodė, kad ekonominės sąly- 
gos turi siekti tam tikros lygybės. Ir politikai, ir įmonių va- 
dovai vis dažniau kaip pavyzdį minėdavo švedų socialde- 
mokratijos modelį. Tad Briuno negalėjo tikėtis pranokti ben- 
draamžius būtent ekonomine sėkme. Profesinėje srityje jo 
vienintelis tikslas buvo - ir tai labai racionalu - įsilieti į „gau- 
sią vidurinę klasę, kurios ribos gana miglotos“, kaip vėliau 
ją apibūdino prezidentas Žiskaras d'Estenas. Vis dėlto žmo- 
nių padermė linkusi kurti hierarchijas, tad ir jis kuo karš- 
čiausiai troško jaustis pranašesnis už panašius į save. Dani- 
ja ir Švedija, kurios kitoms demokratinėms Europos valsty- 
bėms buvo ekonominės lygybės pavyzdys, dar pateikė ir sek- 
sualinės laisvės pavyzdį. Visai netikėtai vidurinėje klasėje, į 
kurią vieni po kitų stojo darbininkai ir tarnautojai - arba, 
tiksliau sakant, tarp vidurinės klasės atstovų vaikų - atsivė- 
rė naujas narciziškos konkurencijos laukas. Per vieną kal- 
bos mokymosi viešnagę Traunšteine, mažame Bavarijos 
miestelyje netoli sienos su Austrija, 1972 metų liepą Patri- 
kui Kasteliui, kitam jaunam prancūzui iš jo grupės, per tris 
savaites pavyko išdulkinti trisdešimt septynias panas. O per 
tą patį laiką jo —- Briuno - sąskaitoje buvo nulis. Galų gale 
prekybos centre jis parodė pimpalą pardavėjai - ji, laimei, 

tik prapliupo juoktis ir nepasiskundė policijai. Patrikas Kas- 
telis, kaip ir jis, buvo kilęs iš miesčionių šeimos, jam sekėsi 
mokslai, atrodė, kad jų ekonominė ateitis panaši. Diduma 
Briuno paauglystės prisiminimų — tik tokie. 

Vėliau pasaulio ekonomikos globalizavimas sukūrė dar 
stipresnę konkurenciją, ir ji išsklaidė visas svajones apie vi- 
sų gyventojų įsiliejimą į bendrą vidurinę klasę, kurios per- 
kamoji galia nuolat didėja, vis daugiau socialinių sluoksnių 
ėmė ristis į skurdą ir nedarbą. Žiauri seksualinė konkuren- 
cija taip pat nė kiek nemažėjo, netgi priešingai. 


Briuno pažinojo Mišelį jau dvidešimt penkerius metus. 
Jis jautėsi per tokį siaubingą laiko tarpsnį beveik nepasikei- 
tęs; hipotezė apie branduolį bruožų asmenybės, kurios pa- 
grindinės savybės nekintamos, jam atrodė gryna tiesa. Vis 
dėlto ilgos gyvenimo atkarpos visiems laikams nugrimzdo 
užmarštin. Jam atrodė, kad mėnesiais, ištisais metais jis vi- 
sai nė negyveno. Ir vis dėlto apie dvejus paskutinius paaug- 
lystės metus, kupinus prisiminimų ir turiningos ugdančios 
patirties, taip nemanė. Žmogaus gyvenimo prisiminimai, 
kaip vėliau paaiškino netikras brolis, panašūs į Grifitso „nuo- 
sekliąją istoriją“*. Buvo gegužės vakaras, jiedu sėdėjo Mi- 
šelio bute, gėrė kamparį. Jiedu retai kalbėdavosi apie pra- 
eitį, dažniausiai pokalbiai sukdavosi apie politines ar socia- 
lines aktualijas, tačiau tą vakarą jiedu prisiminė praeitį. 

— Tu prisimeni įvairius savo gyvenimo laikotarpius, - api- 
bendrino Mišelis, — ir tie prisiminimai taip pat kuo įvairiau- 


* Robert B. Gniffiths - JAV fizikos profesorius, „nuosekliosios istorijos“ (consistent history) 
pradininkas. Jo požiūris paaiškina daug kvantų teorijos paradoksų. 


MICHEL HOUELLEBECO iš ELEMENTARIOSIOS DALELĖS 73 


šių formų: pameni mintis, priežastis arba veidus. Kartais — 
tik vardą, pavyzdžiui, tos Patricijos Oveiler, apie kurią ką 
tik pasakojai, bet šiandien - šiandien tu net neįstengtum jos 
atpažinti. Kartais regi veidą, bet niekaip negali jo susieti su 
kokiu nors prisiminimu. Karolinos Jasajan atveju viskas, ką 
žinai apie ją, susikoncentravo į keletą labai konkrečių se- 
kundžių, kai tavo ranka gulėjo jai ant šlaunies. Taigi Grifit- 
so nuosekliosios istorijos sąvoka pritaikyta 1984 metais sie- 
kiant įvesti kvantinius dydžius į tikimybių aprašymą. Grifit- 
so istorija susideda iš daugiau ar mažiau apibrėžtų dydžių, 
veikiančių skirtingais momentais, sekos. Kiekvienas para- 
metras žymi faktą, kad tam tikras fizikinis dydis, skirtingas 
priklausomai nuo minėto apibrėžto parametro, duotuoju 
konkrečiu momentu priklauso tam tikrai verčių sričiai. Pa- 
vyzdžiui, laike t, elektronas turi tam tikrą greitį, apytiksliai 
nustatytą pagal duotąjį matavimo būdą, laike t, yra tam tik- 
roje erdvės atkarpoje, laike t, turi tam tikrą sukinio vertę. 
Remiantis matavimų visumos dėmenimis, galima nustatyti 
logiškai pagrįstą istoriją, tačiau negalima teigti, kad ji feisin- 
ga - tiesiog gali būti be prieštaravimų įrodyta. Iš visų kon- 
krečių eksperimentų ribose įmanomų pasaulio istorijų kai 
kurios gali būti užrašytos Grifitso apibrėžta forma, tokiu at- 
veju jos vadinamos nuosekliosiomis Grifitso istorijomis, ir ViS- 
kas jose vyksta taip, tarsi pasaulis būtų sudarytas iš paskirų 
objektų, kuriems būdingos nekintamos vidinės savybės. Ta- 
čiau nuosekliųjų Grifitso istorijų, kurias galima užrašyti re- 
miantis viena matavimų seka, skaičius paprastai daug di- 
desnis už vienetą. Tu suvoki savo „aš“, ir šis suvokimas lei- 
džia kelti hipotezę: istorija, kurią čia pat atkuri remdamasis 
savo prisiminimais, yra nuoseklioji, ji bus teisinga tik tada, 

jei laikysies vienpusio pasakojimo principo. Kaip paskiras 
individas tam tikrą laiko atkarpą turi-būtį ir yra pavaldus 
objektų ir savybių ontologijai, - o dėl to juk nėra jokių abe- 
jonių, - taip ir tau neišvengiamai turi būti galima pritaikyti 
nuosekliąją Grifitso istoriją. Šią apriorinę hipotezę tu keli 
kasdienio gyvenimo, 0 ne svajonių lygmeniu. 

— Norėčiau manyti, kad „aš“ - tik iliuzija, nors ir skaudi... — 
tyliai tarė Briuno, o Mišelis nežinojo ką jam atsakyti, nes 
nieko nenutuokė apie budizmą. 

Pokalbis nesirutuliojo sklandžiai, - jie susitikdavo daugių 
daugiausia du kartus per metus. Jauni puldavo aistringai 
ginčytis, bet tas laikas dabar jau praeityje. 1973-iųjų rugsėjį 
abu pasirinko gamtos mokslų kryptį, jie kartu ėmė eiti į pir- 
mąją klasę, dvejus metus kartu lankė matematikos, fizikos 
paskaitas. Mišelis žiniomis smarkiai lenkė visus bendramoks- 
lius. Žmonių pasaulis - dabar jau ėmė tai suvokti - nuvilia, 
jis kupinas nerimo ir kartėlio. O šit matematinės lygtys jam 
teikia palaimingą, tikrą džiaugsmą. Jis irdavosi pirmyn per 
sutemas ir staiga rasdavo išeitį - pasitelkęs kelias formules, 
kelis drąsius daugiklius, užkopdavo ant giedros palaimos pa- 
kopos. Pirmoji įrodymo lygtis tiesiog jaudindavo, nes pu- 
siaukelėje plevenanti tiesa dar tvyrodavo neaiški, miglota, 
o paskutinė lygtis jau stulbindavo ir džiugindavo. Tais pa- 
čiais metais Anabelė ėmė lankyti antrą Mo licėjaus klasę. 
Jie dažnai susitikdavo trise, kasdien po paskaitų. Paskui Briu- 
no grįždavo į internatą, o Anabelė su Mišeliu patraukdavo 
stoties link. Įvykiai krypo keista ir liūdna linkme. 1974-ai- 
siais Mišelis pasinėrė į Hilberto erdves, paskui ėmė gilintis į 
matavimų teoriją, atrado Rymano, Lebego ir Stiltjeso in- 
tegralus. Tuo metu Briuno skaitydavo Kafką ir masturbuo- 

davosi važinėdamas automotrisa. Vieną gegužės popietę La- 
šapel siur Kresi ką tik atidarytame baseine jam nusišypsojo 
laimė praskleisti savo rankšluosčio kraštus ir parodyti pim- 
palą iškart dviem dvylikametėms mergaitėms; bet jam dar 
smagiau buvo regėti, kaip jos puolė baksnoti viena kitą al- 
kūnėmis, susidomėjusios tuo reginiu, ir jis ilgesingai susi- 
žvalgė su viena iš jų, maža akiniuota tamsiaplauke. Perne- 
lyg nelaimingas ir nusivylęs, kad domėtųsi kitų psichologi- 
ja, Briuno vis dėlto suprato, kad įbrolio padėtis dar prastes- 
nė užjo paties. Jie dažnai kartu eidavo į kavinę, Mišelis dė- 
vėjo juokingus apsiaustus ir kepures, nemokėjo žaisti mini- 
futbolo, daugiausia kalbėdavo jis - Briuno. Mišelis nejudė- 
davo, kalbėdavo vis mažiau ir mažiau, vis pažvelgdavo į Ana- 
belę dėmesingu ir stingiu žvilgsniu. Anabelė neprieštarau- 
davo, jai Mišelio veidas atrodė kaip ne šio pasaulio. Turbūt 
tais metais ji perskaitė „Kreicerio sonatą“ ir kurį laiką ma- 
nė, kad ta knyga jai padėjo geriau suprasti Mišelį. Dabar, 
po dvidešimt penkerių metų, Briuno visiškai akivaizdu, kad 
anuomet jie buvo atsidūrę išties beprotiškoje, nenormalio- 
je padėtyje be išeities; žvelgdami į praeitį, mes dažnai ma- 
nome - tikriausiai klaidingai - kad būta tam tikro determi- 
nizmo. 


12 


STANDARTINIS REŽIMAS 


Revoliuciniais laikais tie, kurie su tokiu keistu pasidi- 
džiavimu priskiria sau lengvą sėkmę, kad savo amži- 
ninkų širdyse įžiebia anarchinių aistrų proveržį, ne- 
pastebi, kad jų apgailėtinas regimas triumfas priklauso 
tik nuo gaivališko aplinkybių sutapimo, kurį lėmė ben- 
dra tų laikų socialinė padėtis. 

Ogiustas Kontas, Pozityviosios filosofijos paskaitos, 
48 paskaita 


Aštunto dešimtmečio vidurį Prancūzijoje Žymėjo sėkmės 
sulaukę filmų „Rojaus vaiduoklis“, „Prisukamas apelsinas“ 
ir „Valsuojantys“ sukelti skandalai; tai buvo trys visiškai 
skirtingi filmai, kurių bendra sėkmė turėjo laiduoti nuo- 
stabią komercinę ateitį tos „jaunimo kultūros“, kuri dau- 
giausia buvo grįsta seksu ir žiaurumu, ir kurie net ir vėles- 
niais dešimtmečiais užkariavo vis didesnes ir didesnes rin- 
kos dalis. Praturtėję septinto dešimtmečio trisdešimtme- 
čiai puikiai tapatinosi su filmu „Emanuelė“, pasirodžiusiu 
1974-aisiais: Džasto Džekino filmas siūlė laiko leidimo bū- 
dą, egzotiškas vietas ir išmones ir visoje iki tol stipriai krikš- 
čionybės persmelktoje kultūroje buvo manifestas žengti į 
pramogų civilizaciją. 

Žvelgiant plačiau, judėjimas, padėjęs pamatus papro- 
čiams laisvėti, 1974-aisiais sulaukė išties didelio pasiseki- 
mo. Kovo 20-ąją Paryžiuje atidarė pirmą klubą Vitatop, 
jis fizinės formos ir kūno kulto srityje buvo pionierius. Lie- 
pos 5-ąją buvo priimtas įstatymas dėl pilietinės brandos 
sulaukus aštuoniolikos metų, 11-3ją - dėl skyrybų abiem 
pusėms susitarus: iš Baudžiamojo kodekso dingo svetima- 
vimo straipsnis. Galų gale, kairiesiems parėmus ir po triukš- 
mingų debatų, lapkričio 28-ąją buvo priimtas Veij įstaty- 
mas, įteisinęs abortus, kurį dauguma komentuotojų pava- 
dino „istoriniu“. Iš tiesų krikščioniškoji antropologija, il- 
gai vyravusi Vakarų šalyse, žmogaus gyvybei suteikė beri- 
bę svarbą, nuo pat užuomazgos iki mirties; tokia svarba 
sietina su faktu, kad krikščionys tikėjo žmogaus kūne sly- 
pint sielą - siela iš prigimties yra nemirtinga, o jos paskir- 
tis — vėliau susijungti su Dievu. XIX ir XX amžiais, kai 
biologija darė didelę pažangą, ėmė plėtotis ir materialisti- 
nė antropologija, radikaliai besiskirianti nuo ankstesnių ir 
daug santūresnė moralės patarimų srityje. Viena vertus, 
pasak jos, gemalas - tai tik mažas gumulėlis iš nuolat besi- 
dauginančių ir atsiskiriančių ląstelių, o paskiro ir nepri- 
klausomo individo statusas jam suteikiamas tik su ta sąly- 
ga, kad jis atitiks tam tikrus visuomenės reikalavimus (ne- 
turės negalią sukeliančio genetinio sutrikimo, tėvai sutiks, 
kad jis gyventų). Kita vertus, senis, pamažu yrančių orga- 
nų sankaupa, iš tikrųjų gali kovoti dėl teisės gyventi tik su 
ta sąlyga, kad dar gerai valdo savo organų funkcijas — čia 
įvedama žmogaus orumo sąvoka. Etinės problemos, kurias 
kelia ribiniai gyvenimo amžiai (abortas, po kelių dešimt- 
mečių — eutanazija) nuo tada tapo neįveikiamais priešta- 

ravimų tarp dviejų pasaulėžiūrų, tarp dviejų iš esmės ne- 
sutaikomų priešiškų antropologijų, faktoriais. 

Įstatyminis Prancūzijos Respublikos agnosticizmas paska- 
tino veidmainišką, pamažu artėjantį ir net šiek tiek klastin- 
gą materialistinės antropologijos triumfą. Žmogaus gyvy- 
bės vertės klausimai dar niekados nebuvo taip atvirai nagri- 
nėjami, nors pamažu jau skleidėsi Žmonių protuose; be jo- 
kios abejonės, galima teigti, kad visa tai prisidėjo prie įvy- 
kių paskutiniais Vakarų civilizacijos dešimtmečiais, prie ben- 
dro depresinio arba mazochistinio klimato įsivyravimo. 


Briuno, kuriam ką tik sukako aštuoniolika, 1974-ųjų va- 
sara buvo svarbus, gal net lemiamas laikotarpis. Kai po dau- 
gelio metų jis pradėjo vaikščioti pas psichiatrą, daug kartų 
pasakojo apie jį, vis pakeisdamas kokią nors smulkmeną — 
psichiatrą šis pasakojimas, atrodė, labai domino. Štai kano- 
ninis variantas, kurį mėgdavo pateikti Briuno: 

— Tai nutiko turbūt liepos pabaigoje. Savaitei buvau iš- 
važiavęs į Žydrąją pakrantę pas motiną. Ten visąlaik kas 
nors atvažiuodavo arba išvažiuodavo, daugybė žmonių. Tą 
vasarą ji mylėdavosi su vienu kanadiečiu - tokiu jaunu, la- 
bai stipriu tipu, tikru mėsininku. Tą rytą, kai turėjau išva- 
žiuoti, nubudau labai anksti. Saulė jau smarkiai kaitino. 
Įėjau į jų kambarį - abu dar miegojo. Kelias sekundes pa- 
dvejojau, o tada nutraukiau antklodę. Mama sukrutėjo, 
man pasirodė - tuoj atsimerks, jos šlaunys kiek prasiskėtė. 
Atsiklaupiau priešais jos vulvą. Ištiesiau ranką artyn, vos per 
kelis centimetrus, bet nedrįsau paliesti. Išėjau ir ėmiau mas- 
turbuotis. Namuose ji laikė gausybę kačių, bet beveik visos 
jos buvo laukinės. Priėjau prie jauno juodo katino, kuris šil- 


MICHEL HOUELLEBECO B ELEMENTARIOSIOS DALELĖS 79 


dėsi ant akmens. Žemė aplinkui namą buvo akmenuota, la- 
bai balta, akinamo baltumo. Kol masturbavausi, katinas ke- 
lis kartus į mane pašnairavo, o prieš ejakuliaciją užsimerkė. 
Pasilenkiau ir stvėriau didelį akmenį. Katino kaukolė spro- 
go, aplink ištiško truputis smegenėlių. Paslėpiau lavoną po 
akmenimis, grįžau į namą, visi dar miegojo. Rytą motina 
nuvežė mane pas tėvą, už penkiasdešimties kilometrų nuo 
ten. Automobilyje ji pirmą kartą man ir papasakojo apie Di 
Meolą. Jis prieš ketverius metus taip pat paliko Kaliforniją 
ir nusipirko didelį namą šalia Avinjono, prie Vantu šlaitų. 
Vasarą savo namuose jis priimdavo iš visų Europos šalių, 
taip pat ir iš Šiaurės Amerikos suvažiuojantį jaunimą. Ji ma- 
nė, kad kurią vasarą ir aš galėčiau ten nuvažiuoti, tai, girdi, 
praplėstų mano akiratį. Di Meolos mokymas rėmėsi brah- 
manų tradicija, tačiau, jos nuomone, neturėjo fanatizmo ir 
nepakantumo. Jis atsižvelgė ir į kibernetikos laimėjimus, 
neurolingvistinę praktiką ir Esalene sukurtas programavi- 
mo technikas. Svarbiausia buvo išvaduoti asmenybę, jos vi- 
dines kūrybines galias. „Mes naudojamės tik dešimčia pro- 
centų savo neuronų.“ 

„Be to, - sakė Džeinė (jie kaip tik važiavo pro pušyną), — 
ten tu susipažintumei su bendraamžiais. Kol svečiavaisi pas 
mus, visiems pasirodė, kad tu turi seksualinių problemų. Va- 
karietiškas būdas išgyventi seksualumą, - pridūrė ji, - visai 
klaidingas ir iškrypęs. Daugumoje pirmykščių bendruome- 
nių iniciacija vykdavo natūraliai, paauglystės pradžioje, pri- 
žiūrint genties vyresniesiems. Aš juk tavo motina“, — dar 
patikslino. Susilaikė neprasitarusi, kad būtent ji 1963-iai- 
siais inicijavo Davidą, Di Meolos sūnų. Tada Davidui buvo 
trylika. Jau pirmąją popietę ji nusirengė jo akivaizdoje, ska- 

tindama masturbuotis. Antrąją popietę pati jį masturbavo 
ir čiulpė penį. O trečią dieną jis jau galėjo įsiskverbti į ją. 
Džeinei tai labai mielas prisiminimas, to berniuko pimpa- 
las buvo kietas ir atrodė, kad visą laiką toks liks, net ir po 
kelių išsiliejimų — tikriausiai po to įvykio ji ir nusprendė do- 
mėtis vien jaunais vaikinais. „Tačiau iniciacija visada vyksta 
ne artimiausiais šeimos saitais susijusių Žmonių būry. Tai 
privalu, kad atsivertum pasauliui.“ Briuno šoktelėjo, pagal- 
vojo, ar tik ji nebuvo atsibudusi tą rytą, kai jo žvilgsnis slydo 
jos vulva. Motinos pastabos jo nė kiek nestebino - moksliš- 
kai įrodyta, kad incestas draudžiamas ir pilkųjų žąsų bei man- 
drilų būriuose. Automobilis artėjo prie Sen Maksimo. 


„Atvažiavęs pas tėvą, — tęsdavo Briuno, — pastebėjau, kad 
jis jaučiasi prastai. Tą vasarą jam pavyko ištrūkti atostogų tik 
dviem savaitėm. Tuo metu dar nežinojau, kad jis jau turi fi- 
nansinių sunkumų ir kad pirmą kartą ėmė strigti verslo rei- 
kalai. Tik vėliau viską man papasakojo. Jis pražiopsojo sili- 
koninių krūtų rinkos pradžią. Jo manymu, tai buvo tik laiki- 
na mada, kuri neperžengs Amerikos sienų. Be abejo, tai bu- 
vo kvaila. Nebuvo nė vieno atvejo, kad iš Jungtinių Valstijų 
atėjusi mada po kelerių metų nebūtų paplitusi visoje Vakarų 
Europoje, nė vičvieno. Vienas jo jaunas bendradarbis pasi- 
naudojo proga - pradėjo savo verslą ir nuviliojo didelę klien- 
tų dalį, silikonines krūtis jis panaudojo kaip gerą jauką.“ 


Briuno tėvui buvo septyniasdešimt, kai atliko šią išpažin- 
tį, ir netrukus turėjo mirti nuo cirozės priepuolio. „Istorija 
kartojasi, - trumpai tarstelėjo, skimbčiodamas ledukais tau- 
rėje. - Tas idiotas Ponsė (kalba sukasi apie tą jauną entu- 


MICHEL HOUELLEBECO 8 ELEMENTARIOSIOS DALELĖS 81 


ziazmo kupiną chirurgą, kuris prieš dvidešimt metų iškasė 
jam duobę), tas idiotas Ponsė atsisakė investuoti į pimpalų 
ilginimą. Girdi, tai primena mėsininko darbą, ir kad vyrų 
rinka Europoje neišsilaikys. Idiotas. Toks pats idiotas kaip 
ir aš tada. Jei man dabar būtų trisdešimt, tikrai imčiausi pim- 
palų ilginimo!“ Pasakęs tą Žinią, paprastai vėl panirdavo į 
miglotus apmąstymus, beveik į snaudulį. Suprantama, kai 
esi tokio amžiaus, pokalbis jau trūkinėja. 

Bet tą 1974-ųjų liepos mėnesį Briuno tėvas buvo dar tik 
pirmajame nuopuolio rate. Popietėmis užsidarydavo savo 
kambaryje su krūva San Antonio serijos knygų ir buteliu 
burbono. Apie septynias išlįsdavo, drebančiom rankom pa- 
šildydavo jau paruoštą patiekalą. Nebuvo atsisakęs min- 
ties kalbėtis su sūnumi, bet jam tai nesisekė, iš tiesų nesi- 
sekė. Po dviejų dienų atmosfera tapo tikrai slogi. Briuno 
nebūdavo namuose ištisas popietes — jis paprasčiausiai 
traukdavo į paplūdimį. 


Kita pasakojimo dalis psichiatrui mažiau patiko, užtat la- 
bai svarbi ji buvo Briuno, ir jis jokiu būdu nenorėdavo jos 
praleisti. Galų gale tas kvailys ir sėdi čia, kad jį išklausytų, 
jis juk dirba, ar ne? 

„Ji buvo viena, —- toliau pasakodavo Briuno, - kiekvieną 
popietę būdavo paplūdimyje viena. Vargšė turčių dukrelė, 
kaip ir aš, septyniolikos metų. Buvo tikrai apvalaina, nedi- 
delė statinaitė; veidas drovus, labai blyški, spuoguota oda. 
Ketvirtą dieną, tiesa, kaip tik tą dieną prieš savo išvažiavimą, 
pasitiesiau rankšluostį ir atsisėdau šalia jos. Ji tysojo ant pil- 
vo, atsisegusi maudymosi kostiumėlio liemenėlę. Vieninte- 
lis dalykas, kurį sumečiau pasakyti, pamenu, buvo: „Atos- 

togauji?“ Ji pakėlė akis - nesitikėjo išgirsti ką nors sąmojin- 
ga, bet turbūt ir ne tokį kvailą klausimą. Tada mudu susipa- 
žinom, ji buvo vardu Anika. Atėjo akimirka, kai ji panoro 
atsikelti, o aš galvojau: ar ji nusisuks, kai norės užsisegti lie- 
menėlę? Ar, priešingai, atsisėsdama parodys man krūtis? O 
Jj! padarė nei šį, nei tą: atsisuko, už nugaros prilaikydama 
liemenėlės kraštus. Ir galiausiai išėjo nei šis, nei tas: kauše- 
liai šiek tiek pakrypę į šoną ir dengė tik dalį krūtinės. Jos 
krūtys buvo tikrai didžiulės, net kiek suglebusios, o vėliau 
reikalai tikriausiai dar pablogėjo. Pamaniau, kad ji labai drą- 
si. Ištiesiau ranką ir pakišau po vienu kaušeliu pamažu ap- 
nuogindamas krūtį. Ji nekrustelėjo, tik šiek tiek įsitempė, 
užsimerkė. Toliau braukiau ranka, speneliai sustangrėjo. Tai 
viena gražiausių mano gyvenimo akimirkų. 

Visa kita buvo daug kebliau. Nusivedžiau ją namo, iškart 
pakilome į mano kambarį. Bijojau, kad ją pamatys tėvas - 
vis dėlto tas vyras gyvenime turėjo labai dailių moterų. Bet 
jis miegojo, tiesa, tą popietę buvo visiškai girtas, atsibudo 
tik dešimtą vakaro. Keista, ji nesutiko, kad numaučiau kel- 
naites. Prisipažino, kad niekada to nedarė ir, tiesą sakant, 
niekada nieko nebuvo dariusi su berniuku. Tačiau nedve- 
jodama ėmė mane masturbuoti, labai entuziastingai, pa- 
menu, net šypsojosi. Tada prikišau pimpalą jai prie veido, 
ji keletą kartų čiulptelėjo, bet jai tai nelabai patiko. Ne- 
spaudžiau jos, tik apžergiau. Kai tarp krūtų įspraudžiau 
penį, pajutau, kad ji tikrai laiminga, tyliai sudejavo. Tai 
mane baisiai sujaudino, atsistojau ir nutraukiau jai kelnai- 
tes. Šįkart neprieštaravo, netgi kilstelėjo kojas, norėdama 
padėti. Tikrai nebuvo gražuolė, bet jos putė patraukli, to- 
kia pat patraukli kaip ir bet kurios kitos moters. Ji užsi- 

merkė. Kai po sėdmenimis pakišau rankas, visai išskėtė ko- 
jas. Tai mane taip paveikė, kad iškart išliejau, net nespėjęs į 
ją įsiskverbti. Ant jos gaktiplaukių užtiško keli spermos la- 
šeliai. Aš baisiai apgailestavau, bet ji pasakė — nieko bai- 
saus, ji patenkinta. 

Neturėjome daug laiko pliurpti, buvo jau aštuonios, jai 
reikėjo tučtuojau grįžti pas tėvus. Nežinau kodėl pasisakė 
esanti vienturtė. Atrodė tokia laiminga, taip didžiavosi, kad 
yra priežastis, dėl kurios ji pavėluos į vakarienę, kad vos 
nepravirkau. Sode priešais namą mudu dar ilgai bučiavo- 
mės. Kitą rytą aš išvažiavau į Paryžių.“ 

Baigęs šį trumputį pasakojimą, Briuno darydavo pauzę. 
Gydytojas santūriai krenkšteldavo, o paskui tiesiog ištarda- 
vo: „Gerai“. Pažiūrėjęs, kiek praėjo pokalbiui skirto laiko, 
vėl užmegzdavo šneką arba pasitenkindavo trumpu „Gal 
šiandien užteks tiek?“, pabaigoje šiek tiek pakeldamas bal- 
są, pabrėždamas, jog tai tik klausimas. Tariant šiuos žodžius 
jo šypsena būdavo nuostabiai nerūpestinga. 


13 


Tą pačią 1974-ųjų vasarą Anabelė diskotekoje Sen Palė lei- 
dosi pabučiuojama vaikino. Neseniai žurnale Stėphanie buvo 
skaičiusi tyrimą apie berniukų ir mergaičių draugystę. Nagri- 
nėdamas vaikystės draugo klausimą, žurnalas surezgė ypač at- 
grasų teiginį: esą labai retai nutinka, kad vaikystės draugas 
tampa išrinktuoju, jam veikiau lemta tapti bičiuliu, ištikimu 
bičiuliu, taigi jis yra tas, kuriam patikimos paslaptys ir kuris 
paguodžia, kai pirmasis flirtas sukelia jausmų sumaištį. 
Kelias akimirkas po pirmojo bučinio, nepaisant žurnalo 
tvirtinimų, Anabelei pasidarė baisiai liūdna. Krūtinę staiga 
užplūdo kažkas nauja ir skausminga. Ji išėjo iš „Katman- 
du“ ir nesutiko, kad vaikinas ją lydėtų. Atrakindama mope- | 
do grandinę truputį drebėjo. Tą vakarą ji buvo pasipuošusi 
gražiausia savo suknele. Jos brolio namai - vos už kilomet- 
ro; kai ji parvažiavo, buvo tik vienuolika, svetainėje dar de- 
gė šviesa — pamačiusi šviesą, ji pravirko. Taigi tokiomis ap- 
linkybėmis, vieną 1974-ųjų liepos naktį, Anabelė galutinai 
ir skausmingai suvokė savo individualią būtį. Individualią 
būtį, kuri gyvūnams pirmiausia atsiskleidžia fiziniu skaus- 
mu, Žmonių visuomenė visiškai suvokia tik tarpininkaujant 
melui, o iš tikrųjų neretai net su juo supainioja. Iki šešioli- 
kos metų Anabelė neturėjo paslapčių nuo tėvų, o ir - ji tik 

dabar suprato, kaip tai reta ir brangu - paslapčių nuo Miše- 
lio. Tą naktį per kelias valandas Anabelė suvokė, kad žmo- 
nių gyvenimas - tai benutrūkstanti melagysčių grandinė. TA 
pačia proga suvokė ir savo grožį. 

Individuali būtis ir iš jos kylantis laisvės jausmas sudaro 
natūralų demokratijos pagrindą. Demokratiniame režime 
santykius tarp individų tradiciškai reguliuoja sutartis. Bet 
kuri sutartis, pažeidžianti vieno iš sudarytojų prigimtines tei- 
ses arba nepapildyta aiškiais nutraukimo punktais, yra lai- 
koma niekine. 

Briuno noriai pasakodavo apie tą 1974-ųjų vasarą, bet, 
kai kalba pasisukdavo apie mokslo metus, nebūdavo labai 
iškalbus — jam teįsirėžė prisiminimas apie vis stiprėjantį ne- 
jaukumo jausmą. Tai buvo neapibrėžta laiko atkarpa ir jos 
turinys visiškai neaiškus. Jis vis dar dažnai susitikdavo su 
Anabele ir Mišeliu, iš tikrųjų jie buvo labai artimi, tačiau 
ruošėsi laikyti baigiamuosius egzaminus, ir mokslo metų pa- 
baiga neišvengiamai turėjo visus išskirti. Mišelis pasikeitė: 
klausėsi Džimio Hendrikso, voliojosi ant kilimo, ypač in- 
tensyviai išgyveno jausmus; daug vėliau nei kitiems bendra- 
amžiams jame irgi pagaliau ėmė ryškėti akivaizdūs paaug- 
lystės ženklai. Atrodė, kad tarp jo ir Anabelės stojo nejau- 
kumas, taip lengvai jau nesusikibdavo už rankų. Trumpai 
tariant, kaip Briuno vienąkart apibūdino kalbėdamasis su 
psichiatru, viskas „ėjo... na... šuniui ant uodegos“. 

Po nutikimo su Anika, kurį prisiminimuose jis mėgdavo 
pagražinti (beje, buvo apdairus ir susilaikė jai nepaskambi- 
nęs), Briuno ėmė kiek labiau savimi pasitikėti. Tiesa, po pir- 
mosios pergalės neatsirado virtinės kitų, ir jis buvo žiauriai 
atstumtas, kai bandė pabučiuoti Silviją, labai mielą tamsiap- 

laukę katytę, kuri mokėsi Anabelės klasėje. Bet jei viena mer- 
gaitė jo norėjo, juk galėjo atsirasti ir kitų; ir jis ėmė jausti 
Mišeliui neaiškų globėjišką jausmą. Galų gale jis - jo brolis, 
juolab jis, Briuno, dvejais metais vyresnis. „Turi ką nors dary- 
ti su Anabele, - kartodavo jis, — ji tik to ir laukia, tave įsimy- 
lėjusi, be to, ji pati gražiausia mergina licėjuje.“ Mišelis ran- 
gydavosi ant kėdės ir atsakydavo: „Taip“. Bėgo savaitės. Jis 
tikriausiai lūkuriavo prie slenksčio į suaugusiojo amžių. Nors 
pabučiuoti Anabelę jiems abiem būtų reiškę išvengti šio per- 
ėjimo, jis to nesuvokė, o tik leidosi liūliuojamas apgaulingo 
amžinybės jausmo. Balandžio mėnesį papiktino mokytojus, 
kai pamiršo užpildyti stojimo į parengiamąsias klases doku- 
mentus. Tačiau buvo akivaizdu: galimybių įstoti į gerą aukš- 
tąją mokyklą jis turėjo daugiau negu bet kuris kitas. Baigia- 
mieji egzaminai prasidės po pusantro mėnesio, o jis atrodė 
vis labiau ir labiau atitrūkęs. Pro grotuotą klasės langą spok- 
sodavo į debesis, medžius pievoje, į kitus mokinius, rodės, 
joks žmogiškas įvykis negali jo iš tikrųjų sujaudinti. 

Briuno nutarė stoti į filologijos fakultetą — jam jau įgriso 
Teiloro-Makloreno sekos, be to, ten, filologijos fakultete, yra 
merginų, labai daug merginų. Tėvas neprieštaravo. Kaip ir 
visi nukaršę libertinai, į senatvę jis ėmė darytis sentimentalus 
ir su kartėliu priekaištavo sau, kad savo egoizmu užnuodijo 
sūnui gyvenimą — beje, tai juk beveik tikra tiesa. Gegužės pra- 
džioje jis išsiskyrė su Žiuli, paskutine meiluže, nors ji - nuo- 
stabi moteris, jos vardas buvo Žiuli Lamur, o sceninis slapy- 
vardis - Džulija Lav*. Ji filmavosi pirmuose, - šiandien jau 
pamirštuose, - Berdo Tranbario ir Fransiso Lerua, prancūzų 


* L'amour (pranc.), love (angl.) - meilė. 

pornofilmuose. Buvo šiek tiek panaši į Žaniną, tik dar dides- 
nė kvaiša. „Aš prakeiktas... Aš prakeiktas...“ - kartodavo Briu- 
no tėvas, kai, radęs buvusios žmonos jaunystės nuotrauką, 
pastebėjo tą panašumą. Per vakarienę pas Benezerafą jo mei- 
lužė susipažino su Deliozu ir nuo to laiko leisdavosi į ilgus 
intelektualius postringavimus teisindama pornografiją, tai jau 
darėsi nepakenčiama. Be to, ji brangiai jam atsiėjo — per fil- 
mavimus priprato prie išnuomotų rolsroisų, kailinių, prie vi- 
sokiausių erotinių niekniekių, o tai su amžiumi jam darėsi vis 
nepakenčiamiau. 1974-ųjų pabaigoje jis buvo priverstas par- 
duoti namą Sen Maksime. Po kelių mėnesių nupirko sūnui 
vieno kambario butuką šalia Observatorijos sodų - labai gra- 
žų, šviesų, ramų, vaizdo pro langą neužstojo joks kitas na- 
mas. Kai nusivedė Briuno aprodyti jį, visai nesijautė taip lyg 
teiktų ypatingą dovaną, o veikiau - lyg stengtųsi tik atitaisyti 
padarytą žalą; šiaip ar taip, jam atrodė, kad tai puikus pirki- 
nys. Žvilgsniu apmesdamas erdvę, jis kiek pagyvėjo. „Galėsi 
čia ir merginų atsivesti!“ — neatsargiai mestelėjo. Pamatęs sū- 
naus veido išraišką, iškart pasigailėjo. 

Mišelis galų gale įstojo į Orsė fizikos ir matematikos fa- 
kultetą, labiausiai jį žavėjo, kad nuo čia arti universiteto ben- 
drabutis, - toks buvo jo mąstymas. Jie abu be jokių sunku- 
mų išlaikė baigiamuosius egzaminus. Rezultatų paskelbimo 
dieną juos lydėjo Anabelė, jos veidas buvo rūstus, per me- 
tus ji labai subrendo. Truputį sulyso, šypsena atrodė slap- 
tingesnė — deja, tokia ji atrodė tik dar dailesnė. Briuno nu- 
tarė imtis iniciatyvos: Sen Maksime nebeliko vasarnamio, 
bet, kaip siūlė motina, jis gali nuvažiuoti į Di Meolos na- 
mus, tad ir pasiūlė aniems dviem važiuoti drauge. Po mėne- 
sio, liepos pabaigoje, jie išvyko. 


14 


1975-UJŲ VASARA 


Jų darbai neleidžia jiems sugrįžti pas savo Dievą - 
kekšystės dvasia yra juos užgalėjusi, 
ir jie nepažįsta VIEŠPATIES. 

Ozėjo knyga, 5, 4 


Išlipusius iš autobuso Karpentra juos pasitiko nusilpęs, li- 
gotas žmogus. Italų anarchisto, trečiajame dešimtmetyje 
emigravusio į Jungtines Valstijas, sūnus Frančeskas Di Me- 
ola, be jokios abejonės, susikūrė puikų gyvenimą — žinoma, 
finansine prasme. Kaip ir Seržas Klemanas, pasibaigus Ant- 
rajam pasauliniam karui, jis suprato, kad prasideda nauja 
era ir kad veikla, ilgai laikyta elitine, arba marginalia, įgaus 
didelį ekonominį svorį. Tuo metu, kai Briuno tėvas investa- 
vo į estetinę chirurgiją, Di Meola ėmėsi plokštelių leidybos; 
aišku, buvo tokių, kurie uždirbo daug daugiau negu jis, bet 
ir jam vis dėlto pasisekė atsiriekti gerą pyrago gabalą. Kai 
sukako keturiasdešimt, jis, kaip ir daugelis kaliforniečių, pa- 
juto artėjant naują bangą - daug gilesnę nei paprasta ma- 
dos kryptis; jos tikslas buvo sugriauti visa, kas dar buvo likę 
iš Vakarų civilizacijos; todėl savo vasarnamyje Big Siure jis 
pasistengė susitikti su Alenu Vatsu, Pauliu Tilichu, Karlosu 
Kastaneda, Abrahamu Maslou ir Karlu Rodžersu. Kiek vė- 

liau jam netgi teko garbė susipažinti su Oldu Haksliu, tik- 
ruoju dvasiniu šio judėjimo tėvu. Nusenęs ir beveik apakęs, 
Hakslis galėjo skirti jam nedaug dėmesio, ir vis dėlto tas 
susitikimas jam paliko neblėstantį įspūdį. 

Priežastys, pastūmėjusios jį 1970-aisiais palikti Kalifor- 
niją ir nusipirkti sodybą Aukštutiniame Provanse, jam ir 
pačiam nebuvo visiškai aiškios. Vėliau, jau beveik gyveni- 
mo saulėlydyje, jis nutarė, - irgi dėl gana miglotų priežas- 
čių, - kad nori mirti Europoje, nors iki tol suvokė tik daug 
paviršutiniškesnes priežastis. 1968-ųjų gegužės judėjimas 
jį smarkiai paveikė, ir, kai Kalifornijoje hipių banga ėmė 
rimti, jis pamanė, kad tikriausiai galima ką nors dar nu- 
veikti ir su Europos jaunimėliu. Džeinė šį sumanymą ska- 
tino. Prancūzų jaunimas buvo ypač susikaustęs, slegiamas 
globėjiškų golistinių spąstų, bet, jos manymu, tereikėjo 
menkos kibirkštėlės, ir viskas tuoj įsiliepsnos. Keletą me- 
tų didžiausias malonumas Frančeskui buvo su mergužėlė- 
mis rūkyti marihuanos suktines, nes jas itin žavėjo judėji- 
mo aura, o paskui jas dulkinti supamam mandalų ir smil- 
kalų kvapo. Dauguma merginų, atkankančių į Big Siurą, 
buvo tiesiog kvailutės protestantės, mažiausiai pusė jų at- 
važiuodavo dar nekaltos. Septintojo dešimtmečio pabai- 
goje tas srautas ėmė sekti. Tada jis ir pamanė, kad galbūt 
jau pats laikas grįžti į Europą, net pačiam atrodė keista ta 
mintis, nes iš Italijos išvažiavo penkerių. Jo tėvas buvo ne 
tik aistringas revoliucionierius, bet ir išsilavinęs, išpuose- 
lėtą kalbą mėgstantis žmogus, estetas. Tikriausiai ir jame 
tai paliko pėdsakų. Širdies gilumoje amerikiečiai jam vi- 
sada atrodė kvailoki. 

Jis dar buvo labai gražus vyras, raukšlių išvagotu matiniu 
veidu, ilgais žilais, garbanotais ir tankiais plaukais, tačiau 
ląstelės jo kūne jau pradėjo be tvarkos daugintis, ardyti gre- 
timų ląstelių genetinį kodą, gaminti toksinus. Specialistai, 
su kuriais konsultavosi, dėl daugelio dalykų reiškė skirtin- 
gas nuomones, išskyrus šį, svarbiausią: jis greitai mirs. Vė- 
žio jau neįmanoma operuoti, metastazių neišvengiamai dau- 
gėja. Daugelis gydytojų siūlė ramią agoniją, o vartojant kai 
kuriuos vaistus esą netgi pavyktų išvengti fizinių kančių; iš 
tiesų iki šiol jis jautė tik didelį bendrą nuovargį. Tačiau jis 
su tuo nesutiko, - ir net nemanė taikstytis. Šiuolaikiniam 
vakariečiui, net kai jis puikios sveikatos, mintis apie mirtį 
skamba tarsi tylus foninis triukšmas, pamažu užplūstantis 
smegenis, kai ima trauktis sumanymai ir troškimai. Metams 
bėgant triukšmas darosi vis įkyresnis, jį galima lyginti su dus- 
liu knarkimu, retsykiais pertraukiamu dantų griežimo. Anks- 
tesniais amžiais šis foninis triukšmas kvietė laukti Viešpa- 
ties karalystės, o šiandien verčia laukti mirties. Štai taip. 

Hakslis — jis visada tai prisimins — atrodė abejingas artė- 
jančiai mirčiai, gal tiesiog buvo apspangęs, 0 gal prisotintas. 
narkotikų. Di Meola buvo skaitęs Platoną, „Bhaghavadgy- 
tą“ ir „Tao-Te-King“, tačiau nė viena iš šių knygų jo nė ma- 
žumėlę neguodė. Jam tik šešiasdešimt, bet jis jau bemirštąs, 
šitai rodė visi simptomai - neįmanoma apsirikti. Jis net ėmė 
darytis abejingas seksui ir Anabelės grožį pastebėjo veik ne- 
tyčia, išsiblaškęs. Vaikinų iš viso nepastebėdavo. Nuo seno 
gyveno supamas jaunų Žmonių ir gal tik iš įpročio neaiškiai 
užsiminė, kad norėtų susipažinti su Džeinės sūnumi, o iš tik- 
rųjų — buvo akivaizdu - jam į tai visiškai nusispjaut. Išlaipino 
juos sodybos vidury, taręs, kad palapinę gali statytis kur tik 

nori; jis tetroško prigulti, ir, jei įmanoma, verčiau su niekuo 
nebendrauti. Išoriškai jis dar atrodė puikiausios nuovokos ir 
juslingas vyras; ironija, o gal išmintimi kibirkščiavo jo žvilgs- 
nis; kai kurioms ypač kvailoms merginoms jo veidas atrodė 
švytintis ir geranoriškas. Bet širdyje jokio geranoriškumo jis 
nejuto, be to, jautėsi esąs vidutinių gabumų aktorius - ir kaip 
visi geba užkibti ant tokio kabliuko? Akivaizdu, - kartais pa- 
manydavo su tam tikru liūdesiu, - kad šitie jaunuoliai, ieš- 
kantys naujų dvasinių vertybių, - tikri avigalviai. 


Po valandėlės, kai jie išlipo iš džipo, Briuno suprato pada- 
ręs klaidą. Dvaro valdos palengva leidosi į pietus kiek kalvo- 
tu šlaitu, ten vešėjo krūmai ir gėlynai. Į žalio ramaus vandens 
baseiną krito kaskada; šalia, išsitiesusi ant plokščio akmens, 
saulėje kaitinosi iš vandens išlipusi jauna moteris, o kita, prieš 
nerdama į vandenį, trynėsi muilu. Arčiau, atsiklaupęs ant 
demblio, meditavo, o gal miegojo stambus barzdočius. Jis ir- 
gi buvo nuogas, labai įdegęs; jo ilgi beveik balti plaukai aki- 
namai švytėjo ant įrudusio kūno; jis savaip priminė Krisą Kris- 
tofersoną. Briuno pajuto, kaip apleidžia jėgos, o ko gi dau- 
giau vertėjo tikėtis? Gal dar ir nevėlu nešdintis, bet reikia 
veikti — ir veikti tuoj pat. Jis metė žvilgsnį į draugus: Anabe- 
lė - tiesiog nuostabu —- kuo ramiausiai ėmėsi išlankstyti pala- 
pinę, o Mišelis, prisėdęs ant kelmo, žaidė su kuprinės užtrauk- 
tuko virvele ir atrodė visiškai nugrimzdęs savyje. 


Vanduo teka žemyn radęs menkiausią nuolydį. Žmogaus 
elgesys, iš esmės kone kiekvienas jo poelgis, yra determi- 
nuotas, linkęs tik į nedaugelį nukrypimų, o ir tie nukrypi- 
mai tėra išimtys. 1950-aisiais Frančeskui Di Meolai sūnų 

pagimdė toji italė antraplanė aktorė, kuriai niekada taip 
ir nebuvo lemta suvaidinti svarbesnio negu Egipto vergių 
vaidmens, užtat jai pavyko — karjeros viršūnė - gauti dvi 
replikas filme Ouo vadis? Sūnų jie pavadino Davidu. Pen- 
kiolikos metų Davidas įsisvajojo tapti roko žvaigžde. Ir ne 
jis vienas. Roko žvaigždūnai buvo daug turtingesni už įmo- 
nių vadovus ir bankininkus ir išsaugodavo maištininkų 
įvaizdį. Jauni, gražūs, žymūs, visų moterų geidžiami ir ke- 
liantys pavydą visiems vyrams, jie buvo pačioje visuome- 
nės hierarchijos viršūnėje. Per visą Žmonijos istoriją nuo 
pat senovės Egipto faraonų garbinimo laikų nieko dau- 
giau neįmanu lyginti su roko žvaigždžių kultu, kurį išpaži- 
no Europos ir Amerikos jaunimas. Išoriškai Davidas turė- 
jo visus bruožus, kad pasiektų tikslą: tobulo, kartu gyvuliš- 
ko ir velniško grožio, vyriško veido, tačiau labai tyrų bruo- 
žų; plaukai ilgi, juodi, tankūs, kiek garbanoti, didelės tam- 
siai mėlynos akys. 

Padedamas tėvo pažįstamų, septyniolikmetis Davidas įra- 
šė pirmąją 45-0 greičio plokštelę, — tai buvo visiška nesėk- 
mė. Reikia pridurti, kad tais pačiais metais išėjo Sgt Pep- 
pers, Days of Future Passed ir dar daug kitų. Džimis Hen- 
driksas, The Rolling Stones, The Doors tada išgyveno patį 
kūrybos pakilimą; Neilas Jangas pradėjo įrašinėti, daug bu- 
vo tikimasi iš Brajano Vilsono. Bet tais metais neliko vietos 
jam — garbiam, bet nelabai kūrybingam bosininkui. Davi- 
das užsispyrė, keturis kartus pakeitė grupę, taikė įvairius 
būdus, o praėjus trejiems metams po tėvo išvažiavimo jis ir 
pats sumanė pabandyti pasiieškoti laimės Europoje. Nesun- 
kiai rado darbo viename klube Žydrojoje pakrantėje, bet 
tai buvo vieni niekai; kas vakarą grimo kambaryje jo lauk- 

davo būrys panų — bet tai irgi buvo vieni niekai. Niekas, nė 
vieni įrašų namai nekreipė jokio dėmesio į jo įrašus. 


Davidas, kai susipažino su Anabele, jau buvo perleidęs 
daugiau negu penkis šimtus moterų, bet neprisiminė, kad 
būtų kada regėjęs tokias tobulas formas. Anabelę jis taip 
pat traukė, kaip ir visas kitas merginas. Kelias dienas ji 
atsispyrė ir nusileido tik gerai savaitei praėjus po atvažia- 
vimo. Jie šoko kitoje namo pusėje, jų buvo maždaug tris- 
dešimt, o naktis - žvaigždėta ir šilta. Anabelė segėjo baltą 
sijonėlį ir vilkėjo trumparankovius marškinėlius, su išpieš- 
ta saule. Davidas šoko šalia jos, kartais suskambus rokui 
apsukdavo ją aplink save. Jie kokią valandą šoko nesusto- 
dami pagal tai greitą, tai lėtą tambūrino ritmą. Briuno ne- 
judėdamas stovėjo atsikolęs į medį, suspausta širdimi, dė- 
mesingas, budrus. Mišelis čia pasirodydavo šviesaus rato 
paribyje, čia vėl dingdavo tamsoje. Staiga jis atsidūrė visai 
greta, vos per penkis metrus. Briuno matė, kaip Anabelė 
atsiskyrė nuo šokėjų ir priėjusi sustojo priešais jį, aiškiai 
girdėjo, kaip paklausė: „Tu nešoki?“, jos veidas atrodė liūd- 
nas. Mišelis neįtikimo lėtumo gestu atmetė kvietimą šokti — 
tarsi koks nors ką tik atgaivintas priešistorinis gyvūnas. 
Anabelė dar penkias ar dešimt sekundžių sustingusi pa- 
stovėjo priešais jį, paskui apsisuko ir vėl prisidėjo prie bū- 
rio. Davidas apkabino ją per liemenį ir tvirtai prisitraukė 
artyn. Ji apglėbė jo pečius. Briuno vėl žvilgtelėjo į Mišelį — 
rodės, jo lūpose virpa šypsena, jis nudelbė akis. Kai vėl 
pažvelgė, Mišelio nebebuvo. Anabelė suposi Davido glė- 
byje, jųdviejų lūpos buvo arti arti. 

Atsigulęs palapinėje, Mišelis laukė aušros. Paryčiais pra- 
trūko smarki audra, ir jam pačiam buvo keista, kad truputį 
išsigando. Paskui dangus pragiedrėjo, ėmė lyti lygiai ir lė- 
tai. Lašai dusliai barbeno į palapinės audeklą, per kelis cen- 
timetrus nuo veido, bet jis buvo saugus. Staiga jį nusmelkė 
jausmas, kad ir visas jo gyvenimas bus panašus į šią akimir- 
ką. Jis irsis per žmonių jausmus, kartais jausis žmonėms la- 
bai artimas, bet tik kiti patirs laimę arba neviltį, o visa tai 
niekada nebus skirta jam, niekada jo nepasieks. Tą vakarą 
Anabelė šokdama kelis kartus metė žvilgsnį jo pusėn. Jis 
norėjo pajudėti iš vietos, tačiau negalėjo, jautėsi taip tarsi 
skęstų lediniame vandenyje. Nors viskas atrodė taip ramu. 
Jis jautėsi taip tarsi jį nuo pasaulio skirtų keli centimetrai 
tuštumos, sukurdami aplink jį kiautą ar šarvus. 


15 


Kitą rytą Mišelio palapinė buvo tuščia. Nebuvo ir daiktų, jis 
paliko tik raštelį, kuriame tiesiog brūkštelėjo: „NESIRU- 
PINKIT“. 

Briuno išvažiavo savaite vėliau. Lipdamas į traukinį su- 
vokė, kad per visą viešnagės laiką nė nebandė kabinti mer- 
ginų, nė galų gale su kuo nors pasikalbėti. 

Rugpjūčio pabaigoje Anabelė pastebėjo, kad vėluoja mėne- 
sinės. Pamanė sau, kad taip dar ir geriau. Anokie rūpesčiai: 
Davido tėvas pažinojo gydytoją, aktyvų šeimos planavimo šali- 
ninką, kurio operacinė buvo Marselyje. Maždaug trisdešim- 
ties metų vyrukas, entuziastingas, su trumpais rusvais ūsiukais, 
vardu Loranas. Būtinai norėjo, kad ji kreiptųsi vardu: Lora- 
nai. Parodė jai įvairius instrumentus, paaiškino siurbimo ir va- 
lymo eigą. Jis visada stengdavosi užmegzti su klientėmis nerū- 
pestingą pokalbį, bendraudavo beveik kaip su bičiulėmis. Nuo 
pat pradžių rėmė moterų kovą, ir, pasak jo, šioje srityje reikėtų 
dar daug ką nuveikti. Operacija buvo paskirta kitą dieną, išlai- 
das sumokėti apsiėmė Šeimos planavimo tarnyba. 

Kai Anabelė grįžo į viešbučio kambarį, ją buvo beveik 
beištinkanti nervų krizė. Rytoj ji pasidarys abortą, dar vie- 
ną naktį liks viešbutyje, o tada grįš namo - taip buvo nu- 
sprendusi. Tris savaites kasnakt ji eidavo pas Davidą į jo 

palapinę. Pirmą kartą jai truputį skaudėjo, bet vėliau paju- 
to malonumą, didelį malonumą; ji net neįtarė, kad lytinis 
malonumas gali būti toks didelis. Tačiau jokio švelnumo tam 
tipui nejautė, nuvokė, kad jis labai greitai pakeis ją kita, o 
gal kaip tik tai jau ir darė. 

Tą patį vakarą vakarieniaudamas su draugais Loranas en- 
tuziastingai prisiminė Anabelės atvejį. Būtent dėl tokių mer- 
ginų jie ir kovoja, patikslino jis, kad septyniolikmetė mergi- 
na (be to, dailutė, — vos nepridūrė) nesusigadintų sau viso 


*“-1 Nav? 


Anabelė labai bijojo grįžti į Kresi an Bri, o iš tiesų ničnie- 
ko nenutiko. Buvo rugsėjo ketvirta, tėvai pagyrė, kad ji gra- 
žiai įdegusi. Pranešė, kad Mišelis išvažiavo ir jau įsikūrė ben- 
drabučio kambaryje Biur siur Ivetėje; rodės, jie nieko net 
neįtaria. Ji nuėjo pas Mišelio senelę. Senoji ponia atrodė 
pavargusi, bet maloniai ją sutiko ir neprieštaraudama davė 
vaikaičio adresą. Jai pasirodė keistoka, kad Mišelis nuva- 
žiavo ten anksčiau negu kiti, taip, jai esą keista, kad išvyko 
ten įsikurti, nors iki mokslo metų pradžios dar likęs mėnuo,. 
tačiau Mišelis juk visad buvo keistas vaikinas. 

Didžiojo įgimto barbariškumo apsupty žmonėms dar kar- 
tais (retai) pavyksta sukurti šiltų, meilės nušviestų salelių. 
Mažų uždarų, ne visiems prieinamų erdvių, kur karaliauja 
tarpusavio supratimas ir meilė. 

Kitas dvi savaites Anabelė rašė Mišeliui laiškus. Tai buvo 
nelengva, ji vis braukė ir turėdavo daug kartų pradėti iš nau- 
jo. Baigtas laiškas buvo keturiasdešimties puslapių, pirmą 
kartą ji parašė tikrą meilės laišką. Išsiuntė jį rugsėjo 17-ąją, 
tądien, kai grįžo į licėjų, ir ėmė laukti. 

Orsė fakultetas - XI-ame Paryžiaus rajone - vienintelis 
visame mieste buvo iš tiesų pastatytas pagal amerikietišką 
universitetinio miestelio modelį. Keliuose po parką išsibars- 
čiusiuose pastatuose gyvena pirmakursiai-trečiakursiai stu- 
dentai. Orsė - ne tik mokymo, bet ir labai aukšto lygio fizi- 
kos elementariųjų dalelių tyrimo centras. 

Mišelis įsikūrė kampiniame kambaryje penktame 233 kor- 
puso aukšte ir iškart čia gerai pasijuto. Kambaryje buvo maža 
lova, rašomasis stalas, knygų lentynos. Pro langą matyti upe- 
lio link besileidžianti pieva, o šiek tiek pasilenkęs tolimiau- 
siame dešiniame krašte galėjai įžiūrėti betoninę dalelių grei- 
tintuvo sieną. Tokiu metu, likus dar mėnesiui iki mokslo me- 
tų pradžios, bendrabutis buvo beveik tuščias, likę tik keli 
studentai afrikiečiai, kuriems sunkiausia rasti gyvenamąją 
vietą rugpjūtį, kai visi pastatai uždaromi. Mišelis persimes- 
davo keletu žodžių su sarge ir dienomis ištraukdavo pasi- 
vaikščioti prie upelio. Tada dar nenutuokė, kad šitame ben- 
drabutyje praleis visus aštuonerius metus. 

Vieną rytą apie vienuoliktą jis išsitiesė žolėje tarp kažko- 
kių medžių. Jam buvo keista, kad šitaip kenčia. Jo pasaulė- 
jauta, kuri iš esmės buvo nutolusi nuo krikščioniškų atpirki- 
mo ir malonės kategorijų ir kuriai buvo svetimos laisvės ir 
atleidimo sąvokos, dėl to įgavo kažką mechaniška ir negai- 
lestinga. Pradinės sąlygos duotos, galvojo jis, pradinės są- 
veikos tinklas yra apibrėžtas tam tikrų parametrų, taigi įvy- 
kiai plėtojasi vien tuščioje ir beaistrėje erdvėje, ir jų deter- 
minizmas neišvengiamas. Tai, kas atsitiko, turėjo atsitikti, 
kitaip ir būti negalėjo, nieko nereikia laikyti dėl to atsakin- 
gu. Naktimis Mišelis sapnuodavo abstrakčias, sniegu užvers- 

tas erdves, jo kūnas, apvyniotas tvarsčiais, sklandydavo po 
žemais debesimis tarp metalurgijos fabrikų. Dienomis jis kar- 
tais sutikdavo vieną iš afrikiečių, nediduką pilkaodį malietį, 
jiedu linktelėdavo vienas kitam. Universiteto kavinė dar bu- 
vo uždaryta, tad Kursel siur Ivetės prekybos centre Continent 
jis nusipirkdavo tuno konservų ir grįždavo į bendrabutį. Leis- 
davosi sutemos. Jis žingsniuodavo tuščiais koridoriais. 

Apie spalio vidurį Anabelė parašė jam antrą laišką, trum- 
pesnį už pirmąjį. Per tą laiką ji skambino Briuno, bet jis taip 
pat nieko nežinojo - tik tiek, kad Mišelis reguliariai skam- 
bina senelei, bet jos aplankyti tikriausiai dar neparvažiuos 
iki Kalėdų. 

Vieną lapkričio vakarą, grįžęs iš analizės seminaro į bendra- 
butį, savo pašto dėžutėje Mišelis rado raštelį. Jame buvo para- 
šyta: ,„Paskambink tetai Marijai Teėrezai. SKUBIAI“. Tetą Ma- 
riją Terezą ir pusseserę Brižitą per pastaruosius dvejus metus 
jis matydavo tikrai retai. Iškart paskambino. Senelę ištiko ant- 
ras infarktas, ji paguldyta į Mo ligoninę. Tai - rimta, tikriausiai 
labai rimta. Aorta silpna, ir širdis galėjo neatlaikyti. 


Jis perėjo Mo pėsčias, praėjo pro licėjų, buvo gal dešimta. 
Tuo metu Anabelė auditorijoje nagrinėjo šviesaus, nuosai- 
kaus, ir, atvirai sakant, šiek tiek nuobodaus graikų mąstytojo 
Epikūro tekstą. Dangus buvo apsiniaukęs, Marnos vande- 
nys — verpetuoti ir purvini. Jis nesunkiai surado Švento An- 
tano ligoninę — ultramodernų pastatą vien iš stiklo ir plie- 
no, — kuri buvo atidaryta pernai. Teta Marija Tereza ir pusse- 
serė Brižita laukė jo aštunto aukšto koridoriuje, atrodė, kad 
jos ką tik verkė. „Nežinau, ar tau reikia pas ją eiti...“ - pasakė 
Marija Tereza. Jis nekreipė dėmesio. Kas bus, tas bus. 

"Senelė gulėjo intensyviosios priežiūros palatoje, viena. 
Akinamai balta paklodė nedengė jos rankų ir pečių, ir jis 
tiesiog neatplėšė žvilgsnio nuo to apnuoginto, raukšlėto, iš- 
balusio, siaubingai seno kūno. Lašinių subadytos rankos dir- 
želiais priveržtos prie lovos kraštų. Į gerklę įstatytas rievė- 
tas vamzdelis. Po paklode rangėsi laideliai, prijungti prie 
įrašančių aparatų. Jie nurengė jai naktinius marškinius, ne- 
leido persišukuoti kuodo, kaip ji darydavo kiekvieną rytą 
metų metus. Ilgais išsidraikiusiais Žilais plaukais dabar ji ne- 
labai panėšėjo į senelę - tai buvo tik vargšė kūniška būtybė, 
kartu labai jauna ir labai sena, dabar palikta medikų prie- 
žiūrai. Mišelis paėmė jos ranką — tik ją ir gebėjo visiškai 
atpažinti. Dažnai imdavo ją už rankos, net visai neseniai, 
net ir po to, kai sulaukė septyniolikos. Akys neatsimerkė, 
bet vis dėlto gal ji atpažino jo prisilietimą. Jis stipriai ne- 
spaudė, tik paėmė jos delną kaip ir anksčiau, ir iš visos šir- 
dies vylėsi, kad atpažins jį iš prisilietimo. 

Ta moteris išgyveno siaubingą vaikystę, jau nuo septyne- 
rių ji plūkėsi ūkyje supama storžieviškų girtuoklių. Paaug- 
lystė buvo per trumpa, kad iš tikrųjų ją prisimintų. Kai mirė 
vyras, ji dirbo gamykloje ir augino keturis vaikus, žiemos 
vidury eidavo į kiemą parnešti vandens, kad visa šeima ga- 
lėtų nusiprausti. Neseniai išėjusi į pensiją — jai buvo dau- 
giau negu šešiasdešimt — ji vėl sutiko rūpintis visai mažu 
vaiku, sūnaus sūnumi. Jam taip pat nieko netrūko - nei šva- 
rių drabužėlių, nei skanių sekmadieninių pietų, nei meilės. 
Ji visa tai nuveikė. Nors kiek išsamesnė žmonijos analizė 
būtinai privalo atsižvelgti į šitokius reiškinius. Tokie Žmo- 
nės istoriškai egzistuoja. Žmonės, kurie visą gyvenimą dir- 
ba, sunkiai dirba vien iš atsidavimo ir meilės ir kurie tiesio- 

gine prasme atiduoda gyvenimą kitiems kupini atsidavimo 
ir meilės dvasios, nė nemanydami, kad aukojasi, kurie iš tik- 
rųjų nė neįsivaizduoja kitokio gyvenimo, kaip gyventi kitiems 
atsidavimo ir meilės dvasia. Ir tie žmonės - moterys. 

Mišelis pabuvo palatoje maždaug penkiolika minučių, lai- 
kydamas senelės ranką, tada atėjo jaunas gydytojas ir įspė- 
jo, kad netrukus jis ims trukdyti. Galbūt kas nors turi būti 
daroma - ne, ne operacija, neįmanoma, bet vis dėlto gal kas 
nors, juk dar niekas neprarasta. 


Namo važiavo tylomis, Mari Tereza automatiškais jude- 
siais vairavo Renault 16. Valgė taip pat daug nekalbėdami, 
retsykiais įterpdami kokį prisiminimą. Marija Tereza dėjo 
valgį į lėkštes, zujo aplink stalą, kartkartėm stabteldavo, kiek 
paverkdavo, tada vėl grįždavo prie viryklės. 

Anabelė išlydėjo greitosios pagalbos automobilį, paskui 
pasitiko Renault 16. Maždaug pirmą nakties ji apsirengė, 
tėvai jau miegojo, ir nuėjo prie tvoros, juosusios Mišelio na- 
mus. Ten degė visos šviesos, jie tikriausiai sėdėjo svetainėje, 
bet pro užuolaidas neįmanoma ką nors įžiūrėti. Dulkė lie-. 
tus. Taip praėjo maždaug dešimt minučių. Anabelė žinojo, 
kad gali paskambinti į duris ir susitikti su Mišeliu, bet gali ir 
nieko nedaryti. Ji dar gerai nesuvokė, kad kaip tik šituo me- 
tu išgyvena akivaizdų /aisvės pojūtį, tačiau kad ir kaip būtų, 
viskas atrodė tiesiog Žiauru; paskui, po šitų dešimties minu- 
čių, ji jau niekada nebus tokia kaip anksčiau. Praėjus dau- 
geliui metų Mišelis paskelbs trumpą žmogaus laisvės teori- 
ją, pagrįstą supertakaus helio veikimu. Smegenyse vykstan- 
tys vos pastebimi atomų reiškiniai, elektronų mainai tarp 
neuronų ir sinapsių iš esmės paklūsta kvantinio neapibrėž- 

tumo principui, tačiau dauguma neuronų statistiškai panai- 
kina elementariuosius skirtumus, todėl pasirodo, kad žmo- 
gaus elgesys — ir jo pagrindinė linija, ir smulkmenos - yra 
taip pat griežtai determinuotas kaip ir visų kitų gamtos sis- 
temų. Tačiau krikščionys kalba apie tai kaip apie apvaizdos 
įsikišimą kai kuriomis — itin retomis — aplinkybėmis - o iš 
tikrųjų smegenyse kyla ir paplinta naujo derinio banga, trum- 
pai arba galutinai sukurianti naujo tipo elgesį, kurį regu- 
liuoja visiškai kitokia harmoningų svyravimų sistema; o mes 
matome tai, kas vadinama laisvos valios veikimu. 

Tą naktį nieko panašaus neįvyko, kai Anabelė sugrįžo į 
tėvų namus. Ji jautėsi pasenusi. Turės praeiti dvidešimt pen- 
keri metai, kol ji vėl pamatys Mišelį. 


Telefonas suskambo maždaug trečią, seselės balse buvo 
girdėti nuoširdi užuojauta. Iš tikrųjų jie darė viską, kas įma- 
noma, tačiau beveik nieko negalėjo pakeisti. Širdis per se- 
na, ir viskas. Jai bent jau neteko kentėti, tą jie gali patvirtin- 
ti. Bet — reikia pasakyti — viskas baigta. 

Mišelis pasuko savo kambario link, ėjo visai mažyčiais, 
daugių daugiausia dvidešimties centimetrų pločio žingsne- 
liais. Brižita puolė keltis, Mari Tereza ją rankos mostu su- 
laikė. Praėjo maždaug dvi minutės, tada iš kambario pasi- 
girdo tarsi miaukimas ar cypimas. Šįkart Brižita pašoko iš 
lovos. Mišelis gulėjo šalia lovos susirietęs į kamuoliuką. Jo 
akys buvo mažumą išsiplėtusios. Veide neatsispindėjo nie- 
kas, kas bent kiek būtų panašu į širdgėlą ar kokį kitą žmo- 
gišką jausmą. Jo veidas buvo persmelktas gyvuliško ir at- 
grasaus siaubo. 


ANTRA DALIS 


KEISTOS AKIMIRKOS 


Briuno nesuvaldė automobilio tuoj pravažiavęs Puatjė. 
Peugeot 305 nuslydo į priešingą kelio pusę, lengvai atsitren- 
kė į apsauginę tvorelę ir, apsisukęs aplink savo ašį, sustojo. 
„Prakeiktas šūdas! - tyliai nusikeikė jis. - Paskutinis šūdas!“ 
220 kilometrų per valandą greičiu lėkęs jaguaras staigiai su- 
stabdė, vos neatsitrenkė į apsauginę tvorelę ir smarkiai sig- 
nalizuodamas nuvažiavo toliau. Briuno išlipo lauk ir pavy- 
mui pagrūmojo kumščiu. „Pedikas! —- sušuko - prakeiktas 
pedikas!“ Tada apsisuko ir nuvažiavo savo keliu. 

„Kaitos vietą“ 1975-aisiais įkūrė buvusių „šešiasdešimt aš- 
tuntų metų veikėjų“ grupė (tiesą sakant, nė vienas iš jų tais 
metais nieko nenuveikė, - bet, tarkim, jų dvasia atitiko še- 
šiasdešimt aštuntuosius) didelėje pušimis apsodintoje teri- 
torijoje, kuri priklausė vieno iš jų tėvams, truputį į pietus 
nuo Šolė. Projektu, kuriam didelę įtaką turėjo aštuntojo de- 
šimtmečio pradžioje madingi libertiniški idealai, buvo nu- 
matyta įgyvendinti konkrečią utopiją — taigi sukurti vietą, 
kurioje visi „čia ir dabar“ stengtųsi gyventi pagal savival- 
dos, pagarbos asmeninei laisvei ir tikrosios demokratijos 
principus. Tačiau „Vieta“ - vis dėlto ne nauja bendruome- 
nė, jos sumanymas buvo kuklesnis - tik sukurti atostogų erd- 

vę, vietą, kurioje visi bendraminčiai vasaros mėnesiais galė- 
tų konkrečiai taikyti siūlomus principus, veikti išvien, ska- 
tinti kūrybiškas pažintis, ir visa tai - humanistine ir respubli- 
koniška dvasia, 0 trumpai - vieno įkūrėjo žodžiais tariant — 
„gerai pasidulkinti“. 


Briuno išsuko iš greitkelio ties pietų Šolė išvažiavimu ir 
gerą dešimtį kilometrų riedėjo pajūrio keliu. Tas planas at- 
rodė miglotas, ir jam buvo per karšta. Jam pasirodė, kad 
visai atsitiktinai pastebėjo nuorodą. Baltame fone įvairias- 
palvėmis raidėmis ji skelbė: KAITOS VIETA, o apačioje 
pritvirtintame mažesniame pano raudonomis raidėmis ka- 
ligrafiškai buvo įrašyta tai, kas skambėjo kaip tos vietos šū- 
kis: „Kitų laisvė reiškia dar didesnę manąją laisvę“ (Michai- 
las Bakuninas). Keliukas dešinėje tikriausiai vedė prie jū- 
ros, dvi paauglės vilko žeme guminę antį. Po marškinėliais 
jos nevilkėjo nieko, tos pasileidėlės. Briuno sekė jas žvilgs- 
niu, jam suskaudo pimpalą. Šlapi marškinėliai, — tarė sau 
niūriai, — tai jau šis tas. Tada jos pasuko į šalį, tikriausiai ėjo 
į kempingą netoliese. 

Jis pastatė Peugeot 305 ir pasuko link medinės trobelės, 
virš kurios kabojo užrašas „SVEIKI ATVYKĘ“. Viduje sė- 
dėjo kokių šešiasdešimties metų moteris dalykiniu kostiu- 
mėliu. Jos liesos ir susiraukšlėjusios krūtys vos bolavo iš po 
medvilninės tunikos, ir Briuno jos pagailo. Moteriškės šypse- 
na atrodė dirbtinai geranoriška. „Sveiki atvykę į „Vietą“, — 
galų gale tarė. Tada vėl nusišypsojo — šįkart plačiai, gal ji 
kvaištelėjusi? „Ar turi pažymą, kad rezervavai čia vietą?“ Iš 
sintetinio kelioninio portfeliuko Briuno išėmė dokumentus. 
„Puiku“, - pasakė prietranka su ta pačia kvaila šypsena. 

Kempinge buvo draudžiama važinėtis automobiliais, jis 
nusprendė veikti dviem etapais. Iš pradžių rasti vietą, kur 
statysis palapinę, o paskui atsigabenti daiktus. Prieš pat iš- 
važiuodamas Samaritaine nusipirko iglu formos palapinę 
(pagamintą Kinijos Liaudies Respublikoje, dviejų trijų vie- 
tų, kaina — 449 frankai). 

Pirmas dalykas, kurį išėjęs į pievą pastebėjo Briuno, buvo 
piramidė. Dvidešimties metrų pagrindas, dvidešimt metrų 
šovė į aukštį — tas daiktas buvo tobulai lygiakraštis. Visos 
sienos — iš stiklo, kurį tamsaus medžio lystelės dalijo į ma- 
žus stačiakampius. Kai kurie langeliai ryškiai atspindėjo be- 
sileidžiančios saulės spindulius, pro kitus buvo matyti vidus: 
laiptai ir pertvaros taip pat iš tamsaus medžio. Visa tai turė- 
jo priminti medį — ir palyginti puikiai priminė: kamieną at- 
stojo didelis piramidę kiaurai kertantis cilindras, jame tik- 
riausiai įrengti pagrindiniai laiptai. Iš pastato ėjo Žmonės — 
po vieną ir mažomis grupelėmis, vieni apsirengę, kiti nuogi. 
Saulėlydžio šviesoje augalai švytėjo, visa tai buvo panašu į 
mokslinės fantastikos filmą. Briuno Žiūrėjo į tą reginį ko- 
kias dvi tris minutes, tada pasikišo po pažastimi palapinę ir 
ėmė kopti į pirmą kalvą. 

Valdas sudarė kelios medžiais apaugusios kalvos, ant že- 
mės buvo prikritę pušų spyglių, kai kur matyti tušti plote- 
liai, o kur ne kur - bendros sanitarinės patalpos, kempingo 
ribos nepažymėtos. Briuno vos vos prakaitavo, jam pūtė pil- 
vą — tikriausiai pakelės restorane suvalgė per sočius pietus. 
Buvo sunku aiškiai mąstyti, tačiau suprato, kad vietos pasi- 
rinkimas išties gali lemti visų atostogų sėkmę. 

Taip samprotaudamas pastebėjo tarp dviejų medžių 1š- 
temptą virvę. Ant jos baigė džiūti kelnaitės, švelniai sūpuo- 

jamos vakaro vėjelio. Gal ir puiki mintis, - pamanė, - kem- 
pinge kaimynai susipažįsta, o tai jau gali būti ko nors pra- 
džia. Pasidėjo palapinę ir ėmė nagrinėti statymo instrukci- 
ją. Prancūziškas vertimas buvo apgailėtinas, angliškas — ne 
ką geresnis, o kitomis Europos kalbomis jis tikriausiai taip 
pat gana miglotas. Prakeikti siauraakiai. Ir ką gi reiškia: „Ap- 
verskite puslankstes, kad sutvirtintumėte kupolą“? 

Jis stebeilijo į schemas ir jautėsi vis beviltiškiau, kai stai- 
ga dešinėje pasirodė į skvo indėnę panaši moteris, seginti 
trumputį odos sijoną, jos stambios krūtys liulėjo prieblan- 
doje. „Ką tik atvažiavai? — paklausė vaiduoklis, - gal tau 
padėti išskleist palapinę?“ - „Susitvarkysiu... - atsakė jis dus- 
liu balsu, — ačiū, pats susitvarkysiu. Jūs labai maloni...“ — 
išstenėjo atsikvėpęs. Užuodė spąstus. Iš tiesų po kelių mi- 
nučių iš gretimo vigvamo (ir kur jie pirko tokį daiktą? gal 
patys pasidarė?) pasigirdo riksmas. Indėnė puolė į tą pusę 
ir išėjo su dviem visai dar mažais pypliais; pasisodinusi po 
vieną ant klubų, ėmė juos tingiai supti. Riksmas stiprėjo. 
Tursendamas atbėgo ir indėnės patinas nuogu pimpalu. Ga- 
na tvirtai sudėtas, kokių penkiasdešimties metų barzdo- 
čius ilgais žilstelėjusiais plaukais. Paėmė vieną beždžio- 
niūkštį į glėbį ir ėmė kutenti - šlykštu ir pažiūrėti. Briuno 
atsitraukė keletą metrų, jam buvo karšta. Kai tokios pa- 
baisos pašonėje, būk tikras, kad naktį bluosto nesudėsi. Ta 
karvė žindo juos krūtimi, aišku kaip dieną, nors krūtys, beje, 
visai dailios. 

Briuno paėjo į šalį darydamas lankstą, gudriai atitolo nuo 
vigvamo, tačiau nenorėjo atsidurti per toli nuo džiūstančių 
kelnaičių. Tai buvo mieli daikčiukai, nėriniuoti, permato- 
mi, ir jam atrodė, kad vargu jie tos indėnės. Jis susirado vie- 

telę tarp dviejų kanadiečių (pusseserių? seserų? licėjaus 
draugių?) ir kibo į darbą. 


Kai baigė, buvo beveik sutemę. Tirštėjančioje tamsoje nu- 
sileido atsinešti lagaminų. Pakeliui sutiko keletą Žmonių: 
porų, vienišių, nemažai vienišų maždaug keturiasdešimties 
metų moterų. Prie medžių vienodu atstumu buvo pritvirtin- 
ti užrašai „TARPUSAVIO PAGARBA“, priėjo prie vieno. 
Po užrašu stovėjo nedidelė taurė, iki kraštų pilna prancū- 
zišką standartą atitinkančių prezervatyvų. Apačioje - balta 
plastmasinė šiukšlių dėžė. Jis užmynė pedalą ir nukreipė vi- 
dun žibintuvėlį: daugybė alaus skardinių ir keli naudoti pre- 
zervatyvai. Puiku, pamanė sau Briuno, atrodo, reikalai čia 
visai neblogai klostosi. 

Kopti atgal buvo sunku, lagaminai pjovė delnus, jis duso, 
turėjo sustoti pusiaukelėje. Po kempingą vaikštinėjo kelios 
būtybės, tamsoje susikryžiuodavo jų žibintuvėlių spinduliai. 
Toliau buvo matyti pajūrio kelias, ten judėjimas dar neri- 
mo; Dynasty, prie Sen Klemano kelio, vyko nuogų krūtų va- 
karėlis, bet jis nebeturėjo jėgų ten važiuoti nei iš viso kur 
nors važiuoti. Taip Briuno stovėjo kokį pusvalandį. „Žiūriu 
į automobilių žibintus tarp medžių, - mąstė, — va ir visas 
mano gyvenimas.“ 

Grįžęs į palapinę įsipylė viskio ir tyliai pasimasturbavo 
vartydamas Swing Magazine - „teisę į malonumą“; šį pasku- 
tinį numerį nusipirko sustojęs pailsėti pakelėje, netoli An- 
žė. Nemanė, kad iš tikrųjų atsakys į visus tuos šūkius, nesi- 
jautė esąs pasiruošęs nei grupiniam seksui, nei spermos du- 
šui. Moterys, trokštančios susitikti su vienišais vyrais, pa- 
prastai rinkdavosi juodaodžius ir visados reikalavo, kad jie 

atitiktų tam tikrus matmenis, - jam tai buvo per aukšta kar- 
telė. Išstudijavęs vieną numerį po kito, turėjo pripažinti: jo 
galas per mažas, kad iš tikrųjų pavyktų prigyti pornografi- 
jos mėgėjų dirvoje. 

Tačiau apskritai savo išvaizda jis visiškai patenkintas. Ka- 
piliarų implantai gerai prigijo, - pateko pas išmanantį gydy- 
toją. Reguliariai lankosi Gymnase sporto klube ir, tiesą sa- 
kant, būdamas keturiasdešimt dvejų, atrodo visai šauniai. 
Įsipylė dar taurę viskio, iššovė sėklą ant žurnalo ir beveik 
nurimęs užmigo. 


2 


TRYLIKA VALANDŲ SKRYDŽIO 


Visai netrukus „Kaitos vieta“ susidūrė su senėjimo proble- 
ma. Devintojo dešimtmečio jaunimui idealai, kurių siekė 
jos įkūrėjai, atrodė pasenę. Išskyrus teatro improvizacijų stu- 
dijas ir kalifornišką masažą, iš tikrųjų „Vieta“ tebuvo pa- 
prastas kempingas, kuris gyvenimo sąlygų ir maitinimo ko- 
kybe negalėjo varžytis su gerai įrengtais poilsio centrais. Be 
to, dėl „Vietai“ būdingos anarchinės dvasios sunku tinka- 
mai kontroliuoti įvažiavimą ir mokesčių rinkimą, todėl fi- 
nansinę pusiausvyrą, kuri jau nuo pat atidarymo nebuvo tvir- 
ta, pasiekti darėsi vis sunkiau. 

Pirmoji priemonė, kurios imtis sutartinai nusprendė įkū- 
rėjai — taikyti jaunimui daug mažesnius įkainius, bet čia pa- 
aiškėjo, kad to negana. 1984-ųjų sezono pradžioje per kas- 
metinį visuotinį susirinkimą Frederikas le Dantekas pasiū- 
lė permainą, kuri turėjo garantuoti finansinę „Vietos“ sėk- 
mę. Įmonė, - kaip rodė jo analizė, - tai naujoji devintojo 
dešimtmečio nuotykių erdvė. Visi jie čia išmoko vertingų 
humanistinė psichologija grįstos terapijos technikų (gestalt, 
rebirth, do in, vaikščiojimo ant žarijų, transakcinės analizės, 
dzeno meditacijos, psichoneurologinės lingvistikos...). Ko- 
dėl gi nepasinaudoti šia patirtimi ir nesukurti dar ir įmo- 
nėms skirtos stažuočių programos? Po audringų ginčų pro- 

jektas buvo patvirtintas. Tada ir prasidėjo piramidės ir dar 
maždaug penkiasdešimties namelių su menkais, bet būti- 
niausiais patogumais statymas, juose turėjo gyventi stažuo- 
čių dalyviai. Tuo pačiu metu didelių firmų personalo direk- 
toriams buvo išsiuntinėta krūvos tikslingai suformuluotų laiš- 
kų. Kai kurie ribinių kairiųjų pažiūrų „Vietos“ įkūrėjai šią 
permainą išgyveno labai sunkiai. Po trumpos vidaus kovos 
dėl valdžios, vadovaujantis 1901-ųjų įstatymu įkurta asocia- 
cija buvo panaikinta, o vietoj jos atsirado uždaroji akcinė 
bendrovė, kurios pagrindinis akcininkas buvo ne kas kitas, 
o Frederikas le Dantekas. Galų gale juk jo tėvai - tos žemės 
savininkai, be to, atrodė, kad Meno ir Luaros departamen- 
to Crėdit mutuel remia šį sumanymą. 

Per penkerius metus „Vietai“ pavyko sukurti įspūdingą 
klientų duomenų bazę (BNP, IBM, Finansų ministerija, 
RATP, Bouygues...). Įmonėms rengiamos uždarosios ir vie- 
šosios stažuotės ir „poilsio centro“ veikla, plėtojama vei- 
kiau iš nostalgijos, sudarė tik penkis procentus metinės apy- 
vartos. 


Briuno atsibudo plyštančia iš skausmo galva ir be didelių 
iliuzijų. Apie šią vietą papasakojo sekretorė, grįžusi iš sta- 
žuotės „Asmenybės raida — pozityvus mąstymas“, po penkis 
tūkstančius frankų už dieną. Jis paprašė brošiūros apie va- 
saros atostogas: jauki aplinka, bendravimas, libertinizmo 
dvasia - jau galėjo puikiai įsivaizduoti, ką tai reiškia. Tačiau 
dėmesį patraukė statistikos duomenys puslapio apačioje: 
pernai vasarą liepos-rugpjūčio mėnesiais „Vietoje“ lankėsi 
šešiasdešimt trys procentai moterų. Taigi vienam bičui ten- 
ka dvi moterys - įspūdingas rodiklis. Jis iškart nusprendė 

praleisti ten vieną liepos savaitę, kad įsitikintų, tuo labiau 
kad rinktis kempingo paslaugą pigiau negu pirkti Club Med 
ar net studentišką poilsio kelialapį. Aišku, jis nutuokė, ko- 
kios moterys ten suvažiuoja: depresijos apniktos ekskairuo- 
lės, ir dar tikriausiai seropozityvios. Tiek to - juk jei vienam 
bičui tenka dvi moterys, jis turi šansų, O jeigu gerai suksis, 
galės pakabinti net dvi. 

Turint galvoje seksą, metų pradžia jam buvo puiki. Po mer- 
ginų iš Rytų antplūdžio smarkiai krito kainos, dabar be jo- 
kių sunkumų atsipalaidavimą galėjai gauti už du šimtus fran- 
kų, nors vos prieš kelis mėnesius gaudavai pakloti keturis 
šimtus. Deja, balandį jam teko brangiai sumokėti už auto- 
mobilio remontą, nes dėl avarijos kaltas buvo jis. Bankas 
ėmė jį spausti, teko susiveržti. 

Jis pasirėmė alkūne ir įsipylė pirmą taurę viskio. Swing 
Magazine vis dar gulėjo atverstas tuo pačiu puslapiu - kaž- 
koks nenusimovęs kojinių tipelis akivaizdžiai iš visų jėgų tiesė 
objektyvo link savo pimpalą, jo vardas buvo Ervė. 

Šitas dalykas ne man, - kartojo sau Briuno, - tikrai ne man. 
Apsimovė trumpikes ir nuėjo sanitarinio mazgo link. Galų 
gale, - viltingai pamanė, - kad ir ta vakarykštė indėnė - ją 
dar visai įmanu dulkinti. Didelės kiek suglebusios krūtys net 
idealiai tinka geram ispaniškam pamasturbavimui, jau tre- 
jus metus tokio nebandė. Nors buvo didelis ispaniško pa- 
tampymo mėgėjas, bet prostitutės to dažniausiai nemėgsta. 
Gal jas erzina spermos pliūpsnis į veidą? O gal reikia dau- 
giau laiko,. atsidavimo negu čiulpti? Tikriausiai tai nėra ti- 
piška paslauga - paprastai ispaniškas patampymas netgi ne- 
įtraukiamas į kainoraštį, taigi nenumatytas, sunkiai priei- 
namas. Merginoms tai gana privatus dalykas. Tik privačiai, 

štai taip. Ne vieną kartą Briuno, ieškodamas ispaniško va- 
rianto, turėjo tenkintis paprasčiausiu masturbavimu ar čiul- 
pimu. Kartais, tiesa, visai vykusiu, tačiau pasiūla ispaniško 
masturbavimo srityje tikrai nepakankama, - štai ką manė 
Briuno. 

Mąstydamas apie tokius dalykus Briuno prisiartino prie 
aštunto korpuso. Daugmaž susitaikęs su mintimi, kad su- 
tiks tik senmerges, jis patyrė beveik šoką, išvydęs paaugles. 
Jų buvo keturios, maždaug penkiolikos septyniolikos metų, 
šalia dušinės, tiesiai prieš praustuvių eilę. Dvi mūvėjo mau- 
dymosi kelnaites, kitos dvi turškėsi kaip aukšlės, plepėjo, 
laistėsi vandeniu, spygavo - plikut plikutėlės. Reginys buvo 
neapsakomai grakštus ir erotiškas, — bet to jis ir nusipelnė. 
Po trumpikėmis jam pasistojo, ištraukė penį ir prisiplojo prie 
praustuvės krašto, krapštuku ėmė rakinėtis dantis. Įsidūrė 
dantenas, iš burnos ištraukė kruviną krapštuką. Jo penio 
galas buvo karštas, pritvinkęs, jį varstė siaubingi šiurpuliai, 
ištryško lašelis. 

Viena mergina, liauna tamsiaplaukė, išlindo iš po dušo, 
pasičiupo frotinį rankšluostį ir su pasitenkinimu ėmė tapš- 
noti juo savo jaunas krūtis. Maža raudonplaukė nusimovė 
kelnaites ir palindo po dušo srove, jos gaktiplaukiai buvo 
aukso geltonio. Briuno tyliai sudejavo, jam ėmė svaigti gal- 
va. Mintyse jau vaizdavos, kaip kruša. Jis juk irgi turi teisę 
nusimauti trumpikes ir eiti laukti eilės prie dušo. Turi teisę 
laukti, kol galės nusiprausti. Įsivaizdavo save priešais jas su 
styrančiu daiktu, sakantį ką nors panašaus į „Ar šiltas van- 
duo?“. Abu dušus skyrė kokių penkiasdešimties centimetrų 
tarpas — jei palįstų šalia mažosios raudonplaukės, galbūt ji 
atsitiktinai prisiliestų prie jo pimpio. Nuo tos minties galva 

ėmė suktis dar smarkiau, jis įsikibo į kriauklės kraštą. Tą 
pačią akimirką iš dešinės garsiausiai juokdamiesi įgriuvo du 
paaugliai, abu mūvėjo juodus fluorescencinėm juostom iš- 
margintus šortus. Briuno kotas iškart nusileido, jis susikišo 
penį į trumpikes ir susitelkė į dantų priežiūros procedūras. 


Vėliau, dar neatsigavęs po to susitikimo, šlaitu nusileido 
prie pusryčių stalų. Atsisėdo nuošalyje ir su niekuo neuž- 
mezgė pokalbio; kramtydamas vitaminų prisodrintus javai- 
nius, galvojo apie tai, kokia vampyriška yra sekso paieška, 
kad joje esama netgi kažko faustiška. Apie homoseksualus, 
mąstė Briuno, pliurpiamos vien melagystės. Jis pats nieka- 
da ar beveik niekada nebuvo sutikęs homoseksualų, užtat 
pažinojo daugybę pederastų. Kai kuriems pederastams - lai- 
mei, tokių nedaug - labiau patinka maži berniukai; bet to- 
kie baigia gyvenimą kalėjime, dėl nesuprantamų priežasčių 
jiems skiriamos nekeičiamos ir neatšaukiamos bausmės, ir 
tiek. Vis dėlto daugumai pederastų patinka jaunuoliai nuo 
penkiolikos iki dvidešimt penkerių metų, o vyresni, jų nuo- 
mone, - tai tik senos nuzulintos subinės. Pamėginkite kada 
nors pažiūrėti, kaip elgiasi senų pedikų porelė, - mėgdavo 
sakyti Briuno, - žiūrėkite atidžiai: kartais juos sieja simpa- 
tija, abipusis švelnumas, bet argi jie geidžia vienas kito? Jo- 
kiu būdu. Kai tik pro šalį eina dailus penkiolikos-dvidešimt 
penkerių užpakaliukas, tuoj abu ima draskytis kaip dvi nu- 
karšusios panteros; draskosi dėl to, kuriam atiteks tas apva- 
lus užpakaliukas, štai ką manė Briuno. 

Kaip ir daugeliu kitų atvejų, tariamieji homoseksualai kaž- 
kada buvo elgesio modelis likusiai visuomenei, - dar galvo- 
jo Briuno. Sakykim, jam jau keturiasdešimt dveji, o argi jis 

geidžia savo amžiaus moterų? Jokiu būdu. Priešingai, dėl 
jauno po trumpu sijonėliu paslėpto kūšelio dar jaučia galįs 
nukeliauti kad ir į pasaulio kraštą. Na, bent jau į Bankoką. 
O tai vis dėlto trylika valandų skrydžio. 


Seksualinis geismas paprastai telkiamas į jaunus kūnus, ir 
tai, kad viliojimo lauką palengva užkariauja labai jaunos 
merginos, tėra ne kas kita, kaip grįžimas prie normos, prie 
neiškreipto geismo, analogiškas grįžimui prie neiškreipto 
kainų lygio, kuris vėl įsigali, kai per daug įkaista birža. Taigi 
moterys, kurioms apie „1968-us metus“ buvo dvidešimt, o 
dabar sukako keturiasdešimt, atsidūrė apgailėtinoje padė- 
tyje. Dauguma išsituokusios, jos visai negali tikėtis naujos 
santuokos —- draugiškos ar atgrasios, — nes jos išnykimą pa- 
čios ir paspartino. Priklauso kartai, kuri pirmoji taip ryžtin- 
gai pareiškė jaunystės viršenybę, tad kaip jos gali stebėtis, 
kad dabar jau pačios yra niekinamos tos kartos, kuri atėjo 
užimti jų vietos. Galų gale kūno kultas, prie kurio kūrimo 
pačios daug prisidėjo, jų kūnams glembant, kelia tik vis di- 
desnį pasibjaurėjimą savimi — beje, atitinkantį tokį patį pa- 
sibjaurėjimą, kokį pačios pastebi kitų žvilgsniuose. 

Jų amžiaus vyrų padėtis apskritai tokia pati, bet, nors ir 
bendras šių būtybių likimas, jis neskatina jokio solidarumo: 
sulaukę keturiadešimties, beveik visi vyrai dairosi jaunų mo- 
terų, ir kartais jiems pasiseka, bent jau tiems, kurie apsuk- 
riai įsiliejo į visuomenės veiklą, pasiekė tam tikrą intelekti- 
nį, finansinį arba populiarumo žiniasklaidoje lygį; o šit dau- 


118 MICHEL HOUELLEBECO 8 ELEMENTARIOSIOS DALELĖS 


geliui moterų brandus amžius tėra pralaimėjimo, mastur- 
bacijos ir gėdos laikas. 

Išskirtinė seksualinės laisvės ir geismo reiškimosi erdvė, 
„Kaitos vieta“, savaime, net labiau nei bet kuri kita, šitaip 
tapo depresijos ir kartėlio teritorija. Sudie, žmonės, besi- 
glėbesčiuojantys giraitėje per pilnatį! Sudie, dionisiškasis 
aliejais įsitrynusių kūnų triumfe saulės atokaitoje! Taip bur- 
bėjo keturiasdešimtmečiai, stebeilydami į savo suglebusius 
pimpalus ir riebalų sluoksnius. 

Pirmos tikėjimo įkvėptos studijos „Vietoje“ pradėjo veikti 
1987-aisiais. Savaime suprantama, apie krikščionybę nėra 
nė kalbos; egzotiška, gana miglota mistika šioms iš esmės 
gerokai silpnadvasėms būtybėms pirmiausia siejosi su kūno 
kultu, kurį jos, nepaisydamos sveiko proto, vis dar garbino. 
Jautrių taškų masažo ir orgono išlaisvinimo studijos, be abe- 
jo, vis dar veikė, bet dar akivaizdesnis buvo pagyvėjęs do- 
mėjimasis astrologija, egiptiečių taro kortų būrimu, čakrų, 
subtiliųjų energijų meditacija. Vyko „susitikimai su Ange- 
lu“, išmokta pajusti kristalų vibravimą. Daug triukšmo su- 
kėlė Sibiro šamanizmo pristatymas 1991-aisiais, kai per ini- 
ciacijos apeigas vienoje sweat lodge, kurią šildė šventos žari- 
jos, širdies smūgis ištiko vieną jų dalyvį. Ypač didelį pasise- 
kimą turėjo tantra, kuri jungė seksualinį trynimąsi, miglotą 
dvasingumą ir didžiulį egoizmą. Per keletą metų „Vieta“ — 
kaip ir daugelis panašių įstaigų Prancūzijoje ir visoje Vaka- 
rų Europoje - iš tikrųjų tapo gana lankomu New Age cen- 
tru, drauge ji išsaugojo ir hedonistinę bei libertinišką, taigi 
„aštuntojo dešimtmečio“, kryptį - o tai ir laidavo jos išskir- 
tinumą rinkoje. 

Po pusryčių Briuno grįžo į palapinę, padvejojo, ar mas- 
turbuotis (prisiminimas apie paaugles buvo labai ryškus), 
galų gale susivaldė. Tos iš proto varančios mergaitės tikriau- 
siai ir yra ne kas kita, o vaisiai tų „šešiasdešimtaštuntinių“, 
kurias, žingsniuojančias glaudžiomis gretomis, gali sutikti 
visoje kempingo teritorijoje. Vis dėlto kai kurioms senoms 
kekšėms, nepaisant nieko, pavyko pasidauginti. Šis faktas 
panardino Briuno ne tiek į miglotas, kiek nemalonias me- 
ditacijas. Jis staigiai atitraukė savosios iglu palapinės už- 
trauktuką — dangus buvo žydras. Po jį tarp pušų plaukiojo 
maži, į ištiškusią spermą panašūs debesėliai - diena bus pui- 
ki. Jis dirstelėjo į savaitės pratybų tvarkaraštį: buvo pasirin- 
kęs pirmąsias - Kūryba ir relaksacija. Rytą galėjo pasirinkti 
vieną iš trijų studijų: pantomimos ir psichodramos, akvare- 
lės, lyrinio rašymo. Psichodrama - na jau ne, ačiū, tam jis 
skyrė vieną savaitgalį pilyje netoli Šantiji: penkiasdešimt- 
metės asistentės voliojosi ant gimnastikos kilimų, iš tėčių 
reikalaudamos pliušinio meškučio — nuo tokių dalykų ge- 
riau laikytis atstu. Akvarelė atrodė viliojamai, bet pratybos 
tikriausiai vyksta lauke - klūpoti ant pušų spyglių tarp visų tų 
vabalų ir kitų nesąmonių, kad nupaišytum kokį niekniekį — 
argi verta prasidėti? 

Rašymo studijos vedėja buvo ilgais juodais plaukais, jos 
didelė burna apvedžiota karmino lūpų dažais (dėl to ją ir 
vadina ne kitaip, o čiulpike), vilkėjo juodą tuniką ir siauras 
juodas kelnes. Daili moteris, klasiška. Bet vis tiek sena kek- 
šė, pamanė Briuno ir atsisėdo nesidairydamas ant žemės 
tarp kitų išsibarsčiusių dalyvių. Jam iš dešinės šnopavo sto- 
ra žilaplaukė gremėzdiškais akiniais, o jos veidas pilkavo 
kaip pati žemė. Nuo jos trenkė vynu, nors dar tik pusė vie- 

nuoliktos ryto. „Kad pasveikintume vieni kitus, čia susi- 
rinkusius, — pradėjo vedėja, - kad pasveikintume žemę ir 
visas penkias kryptis, pradėsime pratybas hatha jogos ju- 
desiu, kuris vadinasi pasveikinimas saulei.“ Paskui prasi- 
dėjo nesuprantamos kūno pozos nupasakojimas, o iš kiau- 
ros statinės, sėdėjusios šalia jo, pasigirdo pirmas atsirau- 
gėjimas. „Žaklina, tu pavargusi... - tarė joginė, - jei blogai 
jautiesi, nedaryk šio pratimo. Atsigulk, tu galėsi vėliau prie 
visos grupės prisidėti.“ 

Iš tiesų vėliau reikėjo atsigulti, o kol kas karmos mokyto- 
ja bėrė raminamus ir tuščius žodžius, panašiai kaip per Con- 
trexėville reklamą: „Jūs brendate į nuostabiai tyrą vandenį. 
Vanduo glamonėja jums kojas, pilvą. Jūs dėkojate motinai 
žemei. Jūs patikliai priglundate prie motinos žemės. Pajus- 
kite savo geismą. Padėkokite sau už tai, kad išpuoselėjote 
jį“ ir pan. Iysodamas ant purvino tatamio Briuno iš pasi- 
piktinimo pradėjo griežti dantimis; statinė šalia nuolatos rau- 
gėjo. Tarp dviejų atsiraugėjimų iškvėpdavo garsiai sušukda- 
ma „haaaa!“ — tai turbūt ir reiškė atsipalaidavimo būseną. 
Karminė kekšė tęsė etiudą, ji toliau postringavo apie žemės. 
gelmių jėgas, persmelkiančias pilvą ir lyties organus. Išvar- 
dijusi penkis elementus ir pasitenkinusi savo pasirodymu, 
galiausiai baigė: „Dabar jūs peržengėte racionalaus mąsty- 
mo barjerą, užmezgėte ryšį su savo giliaisiais klodais. Pra- 
šau jūsų atsiverti beribei kūrybos erdvei.“ —- „Krušybos erd- 
vei“, — su įtūžiu pamanė Briuno vargais negalais keldamasis 
nuo žemės. Tada vyko rašymo seansas, per kurį visi prisista- 
tė ir skaitė tekstus. Šitoje studijoje buvo vienintelė kruština 
merga: maža raudonplaukė su džinsais ir berankoviais marš- 
kinėliais, neblogos figūrėlės, atsiliepdavo šaukiama Ema; ji 

parašė tobulai kvailą eilėraštį apie mėnulio aveles. Apskri- 
tai visi tiesiog seilėjosi iš dėkingumo ir džiaugsmo dėl už- 
megzto ryšio; mūsų motina — žemė, tėvas - mėnulis ir pana- 
šiai. Atėjo Briuno eilė. Niūriu balsu jis perskaitė savo trum- 
pą kūrinėlį: 


Tie taksistai tikri pederastai - 
Niekaip nestoja, kol nukrisi kaip rąstas. 


„Čia ir yra tai, ką tu jauti... - tarstelėjo joginė. - O tai jauti 
todėl, kad dar neišsivadavai iš savo blogųjų energijų. Įsivaiz- 
duok, esi kupinas giliųjų klodų. Mes galime tau padėti - čia 
ir dabar. O dabar visi atsistosime ir susibursime į ratą.“ 

Jie atsikėlė, sustojo į ratą ir susikibo už rankų. Prisivers- 
damas Briuno paėmė statinės iš dešinės ranką, o iš kairės — 
bjauraus senio su barzda, panašaus į Kavaną*. Susikaupusi 
ir rami lyg niekur nieko, jogos mokytoja tęsiamai sušuko 
„Om!“. Ir prasidėjo - visi ėmė „omsėti“ lyg nieko kito gyve- 
nime ir nebūtų veikę. Sukaupęs visą ryžtą Briuno stengėsi 
prisiderinti prie garsų ritmo, bet staiga pajuto, kad jam iš 
dešinės pusiausvyra suiro. Hipnotizuota statinė ėmė virsti į 
šoną kaip didelė krūva. Paleido jos ranką, bet ir pats neišsi- 
laikė ant kojų ir suklupo priešais tą senmergę, kuri išsitie- 
susi ant nugaros ritinėjosi po tatamį. Joginė akimirką nu- 
traukė tylą ir ramiai pareiškė: „Taip, Žaklina, tu teisi, jei 
nori atsigulti — taip ir daryk“. Atrodė, kad šitos dvi jau gerai 
susičiulbėjusios. 


* Francois Cavanna - prancūzų rašytojas, jo kūryboje gausu erotinių scenų. 

Antras rašymo seansas klostėsi kiek geriau - Briuno, 
įkvėptas trapios ryto vizijos, net sugebėjo parašyti štai tokį 
eilėraštį: 


Saulėj šildau savo kotą 
(Jis gražaus stoto!) 
Brendu atsivėsint į balą 
(Ir mano galas!) 


Soliariume Dievą 
Širdis atranda, 

Jo akys gražios, 

Jis obuoliais minta. 


Kur jo namai? 
(Strypas stačiai!) 
Dievas rojuj gyvena. 
(Pimpalas mano!) 


„Čia daug humoro...“ - pakomentavo joginė su vos jun- 
tamu nepritarimu. „Mistikos... - savo trigrašį įterpė raugė- 
toja. - Bet tuščios mistikos...“ Kas jam dabar bus? Kiek dar 
jis galės tai pakęsti? Ar verta? Briuno išties abejojo. Pasi- 
baigus pratyboms, puolė į palapinę, net nepabandęs užmegz- 
ti pokalbio su mažąja raudonplauke - prieš pietus jam žūt- 
būt reikėjo išgerti viskio. Atsidūręs šalia savo gyvenamosios 
vietos, sutiko vieną iš tų paauglių, kurias stebėjo dušinėje — 
grakščiu judesiu, nuo kurio kilnojosi krūtys, ji rinko nuo skal- 
binių virvės nėriniuotas kelnaites, padžiautas ten aną die- 
ną. Jis pasijuto taip tarsi tuoj išlėks į orą ir riebiomis skiau- 

tėmis ištikš po visą kempingą. Kas gi iš tikrųjų būtent pasi- 
keitė nuo tada - jo paties paauglystės? Jis jautė tas pačias 
aistras, bet suvokė, kad tikriausiai jau negalės jų patenkinti. 
Pasaulyje, kuris garbina tik jaunystę, žmonės pamažu su- 
ėdami. Per pietus pastebėjo vieną katalikę. Atpažinti buvo 
nesunku - ant kaklo pasikabinusi didelį geležinį kryžių, be 
to, jos apatiniai vokai išpurtę, o tai teikė žvilgsniui gilumo, 
kuris itin savitas katalikėms arba mistikėms (kartais, tiesa, 
ir alkoholikėms). Ilgi juodi plaukai, labai balta oda; kiek 
liesoka, ir vis dėlto — nebloga. Priešais ją sėdėjo mergina 
šviesiai rudais plaukais, panaši į kalifornietę, o gal šveicarę: 
mažų mažiausiai metro devyniasdešimties ūgio, puikus kū- 
nas, spinduliavo žvėrišką sveikatingumą. Ji ir vedė tantros 
pratybas. O iš tikrųjų buvo gimusi Kretejyje, vardu Brižita 
Marten. Kalifornijoje pasididino krūtis ir paniro į Rytų mis- 
tiką, be to, pasikeitė vardą. Grįžusi į Kretejį visus metus va- 
dovavo studijai Flanade pasivadinusi Šanti Marten vardu — 
atrodė, kad net ir katalikė labai ja žavisi. Iš pradžių Briuno 
dalyvavo pokalbyje, kuris sukosi apie natūralių produktų die- 
tą - mat buvo pasidomėjęs kviečių daigais. Bet netrukus kal- 
ba pakrypo prie religijos, ir čia - čia pasisakyti jau nebega- 
lėjo. Ar galima sieti Jėzų su Krišna, o jeigu ne - tada su kuo 
kitu? Ir katruo geriau domėtis - Rintintenu ar Rasčiu? Nors 
ir buvo katalikė, popiežiaus ji nemėgo: būdamas tokio vi- 
duramžiško mąstymo, Jonas Paulius II tik stabdo dvasinę 
Vakarų raidą, - tokia buvo jos išvada. „Gryna tiesa, - sutiko 
Briuno, - jis tikras debiloidas.“ Negirdėtas posakis pelnė 
dar didesnį anų dviejų susidomėjimą juo. „O Dalai Lama 
moka krutinti ausis“, - liūdnai tarstelėjo, baigdamas doroti 
sojos mėsos kepsnį. 

Katalikė guviai stryktelėjo iš vietos net negurkštelėjusi 
kavos. Nenorėjo vėluoti į asmenybės raidos pratybas Tėip 
ir anaip taisyklės. „O taip, taip ir anaip, tai superinis daly- 
kas!“ — draugiškai pritarė šveicarė taip pat kildama nuo 
stalo. „Ačiū už malonų pokalbį“, - padėkojo katalikė, pa- 
sukdama galvą jo pusėn ir gražiai šypsodama. Ką gi, jis 
visai neblogai išsisuko. „Kalbėtis su tom kekšėm, - manė 
Briuno, eidamas per kempingą, - tai tas pat, kas myžti į 
pisuarą, pilną nuorūkų, ar šikti į klozetą, užkimštą higie- 
niniais paketais: nieko negali nuleisti, tik baisiausiai ima 
dvokti“. Tik erdvė skiria vieną kūną nuo kito kūno. O žo- 
dis lanksčiai perskrodžią erdvę —- erdvę tarp žmonių kūnų. 
Neišgirsti, nesukėlę aido, lyg kvailai pakibę ore, jo paties 
žodžiai imdavo dvokti ir pūti — dėl to neverta nė ginčytis. 
Užmezgęs ryšį, žodis gali ir išskirti. 

Baseine jis įsitaisė ant šezlongo. Paauglės kvailai blaškėsi 
vildamosi, kad vaikinai puls jas mėtyti vandenin. Saulė ky- 
bojo zenite; mėlyname paviršiuje susidurdavo blizgantys 
nuogi kūnai. Pats nejusdamas, Briuno įniko skaityti „Šešis 
draugus ir žmogų su pirštine“ — tikrą Polio Žako Bonzono. 
šedevrą, neseniai perleistą „Žaliosios bibliotekos“ serijoje. 
Gulint vos pakenčiamoje saulės atokaitoje buvo malonu per- 
sikelti į Liono rūkus ir atsidurti raminamoje drąsiojo šune- 
lio.Kapio draugijoje. 


Iš popietinės programos jis galėjo rinktis sensitive gestalt- 
massage, balso atpalaidavinimą ar rebirth šiltame vandeny- 
je. Iš pirmo žvilgsnio masažas atrodė labiausiai hot. Balso 
atpalaidavimo pratybas pastebėjo eidamas masažo studijos 
link - apie dešimt žmonių, vadovaujami tantrininkės, smar- 

kiai įsikarščiavę, šokinėjo į visas puses ir burbuliavo kaip 
pabaidyti kalakutai. 

Rankšluosčiais užtiesti masažo stalai stovėjo kalvos viršū- 
nėje plačiu ratu. Visi dalyviai nuogutėliai. Rato viduryje — 
studijos vadovas, mažas šiek tiek Žvairas tamsiaplaukis - pra- 
dėjo trumpą sensitive gestaltmassage istorinę apžvalgą: kilęs 
iš Frico Perlso darbų apie geštaltmasažą arba „kalifornišką 
masažą“, jis pamažu įtraukė kai kuriuos sensityvius laimėji- 
mus ir tapo - bent jau taip jis manė - nuosekliausiu masažo 
metodu. Jis žinojo, kad kai kurie „Vietos“ žmonės nesutin- 
ka su tokia nuomone, bet nenorėjo leistis į ginčus. Kad ir 
kaip būtų - šia išvada ir baigsiąs — yra vienoks masažas ir 
kitoks, netgi galima teigti, kad dviejų vienodų masažų iš vi- 
so nėra. Baigęs šią įžangą, jis ėmėsi demonstruoti metodą: 
paprašė, kad viena iš dalyvių atsigultų. „Reikia pajusti part- 
nerės kūno įtampas...“ — tarstelėjo glostydamas jai pečius, o 
jo pimpalas kadaravo už kelių centimetrų nuo ilgų šviesių 
merginos plaukų. „Sieti, viską sieti...“ — tęsė pildamas ma- 
sažo aliejų jai ant krūtų. „Skirti dėmesio visoms kūno da- 
lims...“ — ir rankos jau slydo pilvo link, mergina užsimerkė 
ir su akivaizdžiu pasitenkinimu praskėtė šlaunis. 

„Štai, - baigė jis, - dabar jūs dirbsite poromis. Pavaikšti- 
nėkite, susidurkite erdvėje, neskubėkite rinktis.“ Hipnoti- 
zuotas ką tik matytos scenos Briuno reagavo per vėlai, o 
kaip tik tada ir vyko lemiamas žaidimas. Reikėjo lėtai priar- 
tėti prie norimos partnerės, sustoti priešais, nusišypsoti ir 
ramiai paklausti: „Gal norėtum dirbti su manim?“ Atrodė, 
kad kiti jau puikiausiai moka tą dainelę, ir po trisdešimties 
sekundžių visi buvo susiporavę. Briuno sutrikęs apsidairė 
aplink ir susidūrė su vyru - mažu, kresnu, plaukuotu, su storu 

peniu. Kaip anksčiau nepastebėjo, kad septyniems vyrams 
čia tenka tik penkios merginos. 

Ačiū Dievui, šitas bent jau nepanašus į pederastą. Aki- 
vaizdžiai įsiutęs, netaręs nė žodžio, jis išsitiesė ant pilvo, pa- 
dėjo galvą ant sukryžiuotų rankų ir laukė. „Reikia pajusti 
įtampas... skirti dėmesio visoms kūno dalims...“ Briuno vis 
pylė aliejų, bet jo rankos taip ir nekilo aukščiau kelių, o tas 
tipas tik gulėjo it koks rąstas. Net jo užpakalis buvo apžėlęs. 
Aliejus pradėjo lašėti ant rankšluosčio, 0 jo čiurnos tikriau- 
siai jau kiaurai permirkusios. Briuno pakėlė galvą. Visai ša- 
lia ant nugarų gulėjo du vyrai. Jo kaimynui iš kairės masa- 
žavo krūtinės raumenis, merginos krūtys lėtai lingavo, o jo 
nosis buvo ties jos gakta. Iš pratybų vedėjo magnetofono 
sklido pratisi sintezatoriaus garsų deriniai, dangus buvo nuo- 
stabiai žydras. Aplinkui jį lėtai stojosi pimpalai, šviesoje bliz- 
gantys nuo masažo aliejaus. Visa tai buvo kraupiai realu. Jis 
nebevaliojo tęsti masažo. Kitame rato pakraštyje vedėjas 
žarstė patarimus vienai porai. Briuno greitai čiupo kuprinę 
ir pasileido baseino link. O čia - pati piko valanda. Nuogos 
moterys išsitiesusios žolėje plepėjo, skaitė ar tiesiog kaiti- 
nosi saulėje. Kur jam prigulti? Rankoje laikydamas rankš- 
luostį ėmė sutrikęs klaidžioti po pievą, galima sakyti - styp- 
čiojo tiesiog tarp vaginų. Jau pradėjo manyti, kad laikas ap- 
sispręsti, kai pastebėjo katalikę kalbant su kresnu, gyvybin- 
gu tamsaus gymio vyru juodais garbanotais plaukais, šel- 
mišku žvilgsniu. Vos pastebimai jai mostelėjo, rodydamas, 
jog atpažino — ji nepastebėjo - ir išsidrėbė netoliese. Vienas 
tipas eidamas pro šalį šūktelėjo tamsiaplaukiui: „Sveikas, 
Karimai!“ Anas nenutraukė pokalbio ir atsakydamas tik pa- 

mojavo. Ji klausėsi išsitiesusi ant nugaros, patylomis. Tarp 

liesų šlaunų kūpsojo žavus kauburėlis — iškilus, su dailiai 
susigarbanojusiais juodais plaukeliais. Karimas visą laiką, 
kol su ja kalbėjo, palengva glostinėjosi kiaušius. Briuno pa- 
dėjo galvą ant žemės, sutelkė dėmesį į juodus katalikės, esan- 
čios gal metro atstumu nuo jo, gaktiplaukius, - ten — švel- 
numo pasaulis. Ir susmukęs užmigo. 


1967 metų gruodžio 14 dieną Nacionalinė asamblėja jau 
per pirmąjį svarstymą patvirtino Neuvirto įstatymą dėl kon- 
tracepcijos įteisinimo; nors ir nekompensuojama sveikatos 
draudimo, stebuklingoji tabletė jau buvo laisvai parduoda- 
ma vaistinėse. Nuo to laiko seksualinė laisvė tapo prieinama 
plačiosioms gyventojų masėms, nors anksčiau ja mėgavosi 
tik aukštesni valdininkai, laisvųjų profesijų atstovai ir meni- 
ninkai, taip pat kai kurie mažų ir vidutinių įmonių vadovai. 
Gana pikantiška pažymėti, kad seksualinė laisvė kartais api- 
būdinama kaip visos bendruomenės svajonė, nors iš tikrųjų 
tai buvo tik nauja istorinės individualizmo raidos pakopa. 
Kaip byloja gražus pasakymas „šeimos ūkis“, pora ir šeima 
buvo paskutinė dar gyva pirmykščio komunizmo salelė li- 
beralioje visuomenėje. Seksualinis išsivadavimas sugriovė 
šias visas tarpines bendruomenes — paskutinį barjerą, sky- 
rusį žmogų nuo rinkos. Griovimo procesas tęsiasi ir dabar. 

Po vakarienės „Kaitos vietos“ valdybos komitetas dažniau- 
siai rengdavo šokių vakarus. Iš pradžių toks sumanymas at- 
rodė neleisiąs kilti naujam dvasingumui atviroje vietoje, vis 
dėlto jis akivaizdžiai patvirtino, kad šokių vakarai nekomu- 
nistinėje visuomenėje —- pagrindinis būdas užmegzti seksu- 
alinius nuotykius. Pirmykščių bendruomenių šventės ašis, — 
priminė Frederikas Ie Dantekas, - juk taip pat buvo šokiai 

ir transas. Tad pievelėje pačiame kempingo viduryje buvo 
įrengti garso aparatūra ir baras, ir Žmonės mėnulio šviesoje 
čia staipydavosi iki paryčių. Tiesą sakant, kempinge gyve- 
nančios paauglės retai lankydavosi šiuose vakarėliuose. Joms 
labiau patiko važiuoti į rajono diskotekas (į Bilboguet, Dy- 
nasty, 2001, kartais - į Pirates), kuriose vykdavo teminiai va- 
karai: pavyzdžiui, putos, vyrų striptizas arba pornografinių 
filmų Žvaigždės. „Vietoje“ pasilikdavo tik du trys svajingo 
temperamento vaikinukai su mažais peniais. Jie tenkinda- 
vosi tuo, kad sulindę į palapinę brązgindavo išsiderinusią 
gitarą, užtat kiti į juos ir žvelgė su panieka. Briuno jautėsi 
artimas šitiems jaunuoliams, bet, kad ir kaip būtų, kadangi 
paauglių mergaičių pagrobti beveik neįmanoma, jis būtų vi- 
sai mielai — vienoje degalinėje netoli Anžė sutikto Newlook 
skaitytojo žodžiais tariant — „įsmeigęs savo ietį kad ir į rie- 
balų krūvą“. Taigi kupinas tokių vilčių, pasipuošęs baltomis 
kelnėmis ir tamsiai mėlynais marškinėliais, apie vienuolik- 
tą valandą jis leidosi ten link, iš kur sklido triukšmas. 
Metęs žvilgsnį į šokėjų spiečių pirmiausia pastebėjo Ka- 
rimą. Palikęs katalikę, jis visas pastangas dėjo į žavingą ro- 
zenkreiceriško tipo gražuolę. Ji su vyru atvažiavo tik šią po- 
pietę - aukšto ūgio, orūs ir liekni, jie buvo panašūs į elzasie- 
čius. Įsikūrė didžiulėje labai rizgioje palapinėje, su daugybe 
stogelių ir kabliukų, — vyras ją statė ištisas keturias valan- 
das. Vakaro pradžioje jis papasakojo Briuno apie paslėptas 
Rozenkreicerių brolijos grožybes. Už apvalių akinukų jo akys 
blizgėjo, - argi ne tikrų tikriausias fanatikas. Briuno klausė 
nekreipdamas jokio dėmesio. Pasak to asmens, šis judėji- 
mas kilo Vokietijoje, suprantama, jis rėmėsi kai kuriais al- 
chemikų darbais, tačiau, kita vertus, reikia jį sieti ir su Re- 

nano mistika. „Apskritai tai tik pedikų ir nacių paistalai. 
Susikišk tą kryžių sau į šikną, vyruti...“ — svajingai pamanė 
Briuno, akies krašteliu stebėdamas jo dailutės žmonos, tu- 
pinėjančios prie dujinės viryklės, išlenktus klubus. - „Ir ro- 
žę taip pat...“ — mintyse baigė jis, kai ano nuogakrūtė Žmo- 
na išsitiesė ir liepė vyrui pakeisti vaiko sauskelnes. 

Atsitik tu man taip - dabar ji šit šoka su Karimu. Keisto- 
ka iš jų pora - jis penkiolika centimetrų žemesnis, įsikniau- 
bęs į ją, gudrus, priešais tokią didelę germanišką kekę. Šok- 
damas be perstojo šypsojosi ir kalbėjo, rizikuodamas pamesti 
iš galvos pagrindinį viliojimo tikslą, tačiau, rodės, viskas ir 
taip irias į priekį: ji irgi šypsojosi, žiūrėjo į jį beveik su susi- 
žavėjimo kupinu smalsumu, kartą net garsiai nusikvatojo. 
Kitame aikštelės pakraštyje jos vyras naujam potencialiam 
sekėjui pasakojo apie brolijos atsiradimą, apie tuos 1530 me- 
tus Žemutinėje Saksonijoje. Jo trejų metų sūnelis, nepaken- 
čiamas baltapūkis bamblys, kas keletą minučių surikdavo, 
kad tėtė vestų jį miegoti. Na, čia išties visi iki vieno dalyva- 
vo ne kur kitur, o realaus gyvenimo epizode. Šalia Briuno 
dvi liesos, į dvasininkus panašios žmogystos komentavo vi- 
liotojo privalumus. „Supranti, jis mielas... - tarė viena. - Už 
jokius pinigus tokio negausi - jis ne toks ir gražus, pilvotas 
ir net mažesnis. Bet mielas, todėl bjaurybė ir išsiskiria iš 
kitų...“ Antra, niūriu veidu, pritariamai kinksėjo galva ir su- 
ko tarp pirštų įsivaizduojamo rožinio karoliukus. Baigda- 
mas gurkšnoti „atsuktuvą“, Briuno pastebėjo, kad Karimui 
pavyko nusitempti rozenkreicerę ant žole apaugusio šlaito. 
Viena ranka apglėbęs kaklą, nenustodamas plepėti, kitą ran- 
ką jis švelniai kišo jai po sijonu. „Ta nacių kekšė vis dėlto 
praskės šlaunis...“ — pamanė Briuno toldamas nuo šokėjų. 

Prieš išeinant iš šviesos rato jam akimirką šmėstelėjo, kad 
katalikei užpakalį glostinėja į slidinėjimo instruktorių pa- 
našus tipas. Palapinėje jam dar buvo likę konservuotų ra- 
violių. 

Grįždamas, vien akinamas beviltiško reflekso, įsijungė te- 
lefono balso paštą. Palikta viena Žinutė. „Tu tikriausiai atos- 
togauji... - sakė ramus Mišelio balsas. - Paskambink man, 
kai grįši. Aš taip pat atostogauju, ir ilgai.“ 


Jis eina, priartėja prie sienos. Aplink nematomą centrą skrai- 
do vabzdžių spiečius - tikriausiai ten guli dvėseliena. Jo šlau- 
nų raumenys elastingai atliepia takelio nelygumams. Kal- 
vas dengia gelsva stepių augalija — vaizdas į rytus, rodos, 
driekias be galo be krašto. Nuo vakar jis dar nieko nevalgė; 
jau nebebijo. 

Atsibunda - su drabužiais, išsitiesęs skersai lovos. Prie pre- 
kybos centro Monoprix tarnybinių durų iš sunkvežimio krau- 
na prekes. Šiek tiek po septynių. 


Metų metus Mišelis gyveno vien tik intelektualųjį gyveni- 
mą. O Žmonių jausmai nepateko į jo akiplotį — prastai juos 
pažinojo. Mūsų laikais gyvenimą galima susitvarkyti tobu- 
lai tiksliai; prekybos centro kasininkės atsakydavo į trumpą 
pasisveikinimą. Per dešimtį metų, kiek gyvena šitame na- 
me, čia būta daug kraustynių. Kartais susikurdavo nauja po- 
ra. Tada jis stebėdavo, kaip jie atsikrausto: laiptinėje drau- 
gai tampydavo dėžes, lempas. Jie - jauni ir kartais juokda- 
vosi. Dažnai (bet ne visada), jau po išsiskyrimo, abu sugy- 
ventiniai išsikraustydavo vienu metu. Tada name likdavo tuš- 
čias butas. Kokią išvadą daryti? Kaip paaiškinti tokį įvairio- 
pa elgesį? Sudėtinga. 

Jis pats tik ir troško meilės, daugiau - nieko. Nieko kon- 
kretaus. Gyvenimas, - mąstė Mišelis, — turi būti paprastas: 
kas nors tokio, ką gali išgyventi kaip smulkių, nuolatos kar- 
tojamų ritualų seką. Galbūt šiek tiek kvailų, tačiau tokių, 
vis dėlto žmonių gyvenimas sutvarkytas kitaip. Kartais jis 
išeidavo pasivaikščioti ir žiūrinėdavo namus, paauglius. Vie- 
nas dalykas akivaizdus: niekas nebemoka gyventi. Na, gal 
jis ir perdeda: kai kurie žmonės susikaupę irias siekinio link, 
bet jų gyvenimas - tarsi našta. Dėl to Act Up kovotojai ir 
mano, kad labai svarbu transliuoti per televiziją tas rekla- 
mas, kurias kiti laiko pornografinėmis, nes jose rodomi įvai- 
riopi iš arti nufilmuoti homoseksualų lytiniai santykiai. Ap- 
skritai jų gyvenimas atrodo malonus ir aktyvus, kupinas įvai- 
riausių įvykių. Jie turi daugybę partnerių ir dulkinasi klubų 
backrooms. Prezervatyvai kartais nuslysta ar netgi plyšta. O 
tada - tada jie miršta nuo AIDS, tačiau net ir jų mirtis ko- 
vinga ir ori. Žvelgiant plačiau, televizija, o konkrečiai - TF1 
kanalas — nuolat teikia orumo pamokų. Paauglystėje Miše- 
lis manė, kad kančia suteikia žmogui daugiau orumo. Da- 
bar priverstas sutikti, kad klydo. Daugiau orumo žmogui 
suteikia televizija. 


Nors televizija nuolat teikia jam tyro džiaugsmo, vis dėl- 
to, jo galva, eiti į gatvę daug teisingiau. Be to, juk reikia ir į 
parduotuvę. Žmogus be akivaizdžių atsparos taškų išsibars- 
to ir tada iš jo jau nieko nepeši. 

Liepos devintosios rytą (šventos Amandinos dieną) jis pa- 
stebėjo, kad sąsiuviniai, aplankai ir jų dėklai jau išdėlioti 
Monoprix lentynose. Reklaminis akcijos šūkis „Dėl mokslo 

metų pradžios nesuk galvos!“, jo galva, ne visai įtikinamas. 
Juk kas gi yra mokymas ir žinios — ar ne nesibaigiantis gal- 
vos sukimas"? 

Kitą dieną pašto dėžutėje rado parduotuvės 3 Suisses ru- 
dens-žiemos katalogą. Ant storo į kartoną įgrūsto tomo ne- 
buvo adreso - gal atnešė kurjeris? Jau seniai naudojosi pirki- 
mo paštu paslauga, todėl buvo pasiilgęs menkų dėmesio žen- 
klų, abipusės ištikimybės įrodymų. Aišku, tuoj prasidės kitas 
metų laikas — prekybos strategijos jau sutelktos į rudenį, nors 
dangus toks nuostabiai giedras, dar tik liepos pradžia. 

Jaunystėje Mišelis skaitė daugybę romanų - absurdo, eg- 
zistencinės nevilties, stingdančios dienų tuštumos temomis, 
bet visa ši ekstremistinė literatūra jį nevisiškai įtikino. Tuo- 
met jis dar dažnokai susitikdavo su Briuno. Briuno svajojo 
tapti rašytoju, margino lapus, daug masturbavosi ir davė jam 
paskaityti Beketą. Beketas tikriausiai iš tų, kurie vadinami 
didžiaisiais rašytojais, tačiau Mišelis taip iki galo ir neįveikė 
nė vienos jo knygos. Buvo gal aštuntojo dešimtmečio pa- 
baiga, jiems su Briuno - po dvidešimt, o jiedu jau jautėsi 
seni. Ir tai - ne pabaiga: jie jausis vis senesni ir senesni ir to 
gėdysis. Jų epochai netrukus pavyks įvykdyti negirdėtą per- 
versmą: paskandinti tragišką mirties nuojautą daug abstrak- 
tesniame ir bukesniame senėjimo pojūtyje. Netgi praėjus 
dvidešimčiai metų, Briuno vis dar nė karto rimtai nebuvo 
susimąstęs apie mirtį ir ėmė manyti, kad niekada taip ir ne- 
susimąstys. Iki pat pabaigos norės gyventi, iki pabaigos bus 
gyvas, iki pabaigos grumsis su kasdienybės nesėkmėmis ir 
nelaimėmis, su vystančiu kūnu. Iki paskutinės akimirkos pra- 
šys dar bent trumpo pratęsimo, trumpo priedo prie gyveni- 
mo. O ypač - iki paskutinės akimirkos sieks kuo didžiausio 

pasitenkinimo, dar vieno kūno pamaloninimo. Kad ir kokia 
nereikšminga laiko požiūriu, ši meistriška feliacija vis dėlto 
tikras malonumas, ir neprotinga tai neigti, - mąstė dabar 
Mišelis vartydamas katalogo puslapius, kur reklamavo apa- 
tinį trikotažą („Geidulinga! Korsetas - vapsvos liemuo“). 
Ojis masturbuodavosi vis rečiau, ir fantazijos, kurios jau- 
nąjį mokslininką apsėsdavo atkeliavusios per „minitelio“ 
ryšį* ar net ir tikrų tikriausių jaunų moterų pavidalu (daž- 
nai — didelių farmacijos laboratorijų prekybos atstovių), pa- 
mažu ėmė blėsti. Dabar jis nuolankiai išgyveno savo vyrišku- 
mo saulėlydį nekaltai pasimasturbuodamas, o tam 3 Suisses 
katalogas, prie kurio šįkart dar pridėta ir grožybių pilna kom- 
paktinė plokštelė už 79 frankus, buvo daugiau nei pakanka- 
ma priemonė. O Briuno, priešingai, jisai švaistė brandos me- 
tus ieškodamas lolitų putliomis krūtimis, apvaliais užpaka- 
liais, svetingomis burnomis; ir, ačiū Dievui, jo statusas buvo — 
valstybės tarnautojas. Tačiau jis gyveno ne absurdiškame, o 
melodraminiame pasaulyje, pilname supergražuolių ir bai- 
dyklių, topinių vaikinų ir ožių — štai kokiame pasaulyje gy- 
veno Briuno. O Mišelis gyveno tiksliame, istoriškai nepa- 
grįstame pasaulyje, kuriam ritmą suteikė šiokie tokie verslo 
ritualai: Roland-Garros teniso turnyras, Kalėdos, gruodžio 
31-oji, kas dvejus metus leidžiamas 3 Suisses katalogas. Jei 
būtų homoseksualus, dar galėtų dalyvauti „Maratone prieš 
AIDS“, Gay Pride šventėje. Jei būtų libertinas, - domėtis 
Erotikos salonu. Jei.būtų sportiškesnis, šią minutę jis gal 
žiūrėtų paskutinį Zour de France etapą Pirėnuose. Nors bu- 


* Minitelis - būdas patekti į duomenų bankus per telefono ryšį, interneto tinklo pradžia 
Prancūzijoje. 

vo tiesiog paprastas vartotojas, labai džiaugdavosi, kai jo 
kvartalo Monoprix prasidėdavo kasmetinės italų savaitės. Jos 
gerai ir žmoniškai organizuojamos, iš jų gali kiek tik nori 
pasisemti laimės, ir jis, net ir jei trokštų ko daugiau, neiš- 
manytų ko griebtis. 


Liepos 15-osios rytą iš šiukšlių dėžės šalia namo durų išsi- 
traukė krikščionių leidžiamą lankstinuką. Ten pasakojamos 
gyvenimo istorijos visada baigiasi vienodai laimingai — susiti- 
kimu su prisikėlusiu Kristumi. Jis kiek pasidomėjo jaunos mo- 
ters istorija („Izabelė patyrė šoką, nes visi studijų universite- 
te metai dabar pastatyti ant kortos“), tačiau suprato, kad jam 
artimesnė Pavelo patirtis („Pavelui, čekų armijos karininkui, 
vadovauti raketų sekimo bazei buvo karjeros viršūnė“). Ne- 
sunkiai pritaikė sau štai šią pasakojimo atkarpą: „Tapęs paty- 
rusiu techniku, mokęsis garsioje akademijoje, Pavelas tikriau- 
siai turėjo džiaugtis gyvenimu. Ir vis dėlto jis nesijautė lai- 
mingas, o nuolat ieškojo gyvenimo prasmės“. 

Bet 3 Suisses katalogas žvelgė į Europą apnikusią negan- 
dą veikiau iš istorinio taško. Suvokimas, kad civilizacija tuoj 
pasikeis, buvo juntamas jau iš pirmųjų puslapių, o septynio- 
liktame puslapyje išreikštas aiškiai; Mišelis keletą valandų 
meditavo susitelkęs į porą sakinių, apibūdinančių drabužių 
kolekcijos temą: „Pasaulio pažanga kyla iš optimizmo, dos- 
numo, santarvės, harmonijos. RYTOJUS PRIKLAUSO 
MOTERIAI“. 

Per dvidešimtos valandos žinias Briuno Maziuras prane- 
šė, jog amerikiečių zondas visai neseniai aptiko fosilinių gy- 
vybės liekanų Marse. Tai - bakterijos, tikriausiai - metaną 
išskiriančios archėjos. Taigi Žemei artimoje planetoje bio- 

loginės makromolekulės susijungė, sukūrė kažkokias savęs 
dauginimo struktūras, sudarytas iš primityvaus branduolio 
ir dar mažai tyrinėtos membranos; o tada viskas sustojo tur- 
būt pasikeitus klimatui - dauginimasis vyko vis sunkiau, kol 
galų gale visai nutrūko. Gyvybės Marse istorija atrodė gana 
kukli. Tačiau (rodės, Briuno Maziuras to iki galo dar nesu- 
vokia) šis trumpas pasakojimas apie gana miglotą nesėkmę 
kuo griežčiausiai neigė visas mitines ir religines sandaras, 
kuriomis tradiciškai taip mėgaujasi žmonija. Vienintelio, 
grandiozinio kūrybos akto nebuvo; nebuvo nei išrinktosios 
tautos, rūšies, nei planetos. Visatoje tebuvo pasklidę neaiš- 
kūs ir neįtikinantys bandymai. Be to, visa tai varginama ir 
monotoniška. Marso ir Žemės bakterijų DNR berods su- 
tampa. Kaip tik šis teiginys panardino jį į skaidrų liūdesį, 
kuris jau - pats tikrasis depresijos požymis. Normalios būse- 
nos, gerai besidarbuojantis mokslininkas turėtų nudžiugti iš- 
girdęs apie tokį sutapimą, įžvelgti jame vienijančių sintezių 
galimybę. Jei DNR visur vienodos, tam turi būti svarių prie- 
žasčių; susijusių su peptidų molekuline struktūra, o gal su to- 
pologinėmis dauginimosi sąlygomis. Ir tas svarias priežastis 
turi būti įmanoma nustatyti — jis pamanė, kad jaunystėje to- 
kia perspektyva jam būtų kėlusi daug entuziazmo. 


Kai susitiko su Deplešenu, 1982-aisiais, Džerzinskis buvo 
bebaigiąs trečio kurso mokslinį darbą Orsė universitete. Ta 
proga ruošėsi dalyvauti nuostabiuose Aleno Aspeko ekspe- 
rimentuose apie neatsiejamą dviejų fotonų, vienas po kito 
atsiskyrusių nuo kalcio atomo, elgseną; jis buvo jauniausias 
iš visos mokslininkų komandos. 

Tikslūs, griežti, puikiai dokumentuoti Aspeko eksperi- 

mentai turėtų sukelti nemažą atgarsį mokslininkų bendruo- 
menėje - visų manymu, 1935-aisiais paskelbtos Einšteino, Po- 
dolskio ir Rozeno abejonės dėl formalizmo kvantų srityje at- 
mestos pirmą kartą. Belo nelygybės, kilusios iš Einšteino hi- 
potezių, buvo akivaizdžiai paneigtos, 0 tyrimų rezultatai kuo 
puikiausiai sutapo su kvantų teorijos įžvalgomis. Nuo tada 
liko tik dvi hipotezės: arba slaptos savybės, lemiančios dale- 
lių elgesį, buvo ne lokalios, taigi galėjo daryti viena kitai mo- 
mentinę įtaką nesvarbu per kokį atstumą; arba reikėjo atsi- 
sakyti sampratos apie elementariąją dalelę, turinčią - nors 
bandymais neįrodyta - nekintamas savybes; tokiu atveju at- 
siduriame ties gilia ontologine praraja, nebent sutiktume su 
radikalaus pozityvizmo požiūriu ir plėtotume tik hipotetinį 
matematinį duomenų formalizmą, o minties apie po tuo sly- 
pinčią tikrovę galutinai atsisakytume. Savaime suprantama, 
toks sprendimas buvo priimtinas daugumai mokslininkų. 

Pirmoji ataskaita apie Aspeko eksperimentus buvo 
išspausdinta 48 Physical Review numeryje, pavadinimu Ex- 
perimental realization of Einstein-Podolsky-Rosen Gedan- 
kexperiment: a new violation of Bell's inegualities*. Džer- 
zinskis buvo vienas iš jos bendraautorių. Po kelių dienų jį 
aplankė Deplešenas. Keturiasdešimt trejų, jis vadovavo 
NMTC** molekulinės biologijos institutui Živ siur Ivetė- 
je. Jis vis aiškiau suvokė, kad jie nežino kažkokio itin svar- 
baus dalyko apie genų mutacijos mechanizmą, ir tas „da- 
lykas“ tikriausiai susijęs su dar gilesniais —- atomo lygme- 
niu — vykstančiais reiškiniais. 


* „Einšteino-Podolskio-Rozeno gedankeeksperimento įgyvendinimas: naujas nukrypimas 
nuo Belo nelygybių“. 
** NMTC (pranc. CNRS) - nacionalinis mokslo tyrimų centras. 

Jų pirmasis susitikimas įvyko Mišelio universiteto ben- 
drabučio kambaryje. Deplešeno nė kiek nenustebino niū- 
rus ir asketiškas jo reginys — ko nors panašaus ir tikėjosi. 
Pokalbis truko iki vėlios nakties. Deplešenas priminė, kad 
antrajame dešimtmetyje pirmuosius Nilso Boro teiginius 
įkvėpė faktas, jog egzistuoja baigtinis cheminių elementų 
skaičius. Bendroji atomo teorija, pagrįsta elektromagneti- 
nių ir gravitacinių laukų veikimu, savaime turėjo sąlygoti 
begalinį sprendimų, begalinį įmanomų cheminių kūnų skai- 
čių. Tačiau visata sudaryta iš kokio šimto elementų, ir jų 
sąrašas — nekintamas ir griežtas. Tokia padėtis visai nenor- 
mali klasikinių elektromagnetinių teorijų ir Maksvelo lyg- 
čių požiūriu ir galų gale turi, - dar kartą priminė Depleše- 
nas, — skatinti kvantinės mechanikos plėtojimą. Biologijos 
padėtis, jo nuomone, šiandien panaši. Tai, kad gyvūnų ir au- 
galų pasaulyje egzistuoja identiškos makromolekulės, ne- 
kintamos ląstelių ultrastruktūros, jo manymu, galima paaiš- 
kinti tik remiantis klasikinės chemijos sąvokomis. Vienu ar 
kitu būdu - dar neįmanoma tiksliai nustatyti kokiu - į biolo- 
gijos reiškinių norminimą turi įsiterpti ir kvantinis lygmuo. 
Čia plyti ištisas — visiškai naujas — tyrimų laukas. 

Jau tą pirmąjį vakarą Deplešeną nustebino jaunojo pa- 
šnekovo toks platus akiratis ir ramumas. Pasikvietė jį vaka- 
rienės į namus Politechnikos mokyklos gatvėje kitą šešta- 
dienį. Dar, girdi, ateisiąs jo kolega biochemikas, darbų apie 
DNR transkripciją autorius. 

Atėjęs pas Deplešeną Mišelis pasijuto tarsi atsidūręs tarp 
filmo dekoracijų. Šviesaus medžio baldai, raudona kera- 
minė grindų danga, afganų kilimai, Matiso darbų repro- 
dukcijos... Iki šiol jis tik numanė, kad yra tokių pasiturin- 

čių, išsilavinusių, rafinuoto ir tvirto skonio Žmonių, o da- 
bar jau įsivaizdavo ir visa kita — šeimos vasarnamį Breta- 
nėje, galbūt mažą namelį Liuberone. „Na, ir kurgi tie Bar- 
toko kvintetai...“ — šmėstelėjo jam mintyse, kai kibo į už- 
kandžius. Buvo patiekta šampano, o prie deserto - šarlo- 
tės su miško uogomis - puikaus pusiau sauso rožinio vyno. 
Tada Deplešenas ir išdėstė savo sumanymą. Jo vadovauja- 
mame tyrimų padalinyje Žife galima sukurti vieną moksli- 
ninko darbo vietą pagal sutartį; Mišeliui reikėtų įgyti dar 
šiek tiek biochemijos Žinių, bet juk visa tai pasiekiama grei- 
tai. Tuo pačiu metu Deplešenas galėsiąs vadovauti jo di- 
sertacijos rašymui, o kai Mišelis ją apgins, galės tikėtis ir 
etatinių pareigų. 

Mišelis žvilgtelėjo į mažą khmerų statulėlę ties židinio at- 
brailos viduriu - labai grakščių linijų, ji vaizdavo žemėje liu- 
dijantį Budą. Jis atsikrenkštė ir pasakė, kad priima siūlymą. 


Kadangi per kitą dešimtmetį radioaktyvaus žymėjimo 
prietaisai neįtikimai patobulėjo, sukaupta labai daug tyri- 
mų rezultatų. Ir vis dėlto, - mąstė Džerzinskis, — turint gal- 
voje tuos teorinius klausimus, kuriuos per pirmąjį pokalbį 
iškėlė Deplešenas, jie nė per sprindį nepasistūmėjo priekin. 

Vidury nakties jį vėl sudomino Marse rastos bakterijos, 
internete rado apie penkiolika pranešimų ta tema - dau- 
giausia iš Amerikos universitetų. Aptikti adenino, guanino, 
timino ir citozino kiekiai - normalūs. Per išsiblaškymą atsi- 
vertė Anos Arbor puslapį, ten buvo pranešimas apie senėji- 
mą. Alicija Marsija Koeljo pažymėjo, kad nuolat dalijantis 
lygiųjų raumenų fibroblastams DNR praranda kai kurias 
kodines grandis - čia irgi nieko nuostabaus. Jis pažinojo tą 

Aliciją —- būtent su ja prieš dešimtį metų prarado nekaltybę 
po vienos per smarkiai užgertos vakarienės Baltimorėje per 
genetikų kongresą. Ji buvo tokia nusitašiusi, kad net nege- 
bėjo padėti jam nusegti liemenėlės. Tai buvo darbinga ir net 
sunki akimirka; neseniai išsiskyriau su vyru, - prisipažino ji, — 
kol jis galynėjosi su segtukais. Paskui viskas rutuliojosi nor- 
maliai, jis nustebo, kad penis sukietėjo, ir net išliejo sėklą 
mokslininkės makštyje, bet jokio malonumo nepajuto. 


Daugeliui į „Kaitos vietą“ atvykusių vasarotojų apie ketu- 
riasdešimt metų, kaip ir Briuno; dauguma, kaip ir jis, dirba 
socialinėje ar švietimo srityje, ir nuo skurdo juos gina vals- 
tybės tarnautojo statusas. Beveik visi gali būti vadinami kai- 
riaisiais, beveik visi gyvena po vieną, dauguma - išsituokę. 
Apskritai jis — gana tipiškas šios vietos atstovas ir jau po 
kelių dienų susivokė, kad ima ne taip blogai jaustis, kaip 
jam įprasta. Per pusryčius nepakenčiamos kekšės mistikės 
aperityvo valandą atvirsdavo į paprasčiausias moteris, įsi- 
vėlusias į beviltiškas varžybas su kitomis, jaunesnėmis. Mir- 
tis yra didi lygintoja. Taigi trečiadienio popietę jis susipaži- 
no su Katrina, penkiasdešimtmete, buvusia feministe, pri- 
klausiusia „Netikrosioms Marijoms“*. Tamsiaplaukė, labai 
garbanota, matine veido oda - dvidešimties tikriausiai bu- 
vo labai patraukli. Krūtys dar pusė bėdos, bet užpakalis tik- 
rai per storas, - konstatavo jis baseine. Ji buvo persimainiu- 
si Egipto simbolių stiliumi - saulės taro ar panašiai. Kol kal- 
bėjo apie dievą Anubį, Briuno nusismaukė trumpikes, jau- 
tė, kad erekcija jos nė kiek nesutrikdys ir galbūt tarp jų net 
užsimegs draugystė. Deja, erekcija neįvyko. Tarp šlaunų, ku- 


* Maries pas claires - Prancūzijos feminisčių organizacija. 

rias laikė suspaudusi, ryškėjo riebalų klostės; juodu atsisvei- 
kino gana šaltai. 

Tą patį vakarą, prieš vakarienę, jį užkalbino vienas tipas, 
vardu Pjeras Luji. Prisistatė kaip matematikos dėstytojas — 
iš tiesų į tokį ir buvo panašus. Briuno pastebėjo jį prieš porą 
dienų per „kūrybiškumo vakarėlį“; jis vaidino etiudą apie 
nesibaigiantį matematikos uždavinio sprendimą, absurdo 
komedijos žanro, nors buvo visai nejuokinga. Įsismaginęs 
rašė baltoje plastikinėje lentoje, kartais stabteldamas, jo di- 
delis plikas pakaušis visas net susiraukšlėjo nuo įtempto mąs- 
tymo, antakiai pakelti, veide - išraiška, tikrai juokinga; ran- 
koje laikydamas žymeklį kelias sekundes sustingdavo, o ta- 
da vėl išsijuosęs puldavo rašyti ir mikčioti. Po etiudo penki 
ar šeši žmonės paplojo veikiau iš užuojautos. Jis smarkiai 
išraudo — etiudas baigtas. 

Kelias dienas po to Briuno pavyko jo išvengti. Dažniausiai 
jis mūvėdavo jūreivišką kepuraitę. Gana liesas, labai aukštas, 
mažiausiai metro devyniasdešimties ūgio, bet su mažu pilvu- 
ku - kai jis tuo atsikišusiu pilvuku eidavo baseino pakyla, at- 
rodė keistokai. Jam galėjo būti keturiasdešimt penkeri. 

Tą vakarą Briuno dar kartą sprukte spruko, pasinaudo- 
damas proga, kai ilgšis kartu su kitais puolė improvizuoti 
afrikietiškų šokių, ir nusileido šlaitu bendruomenės resto- 
ranėlio link. Šalia eksfeministės buvo laisva vieta; su ja sė- 
dėjo dar viena sesuo simbolistė. Vos jis pradėjo valgyti tofu 
troškinį, stalų eilės gale išdygo Pjeras Luji; kai pamatė, kad 
priešais Briuno yra laisva vieta, jo veidas nušvito iš džiaugs- 
mo. Briuno nespėjo suvokti, o tas jau pradėjo pokalbį - iš 
tiesų smarkiai mikčiojo, ir dvi kekšės greta ėmė šaižiai spy- 
gauti. O Ozirio reinkarnacija, o egiptietiškos marionetės... — 

joms nė kiek nerūpėjo. Vieną akimirką Briuno išgirdo, kad 
tas klounas klausinėja apie darbą. „A, nieko ypatinga...“ — 
neaiškiai burbtelėjo, galėjo kalbėti apie bet ką, tik jau ne 
apie valstybinę švietimo sistemą. Šita vakarienė ėmė jį ner- 
vinti, atsistojo ir nuėjo į šalį surūkyti cigaretės. Deja, tuo 
metu abi simbolistės, išraiškingai sūpuodamos klubus, taip 
pat pakilo nuo stalo ir nė nežvilgtelėjo jų pusėn - tikriausiai 
tai ir paskatino nemalonų incidentą. 

Briuno stovėjo gal per dešimtį metrų nuo stalo, kai išgir- 
do garsų švilpimą ar veikiau spiegimą - labai aštrų, nežmo- 
nišką garsą. Atsisuko: Pjeras Luji, visas išraudęs kaip vėžys, 
gniaužė kumščius. Vienu šuoliu, net neįsibėgėjęs ir suglaus- 
tomis kojomis, jis užšoko ant stalo. Atsikvėpė, iš krūtinės 
sklidęs švilpimas nutilo. Tada ėmė vaikščioti stalu pirmyn 
atgal kumščiais daužydamas galvą, lėkštės ir taurės skraidė 
aplink, jis spardėsi į visas puses ir garsiai šūkavo: „Negali- 
ma! Jūs negalite taip su manimi elgtis!“ Šįkart nemikčiojo. 
Jam nuraminti prireikė penkių žmonių. Dar tą patį vakarą 
jis buvo paguldytas į Angulemo psichiatrijos ligoninę. 


Briuno pašoko iš miegų apie trečią ryto apsipylęs prakai- 
tu, išėjo iš palapinės. Kempinge ramu, švietė pilnatis, buvo 
girdėti monotoniškas varlių kurkimas. Atsisėdęs ant tven- 
kinio kranto jis laukė pusryčių. Apyaušriu kiek sustiro. Ry- 
tinės pratybos prasideda dešimtą. Maždaug penkiolika po 
dešimtos pasuko piramidės link. Sustojęs prie rašymo stu- 
dijos durų.kiek padvejojo, tada nulipo aukštu žemiau. Per 
dvidešimt sekundžių perprato akvarelės studijos programą, 
tada užkopė kelis laiptelius. Laiptai buvo sudaryti iš tiesių 
pakopų, jas jungė trumpos lenktos jungtys. Kiekvienoje laip- 

tų dalyje pakopos platėdavo, o į pabaigą siaurėdavo. Toje vie- 
toje, kur laiptai sukosi, pakopa buvo plačiausia. Ant jos Briu- 
no ir prisėdo. Nugara atsirėmė į sieną. Pasijuto gerėliau. 

Retas laimės akimirkas licėjuje Briuno leido lygiai taip — 
sėdėdamas ant laiptų tarp dviejų aukštų, pertraukai jau pa- 
sibaigus ir vėl prasidėjus pamokoms. Ramiai atsirėmęs į sie- 
ną, lygiu atstumu nuo abiejų laiptų aikštelių, tai primerkto- 
mis, tai plačiai atmerktomis akimis, jis lūkuriuodavo. Su- 
prantama, kas nors gali ateiti, tada jis turės atsistoti, griebti 
portfelį ir sparčiu žingsniu bėgti savo klasės, kur pamoka 
jau prasidėjusi, link. Bet dažniausiai niekas neateidavo, vi- 
sur būdavo taip ramu, tada iš lėto ir tarsi paslapčia, trum- 
pais staigiais proveržiais, jam taip besėdint ant pilkų kera- 
minių laiptų (jis jau nebe istorijos, bet dar ir ne fizikos pa- 
mokoje), jo dvasia imdavo kilti džiaugsmo link. 

Šiandien aplinkybės kitokios, suprantama: pats pasirinko 
čia atvažiuoti, pasinerti į poilsio centro gyvenimą. Viršuti- 
niame aukšte viena Žmonių grupė rašė, apačioje - liejo ak- 
vareles, dar žemiau turėjo vykti masažas ar holotropinis kvė- 
pavimas, o apačioje berods vėl susibūrė afrikietiškų šokių 
mėgėjai. Visur žmonės gyveno, kvėpavo, stengėsi patirti ma- 
lonumą ar tobulinti asmeninius gebėjimus. Kiekviename 
aukšte jie gerino ar bent jau stengėsi gerinti socialinį, sek- 
sualinį, profesinį ar kosminį integravimąsi. Jie „dirba su sa- 
vimi“, — toks posakis čia labiausiai paplitęs. Jį po truputį 
ėmė lenkti miegas; nieko neprašė, nieko nebesiekė, nebuvo 
niekur; iš lėto ir palengva jo dvasia kilo nebūties karalystės 
link, tyros nebuvimo pasaulyje ekstazės link. Pirmą kartą 
nuo tada, kai jam buvo trylika, Briuno pasijuto beveik lai- 
mingas. 

Gal pasakytumėt, kur yra pagrindinės saldumynų 
pardavimo vietos? 


Jis grįžo į palapinę ir miegojo tris valandas. Atsibudęs vėl 
jautėsi kuo puikiausiai, net ir pimpalas buvo stačias. Seksua- 
linė frustracija vyrui sukelia nerimą, kuris pasireiškia smar- 
kia įtampa pilvo srityje, atrodo, kad sperma leidžiasi į dubens 
apačią ir tiesia čiuptuvėlius į krūtinės pusę. Pats organas — 
skausmingas, visąlaik karštas, šiek tiek sudrėkės. Jis jau nuo 
sekmadienio nesimasturbavo - tikriausiai tai ir buvo klaida. 
Paskutinis Vakarų mitas - kad seksas yra būtent toks dalykas, 
kurį reikia atlikti; tai įmanomas ir atliktinas dalykas. Jis apsi- 
avė maudymosi šortus ir į kuprinę tokiu judesiu, kuris net jį 
patį prajuokino, įsimetė keletą prezervatyvų. Metų metus ne- 
šiodavosi prezervatyvų, nors jų niekados taip ir neprireikė; 
kad ir kaip būtų keista — prostitutės jų visada turėdavo. 

Paplūdimys buvo nuklotas šortuotais kaimiečiais ir kel- 
naites su juostelėmis mūvinčiomis mažametėmis, tai rami- 
no. Jis nusipirko lėkštę gruzdintų bulvyčių ir ėmė vaikštinėti 
tarp vasarotojų, kol žvilgsnis apsistojo ties dvidešimtmete — 
nuostabiomis, apvaliomis, stangriomis, aukštomis krūtimis 
su plačiais karamelės spalvos apskritimais aplink spenelius. 
„Laba diena...“ — pasakė. Patylėjo, merginos veidas apsi- 
niaukė, ji susirūpino. „Laba diena... - dar kartą pabandė. — 
Gal pasakytumėt, kur yra pagrindinės saldumynų pardavi- 
mo vietos?“ — „Ką?“ — tarstelėjo ji, pasiremdama alkūne. 
Tada jis pastebėjo, kad ji su ausinėmis, ir apsisukęs nuėjo iš 
kur atėjęs, mojuodamas rankomis kaip koks Peteris Falkas 
seriale „Kolombo“. Neverta daugiau stengtis: pernelyg vis- 
kas sudėtinga, per daug visko tarp eilučių. 

Eidamas lankstu jūros link stengėsi atmintyje išsaugoti 
merginos krūtų vaizdą. Staiga tiesiai priešais jį iš bangų iš- 
niro trys paauglės - daugių daugiausia keturiolikmetės. Pa- 
stebėjo, kur jų rankšluosčiai, ir pasitiesė savąjį šalia, jos ne- 
kreipė į jį jokio dėmesio. Greitai nusirengė marškinėlius, 
užsidengė jais klubus, atsigulė ant šono ir išsitraukė penį. 
Visos pupytės tuo pačiu metu ėmė smaukti žemyn maudy- 
mosi kostiumėlių viršutinę dalį, kad įdegtų krūtys. Net ne- 
spėjęs pasismaukyti, Briuno staigiai išliejo į marškinėlius. 
Išsprūdo dejonė, jis išsitiesė ant smėlio. Atlikta. 


Pirmykščiai aperityvo ritualai 


Aperityvo valandėlė - draugiškas „Kaitos vietos“ dalyvių 
susibūrimas — vykdavo skambant muzikai. Tą vakarą kokie 
trys tipai mušė tamtamus, o apie penkiasdešimt „vietinių“ 
trypė ir į visas puses mostagavo rankom. Iš tikrųjų tai buvo 
derliaus šokiai, kurių mokė per afrikietiškų šokių pratybas; 
paprastai po kelių valandų kai kurie dalyviai patirdavo, o 
gal apsimesdavo patiriantys transo būseną. Literatūrine, ar- 
ba senąja, prasme transas reiškia ypač didelį nerimą, baimę 
kilus staigiam pavojui. „Man jau verčiau pasišalinti, nei to- 
liau išgyventi tokį transą.“ (Emilis Zola) Briuno pasiūlė ka- 
talikei baltojo Šarento pino taurę. „Koks tavo vardas?“ — 
paklausė. „Sofi“, - atsakė ji. „Nešoki?“ — paklausė. „Ne“, — 
atsakė ji. - Nelabai mėgstu afrikiečių šokius, jie per daug...“ 
Per daug kokie? Jis suprato jos suglumimą. Per daug primi- 
tyvūs? Suprantama, ne. Per daug ritmingi? Čia jau kvepia 
rasizmu. Aišku, apie tuos kvailus afrikiečių šokius negali sa- 
kyti nieko bloga. Vargšelė Sofi stengėsi iš visų jėgų. Jos vei- 

das dailus, juodi plaukai, mėlynos akys, baltutėlė oda. Krū- 
tys tikriausiai mažos, bet labai jautrios. Tikriausiai kilusi iš 
Bretanės. „Tu iš Bretanės?“ — paklausė. „Taip, iš Sen Brijė! — 
džiugiai atsakė ji. - Bet aš dievinu brazilų šokius!“ — tarsi 
stengėsi atsiprašyti, kad nemėgsta afrikietiškų. Daugiau nė 
nereikėjo, kad įvarytų Briuno neviltį. Jam jau įgriso ta kvai- 
la probraziliška manija. Kodėl Brazilija? Kiek jam žinoma, 
Brazilija - šūdina šalis, kur gyvena vien futbolo ir automo- 
bilių lenktynių fanatikai. Prievarta, skurdas it korupcija ten 
pasiekę viršūnę. Jei ir yra šalis, kurios verta nekęsti, aišku, 
tai Brazilija. „Sofi! - su polėkiu sušuko Briuno. —- Galėčiau 
važiuoti atostogų į Braziliją. Keliaučiau po favelas. Šarvuo- 
tu mikroautobusu. Žiūrėčiau į aštuonmečius žudikus, kurie 
tik ir svajoja tapti kaidais, mažas prostitutes, kurios trylikos 
metų miršta nuo AIDS. Ir man nebūtų baisu, nes mane sau- 
gotų šarvai. Rytais važinėčiausi, o po pietų eičiau į paplūdimį 
pasitrainioti tarp turtingiausių narkotikų prekeivių ir sutene- 
rių. Supamas tokio beprotiško, nevaržomo gyvenimo pamirš- 
čiau vakariečio melancholiją. Tu teisi, Sofi, - grįžęs aš pasi- 
teirausiu apie kelionę Nouvelles Frontiėres agentūroje.“ 

Sofi kurį laiką žiūrėjo į jį, veidas atrodė mąslus, kaktoje 
įsirėžė susirūpinimo raukšlelė. „Tau tikriausiai teko nema- 
žai kentėti...“ — galų gale pasakė su liūdesiu. 

„Sofi, —- vėl sušuko Briuno, - ar žinai, ką Nyčė rašė apie 
Šekspyrą? Kiek tas žmogus turėjo iškentėti, kad jaustų tokį 
poreikį vaidinti juokdarį! Šekspyras man visada atrodė ne- 
pelnytai vertinamas, bet iš tiesų buvo juokdarys, kokių re- 
ta.“ Jis nutilo ir nustebęs suvokė, kad tikrai pradeda justi 
kančią. Moterys kartais tokios malonios: į agresyvumą atsa- 
ko supratimu, o į cinizmą - švelnumu. Kuris vyras geba taip 

pasielgti? „Sofi, noriu laižyti tavo bebriuką...“ — pasakė su- 
sijaudinęs, bet šįkart ji neišgirdo. Nusisuko į slidinėjimo in- 
struktoriaus pusę - to, kuris glostinėjo jai užpakalį prieš tris 
dienas, ir pradėjo su juo kalbėtis. Kelias akimirkas Briuno 
stovėjo apstulbęs, tada nuėjo per pievą automobilių stovėji- 
mo aikštelės link. Leclerc prekybos centras Šolė atidarytas 
iki dvidešimt antros valandos. Eidamas tarp automobilių ei- 
lių, galvojo, kad, jei tikėsim Aristoteliu, mažo ūgio moterys 
priklauso kitai, nuo visos žmonijos besiskiriančiai rūšiai. „Že- 
mo ūgio vyras man dar panašus į vyrą, - rašė filosofas, — 
užtat maža moteris priklauso jau kitai būtybių rūšiai.“ Kaip 
paaiškinti šį keistą teiginį, kuris taip akivaizdžiai neatitinka 
Stageiros gyventojui būdingo sveiko proto? Jis nusipirko vis- 
kio, konservuotų raviolių ir imbierinių sausainių. Kai grįžo, 
buvo jau tamsu. Eidamas pro jakuzzi vonią išgirdo šnabžde- 
sį, slopinamą juoką. Stabtelėjo su Leclerc maišeliu rankoje, 
pažvelgė tarp šakų. Atrodė, kad ten dvi ar trys poros, jie jau 
nebetriukšmavo — buvo girdėti tik tylus banguojančio van- 
dens pliuškenimas. Mėnulis išlindo iš už debesų. Tą akimir- 
ką atėjo dar viena pora, ėmė nusirenginėti. Vėl pasigirdo 
šnabždesys. Briuno padėjo ant žemės pirkinių maišelį, išsi- 
traukė penį ir vėl ėmė masturbuotis. Išliejo labai greitai, kai 
moteris brido į šiltą vandenį. Jau penktadienio vakaras; jam 
reikia prasitęsti atostogas — dar bent savaitę. Reikia veikti, — 
susirasti paną, pasikalbėti su žmonėmis. 


Šeštadienio naktį jis prastai miegojo ir sapnavo slogų sap- 
ną. Matė save, pavirtusį mažu paršeliu putliu ir glotniu kū- 
nu. Su kitais paršų giminės atstovais pateko į milžinišką 
uragano sūkurio formos tamsų tunelį aprūdijusiomis sie- 
nomis. Gilyn traukianti srovė buvo nestipri, kartais jam 
pavykdavo kanopomis paliesti žemę, bet atūždavo stipres- 
nė banga, ir jis vėl panerdavo kelis metrus žemyn. Kartais 
pamatydavo baltą bendražygio kūną, stiprios srovės trau- 
kiamą žemyn. Jie grumdėsi tamsoje ir tyloje, kurią retsy- 
kiais sutrikdydavo kanopų dunkstelėjimas į metalinę tu- 
nelio sieną. Tačiau leisdamasis žemyn tunelio gilumoje jis 
kartais išgirsdavo duslų mechanizmų ūžesį. Pamažu ėmė 
suprasti, kad sūkurys juos neša turbinų milžiniškais ašt- 
riais sraigtais link. | 

Dar vėliau: nukirsta jo galva voliojasi pievoje, o keliais 
metrais aukščiau žioji tunelio anga. Jo kaukolė išilgai per- 
skelta pusiau, tačiau nesutrupinta dalis, gulinti žolėje, vis 
dar sąmoninga. Jis vokia, kad pamažu į išvirtusį smegenų 
audinį tuoj prilįs skruzdžių ir jos ims ėsti neuronus, tada jis 
galutinai praras sąmonę. O kol kas vienintelė jo akis stebei- 
lija į horizontą. Rodės, žolės plotas driekiasi iki begalybės. 
Po platininiu dangum prieš laikrodžio rodyklę sukasi milži- 

niški dantračiai. Gal jis atsidūrė laikų pabaigoje, - o gal pats 
pasaulis, toks, kokį jis pažinojo, jau sulaukė pabaigos. 

Per pusryčius jis susipažino su „šešiasdešimt aštuntiniu“ 
iš Bretanės, kuris vedė akvarelės pratybas. Jis vadinosi Po- 
lis Le Dantekas ir buvo dabartinio „Vietos“ direktoriaus 
brolis, taigi priklausė įkūrėjų branduoliui. Su indėnišku ap- 
siaustu, ilga žila barzda, trišakiu pakabučiu po kaklu, jis nuo- 
stabiai priminė visą hipių priešistorę. Perkopęs penkiasde- 
šimt penkerius, dabar tas kriošena gyveno ramutėliai. Kel- 
davosi auštant, kopdavo į kalvas, stebėdavo paukščius. 'Ta- 
da įsitaisydavo su dubenėlių kalvadosu pagardintos kavos, 
supamas visuotinio judėjimo imdavo sukti suktines. Akva- 
relės pratybos prasidėdavo tik dešimtą, tad jam pakakdavo 
laiko pasikalbėti. 

— Kaip senas „vietinis“... - (Briuno nusijuokė, kad užsi- 
megztų bent dirbtinis ryšys) - tikriausiai pameni tuos lai- 
kus, kai įsikūrė šita vieta, seksualinį išsivadavimą, septin- 
tąjį dešimtmetį... 

— Bybio išvadavimą! - sududeno protėvis. - Vakarėliuose 
visada užtekdavo panų, kurios ramstydavo sienas. Ir visada 
užtekdavo bičų, kurie varvindavo seilę. Niekas nepasikeitė, 
vyruti. | 

— Bet, - neatlyžo Briuno, - girdėjau sakant, kad dėl AIDS 
viskas pasikeitė... 

— Vyrams, tiesa, - sutiko atsikrenkšdamas akvarelininkas, — 
viskas buvo paprasčiau. Kartais pasitaikydavo atvirų burnų 
arba vaginų - galėjai užeiti iškart, net neprisistatęs. Bet taip 
būdavo tik per tikras grupines orgijas, o ten, prie įėjimo, 
griežta atranka, paprastai eidavom poromis. Man teko ma- 
tyti moterų - tikrų skylių, kurios ištisai šlapios ir visą vakarą 

masturbuodavosi - tai va, niekas nepuldavo į jas skverbtis, 
vyruti. Net ir tam, kuris norėdavo suteikti joms malonumą, 
tai buvo neįmanoma - juk reikia, kad nors kiek stovėtų. 

— Vadinasi, - įsiterpė susimąstęs Briuno, - seksualinio ko- 
munizmo niekada ir nebuvo, tik išplėtota viliojimo sistema. 

— Taip, tikrai... - pritarė senasis bambeklis, - ko jau ko, o 
viliojimo visada buvo. 

Visa tai neskambėjo drąsinamai. O buvo šeštadienis ir bu- 
vo aišku, kad atvažiuos naujokų. Briuno nusprendė atsipa- 
laiduoti ir pasiduoti įvykių tėkmei, rock 'n'roll, tad diena pra- 
bėgo be jokių nemalonumų, - tiesą sakant - be įvykių. Apie 
vienuoliktą vakaro jis vėl praėjo pro jakuzzi. Virš tyliai bur- 
buliuojančio vandens kilo skystas rūkas, pro jį švietė pilna- 
tis. Jis tyliai prisiartino. Baseinėlio skersmuo - kokie trys 
metrai. Priešingame krašte stovėjo apsikabinusi pora, atro- 
dė, moteris apžergusi vyrą. „Aš turiu teisę...“ — įniršęs pa- 
manė Briuno. Staigiai nusimetė drabužius ir įbrido į jakuzzi. 
Nakties oras buvo vėsus, o šiltas vanduo maloniai glamonė- 
jo. Pro virš baseino susipynusias pušies šakas buvo matyti 
žvaigždės, jis šiek tiek atsipalaidavo. Pora visai nekreipė į jį 
dėmesio, mergina vis judėjo virš vyriškio, pradėjo dejuoti. 
Jos veido bruožų nesisekė įžiūrėti. Vyras taip pat ėmė gar- 
siai šnopuoti. Merginos judesiai paspartėjo, akimirką ji at- 
silošė, mėnuo trumpai apšvietė jos krūtis, bet veidą tebe- 
dengė tamsių plaukų kupeta. Tada ji prisiglaudė prie savo 
draugužio, apkabino, jis ėmė kvėpuoti dar garsiau, tada pra- 
tisai suriaumojo ir nutilo. 

Porą minučių jie pabuvo apsikabinę, tada vyras išsitiesė 
ir išlipo iš baseino. Prieš apsirengdamas nuo penio nusmaukė 
prezervatyvą. Su nuostaba Briuno pamatė, kad moteris net 

nekrusteli iš vietos. Vyro Žingsniai nutolo, stojo tyla. Ji iš- 
tiesė kojas vandenyje. Briuno taip pat. Viena pėda atsirėmė 
į jos šlaunį, brūkštelėjo per lytį. Vanduo suteliūškavo, ji pa- 
sitraukė nuo krašto ir atsidūrė arčiau jo. Dabar mėnulį slė- 
pė debesys, moteris buvo už pusmetrio, bet jis vis dar ne- 
įžiūrėjo veido. Viena ranka prisilietė jo šlaunų viršaus, kita 
apkabino pečius. Briuno prisiglaudė prie jos, veidu įsirėmė 
į krūtinę, jos krūtys buvo mažos ir stangrios. Jis atsitolino 
nuo baseino krašto ir atsidavė jos glėbiui. Pajuto, kad ji iria- 
si baseino vidurio link, tada lėtai ėmė suktis aplink. Jo kak- 
lo raumenys vienu kartu atsipalaidavo, galva labai apsun- 
ko. Vandens versmė, paviršiuje vos juntama, apačioje virto 
tikra povandenine srove. Tiesiai virš jo veido sukosi žvaigž- 
dės. Moters glėbyje jis atsipalaidavo, jo stačias penis iškilo 
paviršiun. Ji patraukė rankas kiek Žemyn, jis pajuto švelnią 
glamonę, buvo visiškos nesvarumo būsenos. Ilgi jos plaukai 
glustelėjo jam prie pilvo, o tada merginos liežuvis prisilietė 
penio galo. Visas jo kūnas suvirpo iš laimės. Ji sučiaupė lūpas 
ir lėtai, labai lėtai ėmė jį glamonėti. Jis užsimerkė, kūnu per- 
bėgo ekstazės šiurpuliai. Povandeninė srovė neįtikimai rami- 
no. Kai merginos lūpos prisilietė jo varpos pagrindo, jis paju- 
to jos burnos judesius. Visu kūnu pasklido malonumo ban- 
gos, jautėsi liūliuojamas povandeninio sūkurio ir staiga jam 
pasidarė labai karšta. Ji švelniai įtraukė burnos sieneles, ir 
visa jo energija staiga suplūdo į varpą. Per orgazmą jis su- 
riaumojo - dar niekada nebuvo jautęs tokio malonumo. 


7 


POKALBIS KARAVANE 


Kristianos karavanas stovėjo už penkiasdešimt metrų nuo 
jo palapinės. Įėjusi vidun, ji uždegė šviesą, išėmė Bushmills 
butelį, pripylė dvi taures. Liekna, žemesnio ūgio už Briuno, 
ji tikrai dar labai daili, bet subtilaus jos veido bruožai jau 
nuvytę, kraujagyslės vietomis išsiplėtusios. Tik plaukai vis 
dar tokie pat nuostabūs, šilkiniai, juodi. Mėlynų akių žvilgs- 
nis švelnus, liūdnokas. Jai tikriausiai apie keturiasdešimt. 

„Kartais man užplaukia - dulkinuosi su bet kuo, - tarė ji. — 
Tik jei skverbiasi, reikalauju, kad užsimautų prezervatyvą.“ 

Ji apsilaižė lūpas, gurkštelėjo gėrimo. Briuno pažvelgė į 
ją - ji prisidengė tik viršutinę kūno dalį, apsivilko pilkus 
marškinėlius. Jos Veneros kalnelis buvo gražiai išgaubtas, 
deja, didžiosios lūpos kiek nukabusios. 

— Aš irgi norėčiau, kad su manim patirtum orgazmą, - 
pasakė jis. 

— Neskubėk. Išgerk. Gali miegoti čia, vietos pakaks... - ji 
parodė dvigulę lovą. 

Jie pasikalbėjo apie karavanų nuomos kainas. Kristiana 
negalėjo miegoti kempinge, jai skaudėjo nugarą. „Tai gana 
rimta, - tarė. - Dauguma vyrų labiau mėgsta, kai jiems čiul- 
pia, - pridūrė. — O su įsiskverbimu jiems sunku, nes penis 
nestovi. Bet kai imi jį į burną, pasidaro kaip maži vaikai. 

Man atrodo, kad feminizmas juos gerokai sugniuždė - la- 
biau, negu patys drįsta prisipažinti.“ | 

— Yra ir baisesnių dalykų už feminizmą... - niūriai tarstelė- 
jo Briuno. Jis išgėrė pusę taurės, kol ryžosi kalbėti toliau. — 
Ar seniai Žinai apie šitą „Vietą“? 

— Beveik nuo pat pradžių. Nustojau čia važinėti, kai iš- 
tekėjau, o dabar atvažiuoju dviem trim savaitėm per me- 
tus. Iš pradžių tai buvo veikiau alternatyvi vieta, skirta nau- 
jiesiems kairiesiems, o dabar tapo New Age, nors nedaug 
pasikeitė. Jau septintajame dešimtmetyje žmonės čia soti- 
nosi Rytų mistika, bet dabar čia dar ir jakuzzi, ir masažas. 
Maloni vieta, gal liūdnoka, bet vis dėlto čia bent jau ma- 
žiau prievartos negu kitur. Dvasinga aplinka šiek tiek pri- 
slopina „kabinimo“ santykių žiaurumą. Nors ir čia apstu 
moterų, kurios kenčia. Senstantys vyrai ne tiek verti pasi- 
gailėjimo kiek moterys. Jie geria prastą vyną, užmiega, jų 
dantys dvokia, tada atsibunda ir pradeda iš naujo, kol at- 
skuba mirtis. O moterys? Moterys ryja raminamuosius, mo- 
kosi jogos, eina pas psichologus konsultuotis, sulaukia vė- 
lyvos senatvės ir labai kenčia. Jos parduoda nusilpusį, sub- 
jurusį kūną — žino tai ir dėl to dar labiau kenčia. Bet nesi- 
liauja - neįstengia atsisakyti noro būti mylimos. Iki pat mir- 
ties jos taip ir lieka šios iliuzijos aukos. Sulaukusiai tam 
tikro amžiaus moteriai visada dar yra galimybė pasitrinti į 
pimpalus, bet būti mylimai - jau ne. Tokie jau tie vyrai, 
štai ir viskas. 

— Kristiana, - švelniai tarė Briuno, - tu perdedi... Pavyz- 
džiui, dabar aš noriu suteikti tau malonumą... 

— Tikiu. Man rodos, tu veikiau jau mielas vyriškis. Egois- 
tas, bet mielas. 

Ji nusirengė marškinėlius, išsitiesė skersai lovos, po už- 
pakaliu pasikišo pagalvėlę ir praskėtė šlaunis. Iš pradžių 
Briuno ilgai laižė aplink jos bebriuką, paskui staigiais liežu- 
vio judesiais padirgino klitorį. Kristiana giliai atsiduso. „Įkišk 
pirštą...“ — tarė. Briuno pakluso, pasivertė ant šono ir toliau 
laižė, tuo pačiu metu glamonėdamas krūtis. Pajuto, kaip kie- 
tėja jos speneliai, kilstelėjo galvą. „Nesustok, prašau“, - ta- 
rė ji. Jis patogiau padėjo galvą ir smiliumi ėmė glostyti kli- 
torį. Mažosios lūpos ėmė tvinkti. Nudžiugęs ėmė godžiai 
jas laižyti. Kristiana sudejavo. Akimirką mintyse šmėstelėjo 
susitraukusi, raukšlėta motinos vulva, tada prisiminimas išsi- 
sklaidė, ir jis vis greičiau ėmė braukyti per klitorį godžiai ir 
švelniai laižydamas lytines lūpas. Pilvą užliejo raudonis, ji al- 
savo vis greičiau. Ji buvo labai drėgna, maloniai sūri. Briuno 
trumpai stabtelėjo, įkišo vieną pirštą į išangę, kitą - į makštį 
ir vėl liežuvio galiuku staigiais judesiais ėmė lyžčioti klitorį. 
Jos orgazmas buvo ramus, kūnas ilgai trūkčiojo. Jis sustingo, 
veidu įsirėmęs į drėgną lytį, ir ištiesė į ją rankas, pajuto, kaip 
Kristianos pirštai sugniaužia jo pirštus. „Ačiū“, - tarė ji. Tada 
atsikėlė, apsivilko marškinėlius ir vėl pripylė taures. 

— Buvo labai gera toje jakuzzi vonioj, ką tik... - prisiminė 
Briuno. - Abu nepasakėm nė žodžio, ir pirma pajutau tavo 
burną, o tik paskui išvydau veido bruožus. Jokių vilionių, o 
tik kažkas visiškai tyra. 

— Viskas priklauso nuo Krauzės korpuskulių... - šyptelėjo 
Kristiana. - Turi man atleisti už tokias kalbas, nes dėstau 
gamtos mokslus. - Ji gurkštelėjo Bushmills. - Klitorio pa- 
grindas, apyvarpė nusėti Krauzės korpuskulėmis, kuriose 
labai daug nervų galūnių. Kai jos glamonėjamos, smegeny- 
se išsiskiria labai daug endorfinų. Visų vyrų varpas ir visų 

moterų klitorius dengia Krauzės korpuskulių sluoksnis - be- 
veik toks pat kiekis, čia kol kas dar -galioja lygybė, o pas- 
kui... paskui jau prasideda tai, ką tu ir pats Žinai. Buvau la- 
bai įsimylėjusi savo vyrą. Jo penį glamonėdavau, laižyda- 
vau, tiesiog dievinau, man patikdavo jausti jį savyje. Didžiuo- 
davausi, kad sukeldavau jam erekciją, net turėjau jo sustang- 
rėjusio penio nuotrauką, nešiojausi ją piniginėje, man tai 
buvo tarsi šventas paveikslėlis, o suteikti jam malonumą — 
didžiausias džiaugsmas. Galų gale jis paliko mane dėl jau- 
nesnės. Ką tik pastebėjau: mano bebriukas tave irgi nelabai 
traukia —- jau darosi panašus į senės. Brandaus amžiaus žmo- 
nėms dėl kolagenų jungimosi ir elastino skilimo mitozių au- 
diniai vis labiau praranda stangrumą ir elastingumą. Dvi- 
dešimties mano vulva buvo pasakiška, o šiandien matau — 
didžiosios ir mažosios lūpos truputį nutįso. 

Briuno baigė gerti taurę, visiškai nerado ką jai atsakyti. 
Netrukus jie atsigulė. Viena ranka jis apkabino Kristianos 
liemenį, ir juodu užmigo. 


Briuno nubudo pirmas. Kažkur labai aukštai medyje gie- 
dojo paukštis. Kristiana naktį nusimetė antklodę. Jos sėd- 
menys dailūs, dar gana apvalūs, labai jaudinantys. Jis pri- 
siminė vieną sakinį iš „Undinėlės“ - namuose turėjo plokš- 
telę su „Jūrininkų daina“, kurią atliko broliai Žakai. Ji iš- 
laikė visus išbandymus, atsisakė net savojo balso, gimti- 
nės, dailiosios undinės uodegos - ir visa tai tik dėl to, kad 
tikėjosi tapti tikra moterimi, iš meilės princui. Vidury nak- 
ties audra ją išmetė į paplūdimį, ir ten ji išgėrė raganos 
įduotąjį eliksyrą. Jautėsi lyg kas ją būtų padalijęs į dvi da- 
lis, jos širdgėla buvo tokia stipri, kad ji apalpo. Paskui skam- 
bėjo keli labai skirtingi muzikos akordai, rodės, jie atveria 
naują kraštovaizdį, o tada pasakotoja ištardavo sakinį, ku- 
ris taip pribloškė Briuno: „Kai ji nubudo, švietė saulė, o 
priešais ją stovėjo princas“. 

Jis prisiminė vakarykštį pokalbį su Kristiana, pagalvojo, 
kad galbūt pasistengus jam irgi ims patikti kiek nutįsusios, 
bet švelnios lytinės lūpos. Kaip ir kiekvieną rytą atsibudus 
daugumai vyrų, jo varpa buvo sustangrėjusi. Aušros prie- 
blandoje, supamas tankių, išsitaršiusių juodų plaukų, Kris- 
tianos veidas atrodė gerokai išblyškęs. Tą akimirką, kai jis 
įsiskverbė, ji vos vos pramerkė akis. Atrodė kiek nustebusi, 

bet praskėtė kojas. Jis pradėjo judėti joje, bet pastebėjo, 
kad varpa vis labiau glemba. Apėmė didžiulis liūdesys, su- 
mišęs su nerimu ir gėda. „Nori, kad užsimaučiau prezer- 
vatyvą?“ — paklausė. „Taip, prašau. Jie čia, mano kosmeti- 
nėje.“ Jis praplėšė pakuotę - tai buvo Durex Technica. Sa- 
vaime suprantama, kai užsimovė lateksą, jam suvis sugle- 
bo. „Atsiprašau, - tarė, - aš labai labai atsiprašau.“ - „Nie- 
ko baisaus, eikš, prigulk“, - atsakė ji švelniai. Iš tiesų mū- 
sų kartos vyrams AIDS - tikra rykštė. Kartais gana vien 
išsiimti gumytę, ir penis suglemba. „Niekaip negebu prie 
jų priprasti...“ Baigę šią trumputę ceremoniją, o iš tikrųjų 
darsyk apgynę vyriškumą, jie gali vėl gultis į lovą, priglusti 
prie žmonos kūno ir ramiai miegoti. | 


Po pusryčių jie nusileido prie piramidės. Tvenkinio pa- 
kraštyje nebuvo nė vieno Žmogaus. Jie išsitiesė saulės nu- 
tviekstoje pievoje, Kristiana numovė jam bermudus ir ėmė 
masturbuoti. Labai švelniai, jautriai. Vėliau, kai jos dėka 
abu pateko į libertiniškų porų tinklą, Briuno pastebėjo - toks 
talentas labai retas. Dauguma šios aplinkos moterų mas- 
turbavo šiurkščiai, be jokių subtilybių. Jos per smarkiai 
spausdavo, kratydavo pimpalą su kvailu įkarščiu, tikriausiai 
trokšdamos būti kuo panašesnės į pornofilmų aktores. Gal 
ekrane tai ir atrodydavo įspūdingai, bet juntamas rezulta- 
tas nekoks, netgi skausmingas. Kristiana, priešingai, pradė- 
davo vos prisiliesdama, nuolat sudrėkindavo pirštus, švel- 
niai perbraukdavo per jautriausias vietas. Pro šalį praėjo 
moteris su indėniška tunika ir atsisėdo ant tvenkinio kran- 
to. Briuno giliai įkvėpė ir susilaikė nuo orgazmo. Kristiana 
jam nusišypsojo; saulė darėsi kaitri. Jam toptelėjo, kad ši 

antroji savaitė „Vietoje“ — ypač maloni. Gal jie netgi susi- 
tiks ir vėliau, gal kartu pasens. Kartkartėm ji suteiks jam 
trumpą fizinės laimės akimirką, ir jie kartu išgyvens geismo 
saulėlydį. Taip prabėgs dar keleri metai, o tada - viskas baig- 
ta; fizinės meilės komediją jie bus suvaidinę. 

Kol Kristiana prausėsi po dušu, Briuno studijavo „Jau- 
nystę saugančių mikrokapsulių“ vartojimo instrukciją — šį 
preparatą aną vakarą nusipirko Leclerc prekybos centre. Ant 
išorinės pakuotės pabrėžiama, kad „mikrokapsulės“ - visiš- 
kai naujas produktas, o išsamesnėje vartojimo instrukcijoje 
išvardyti trys pagrindiniai poveikiai: kenksmingų saulės spin- 
dulių filtravimas; drėkinamųjų medžiagų, aktyvių ištisą die- 
ną, įsigėrimas į odą; laisvųjų radikalų šalinimas. Maždaug 
per vidurį skaitymo jį nutraukė pasirodžiusi Katrina, ta į 
egiptietišką taro persikūnijusi eksfeministė. Ji atėjo iš sa- 
viugdos paskaitos „Dirbkite žaisdami“ ir to nė kiek neslė- 
pė. Paskaitos esmė - įsitraukti į įvairius simbolinius žaidi- 
mus, kad rastum savo pašaukimą; šie Žaidimai esą padeda 
palengva atskleisti kiekvieno dalyvio „vidinį didvyrį“. Po pir- 
mos dienos paaiškėjo, kad Katrina ne tik truputį ragana, 
bet ir truputį liūtė, o tai esą turi ją skatinti ieškoti atsakingo 
posto prekybos srityje. 

— Hmmm... - numykė Briuno. 

Tada grįžo Kristiana, rankšluosčiu apsijuosusi liemenį. 
Katrina nutilo, buvo matyti, kaip įsitempė. Apsimetė, kad 
skuba į dzeno meditacijos ir argentinietiško tango studiją, 
ir greitai pasipustė padus. 

— O aš maniau, kad vaikštai į „Iantrą ir buhalteriją“, — 
metė jai pavymui Kristiana, kai toji dingo iš akių. 

— Pažįsti ją? 

— O taip, jau dvidešimt metų pažįstu tą vištą. Ji taip pat atva- 
žiuoja nuo pat pradžios, beveik nuo „Vietos“ įkūrimo laikų. 

Ji papurtė plaukus ir užsirišo rankšluostį kaip turbaną. 
Jie kartu įkopė į kalvą. Briuno staiga panoro paimti ją už 
rankos. Taip ir padarė. 

— Niekada negalėjau žiūrėt į feministes... - pratęsė pokal- 
bį Kristiana, kai jie buvo pusiaukelėje. - Tos kekšės visąlaik 
tik ir taukšdavo apie indus ir namų ruošos darbų paskirsty- 
mą, indų klausimas jas buvo tiesiog apsėdęs. Kartais pasa- 
kydavo porą žodžių apie virtuvę ar apie dulkių siurblius, bet 
svarbiausia pokalbių tema - indai. Ir per keletą metų kuo gi 
jos pavertė savo vyrus - neurotiškais, burbančiais impoten- 
tais. O nuo tos akimirkos - taip juk visados atsitinka - tuoj 
ėmė nostalgiškai ilgėtis vyriškumo. Galų gale pametusios 
savo senius leisdavosi dulkinamos kokių nors idiotų mačo 
iš Lotynų Amerikos. Niekaip negaliu atsistebėti, kad inte- 
lektuales taip traukia valkatos, sužvėrėję ir kvailiai. Taigi 
jos nugaluoja kokius du tris, o jeigu pasirodo labai tinkami 
dulkintis — ir daugiau, tada įsitaiso vaiką ir ima virti uogie- 
nes pagal žurnalo Marie-Claire receptus. Pati mačiau: toks 
scenarijus kartojasi šimtus kartų. 

— Bet tai jau praeitis... - raminamai tarė Briuno. 


Popietę juodu leido baseine. Priešais, kitoje baseino pu- 
sėje, strykčiojo paauglės, nepasidalydamos ausinuku. „O jos 
dailutės, ar ne?“ — tarė Kristiana. „TA blondinė mažomis 
krūtimis išties graži...“ — tada ji išsitiesė ant rankšluosčio. 
„Patepk mane kremu...“ 

Kristiana nevaikščiojo į jokias pratybas. Sakė, kad netgi 
šiek tiek bjaurisi ta šizofreniška veikla. „Gal aš ir žiauri, — 

pridūrė, — bet pažįstu „šešiasdešimtaštuntinių“, kurioms jau 
per keturiasdešimt, ir pati beveik joms priklausau. Jos sens- 
ta vienišos, jų makštys tariamai nebegyvos. Pasikalbėk su 
jomis penketą minučių ir įsitikinsi, kad nė velnio netiki vi- 
somis tomis pasakaitėmis apie čakras, kristalus, šviesos vib- 
racijas. Prisiverčia patikėti, kartais joms tai pavyksta kokias 
dvi valandas - tiek, kiek trunka pratybos. Jos pajunta Ange- 
lo esatį ir pilve besiskleidžiančią vidinę gėlę, bet tada - tada 
pratybos baigiasi, ir jos vėl lieka vienos, senstančios ir ne- 
gražios. Joms užeina ašarų priepuoliai. Nepastebėjai? Čia 
dažnai būna ašarų priepuolių, ypač po dzeno pratybų. Tie- 
są sakant, joms ir nėra kito pasirinkimo, nes dažniausiai ne- 
turi užtektinai pinigų. Dauguma jų lankė psichoanalitiko 
konsultacijų kursą — ir liko visai kiaurom kišenėm. Mantros 
ir taro kortų būrimas — dar idiotiškiau, bet bent jau pigiau 
nei psichoanalizė.“ 

— Taip, analizė ir dar stomatologas... - neaiškiai burbtelė- 
jo Briuno. Jis padėjo galvą tarp jos praskėstų šlaunų ir paju- 
to, kad tuoj užmigs. 

Sutemus jie vėl nuėjo į jakuzzi vonią, jis paprašė jos, kad 
nesukeltų jam orgazmo. Grįžę į karavaną mylėjosi. „Nesvar- 
bu...“ — tarė Kristiana, kai jis ištiesė ranką paimti prezerva- 
tyvo. Kai įsiskverbė į ją, pajuto, kad ji laiminga. Vienas iš 
nuostabiausių fizinės meilės ypatumų - intymumo jausmas, 
atsirandantis, jei tik abu Žmonės jaučia vienas kitam nors 
kiek simpatijos. Jau pirmąją valandėlę nuo „jūs“ pereina- 
ma prie „tu“ ir atrodo, kad meilužė — net jei sutikta aną 
dieną — turi teisę išgirsti išpažintį, kurios nepatikėtum jo- 
kiam kitam žmogui. Tad Briuno tą naktį irgi papasakojo Kris- 
tianai tokių dalykų, kurių niekam, net Mišeliui, o tuo labiau 

savo psichiatrui nebuvo pasakojęs. Pasakojo apie vaikystę, 
apie senelės mirtį ir pažeminimus berniukų internate. Pa- 
pasakojo apie paauglystę ir kaip masturbuodavosi trauki- 
nyje atsisėdęs šalia merginos, apie vasaras, praleistas tėvo 
namuose. Kristiana klausė glostydama jam plaukus. 


Visą savaitę jie leido drauge, o vakarą prieš Briuno išva- 
žiuojant vakarieniavo jūros gėrybių restorane Sen Žorž de 
Didone. Oras buvo tykus ir šiltas, ant jų stalo degančių Žva- 
kių liepsnelės beveik nevirpėjo. Apačioje plytėjo Žirondos 
žiotys, tolumoje galėjai įžiūrėti Gravo viršukalnę. 

- Žiūrėdamas į mėnulį, apšviečiantį jūrą, - tarė Briuno, — 
kaip niekad aiškiai suprantu, kad mums visiškai nėra ką veik- 
ti čia, šiame pasaulyje. 

— Tau tikrai reikia išvažiuoti? 

— Taip, turiu porą savaičių pabūti su sūnumi. Iš tikrųjų 
turėjau važiuoti dar aną savaitę, ilgiau delsti jau nebegaliu. 
Jo mama išskrenda poryt, tiksliai apskaičiavo, kiek dienų 
turiu pabūti. 

— Kiek tavo sūnui metų? 

— Dvylika. 

Kristiana pagalvojo, gurkštelėjo muskade vyno. Vilkėjo 1l- 
gą suknelę, buvo pasidažiusi ir panaši į mergaitę. Po korsažo 
mezginiais galėjai kiek įžiūrėti krūtis, o žvakių šviesa jos aky- 
se įžiebė liepsneles. „Man rodos, aš truputį įsimylėjau“, - ta- 
rė ji. Briuno laukė nedrįsdamas nė pajudėti, sėdėjo tiesiog 
tobulai sustingęs. „Aš gyvenu Nojone, - pridūrė ji. - Su sūnu- 
mi gana gerai sutarėme, kol jam sukako trylika. Gal jam trūks- 
ta tėvo, nežinau... Ar vaikams iš tikrųjų reikia tėvo? Aišku 
viena: tėvui sūnaus tikrai nereikia. Iš pradžių kartais jį pasi- 

imdavo, vesdavosi į kiną ar į McDonald'ą, namo parvesdavo 
visada anksčiau nei sutarta. Paskui pasiimdavo vis rečiau, o 
kai su nauja drauge išvažiavo gyventi į pietus, visai nustojo 
lankyti. Aš jį užauginau beveik viena, galbūt man trūko val- 
dingumo. Prieš porą metų jis ėmė dažnai išeiti iš namų, ben- 
drauti su netikusiais žmonėmis. Daugelį labai stebina, bet No- 
jonas — tikrai piktas miestas. Ten daug juodukų ir arabų, o 
Nacionalinis frontas per paskutinius rinkimus gavo keturias- 
dešimt procentų balsų. Gyvenu name užmiestyje, mano paš- 
to dėžutės dureles nuplėšė, rūsyje taip pat nieko negaliu pa- 
likti. Dažnai man būna baisu, kartais girdėti šūviai. Grįžusi iš 
licėjaus užsibarikaduoju, vakarais niekada nekišu nosies į gat- 
vę. Kartais truputį panaršau po rausvuosius „minitelio“ pus- 
lapius, ir viskas. Sūnus grįžta vėlai, kartais visai negrįžta. Ne- 
drįstu nieko jam sakyti, bijau, kad gali suduoti.“ 

— Ar tai toli nuo Paryžiaus? 

Ji nusišypsojo. „Visai ne, Uazoje, tik už aštuoniasdešim- 
ties kilometrų...“ Nutilo ir vėl nusišypsojo — jos veidas tą 
akimirką buvo kupinas švelnumo ir vilties. „Aš mylėjau gy- 
venimą, - pridūrė. - Mylėjau gyvenimą, iš prigimties buvau 
jautri ir jausminga ir visada labai mėgau mylėtis. Kažkas 
nutiko ne taip, ne visai suprantu kas, bet kažkas man gyve- 
nime nepasisekė.“ 

Briuno jau buvo sulankstęs palapinę ir susikrovęs daiktus 
į automobilį, paskutinę naktį leido karavane. Rytą bandė 
įsiskverbti į Kristianą, bet šįkart nepavyko, jautėsi susijau- 
dinęs ir nervingas. „Išliek ant manęs“, - paprašė ji. Paskui 
sperma išsitepė veidą ir krūtis. „Atvažiuok manęs aplanky- 
ti“, — pridūrė, kai jis jau ėjo pro duris. Jis pažadėjo atva- 
žiuoti. Buvo rugpjūčio pirmoji, šeštadienis. 


Briuno nusprendė važiuoti mažais keliukais - priešingai, nei 
pratęs. Neprivažiavęs Partenė, sustojo. Jam reikėjo pagal- 
voti - taip, bet apie ką gi? Automobilis stovėjo viduryje nuo- 
bodaus ir ramaus kraštovaizdžio, šalia kanalo su beveik ne- 
judančiu vandeniu. Vandens augalai augo, o gal puvo, sun- 
ku pasakyti. Tylą trikdė neaiškus dūzgimas - tikriausiai ore 
skraido vabalai. Jis prigulė ant žole apaugusio šlaito, paste- 
bėjo, kad esama šiokios tokios srovės - kanalo vanduo lėtai 
tekėjo į pietus. Varlių nebuvo matyti. 

1975-ųjų spalį prieš pradėdamas lankyti paskaitas fakul- 
tete Briuno įsikūrė tėvo nupirktame vieno kambario bute- 
lyje — rodės, prasidės naujas gyvenimas. Jam greitai teko 
nusivilti. Aišku, Sansjė kalbų fakultete buvo merginų, netgi 
daug merginų, bet visos, rodės, jau užkariautos, arba neat- 
rodė, kad norėtų būti užkariautos jo. Norėdamas užmegzti 
ryšių, jis lankė visus seminarus, visas paskaitas, todėl gana 
greitai tapo uoliu studentu. Matydavo jas kavinėje, girdė- 
davo plepant - jos išeina į miestą, susitinka su draugais, kvie- 
čia vienos kitas į vakarėlius. Briuno ėmė valgyti. Greitai jo 
maitinimosi maršrutas nusistovėjo - žemyn Sen Mišelio bul- 
varu. Iš pradžių Gė-Liusako gatvių sankryžoje kioskelyje nu- 
sipirkdavo dešrainį, paėjęs Žemyn gatve - picą, kartais - grai- 

kišką sumuštinį. McDonald'e prie Sen Žermeno gatvės kam- 
po surydavo kelis sumuštinius su sūriu užsigerdamas Coca- 
Cola ir bananiniu pieno kokteiliu, tada svyruodamas leis- 
davosi Arpo gatve ir nusibaigdavo tunisiečių saldumynų par- 
duotuvėlėje. Grįždamas namo sustodavo priešais kino teat- 
rą Latin, kur vieno seanso metu rodydavo du pornofilmus. 
Kartais priešais kino teatrą stoviniuodavo kokį pusvalandį 
apsimesdamas, kad tyrinėja autobusų tvarkaraštį, vis veltui 
vildamasis pamatyti į vidų įžengiant moterį arba porelę. Daž- 
niausiai vis dėlto nusipirkdavo bilietą — salėje pasijusdavo 
geriau, bilietų kontrolierė buvo gana santūri. Vyrai sėsda- 
vosi toli vienas nuo kito, visada palikdami kelių kėdžių tar- 
pą. Jis ramiai masturbuodavosi žiūrėdamas „Sudrėkusias se- 
seles“, „Tranzuotoja nemūvi kelnaičių“, „Mokytoja praskės- 
tomis šlaunimis“, „Čiulpikės“ ir daug kitų filmų. Vienintelė 
nepatogi akimirka buvo išėjimas iš salės — tiesiai į Sen Mi- 
šelio bulvarą, o čia jis galėjo akis į akį susidurti su kokia 
nors fakulteto mergina. Paprastai palaukdavo, kol pakils 
koks nors tipas, ir tada išspūdindavo mindamas jam ant kul- 
nų — eiti į pornofilmą su draugu jam atrodė ne toks žemi- 
nantis dalykas. Dažniausiai grįždavo namo apie vidurnaktį, 
skaitydavo Šatobrianą arba Ruso. 

Vieną arba du kartus per savaitę Briuno nutardavo keisti 
gyvenimo būdą, pasukti radikaliai kita linkme. Štai ką jis 
veidrodį: reikėjo visiškai savimi pasibjaurėti, apžiūrėti, koks 
atgrasus storas pilvas, pagurklis, jau nukarę sėdmenys. Ta- 
da išjungdavo šviesą. Suglausdavo pėdas, ant krūtinės su- 
kryžiuodavo rankas, šiek tiek palenkdavo galvą priekin, kad 
geriau panirtų į save. Ir iš lėto giliai įkvėpdavo, kiek galėda- 

mas labiau išpūsdavo atgrasų pilvą, o tada taip pat lėtai iš- 
kvėpdavo ir mintyse pasakydavo skaičių. Visi skaičiai buvo 
svarbūs, jis nė akimirkos negebėdavo atsipalaiduoti, bet pa- 
tys svarbiausi buvo „keturi“, „aštuoni“ ir, savaime supran- 
tama, „šešiolika“ — visų skaičių skaičius. Kai ištaręs skaičių 
„šešiolika“ iš visų jėgų iškvėpdamas pakils - jis bus visiškai 
naujas žmogus, pagaliau pasiruošęs gyventi, įsilieti į gyveni- 
mo tėkmę, daugiau nepažins nei baimės, nei gėdos, tinka- 
mai maitinsis, tinkamai elgsis su merginomis. „Šiandien — 
pirmoji tau dar likusio gyvenimo diena.“ 

Ši nedidelė ceremonija nedarė jokios įtakos jo drovumui, 
užtat kartais pasirodydavo paveiki prieš bulimiją, retsykiais 
Briuno ištempdavo porą dienų prieš vėl pradėdamas valgy- 
ti. Dėl nesėkmės kaltindavo susikaupimo stoką, paskui vėl 
labai greitai viskuo patikėdavo. Jis dar jaunas. 

Vieną vakarą išėjęs iš „Pietų Tuniso“ konditerijos susiti- 
ko Aniką. Nebuvo jos matęs po to trumpo susitikimo 1974- 
ųjų vasarą. Ji pasidarė dar bjauresnė, dabar buvo beveik 
nutukusi. Akiniai juodais kvadratiniais rėmeliais, storais 
stiklais dar labiau mažino jos rudas akis ir paryškino li- 
guistą baltą odą. Juodu nuėjo išgerti kavos, stojo akivaizdi 
nejaukumo valandėlė. Ji taip pat studijavo literatūrą - Sor- 
bonoje, gyveno visai netoliese, kambaryje, kurio langai vė- 
rėsi į Sen Mišelio bulvarą. Atsisveikindama užrašė savo 
telefono numerį. 

Vėliau kelias savaites jis dar su ja susitikdavo. Ji jautėsi 
per daug menka dėl savo išvaizdos, todėl nesutiko nusirengti, 
tačiau pirmą vakarą pasisiūlė Briuno pačiulpti. Apie išvaiz- 
dą neužsiminė, jos argumentas buvo kitas - nevartojanti kon- 
traceptinių tablečių. „Patikėk, man taip geriau...“ Į miestą 

pramogauti neidavo, visus vakarus leido namuose. Plikyda- 
vosi žolių arbatėles, stengėsi laikytis dietos, bet niekas ne- 
gelbėjo. Briuno kelis kartus pabandė numauti jai kelnaites — 
ji susiriesdavo ir tylėdama šiurkščiai jį atstumdavo. Jo pim- 
palą čiulpdavo skubėdama, kiek per smarkiai, jis išliedavo į 
burną. Kartais jie kalbėdavosi apie mokslus, bet neilgai, pa- 
prastai jis greit išeidavo. Išties ji nebuvo daili ir jam sunku 
net įsivaizduoti save su ja — kur nors gatvėje, restorane ar 
eilėje bilietų į kiną. Jis kimšdavo tunisietiškus saldumynus, 
kol imdavo pykinti, užkopdavo laiptais pas ją, ten būdavo 
patenkinamas čiulpimu ir išeidavo. Taip tikriausiai ir geriau. 


Tą vakarą, kai Anika mirė, oras buvo labai šiltas. Dar tik 
kovo pabaiga, bet vakaras tikrai pavasariškas. Įprastoje sal- 
dumynų parduotuvėje Briuno nusipirko ilgą migdolais įda- 
rytą vamzdelį, tada nusileido pasivaikščioti Senos krantine. 
Oras gaudė nuo turistinio laivelio garsiakalbių skleidžiamų 
garsų, jie aidu atsimušdavo kažkur Notr Damo katedros pa- 
pėdėje. Jis baigė kramtyti lipnų, medumi aplietą pyragaitį, 
paskui dar kartą nuoširdžiai pasišlykštėjo savimi. Gal ir ne- 
bloga mintis, - pamanė, - pabandyti čia, pačioje Paryžiaus 
širdyje, supamam viso pasaulio ir žmonių. Jis užsimerkė, su- 
glaudė kulnus, ant krūtinės sukryžiavo rankas. Lėtai, ryž- 
tingai, kiek įmanoma susikaupęs pradėjo skaičiuoti. Ištarė 
magiškąjį „šešiolika“, atsimerkė ir tvirtai atsistojo ant kojų. 
"Turistų laivelis jau nuplaukęs, krantinė buvo tuščia. Oras 
vis dar toks pats šiltas. 

Prie Anikos namo spietėsi žmonių būrelis, kurį iš šonų 
rėmino du policininkai. Jis priėjo. Merginos kūnas išsikė- 
tęs, keistai išsikreipęs tysojo ant šaligatvio. Sulaužytos ran- 

kos abipus galvos atrodė lyg dvi ataugos, o tai, kas buvo likę 
iš veido, gulėjo kraujo klane; krisdama suveikus paskutiniam 
savisaugos refleksui ji tikriausiai užsidengė rankomis galvą. 
„Iššoko iš aštunto aukšto. Užsimušė...“ — su keistu pasiten- 
kinimu pasakė šalia stovinti moteris. Tą akimirką atvažiavo 
greitoji pagalba, iš automobilio iššoko du vyrai su neštu- 
vais. Kai ją kėlė, jis pamatė sutrupėjusią kaukolę ir nusisu- 
ko. Greitosios pagalbos automobilis nuvažiavo kaukdamas. 
Taip baigėsi pirmoji Briuno meilė. 


1976-ųjų vasara buvo turbūt pats klaikiausias jo gyveni- 
mo laikotarpis; jam ką tik sukako dvidešimt. Tvyrojo baisus 
karštis, oras net naktim nepasidarydavo gaivesnis; šiuo po- 
jo trumpas permatomas sukneles, jas prakaitas lipte lipdy- 
davo prie odos. Ištisas dienas jis vaikščiojo nuo geismo iš- 
sprogusiomis akimis. Atsikeldavo naktį, pėsčias slankioda- 
vo po Paryžių, sustodavo kavinių terasose, tykodavo prie dis- 
kotekų durų. Šokti nemokėjo. Jo pimpalas nuolat buvo sta- 
čias. Jausdavosi taip tarsi tarp kojų jam būtų įspraustas glei- 
vėtas, pūvantis, kirminų ėdamas mėsgalis. Kelis kartus ban- 
dė užkalbinti merginas gatvėje, jam atsakė tik pažeminimu. 
Naktimis spoksodavo į veidrodį. Nuo prakaito prie pakau- 
šio prilipę plaukai — priekyje jie jau ėmė retėti, po marški- 
nėliais ryškėjo pilvo riebalų klostės. Jis pradėjo lankytis sekso 
parduotuvėse ir peep-show, tačiau nuo to kančios tik paū- 
mėdavo. Pirmą kartą pasinaudojo prostitutės paslaugomis. 

Briuno padarė išvadą, kad Vakarų visuomenėje 1974— 
1975-aisiais įvyko subtilus galutinis pokytis. Jis vis dar gulė- 
jo žolėje ant kanalo kranto, drobinė striukė, suvyniota ir 

pakišta po galva, atstojo pagalvę. Išrovė žolės kuokštą, už- 
čiuopė drėgną jos šiurkštumą. Tuo pačiu laiku, kai jis ne- 
sėkmingai stengėsi įsilieti į gyvenimą, Vakarų visuomenės 
grimzdo į kažką tamsaus. Jau tą 1976-ųjų vasarą buvo aki- 
vaizdu, kad visa tai geruoju nesibaigs. Kad Vakaruose po 
geismo bangos vėl kils banga fizinio smurto, kuris - pati to- 
buliausia individualumo siekio apraiška. 


10 


DŽULIANAS IR OLDAS 


Kai reikia keisti arba atnaujinti pagrindinę doktriną, 
tam aukojamos kartos, kuriose ir vyksta šis pokytis, 
nors jos pačios lieka jam visiškai svetimos, o kartais 
net atvirai ima priešintis. 


Ogiustas Kontas, Kreipimasis į konservatorius 


Apie vidurdienį Briuno sėdo į automobilį ir pasuko į Parte- 
nė centrą. Viską apsvarstęs pasirinko greitkelį. Iš taksofono 
kabinos paskambino broliui, šis iškart atsiliepė. Jis grįžtąs į 
Paryžių ir norėtų šį vakarą susitikti. Ryt negalės, nes bus su 
sūnumi. Bet šį vakarą — taip, jam atrodė, trūks plyš reikia 
susitikti. Mišelis neišreiškė beveik jokių emocijų. „Jeigu no- 
ri...“ — atsakė po ilgai spengusios tylos. Kaip ir dauguma 
žmonių, sociologų ir komentuotojų, išsamiai nagrinėjančių 
visuomenės polinkį į susiskaldymą, jis laikė tai pasibjaurėti- 
nu dalyku. Kaip ir dauguma, manė, kad palaikyti ryšius su 
kai kuriais šeimos nariais tiesiog būtina, nors už tai ir tenka 
sumokėti trupučiu nuobodulio. Tad metai iš metų vertė sa- 
ve per Kalėdas svečiuotis pas tetą Mariją Terezą, kuri ma- 
žame namelyje Rensi seno kartu su savo mielu ir beveik kur- 
čiu vyru. Dėdė visada balsuodavo už komunistus ir atsisa- 
kydavo eiti į Bernelių mišias, o tai visada buvo proga kilti 

barniams. Mišelis klausydavo, kaip senukas gurkšnodamas 
karčią gencijonų trauktinę kalba apie darbininkų emanci- 
paciją, ir retsykiais atsakydamas sušukdavo jam kokią ba- 
nalybę. Paskui imdavo rinktis kiti svečiai, ateidavo ir pusse- 
serė Brižita. Jam patiko Brižita, jis norėjo, kad ji būtų lai- 
minga, bet su tokiu idiotu vyru tai rodės neįmanoma. Jis 
dirbo kokybės inspektoriumi Bayer firmoje ir būdavo neiš- 
tikimas Žmonai tiek kartų, kiek įmanoma, o kadangi buvo 
gražus vyras ir daug keliavo, šitai būdavo įmanoma dažnai. 
Kasmet Brižitos veidas vis labiau niaukėsi. 

1990-aisiais Mišelis atsisakė kasmetinės viešnagės, jam dar 
liko Briuno. Šeimos ryšiai nenutrūksta kelerius metus, kar- 
tais — kelias dešimtis metų; išties jie gyvuoja daug ilgiau ne- 
gu visi kiti, bet paskui galų gale ir jie išblėsta. 


Briuno atėjo apie pusę devynių vakaro, buvo jau šiek tiek 
išgėręs ir troško pasikalbėti apie teorinius dalykus. 

— Mane visada stebino, - pradėjo jis dar nė neatsisėdęs, — 
kaip nejtikimai tiksliai Oldas Hakslis daug ką išpranašavo 
„Šauniajame naujajame pasaulyje“. Kai pagalvoji, kad ta 
knyga parašyta 1932-aisiais, tiesiog stulbina. Nuo tada Va- 
karų visuomenė visą laiką vien tik ir stengėsi priartėti prie 
jo modelio. Vis griežtėja gimstamumo kontrolė, dėl jos vai- 
kų pradėjimas vieną dieną bus galutinai atsietas nuo sekso, 
o Žmonių giminės dauginimas vyks tik laboratorijose, tobu- 
lomis saugumo ir genetinio patikimumo sąlygomis. Taigi iš- 
nyks šeimos ryšiai, tėvystės ir giminystės sąvokos. Dėl far- 
macijos pažangos nebeliks skirtumo tarp Žmonių amžiaus. 
Tame pasaulyje, kurį aprašė Hakslis, šešiasdešimtmečiai vei- 
kia tą patį, išoriškai atrodo taip pat ir trokšta to paties, ko 

dvidešimtmetis jaunuolis. O vėliau, kai su senatve toliau ko- 
voti nebeįmanoma, laisvai pasirenkama eutanazija žmogų už- 
migdo - patyliukais, labai greitai, be jokių dramų. Brave New 
World aprašyta visuomenė laiminga, joje nebėra nei tragedi- 
jų, nei ribinių jausmų. Vyrauja absoliuti seksualinė laisvė, ne- 
belikę jokių kliūčių savo norams ir malonumams patenkinti. 
Dar yra depresijos, liūdesio, abejonės likučių, bet ir juos lengva 
įveikti vaistais, — antidepresantų ir raminamųjų vaistų pra- 
monė smarkiai pasistūmėjo į priekį. „Vienu mililitru tu nu- 
slopinsi dešimtį jausmų.“ Būtent tokio pasaulio mes dabar 
siekiame, tokiame šiandien norėtume gyventi. 

— Žinau, - toliau dėstė Briuno ir mostelėjo ranka lyg no- 
rėdamas atmesti Mišelio balsu neištartą prieštaravimą, - kad 
Hakslio pasaulį įprastai apibūdina kaip totalitarizmo koš- 
marą, stengiasi pristatyti šią knygą kaip piktą kritiką, bet 
juk tai ne kas kita, o veidmainystė. Visais požiūriais - gene- 
tikos kontrolės, seksualinės laisvės, kovos su senėjimu, pra- 
mogų civilizacijos - Brave New World mums yra rojus, iki 
šiol tokio pasaulio mes nesėkmingai ir bandome siekti. Šian- 
dien liko tik vienas dalykas, šiek tiek trikdantis mūsų egali- 
tarinę - arba, tiksliau, nuopelnais paremtą — vertybių siste- 
mą: tai visuomenės pasidalijimas į kastas, kurioms pagal ge- 
netinę prigimtį skiriami atitinkami darbai. Bet tai vieninte- 
lis dalykas, kurį Hakslis neteisingai išpranašavo, kaip tik vie- 
nintelis aspektas, kuris sulig robotų ir mašinų tobulinimu 
tapo beveik nenaudingas. Oldas Hakslis — tikriausiai labai 
prastas rašytojas, jo sakiniai sunkūs ir be jokio grakštumo, 
veikėjai —- atstumiantys ir mechaniški. Bet jis nujautė tie- 
siog fundamentalų dalyką - kad žmonių visuomenių evo- 
liucija jau keletą amžių buvo ir bus nulemta vien mokslo ir 

technologijų plėtotės. Tiesa, jam gal stinga subtilumo, psi- 
chologiškumo ir stilingumo, tačiau visa tai, palyginti su jo 
taiklia svarbiausia pranašyste, ne taip jau ir svarbu. Ir dar — 
jis pirmasis iš mokslinės fantastikos rašytojų suprato, kad 
varomąja jėga po fizikos taps biologija. 

Briuno nutilo, tada pastebėjo, kad brolis šiek tiek sulysęs, 
atrodo pavargęs, susirūpinęs, gal net mažumą išsiblaškęs. 
Beje, jis jau keletą dienų nebuvo nuėjęs apsipirkti. Priešin- 
gai nei ankstesniais metais, priešais Monoprix bastėsi daug 
elgetų ir laikraščių pardavėjų, nors buvo pats vidurvasaris — 
metų laikas, kai skurdas nebe taip slegia. O kas bus, jeigu 
prasidės karas? — pamanė Mišelis, pro langus stebėdamas 
gatve vaikštinėjančius valkatas. Jei įsiliepsnos karas, kaip 
tada atrodys mokslo metų pradžia? Briuno įsipylė dar vieną 
taurę vyno, pasijuto mažumą išalkęs ir kiek nustebo, kai bro- 
lis pavargusiu balsu atsakė: 

— Hakslis kilęs iš garsios Anglijos biologų šeimos. Jo se- 
nelis buvo Darvino draugas, daug rašė gindamas evoliuci- 
jos tezes. Jo tėvas ir brolis Džulianas - taip pat žymūs biolo- 
gai. Tokia jau ta anglų intelektualų - pragmatiškų, liberalių 
ir skeptiškų — tradicija, ji smarkiai skiriasi nuo Šviečiamo- 
sios epochos Prancūzijoje, yra labiau pagrįsta stebėjimais, 
eksperimentiniu metodu. Jaunystėje Hakslis galėjo bendrau- 
ti su ekonomistais, teisininkais, O ypač —- su mokslininkais, 
kurių į namus pasikviesdavo tėvas. Iš savo kartos rašytojų 
jis tikrai vienintelis, gebėjęs numatyti, kokią pažangą darys 
biologija. Tačiau tai būtų vykę daug sparčiau, jeigu ne na- 
cizmas. Nacių ideologija gerokai diskreditavo eugenikos ir 
rasės tobulinimo idėjas, ir prireikė kelių dešimtmečių, kad 
prie jų būtų grįžta. 

Mišelis pakilo, iš knygų lentynos ištraukė tomą, pavadini- 
mu „Ką aš iš tikrųjų manau“. 

— Ją parašė Džulianas Hakslis, vyresnysis Oldo brolis, o 
išspausdino 1931-aisiais, metais anksčiau, nei išėjo „Šaunu- 
sis naujasis pasaulis“. Ten jau paskelbtos visos idėjos apie ge- 
netikos kontrolę ir rūšių - taip pat ir žmonių - tobulinimą, o 
brolio romane jos tik įkūnytos. Visa tai pateikta be jokių dvi- 
prasmybių — kaip trokštamas tikslas, kurio reikia siekti. 

Mišelis vėl atsisėdo, nusišluostė kaktą. 

— Po karo, 1946-aisiais, Džulianas Hakslis buvo paskirtas 
ką tik įkurtos UNESCO generaliniu direktoriumi. Tais pa- 
čiais metais jo brolis išspausdino „Grįžimą į šaunųjį naująjį 
pasaulį“, kur nurodo, kad jo pirmoji knyga - tai liudijimas, 
satyra. Po kelerių metų Oldas Hakslis tapo pagrindiniu dau- 
gelio hipių eksperimentų teoretiku. Visada buvo absoliu- 
čios seksualinės laisvės šalininkas, psichodelinių narkotikų 
vartojimo pionierius. Visi Esaleno įkūrėjai jį pažinojo, o jo 
mintys darė jiems įtaką. Vėliau New Age savo ruožtu perėmė 
visus pamatinius Esaleno dalykus. Tikrai, Oldas Hakslis - vie- 
nas įtakingiausių amžiaus mąstytojų. 


Jie nuėjo. pavakarieniauti į restoranėlį prie gatvės kam- 
po, netoliese, kur dviem asmenims kiniškas fondiu siūlo- 
mas už 270 frankų. Mišelis jau tris paras nebuvo kėlęs kojos 
iš namų. „Šiandien dar nevalgiau“, - prisiminė kiek nuste- 
bęs, rankoje tebelaikydamas knygą. 

— 1962-aisiais Hakslis išspausdino savo paskutinę knygą „Sa- 
la“, - toliau pasakojo jis, maišydamas sulipusius ryžius. - Jos 
veiksmą jis nukelia į rojų panašion pietų salon - augalijos ir 
kraštovaizdžių aprašymus tikriausiai jam įkvėpė Šri Lanka. 

"Toje saloje, toli nuo didžiųjų XX amžiaus komercinių vėjų, 
išsirutuliojo atskira civilizacija, kuriai būdingos itin pažan- 
gios technologijos, tačiau gamtą ji gerbė — buvo taiki, visiš- 
kai nepančiojama šeimos neurozių nei krikščionybės drau- 
dimų. Nuogumas čia natūralus, gali kiek nori duoti valią 
geiduliams ir meilei. Ši vidutiniška, tačiau lengvai skaitoma 
knyga padarė hipiams didžiulę įtaką, o per juos - ir New 
Age sekėjams. Atidžiau panagrinėjus, darni „Saloje“ apra- 
šyta bendruomenė turi daug bendrų ypatybių su ta, kuri ap- 
rašyta „Šauniajame naujajame pasaulyje“. Iš tiesų atrodo, 
kad Hakslis buvo apkvaišęs ir net nepastebėjo, jog „Saloje“ 
aprašyta visuomenė taip panaši į aprašytąją „Šauniajame 
naujajame pasaulyje“, kaip libertiniška hipių visuomenė pa- 
naši į liberalią buržuazinę visuomenę ar veikiau švediškąjį 
socialdemokratijos variantą. 

Jis nutilo, įmerkė į aštrų padažą tigrinę krevetę, padėjo 
lazdeles į šalį. 

— Oldas Hakslis, kaip ir jo brolis, buvo optimistas... - ga- 
liausiai tarė su šiokiu tokiu pasibjaurėjimu. - Tas metafizi- 
nis pokytis, iš kurio radosi materializmas ir šiuolaikinis moks- 
las, turėjo du svarbius padarinius: racionalizmą ir individu- 
alizmą. Hakslio klaida štai kokia - jis neteisingai įvertino 
jėgų santykį tarp šių padarinių. O tiksliau - suklydo, nes 
nepakankamai įvertino vis labiau didėjantį individualizmą, 
kuris kyla iš gilesnio mirties įsisąmoninimo. Iš individualiz- 
mo gimsta laisvė, savivoka, poreikis išsiskirti ir būti prana- 
šesniam už kitus. Protu grįstoje visuomenėje, tokioje, kokia 
ir aprašyta „Šauniajame naujajame pasaulyje“, ši kova gali 
būti slapta. Ekonominė konkurencija — erdvės užvaldymo 
metafora - turtingoje visuomenėje, kurioje ekonominiai svy- 

ravimai kontroliuojami, nebetenka prasmės. Seksualinė kon- 
kurencija - laiko valdymo per dauginimąsi metafora - ne- 
betenka prasmės tokioje visuomenėje, kur skirtis „seksas ir 
dauginimasis“ iki galo įgyvendinta, vis dėlto Hakslis pamir- 
šo atsižvelgti į individualizmą. Jam nepavyko suprasti, kad 
seksas, kai jis atskirtas nuo dauginimosi, gyvuoja veikiau kaip 
narciziško savęs įtvirtinimo, o ne kaip malonumo principas, 
tas pat tinka ir turtų troškimui. Kodėl švediškasis socialde- 
mokratijos modelis niekada taip ir nenurungė liberaliojo? 
Kodėl seksualinio pasitenkinimo srityje jis niekada net ne- 
buvo išbandytas? Nes šiuolaikinio mokslo sąlygojami meta- 
fiziniai pokyčiai skatina individuaciją, tuštybę, neapykantą 
ir aistrą. Aistra jau pati savaime - priešingai negu malonu- 
mas - yra kančių, neapykantos ir nelaimių šaltinis. Tai tvir- 
tino visi filosofai: ne tik budistai, ne tik krikščionys, bet visi, 
kurie tik verti šio vardo. Utopistų išvada - nuo Platono, per 
Furnjė, iki Hakslio: gesinti aistrą ir su ja susijusias kančias 
staigiai jas patenkinant. O erotinė reklaminė visuomenė, ku- 
rioje mes gyvename, priešingai, pasitelkia pačią aistrą, puo- 
selėja ją sveiku protu nesuvokiamais mastais, tačiau ir to- 
liau vis dar mano, kad jos patenkinimas priklauso asmeni- 
nei sričiai. Kad visuomenė gyvuotų, kad nenutrūktų konku- 
rencija, reikia, kad aistra augtų, plėtotųsi ir griautų žmo- 
nėms gyvenimus. 

Išsekęs jis nusišluostė kaktą, bet patiekalo vis dar neprisi- 
lietė. 

— Yra pataisų, menkučių žmogiškų pataisų... - švelniai ta- 
rė Briuno. - Na, dalykų, kurie padeda pamiršti mirtį. „Šau- 
niajame naujajame pasaulyje“ kalbama apie raminamuo- 
sius vaistus ir antidepresantus, „Saloje“ - daugiau apie me- 

ditaciją, psichodelinius narkotikus, keletą miglotų hinduis- 
tų religijos dėmenų. Šiandien žmonės bando praktikuoti vie- 
nų ir kitų mišinį. 

— Bet juk knygoje „Ką aš iš tikrųjų manau“ Džulianas 
Hakslis aptaria religijos klausimus, tam jis skiria visą antrąją 
jos dalį, - atkirto Mišelis su vis didėjančiu pasidygėjimu. - Jis 
aiškiai suvokia, kad mokslo ir materializmo pažanga gero- 
kai susilpnino visų tradicinių religijų pamatus, taip pat su- 
vokia, kad nė viena visuomenė negali išgyventi be religijos. 
Keliuose šimtuose puslapių bando apmesti tokios religijos, 
kuri būtų suderinama su mokslo raida, pagrindus. Negali 
sakyti, kad išvados labai įtikina, nei kad mūsų visuomenių 
raida pakrypo šia linkme. Iš tikrųjų bet kokią susiliejimo 
viltį žlugdo materialios mirties duotybė, todėl tuštybė ir Žiau- 
rumas tiesiog negali neplisti. O kaip atsvara jiems, - baigė 
jis su nuostaba, - meilė taip pat. 


11 


Po Briuno apsilankymo Mišelis išgulėjo lovoje ištisas dvi sa- 
vaites. Iš tiesų, - galvojo, - kaip visuomenė galėtų išgyventi 
be religijos? Ir vienam Žmogui tai juk pernelyg sudėtinga. 
Keletą dienų jis kontempliavo radiatorių, stovintį į kairę nuo 
lovos. Atvėsus orui, kaneliūros prisipildo šilto vandens, tai 
naudingas ir gudrus mechanizmas, tačiau šit ji, Vakarų vi- 
suomenė, kiek ilgai ji galės gyventi be religijos? Vaikystėje 
jis mėgo laistyti daržo augalus. Išsaugojo mažą kvadratinę 
koje laistytuvą — tada buvo kokių šešerių. Vėliau jam patik- 
davo eiti į parduotuvę pirkinių, už grąžą, gautą nupirkus 
duonos, buvo leidžiama pasilepinti karameliniu saldainiu. 
Tada eidavo į ūkį pieno, žingsniuodamas mosuodavo aliu- 
mininiu bidonėliu, pilnu dar šilto pieno, o kai sutemus grįž- 
davo vingiuota, krūmais apaugusia šalikele, būdavo baiso- 
ka. Šiandien ėjimas į prekybos centrą jam — tikra kančia. 
Juk produktai keičiasi, nuolat atsiranda naujų viengungiams 
skirtų šaldytų patiekalų serijų. Neseniai Monoprix mėsos sky- 
riuje jis pirmą kartą pamatė strutienos kepsnį. 

Kad reprodukcija būtų įmanoma, du DNR molekulę su- 
darantys siūlai atsiskiria vienas nuo kito, o paskui kiekvie- 
nas savo ruožtu pritraukia naujų nukleotidų. Atsiskyrimo 

momentas yra pavojingas, nes per jį lengvai gali prasidėti 
nevaldomos, dažniausiai — pražūtingos mutacijos. Pasnin- 
kavimas iš tiesų daro intelektui stimuliuojamąjį poveikį, ir 
jau po pirmos savaitės Mišelis ėmė nujausti, kad daugini- 
masis negalės vykti tobulai tol, kol DNR molekulė bus spi- 
ralės formos. Norint, kad begalinis ląstelių kartų kiekis dau- 
gintųsi be jokių sutrikimų, tikriausiai būtina, kad struktūra, 
talpinanti genetinę informaciją, būtų kompaktiškos topolo- 
gijos: pavyzdžiui, Mėbijaus lapo arba toro formos. 


Vaikystėje jis negalėdavo pakęsti natūralaus daiktų iri- 
mo, dužimo, susidėvėjimo. Todėl metų metus nuolatos tai- 
sydamas, vyniodamas lipnia juosta, saugojo dvi lūžusios ma- 
žos baltos plastmasinės liniuotės dalis. Ant jos buvo užvy- 
niotas toks storas sluoksnis lipnios juostos, kad ji jau nebu- 
vo tiesi, ja negalėjai net brėžti linijų; nepaisydamas to, jis 
saugojo ją. Ji vėl lūždavo, jis taisydavo - lipdydavo dar vie- 
ną sluoksnį juostos ir dėdavo liniuotę atgal į pieštukinę. 

Viena iš Džerzinskio genijaus savybių, - po daugelio me- 
tų rašys Frederikas Jubčežakas, — kad jis įstengė eiti toliau 
ir išplėtoti pirmą savo hipotezę, pasak kurios, pats lytinis 
dauginimasis jau yra pavojingų mutacijų šaltinis. Tūkstan- 
čius metų, dar pabrėžė Jubčežakas, visos žmonių kultūros 
buvo pažymėtos šios daugiau ar mažiau išreikštos nuojau- 
tos apie neatsiejamą ryšį tarp sekso ir mirties; mokslinin- 
kas, ką tik pagrindęs šį ryšį neatmetamais molekulinės bio- 
logijos argumentais, turėjo čia ir sustoti, laikyti savo užduo- 
tį įvykdyta. Tačiau Džerzinskis nuspėjo, kad reikia eiti dar 
toliau - domėtis ne vien tik lytiniu dauginimusi, bet kuo nuo- 
dugniausiai ištirti topologines ląstelių dauginimosi sąlygas. 

Pačiais pirmais metais pradinėje Šarni mokykloje Mišelį 
pribloškė berniukų žiaurumas. Tiesa, ten mokėsi valstiečių 
vaikai, taigi maži laukinukai, gyvūnai, dar beveik nenutolę 
nuo gamtos. Iš tikrųjų galėjai tik stebėtis, kokio gaivališko, 
instinktyvaus džiaugsmo apimti jie kompaso rodykle ar 
plunksnakočiu badydavo rupūžes, kol po vargšo lėtai kvė- 
puojančio, dusinamo gyvūno oda pasklisdavo violetinis ra- 
šalas. Sustoję ratu, blizgančiomis akimis jie stebeilydavo į 
rupūžės agoniją. Kitas mėgstamas žaidimas —- mokyklinė- 
mis žirklėmis karpyti sraigėms ragelius. Tuose rageliuose, 
užsibaigiančiuose mažomis akytėmis, sukaupti visi sraigės 
pojūčiai. Jų netekusi sraigė tapdavo tik minkšta, kenčiančia 
ir bejėge mase. Gana greitai Mišelis suprato, kad jam ver- 
čiau laikytis atokiau nuo tų žvėriūkščių, o štai mergaičių, 
švelnesnių būtybių, nereikia taip bijoti. Šią jo pirmąją pa- 
saulio įžvalgą patvirtino laida „Gyvūnų gyvenimas“, kurią 
rodydavo per televiziją kiekvieną trečiadienio vakarą. Šitų 
nežmogiškų baisybių apsuptyje, nuolatinėse Žvėrių prigim- 
čiai būdingose skerdynėse vienintelis atsidavimo ir altruiz- 
mo pėdsakas buvo motinos meilė arba globos instinktas — 
na, tai, kas nepastebimai, pakopomis veda prie motinos mei- 
lės. Kalmaro patelė, menkas dvidešimties centimetrų ilgio 
padarėlis, nedvejodama puldavo narą, kai tik tas sumany- 
davo artintis prie jos kiaušinėlių. 

Praėjus trisdešimčiai metų jis gebėjo tik dar kartą prieiti 
prie tos pačios išvados: be jokios abejonės, moterys geres- 
nės už vyrus. Jos ir glamonėja, ir labiau myli, užjaučia ir 
švelnesnės, mažiau linkusios į prievartą, egoizmą, savęs įtvir- 
tinimą, žiaurumą. Be to, dar ir protingesnės, sumanesnės 
bei darbštesnės. 

Ir iš tikrųjų, kam, - mąstė Mišelis, žiūrėdamas į saulės 
atšvaitus ant užuolaidų, - reikalingi vyrai? Galimas daiktas, 
kad pirmykščiais laikais, kai gyveno daug lokių, vyrai atliko 
ypatingą, nepakeičiamą vaidmenį, bet šit jau keletą amžių 
jie tikrai beveik niekam nebenaudingi. Kartais jie blaško savo 
nuobodulį žaisdami tenisą, — tai dar nėra baisiausia, - bet 
kartais ima ir sumąsto pastūmėti istoriją priekin, ir dažniau- 
siai tai reiškia ne ką kita, o kelti revoliucijas ir karus. O re- 
voliucijos ir karai ne tik atneša beprasmių kančių, bet ir su- 
naikina geriausią paveldo dalį, kaskart priversdami nubrauk- 
ti viską, kas buvo, ir kurti iš naujo. Žmonijos evoliucija, vyks- 
tanti ne pagal laipsniškos raidos dėsnį, tampa chaotiška, ne- 
struktūriška, netvarkinga ir Žiauri. Ir už visa tai tiesiogiai 
atsakingi vien vyrai (ir jų pomėgis Žaisti, rizikuoti, apgailė- 
tina tuštybė, neatsakingumas bei įgimtas Žiaurumas). Pasau- 
lis, kuriame gyventų vien moterys, visais požiūriais smar- 
kiai pranoktų vyriškąjį - tobulėtų lėčiau, užtat nuolatos, ne- 
siristų žemyn ir nekeltų pražūtingų klausimų, o siektų vi- 
suotinės laimės. 

Rugpjūčio 15-osios rytą jis atsikėlė vildamasis, kad gatvės 
bus tuščios, išėjo į lauką - beveik taip ir buvo. Užsirašė keletą 
dalykų, — tuos užrašus ras po kelių dešimtmečių, kai rašys 
svarbiausią veikalą — „Tobulos reprodukcijos prolegomenai“. 


O tuo metu Briuno vežė sūnų pas motiną, jautėsi išsekęs 
ir nusivylęs. Ana grįš iš agentūros Nouvelles Frontiėres su- 
rengtos ekspedicijos po Velykų salas ar po Beniną, jis gerai 
neprisiminė, tikriausiai bus susiradusi draugių, pasikeitusi 
su jomis adresais ir dar du ar tris kartus susitiks su jomis, 
kol pavargs nuo to, bet vyrų draugų nebus radusi: Briuno 

manė, kad santykių su vyrais ji galutinai atsisakė. Pasives jį 
į šalį porai minučių, ketindama sužinoti, „kaip viskas sekė- 
si“. Jis atsakys: „Gerai“, tokiu ramiu ir tvirtu tonu, kokį 
mėgsta moterys, bet ir su humoru pridurs: „Vis dėlto Vikto- 
ras ilgai žiūrėdavo televizorių“. Ir greitai pasijus nepatogiai, 
nes nuo to laiko Ana, kai metė rūkyti, nepakentė, kad na- 
muose būtų rūkoma; jos butas buvo skoningai išpuoštas. Kai 
susiruoš eiti, dar kartą pajus graužatį, dar kartą pagalvos, 
ką daryti, kad viskas būtų kitaip, paskubomis pakštels Vik- 
torui į skruostą ir išeis. Štai: atostogos su sūnumi baigėsi. 

O iš tikrųjų šios dvi savaitės buvo tikras pragaras. Išsitie- 
sęs ant čiužinio, šalia pasistatęs butelį burbono, jis klausy- 
davosi gretimame kambaryje sūnaus keliamo triukšmo - 
kaip pasisiojęs nuleidžia vandenį, kaip spaudo distancinį te- 
levizoriaus pultelį. Pats to nesuvokdamas valandų valandas 
tuo pačiu metu kvailai, kaip ir jo įbrolis, įsispoksodavo į ra- 
diatoriaus linkius. Viktoras miegodavo svetainėje ant sofos, 
penkiolika valandų per parą žiūrėdavo televizorių. Rytą, kai 
Briuno nubusdavo, televizorius jau rodydavo animacinius 
filmukus M6 kanalu. Garso Viktoras klausydavosi per ausi- 
nes. Jis nebuvo ūmus nei atžarus, ir vis dėlto jie su tėvu visai 
nebeturėjo vienas kitam ką pasakyti. Dukart per dieną Briu- 
no pašildydavo jau paruoštą patiekalą, jie pavalgydavo su- 
sėdę vienas priešais kitą, neištardami beveik nė žodžio. 

Ir kaip viskas iki to nusirito? Prieš kelis mėnesius Vikto- 
rui sukako trylika. Dar prieš kelerius metus jis piešdavo ir 
rodydavo piešinius tėvui. Kopijuodavo komikso Marvel vei- 
kėjus — Fatalį, Fantastiką, Ateities faraoną —- arba piešdavo 
naujus jų nuotykius. Kartais jie sužaisdavo „Tūkstančio my- 
lių“ partiją ar sekmadienio rytais eidavo į Luvrą. Vieno Briu- 

no gimtadienio proga, - tada Viktorui buvo dešimt, - ber- 
niukas didelėmis spalvotomis raidėmis kreidinio popieriaus 
lape kaligrafiškai užrašė: TĖTI AŠ TAVE MYLIU. Dabar 
jau baigta. Briuno suvokė, kad viskas eis tik prastyn - nuo 
abipusio abejingumo jie pamažu pereis prie neapykantos. 
Vėlių vėliausiai po poros metų sūnus pradės kviesti ben- 
draamžes į pasimatymus, Briuno taip pat geis tų penkiolik- 
mečių mergaičių. Jie artėjo prie konkurencijos - natūralios 
vyrų būklės. Buvo tarsi žvėrys, kovojantys tame pačiame nar- 
ve, o tas narvas - laikas. 


Pakeliui į namus Briuno arabo parduotuvėlėj nusipirko 
du butelius anyžinio likerio, paskui, prieš mirtinai nusiger- 
damas, paskambino broliui ir sutarė kitą dieną susitikti. Kai 
atėjo pas Mišelį, tas, po ilgo pasninkavimo apimtas staigaus 
alkio, taršė storus itališkos dešros griežinėlius užsigerdamas 
didele taure vyno. „Vaišinkis, vaišinkis...“ — neaiškiai sumur- 
mėjo. Briuno rodės, kad vos jį begirdi. Tas pats kas kalbėtis 
su psichiatru ar su siena. Tačiau jis prakalbo. 

— Keletą metų sūnus linko į mane ir reikalavo mano mei- 
lės, o aš - aš buvau apniktas depresijos, nepatenkintas gy- 
venimu ir atstūmiau jį - laukiau, kol geriau pasijusiu. Tada 
dar nesuvokiau, kad šitie metai bus tokie trumpi. Vaikas nuo 
septynerių iki dvylikos metų — nuostabi būtybė; švelni, pro- 
tinga ir atvira. Gyvena šviesiu protu, gyvena kupinas džiaugs- 
mo. Jis spinduliuoja meilę ir jam gana tos meilės, kurią kiti 
jam skiria. Vėliau viskas pašlyja. Negrįžtamai. 

Mišelis prarijo du paskutinius dešros griežinėlius, įsipylė 
dar taurę vyno. Jo rankos siaubingai drebėjo. Briuno toliau 
dėstė: 

— Ar gali įsivaizduoti idiotiškesnį, agresyvesnį, labiau ne- 
pakenčiamą ir nekenčiantį padarą, kaip berniukas anksty- 
vojoje paauglystėje, ypač kai jis bendraamžių būryje. Vos 
įžengęs į paauglystę, jis yra tikras pabaisos ir idioto mišinys, 
baisus prisitaikėlis; tai tarsi staigi, pavojinga (ir prisiminki- 
me, kad jis dar vaikas —- nenuspėjama) visko, kas vyruose 
blogiausia, kristalizacija. Ir kaip tada dar gali neabejoti, kad 
seksualumas - vien blogis? Kaip žmonės iš viso gali pakęsti 
gyvenimą po vienu stogu su paaugliu? Mano išvada - pa- 
kenčia vien todėl, kad jų pačių gyvenimas tuščias; nors ma- 
no gyvenimas irgi tuščias, man pačiam nepavyko su tuo su- 
sitaikyti. Kad ir kaip būtų, juk visi išsijuosę meluoja, tiesiog 
apgailėtinai meluoja. Išsiskiriam su žmonomis, bet liekame 
geri draugai. Kas antrą savaitę pasisvečiuoti pas tave atva- 
žiuoja sūnus, bet tai - šlykštu. Tai absoliučiai šlykštu. Iš tik- 
rųjų vyrai niekada nesidomi savo vaikais, niekada nejaučia 
jiems meilės, o apskritai jie net ir nepajėgūs ją patirti, šitas 
jausmas jiems visai svetimas. Jie pažįsta tik geismą, seksua- 
linį geismą - tokį, koks jis iš tikrųjų yra, ir patinų konkuren- 
ciją, ir tik paskui santuokoje jiems kartais dar pavyksta pa- 
justi šiokį tokį dėkingumą savo gyvenimo draugei, kai ji pa- 
gimdo vaikų, uoliai rūpinasi namais, pasirodo esanti gera 
virėja ir meilužė — tada jiems malonu miegoti su ja vienoje 
lovoje. Gal moterys labiausiai trokšta visai ne to, gal čia tik 
nesusipratimas, bet šitas jausmas išties labai stiprus; ir net 
jei kartais jie susijaudina - beje, kassyk vis silpniau - kartais 
pajodo kokį jauną užpakaliuką, tai be žmonos gyventi tie- 
siogine prasme jau nebegali, o jei, nelaimei, jos netenka, 
pradeda gerti ir patys greit numiršta, paprastai - po kelių 
mėnesių. Vaikai perima visuomeninę padėtį, taisykles ir pa- 

likimą. Suprantama, tai anksčiau buvo būdinga tik feodalų 
sluoksniui, bet ne, ir prekybininkų, valstiečių, amatininkų, 
o iš tikrųjų - visoms visuomenės klasėms. Dabar viso to ne- 
bėra: aš esu tik etatinis tarnautojas, nuomoju butą ir netu- 
riu ką perduoti sūnui. Negaliu jo išmokyti jokio amato, net 
neįsivaizduoju, kuo jis vėliau galės verstis; tos taisyklės, ku- 
rių aš išmokau, jam tikriausiai vis tiek nebegalios, jis gyvens 
jau kitokiame pasaulyje. Priimti nuolatinių pokyčių ideolo- 
giją reiškia sutikti, kad žmogaus gyvenimas ribojasi vien in- 
dividualia egzistencija, o buvusios ir būsimosios kartos - vi- 
sa tai nebetenka reikšmės. Taip ir gyvenam - dabar turėti 
vaiką vyrui jau nieko nebereiškia. Bet moterų padėtis kito- 
kia, joms ir toliau reikia žmogaus, kurį galėtų mylėti, - o 
vyrams taip nėra ir niekada nebuvo. Neteisinga manyti, kad 
vyrai irgi trokšta čiūčiuoti, glostyti vaikus, Žaisti su jais. Kad 
ir kiek metų tai kartotume, vis tiek netiesa. Kai išsiskiri su 
žmona, kai santuoka išyra, santykiai su vaikais galutinai pra- 
randa prasmę. Vaikas - tai spąstai, kurie už tavęs užsitren- 
kė, priešas, kurį ir toliau turėsi išlaikyti ir kuris gyvens il- 
giau už tave. 


Mišelis pakilo, nuėjo į virtuvę įsipilti vandens. Priešais save 
rėgėjo ore besisukant spalvotus ratilus, jį ėmė pykinti. Svar- 
biausia —- sutramdyti rankų drebėjimą. Briuno teisus, tėviš- 
ka meilė - tai prasimanymas, melas. Melas naudingas, kai 
leidžia keisti tikrovę, - pamanė jis, - tačiau kai keisti nesi- 
seka, lieka vien melas, kartėlis ir melo suvokimas. 

Jis grįžo į kambarį. Briuno sėdėjo sudribęs fotelyje, neju- 
dėjo lyg būtų nebegyvas. Tarp bokštų leidosi tamsa, po dar 
vienos tvankios dienos temperatūra pagaliau darėsi pa- 

kenčiama. Staiga Mišelio akys užkliuvo už narvelio, kuria- 
me keletą metų gyveno jo kanarėlė, - reikėtų jį išmesti, 
juk nesiruošė įsigyti kito paukščio. Probėgšmais prisiminė 
kaimynę iš buto priešais, 20 Ans redaktorę, jau daug mė- 
nesių nebuvo jos sutikęs, gal ji išsikraustė į kitą butą. Sten- 
gėsi sukaupti dėmesį į rankas ir pastebėjo, kad drebėjimas 
kiek apmalšo. Briuno vis dar nejudėjo, tyla tvyrojo dar ke- 
lias minutes. 


12 


— Sutikau Aną 1981-aisiais, - atsidusęs kalbėjo toliau Briu- 
no. - Ji nebuvo labai graži, bet man jau įgriso pačiam smau- 
kytis. Vienas dalykėlis vis dėlto buvo šaunus - jos didžiulės 
krūtys. Man visada patiko didelės krūtys... —- Jis vėl giliai 
atsiduso. - Mano gerai išauklėta prašmatni protestantė ap- 
valiomis krūtimis... — didelei Mišelio nuostabai, jo akys su- 
drėko nuo ašarų. —- Paskui jos krūtys nukabo, o mūsų san- 
tuoka subyrėjo. Aš sušikau jai gyvenimą. To niekada neuž- 
miršiu: sušikau tai moteriai gyvenimą. Ar dar turi vyno? 

Mišelis nuėjo į virtuvę atnešti butelio. Visa, kas dėjosi, 
buvo kiek neįprasta; jis žinojo, kad Briuno vaikščiojo pas 
psichiatrą konsultuotis, paskui nustojo. Iš tikrųjų mes visa- 
da stengiamės sumažinti kančią. Jei išpažinties kančia atro- 
do ne tokia didelė, tada kalbam, paskui tylim, apsigalvo- 
jam, ir liekam vieni. Briuno vėl pajuto poreikį prisiminti sa- 
vo gyvenimo nesėkmę, nes turbūt ko nors tikėjosi - gal nau- 
jos atspirties; gal tai - geras ženklas. 

— Ji nebuvo negraži, - pasakojo Briuno, - bet veidas šiaip 
sau, niekuo neišsiskiriantis. Ji niekada neturėjo to subtilu- 
mo, šviesos, kurie kartais nušviečia jaunų merginų veidus. 
Kojos stambokos, todėl apie trumpus sijonus nė kalbos ne- 
galėjo būti, bet aš ją įpratinau vilkėti labai trumpus ankštus 

marškinėlius be liemenėlės - didelių krūtų vaizdas iš vir- 
šaus labai jaudina. Ji kiek drovėjosi, bet galų gale sutiko, 
nieko nenutuokė apie erotiką, apatinius drabužius, neturė- 
jo jokios patirties. Beje, pasakoju tau, bet juk, man rodos, 
tu pats ją pažįsti? 

— Buvau jūsų vestuvėse... 

— Tiesa, - sutiko Briuno apstulbęs, beveik suglumęs. - Pa- 
menu, mane nustebino, kad atvažiavai. Maniau, kad nebe- 
nori palaikyti su manim ryšių. 

— Aš ir nebenorėjau palaikyti su tavim ryšių... 


Mišelis prisiminė tą įvykį, pagalvojo, kas iš tiesų tada jį 
pastūmėjo dalyvauti tose niūriose iškilmėse. Vėl regėjo šven- 
tyklą Neji, beveik plikomis sienomis, slegiamai atšiaurią sa- 
lę, kurios pusę užėmė savo gerovės nedemonstruojantys tur- 
tuoliai; jaunosios tėvas dirbo finansų srityje. 

— Jie buvo kairieji, - tarė Briuno, - beje, tais laikais visi 
buvo kairieji. Jiems atrodė visai normalu, kad prieš vedybas 
apsigyvenau su jų dukteria; mes tuokėmės, nes ji buvo nėš- 
čia — na, taip jau paprastai būna. 

Mišelis prisiminė, kaip aiškiai toje šaltoje salėje aidėjo 
pastoriaus žodžiai — kalba sukosi apie Kristų, tikrąjį žmogų 
ir tikrąjį Dievą, apie naują Aukščiausiojo su savo tauta su- 
darytą sandorą, pagaliau jam pasidarė sunku suprasti, apie 
ką būtent kalbama. Praslinkus dar keturiasdešimt penkioms 
minutėms, jį apniko miegui artima būsena, ir staiga jis, iš- 
girdęs sakinį —,„Tegu jus palaimina Izraelio Dievas, pasigai- 
lėjęs dviejų vienišų vaikų“, - atsibudo. Iš pradžių jis sunkiai 
susigaudė: ar mes pas žydus? Prireikė minutės pagalvoti, 
kol suvokė, kad kalbama apie /4 patį Dievą. Pastorius grakš- 

čiai tęsė toliau, su vis didesniu užsidegimu: „Mylėti žmoną 
reiškia mylėti save. Joks vyras nėra nekentęs savo paties kū- 
no, priešingai - jis myli jį ir rūpinasi, kaip ir Kristus - savo 
Bažnyčia, nes mes esame to paties kūno nariai, mes - iš jo 
kūno ir kaulų. Todėl vyras paliks tėvą ir motiną ir prisiriš 
prie žmonos, ir jie abu taps vienu kūnu. Sakau jums, kad tai 
didelė paslaptis, susijusi su Kristumi ir su Bažnyčia“. Štai 
šitas pasakymas ir pataikė tiesiai į taikinį: jie abu taps vienu 
kūnu. Mišelis akimirką pagalvojo apie tokią perspektyvą ir 
pažvelgė į Aną - rami ir susikaupusi, rodės, jai užėmė kva- 
pą — ir nuo to pasidarė beveik graži. Tikriausiai įkvėptas 
švento Pauliaus citatos, pastorius kalbėjo vis energingiau: 
„Viešpatie, štai, maloningai pažvelk į savo tarnaitę - tuojau 
ji santuokos saitais susijungs su vyru ir prašo tavo palaimi- 
nimo. Padaryk, kad ji būtų ištikima ir dora žmona Kristuje, 
kad visada sektų šventųjų moterų pavyzdžiu - kad būtų meili 
vyrui kaip Rachelė, išmintinga kaip Rebeka, ištikima kaip 
Sara. Kad ji liktų ištikima tikėjimui ir dešimčiai Dievo įsa- 
kymų, kad sujungta su vyru vengtų visų blogų ryšių, kad bū- 
tų vertinama už santūrumą, gerbiama už dorumą, kad Die- 
vas ją apsaugotų. Kad jos moterystė būtų vaisinga, kad abu 
regėtų savo vaikų vaikus iki trečios ir ketvirtos kartų. Kad 
jie abu sulauktų laimingos senatvės ir keliautų ilsėtis į Dan- 
gaus išrinktųjų karalystę. Vardan mūsų Viešpaties Jėzaus 
Kristaus, amen“. Mišelis skynėsi taką minioje norėdamas 
prieiti arčiau prie altoriaus, jį varstė pasipiktinę žvilgsniai. 
Sustojo per tris eiles nuo altoriaus ir ėmė žiūrėti, kaip jau- 
nieji sumaino žiedus. Palenkęs galvą, įspūdingai susikaupęs 
pastorius paėmė sutuoktinių rankas, šventykloje tvyrojo ab- 
soliuti tyla. Tada pakėlė galvą ir energingu, o kartu ir bevil- 


190 MICHEL HOUELLEBECO E ELEMENTARIOSIOS DALELĖS 


tišku balsu, pribloškiamai išraiškingai ir ūmiai sušuko: „Ką 
Dievas sujungė - Žmogus teneišskiria!“ 

Vėliau Mišelis prisiartino prie apeiginius indus tvarkan- 
čio pastoriaus. „Mane labai sudomino tai, ką jūs ką tik pa- 
sakėte...“ Dievo tarnas pasaulietiškai nusišypsojo. Toliau jis 
užsiminė apie Aspeko eksperimentus ir elementariųjų da- 
lelių sąveikos paradoksą: kai dvi dalelės susijungia, jos su- 
daro nedalomą visumą, „man tai atrodo tiesiogiai susiję su 
istorija apie vieną dviejų kūną“. Pastoriaus šypsena kiek per- 
sikreipė. „Noriu pasakyti, - pagyvėjęs tęsė Mišelis, - kad 
ontologiškai joms galima priskirti tokį patį vektorių Hilber- 
to erdvėje. Suprantate, ką noriu pasakyti?“ — „Žinoma, ži- 
noma...“ - sumurmėjo Kristaus tarnas, dairydamasis aplink. 
„Atsiprašau“, — staiga tarstelėjo ir pasuko jaunosios tėvo 
link. Jie ilgai spaudė vienas kitam ranką, tapšnojo pečius. 
„Labai gražios, nuostabios iškilmės“, — susijaudinęs pasakė 
finansininkas. 

— Tu nepasilikai šventėje... - prisiminė Briuno. - Buvo šiek 
tiek nesmagu, nieko ten nepažinojau, nors tai buvo mano 
vestuvės. Tėvas atvažiavo smarkiai pavėlavęs, tačiau atva- 
žiavo — nesiskutęs, kaklaraištis kreivai užrištas, atrodė visai 
kaip senas nususęs pasileidėlis. Esu įsitikinęs, kad Anos tė- 
vams būtų buvęs mielesnis kitoks jaunikis, bet ką gi, jie — 
kairieji buržua protestantai - vis dėlto gerbė švietimo siste- 
mą. Be to, aš - jau agrežė, o ji tegalėjo mokytojauti viduri- 
nėje. Baisiausia tai, kad jos jaunesnė sesutė buvo tikra gra- 
žuolė. Labai panaši į Aną, taip pat didžiakrūtė, bet jos vei- 
das buvo ne šiaip sau, o tiesiog nuostabus. Bruožai, kaip jie 
išsidėstę — juk tai ne taip jau ir svarbu, pakanka smulkme- 
nos... - Jis dar kartą atsiduso ir vėl prisipylė taurę. 

— Pirmą paskyrimą gavau 1984-ųjų rudenį - į Dižoną, 
Karno licėjų. Ana buvo šeštą mėnesį nėščia. Taigi buvom 
mokytojai, mokytojų pora, mums liko tik gyventi įprastą 
gyvenimą. 

Išsinuomojom butą Vanri gatvėje, iki licėjaus - pora Žings- 
nių. „Kainos čia ne tokios kaip Paryžiuje, - paaiškino mer- 
gina iš agentūros. - Ir gyvenimas ne paryžietiškas, bet pa- 
matysit, vasarą čia labai linksma, privažiuoja turistų, per ba- 
roko muzikos festivalį - daug jaunimo.“ Baroko muzikos?.. 


Iš karto supratau, kad esu prakeiktas. Svarbiausia ne „pa- 
ryžietiškas gyvenimas“ — man į tai nusispjaut, Paryžiuje aš 
visą laiką jaučiausi nelaimingas. Tiesiog geidžiau visų mo- 
terų, išskyrus savo žmoną. Dižone, kaip ir visuose provinci- 
jos miestuose, daug jaunų fifų - dar blogiau negu Paryžiuje. 
Tais metais mada darėsi vis seksualesnė. Buvo nepakenčia- 
ma matyti visas tas mergaites papūstom lūpom, su trumpais 
sijonėliais, girdėti jų kikenimą. Ištisas dienas žiūrėdavau į 
jas per pamokas, per pietus - Penalty, bare šalia licėjaus, jos 
plepėdavo su berniukais, o aš grįždavau pietų pas žmoną. 
Šeštadienio popietėm matydavau jas pagrindinėse miesto 
gatvėse - beperkančias drabužius ir plokšteles. Būdavau su 
Ana, ji apžiūrinėdavo drabužėlius kūdikiams, kūdikis augo 
gerai, ji buvo beprotiškai laiminga. Daug miegodavo, valgy- 
davo viską, ko tik geidė, mes nebesimylėjom, bet, man ro- 
dos, ji to net nepastebėjo. Per pasiruošimo gimdyti pratybas 
susidraugavo su kitomis moterimis, buvo komunikabili, ko- 
munikabili ir labai simpatiška, taigi lengvai sugyvenama. Kai 
sužinojau, kad laukiasi berniuko, patyriau siaubingą smūgį. 
Tai blogiausias atvejis — ir aš turėjau išgyventi tai, kas blo- 

giausia. Turėjau jaustis laimingas, man buvo tik dvidešimt 
aštuoneri, O jaučiausi miręs. | 

Viktoras gimė gruodžio mėnesį, pamenu jo krikštynas 
Švento Mykolo bažnyčioje, labai sujaudino. „Pakrikštytieji 
tampa gyvaisiais akmenimis dvasinių namų statymui, šven- 
tai Dievo tarnystei“, - sakė kunigas. Viktoras buvo visas rau- 
donas ir susiraukšlėjęs, aprengtas balta nėriniuota suknele. 
"Tai buvo kolektyvinės krikštynos kaip ankstyvojoje Bažny- 
čioje, susirinko gal dešimt šeimų. „Krikštas susieja su Baž- 
nyčia, - sakė kunigas, - padaro mus Kristaus kūno nariais.“ 
Ana laikė vaiką ant rankų, jis svėrė keturis kilogramus. Bu- 
vo labai ramus, nė nepravirko. „O nuo to laiko argi mes visi 
netampame vieni kitų nariais?“ Visi tėvai susižvalgė, ore 
tarsi pakibo abejonė. Tada kunigas tris kartus užpylė krikš- 
to vandens mano sūnui ant galvos, paskui patepė šventu alie- 
jumi. „Kvepiantis, vyskupo pašventintas aliejus simbolizuo- 
ja Šventosios Dvasios dovaną“, - ištarė kunigas. Tada jis krei- 
pėsi tiesiai į sūnų. „Viktorai, - tarė kunigas, - dabar tu tapai 
krikščionimi. Per šitą Šventosios Dvasios patepimą esi su- 
jungtas su Kristumi. Nuo šiol dalyvauji jo — pranašo, tarno 
ir karaliaus - misijoje.“ Tai man paliko tokį įspūdį, kad įsto- 
jau į „Tikėjimo ir gyvenimo“ grupę, kuri rinkdavosi kiekvie- 
ną trečiadienį. Ten buvo viena jauna labai daili korėjietė, iš 
karto užsinorėjau ją išdulkinti. Bet tai buvo sudėtinga - ji 
žinojo, kad aš vedęs. Vieną šeštadienį Ana pasikvietė visą 
grupę į mūsų namus, korėjietė prisėdo ant sofos, ji segėjo 
trumpą sijonėlį, visą popietę spoksojau į jos kojas, bet nie- 
kas nepastebėjo. 

Per vasario atostogas Ana su Viktoru išvažiavo pas tėvus, 
likau vienas Dižone. Dar kartą pabandžiau tapti kataliku, 

gulėdamas ant Epėda čiužinio skaičiau „Šventųjų gyveni- 
mus“ ir gurkšnojau anyžių likerį. Pegi* iš tiesų gražus, nuo- 
stabus, bet galų gale nuo jo apėmė visiška depresija. Visi tie 
pasakojimai apie nuodėmes ir jų atleidimą, ir Dievas, kuris 
labiau džiaugiasi vieno paklydėlio sugrįžimu negu tūkstan- 
čio teisiųjų išgelbėjimu... norėjau būti nuodėmingas, bet ne- 
įstengiau. Jaučiausi lyg iš manęs būtų pavogę jaunystę. Vis- 
kas, ko norėjau — kad mano pimpalą čiulptų jaunos mergos 
putliomis lūpomis. O diskotekose buvo daug jaunų mergų 
putliomis lūpomis; kol nebuvo Anos, nuėjau į Slow Rock ir 
į Enfer, bet iš ten jos išeidavo ne su manim, o su kitais, čiul- 
pė pimpalus kitiems, o to aš jau negalėjau pakęsti. Tuo me- 
tu buvo pats bumas rausvojo „minitelio“, jis kėlė didelį su- 
sidomėjimą, ištisas naktis prasėdėjau prisijungęs. Viktoras 
miegodavo mūsų kambaryje, bet nepabusdavo, ir rūpesčių 
nekildavo. Kai atėjo telefono sąskaita, pasiutusiai persigan- 
dau, išėmiau voką iš pašto dėžutės ir atplėšiau pakeliui į 
licėjų: keturiolika tūkstančių frankų. Laimei, iš studijų lai- 
kų dar turėjau taupomojo banko knygelę, viską pervedžiau 
į mūsų sąskaitą, Ana nieko nepastebėjo. 

Norą gyventi įžiebia kito žmogaus žvilgsnis. Pamažu pa- 
stebėjau, kad mano kolegos, kiti Karno licėjaus mokytojai, 
žvelgia į mane be neapykantos, be pašaipos. Su manimi jie 
nekonkuravo - mes dirbom tą patį darbą, aš buvau vienas iš 
jų. Jie išmokė mane paprastai žiūrėti į kasdienybę. Išlaikęs 
egzaminus gavau vairuotojo teises, ėmiau domėtis automo- 
bilių salonų katalogais. Kai atėjo pavasaris, daug popiečių 
praleidau pievelėje pas Gimarus. Jie gyveno Fonten le Di- 


* Charles Pėguy (1873-1914) - prancūzų rašytojas, poetas. 

žone gana bjauriame name, bet šalia plytėjo didelė labai 
graži pieva su medžiais. Gimaras buvo matematikas, mokė- 
me beveik tas pačias klases. Aukštas, liesas, susikūprinęs, 
šviesrudžiais plaukais ir nukarusiais ūsais, buvo gana pana- 
šus į buhalterį vokietį. Su žmona ruošdavo barbekiu. Slink- 
davo popietės, kalbėdavomės apie atostogas, vos vos įkau- 
šę, paprastai ten susirinkdavo keturios penkios mokytojų 
poros. Gimaro žmona buvo medicinos sesuo, turėjo tikros 
patvirkėlės reputaciją — iš tikrųjų, kai ji sėsdavosi ant žolės, 
galėjai matyti, kad po sijonu nieko nėra. Atostogaudavo jie 
Agdo kyšulyje, nudistų poilsiavietėje. Rodos, lankėsi ir po- 
roms skirtoje saunoje Bosiuė gatvėje, bent jau girdėjau taip 
šnekant. Niekada neišdrįsau pasikalbėti apie tai su Ana, bet 
man jie atrodė mieli, turėjo kaži kokį socialdemokratišką 
bruožą — visai ne kaip hipiai, kurie trainiojosi aplink mūsų 
motiną aštuntajame dešimtmetyje. Gimaras buvo geras mo- 
kytojas, niekada neatsisakydavo užtrukti ilgiau po pamokų, 
kad padėtų atsiliekančiam mokiniui. Man rodos, jis ir ne- 
įgaliesiems aukodavo. 


Staiga Briuno nutilo. Po kelių minučių Mišelis atsistojo, 
pravėrė duris ir išėjo į balkoną pakvėpuoti nakties oru. Dau- 
guma žmonių, kuriuos pažinojo, gyveno panašiai kaip jis — 
Briuno. Išskyrus kai kurias labai aukšto lygio sritis, tarkim, 
reklamą ar madą, profesinėje aplinkoje gana nesunku būti 
fiziškai priimtam, čia aprangos taisyklės apibrėžtos ir aiškios. 
Po kelerių darbo metų seksualinis geismas išnyksta, kai ku- 
rie kolegos, net daug jaunesni už jį, jau pradėjo kaupti sa- 
vas vyno kolekcijas. Briuno taip nesielgė, jis nieko net ne- 
prasitarė apie vyną - 11,95 franko kainuojantį Vieux Papes. 

Beveik pamiršęs brolį, Mišelis atsirėmė į balkono kraštą ir 
pažvelgė į gretimus namus. Buvo jau tamsu, beveik visur 
šviesos užgesintos. Paskutinis — rugpjūčio 15-osios, savait- 
galio, vakaras. Jis grįžo į kambarį ir atsisėdo šalia Briuno, jų 
keliai buvo visai arti. Ar galima laikyti Briuno asmenybe? 
Organų puvimas - jo paties reikalas, fizinį irimą ir mirtį jis 
išgyvens asmeniškai. Kita vertus, hedonistinis jo požiūris į 
gyvenimą, jėgos, kurios veikė sąmonės lauką ir troškimus, 
buvo kaip visos jo kartos. Kaip eksperimentinio įrenginio 
ruošimas ir stebimų duomenų atranka leidžia priskirti ato- 
mų sistemai tam tikrą elgesį - kartais dalelinį, kartais ban- 
ginį — taip ir Briuno galėjo atrodyti asmenybė, bet kitu po- 
žiūriu buvo tik pasyvus plintančio istorinio judėjimo dėmuo. 
Nei motyvai, nei vertybės ar troškimai — visiškai niekas jo 
neišskyrė iš amžininkų. Pirma į kampą užpeisto gyvūno re- 
akcija dažniausiai esti tik dar atkaklesnis tikslo siekimas. 
Pavyzdžiui, išbadėjusi višta (Gallus domesticus), kuri pro vie- 
linę tvorą negali pasiekti lesalo, vis labiau įsikarščiavusi 
stengsis pereiti kiaurai tvorą. Tačiau palengva šį elgesį kei- 
čia kitas, atrodantis be tikslo. Taip ir balandžiai (Columba 
livia) dažnai baksnoja snapais žemę, kai negali gauti nori- 
mo maisto, nors ant žemės nėra jokio tinkamo lesalo. Jie ne 
tik atsiduoda nesąmoningam lesinėjimui, bet dažnai po to 
pereina prie plunksnų lyginimo, tad visa ši nepaaiškinama 
veikla, tokia dažna situacijose, kurios žadina frustraciją ar- 
ba konfliktą, vadinama substitucine. 1986-ųjų pradžioje, su- 
laukęs trisdešimties, Briuno ėmėsi rašyti. 


13 


„Visi be išimties metafiziniai pokyčiai, - rašys Džerzinskis po 
daugelio metų, - vyksta tik po to, kad apie juos įspėja, jiems 
sąlygas paruošia ir skatina visuma smulkesnių pokyčių, kurių 
vyksmas istorijoje dažniausiai lieka nepastebimas. Aš asme- 
niškai laikau save vienu iš tokių smulkesnių pokyčių.“ 

Kol gyvas klajojo tarp žmonių europiečių, Džerzinskio jie 
gerai nesuprato. „Mąstymas, kuris plėtojasi neturėdamas tin- 
kamo pašnekovo, - pabrėžė Jubčežakas „Klifdeno užrašų“ 
įžangoje, — kartais gali išvengti idiosinkrazijos ar pamišimo 
spąstų, tačiau nėra buvę, kad raiškos forma jis pasirinktų kal- 
bą, kurią galima paneigti.“ Galima pridurti, kad Džerzinskis 
iki pat gyvenimo pabaigos laikė save pirmiausia mokslinin- 
ku, manė, kad labiausiai prie žmonijos evoliucijos prisidėjo 
straipsniais apie biofiziką, kuriuose tradiciškai laikomasi įpras- 
tų — įrodymų pakankamumo ir nepaneigiamumo - kriterijų. 
Paskutiniuose straipsniuose atsiradę filosofiškesni elemen- 
tai jam atrodė tik atsitiktiniai, gal kiek beprotiški teiginiai, 
grįsti ne tiek loginie seka kiek vien asmeniniais motyvais. 


Jam šiek tiek norėjosi miego, virš snaudžiančio miesto plau- 
kė mėnulis. Tereikia pasakyti žodį, - jis tai puikiai Žino, - ir 
Briuno kaipmat pakils, apsirengs striukę ir pradings lifte, o 

prie Mot Pikė juk visada nesunku pagauti taksi. Nelygu da- 
barties gyvenimo įvykiai, mes nuolatos svyruojame tarp tikė- 
jimo atsitiktinumu ir determinizmo akivaizdybės. Tačiau kai 
kalbama apie praeitį, nebelieka jokių abejonių - mums atro- 
do, kad viskas iš tiesų ir vyko taip, kaip turėjo. Šią jutiminę 
iliuziją, susijusią su objektų ir jų savybių ontologija, patvirti- 
nančią teiginį apie nepaneigiamą objektyvumą, Džerzinskis 
jau senokai įveikė, turbūt dėl to ir neištarė paprastų kasdie- 
nių žodžių, kurie būtų nutraukę išpažintį to verkšlenančio ir 
sugniuždyto žmogaus, su kuriuo jį siejo bendra genetinės kil- 
mės dalis ir kuris šį vakarą sudribęs ant sofos jau seniai buvo 
peržengęs visas padorumo, kurio savaime reikalauja Žmonių 
pokalbis, ribas. Jis nemanė, kad veikia skatinamas užuojau- 
tos ar pagarbos, tačiau dabar jam gimė silpna, bet nepanei- 
giama nuojauta: šįkart per patetišką ir vingiuotą Briuno pa- 
sakojimą kai kas paaiškės, bus ištarti žodžiai, ir jie pirmą kar- 
tą turės lemiamą prasmę. Jis pakilo ir nuėjęs užsidarė tuale- 
te. Labai tyliai, nekeldamas jokio triukšmo išsivėmė. Tada 
apsišlakstė veidą vandeniu ir grįžo į svetainę. 

— Tu esi ne žmogus, - švelniai tarė Briuno, pakeldamas į jį 
akis. - Iš pat pradžių tai pastebėjau, kai pamačiau, kaip el- 
giesi su Anabele. Tačiau tu pats geriausias pašnekovas, kokį 
tik gyvenimas man siuntė. Manau, nenustebai, kai gavai ma- 
no tekstus apie Joną Paulių II. 

— Visoms civilizacijoms... - liūdnai atsakė Mišelis, —- visoms 
civilizacijoms kada nors tenka pareiga pateisinti tėvų auką. 
Atsižvelgiant į istorines sąlygas tu neturėjai pasirinkimo. 

- Aš tikrai žavėjausi Jonu Paulium II! - paprieštaravo 
Briuno. - Pamenu tuos 1986-uosius. Tais metais buvo įkurti 
TV kanalai Canal+ ir M6, pradėta leisti Globe, atidaryta 

labdaros restoranėlių. Jonas Paulius II buvo vienintelis, vie- 
nas vienintelis, kuris suprato, kas dedasi Vakaruose. Apstul- 
bau, kai mano tekstą prastai įvertino Dižono „Tikėjimo ir 
gyvenimo“ grupė, jie kritikavo popiežiaus požiūrį į abortus, 
prezervatyvus, na ir kitas panašias kvailystes. Gerai, aš irgi 
per daug nesistengiau jų suprasti. Pamenu, susirinkimai vyk- 
davo visų namuose paeiliui - atsinešdavom salotų, tabulė, 
pyragą. Leidau vakarus kvailai šypsodamas, kinksėdavau gal- 
va, baigdavau gerti vyno butelius, nesiklausydamas ničnie- 
ko, kas būdavo sakoma. O Ana, priešingai, ji - buvo tikra 
entuziastė, net įsirašė į švietimo grupę. Tais vakarais į Vik- 
toro pieno buteliuką įberdavau migdomųjų, tada mastur- 
buodavausi ir naršydavau po rausvuosius „minitelio“ pusla- 
pius, bet taip ir nepavyko su niekuo susipažinti. 

Anai gimtadienio proga balandžio mėnesį padovanojau 
sidabru siuvinėtą korsetą. Ji kiek priešinosi, paskui sutiko jį 
apsimauti. Kol stengėsi užsisegti jį, aš išgėriau šampano li- 
kučius. Tada išgirdau silpną ir drebantį jos balselį: „Aš pasi- 
ruošusi...“ Įėjęs į kambarį iškart supratau, kad viskas sumau- 
ta. Raištelių suspaustas užpakalis buvo nukaręs, o krūtys 
nesilaikė po maitinimo. Reikėjo riebalų siurbimo, silikono 
injekcijų, kapitalinio remonto... ji nė už ką nebūtų sutikusi. 
Užsimerkęs įkišau pirštą už kelnaičių, buvau visai suglebęs. 
Tuo metu gretimame kambaryje ėmė rėkti įsiutęs Viktoras — 
spiegė pratisai, nepakeliamai. Ji apsigaubė maudymosi cha- 
latu ir puolė į kambarį. Kai grįžo, tik paprašiau man pa- 
čiulpti. Čiulpė prastai, jaučiau jos dantis, bet užsimerkiau ir 
įsivaizdavau vienos antrametės merginos, kilusios iš Ganos, 
burną. Galvodamas apie jos rausvą kiek šiurkštoką liežuvį 
įstengiau išlieti žmonai į burną. Nenorėjau turėti daugiau 

vaikų. Kitą dieną ir parašiau straipsnį apie šeimą - tą, kuris 
buvo išspausdintas. 

— Aš jį dar turiu... - įsiterpė Mišelis. Jis atsistojo, knygų 
lentynose ėmė ieškoti žurnalo. 

Briuno jį pavartė kiek nustebęs, surado reikiamą puslapį. 


Yra - nežinia koks skaičius - tokių šeimų 
(Tikėjimo kibirkštys ateistų minioje, 
Meilės kibirkštys šleikštulio jūroje), 

Ir nežinia kaip 

Tos kibirkštėlės geba švytėti. 


Nesuprantamų organizacijų darbo vergai, 

Vienintelis būdas mums gyventi ir išsipildyti - seksas. 
(Kalbu tik apie tuos, kuriems seksas nedraudžiamas, 
Apie tuos, kuriems seksas įmanomas.) 


Vedybos ir ištikimybė šiandien mums griauna visas sąlygas gyventi, 
Ne biure ir ne mokyklos klasėje atrasime savy tą jėgą, kuriai reikia 
žaismės, šviesos ir šokio; 

Todėl ir bandome pavyti likimą išsyvendami vis sunkesnę meilę, 
Bandome parduoti vis labiau išsekusį, priešišką, neklusnų kūną 
Ir nykstame 

Liūdesio šešėlyje, 

Kol pasiekiam tikrą neviltį, 


Vieni einame keliu, kol pasiekiam visišką tamsą, 
Be vaikų ir be moterų, 

Vidury nakties 

Brendam į ežerą 

(O kūną skalauja toks šaltas šaltas vanduo). 

Iškart po to, kai parašė šį tekstą, Briuno smigo į savotišką 
etilinę komą. Po dviejų valandų jį prižadino sūnaus klyks- 
mas. Dvejų-ketverių metų kūdikiai jau aiškiau ima suvokti 
savąjį „aš“, o tai ir sukelia egocentriškos didybės manijos 
priepuolius. Tada jų tikslas - paversti visus socialinės aplin- 
kos veikėjus (dažniausiai tėvus) vergais, pavaldžiais men- 
kiausiam jų įgeidžių krustelėjimui, jų egoizmas tampa beri- 
bis, štai toks ir yra individualios būties suvokimas. Briuno 
pakilo nuo svetainės kilimo, klyksmas vis garsėjo, reiškė be- 
protišką įsiūtį. Pasėmęs šiek tiek uogienės Briuno sutrupi- 
no į ją dvi leksomilo tabletes ir nuėjo į Viktoro kambarį. 
Vaikas gulėjo visas apsikakojęs. Ką, po galais, veikia Ana? 
Tie jos juodaodžių švietimo seansai trunka vis ilgiau. Jis grie- 
bė pridergtą vystyklą ir šveitė ant parketo, pasklido baisi 
smarvė. Vaikas visai mielai prarijo mišinėlį ir sustingo lyg 
smūgio apkvaišintas. Briuno apsivilko striukę ir pasuko Ma- 
dison, naktinio baro Šodronjer gatvėje, link. Banko kortele 
sumokėjo tris tūkstančius už Dom Perignon butelį ir jį išgė- 
rė kartu su labai dailute blondine; kambaryje virš baro mer- 
gina ilgai jį masturbavo, retsykiais pristabdydama kylantį 
geismą. Jos vardas buvo Elena, kilusi iš šio krašto, tęsė tu- 
rizmo studijas, jai devyniolika metų. Kai įsiskverbė, ji su- 
traukė makšties raumenis — jis išgyveno mažų mažiausiai 
tris absoliučios laimės minutes. Išeidamas Briuno pabučia- 
vo jai į lūpas; jam dar liko trys šimtai frankų grynais. 

Kitą savaitę nutarė parodyti savo tekstus vienam kolegai - 
penkiasdešimtmečiam literatūros mokytojui, marksistui, la- 
bai jautrios uoslės žmogui, turėjusiam homoseksualo reputa- 
ciją. Fažardi maloniai nustebo. „Klodelio įtaka... o gal ne - 
Pegi, Pegi verlibrų... Bet kaip tik tai ir yra originalu, tokių 

dalykų retai pasitaiko.“ Nė kiek neabejojo dėl to, ką rei- 
kia daryti toliau: „L'Infini*. Visa dabartinė literatūra yra 
čia. Jums reikia nusiųsti savo tekstus Solersui“. Kiek nu- 
stebęs Briuno paprašė pakartoti pavardę — suprato, kad 
painioja ją su čiužinių firmos pavadinimu, paskui išsiuntė 
tekstus. Po trijų savaičių paskambino į Denoėl! leidyklą; di- 
delei jo nuostabai, atsiliepė pats Solersas, pasiūlė susitik- 
ti. Trečiadieniais jis neturėdavo pamokų, o per dieną nu- 
važiuoti ir grįžti — vieni niekai. Traukinyje stengėsi gilintis 
į „Keistą vienatvę“, netrukus metė šį užsiėmimą, vis dėlto 
pavyko perskaityti kelis „Moterų“ puslapius — pirmiausia 
tuos - apie lovos reikalus. Jie sutarė susitikti kavinėje Uni- 
versiteto gatvėje. Leidėjas atėjo dešimt minučių pavėla- 
vęs, rankoje laikydamas cigarečių muštuką - šis tikriausiai 
buvo jau gerokai išgarsėjęs. „Jūs gyvenate provincijoje? 
Ak, labai negerai. Reikia tučtuojau keltis į Paryžių. Jūs — 
jūs turite talentą.“ Pareiškė, kad Briuno tekstą apie Joną 
Paulių II spausdins kitame L'Infini numeryje. Briuno ap- 
mirė iš nuostabos, nežinojo, kad Solersas išgyvena patį „ka- 
talikiškos kontrreformos“ įkarštį, ir pažėrė dar daugiau en- 
tuziastingų minčių apie popiežių. „Pegi verčia mane iš ko- 
to! - užsidegęs sušuko leidėjas. - O Sadas! Sadas! Būtinai 
paskaitykite Sadą!..“ 

— Mano straipsnis apie šeimas... 

— O, taip pat labai geras. Jūs reakcionierius, tai labai ge- 
rai. Visi žymūs rašytojai reakcionieriai. Balzakas, Floberas, 
Dostojevskis — vieni reakcionieriai. Bet dar reikia ir dulkin- 
tis, ar ne? Reikia pasiausti orgijose. Tai būtina. 


* Begalybė (pranc.). 

Po penkių minučių Solersas paliko Briuno vieną, paniru- 
sį į lengvą narcizišką svaigulį. Važiuodamas namo jis pama- 
žu nurimo. Atrodo, Filipas Solersas buvo Žinomas rašyto- 
jas, tačiau — „Moterų“ skaitymas tai aiškiai atskleidė — ir 
jam pavykdavo dulkinti tik senas kekšes iš kultūros sluoks- 
nių, nes jaunoms fifoms, rodos, labiau magėjo dainininkai. 
Jeigu tokios tokelės, kam spausdinti savo kvailus eilėraš- 
čius šūdiname žurnale? 

— Kai juos išspausdino, - toliau pasakojo Briuno, - aš vis 
dėlto nusipirkau penkis L'/nfini egzempliorius. Laimei, 
straipsnio apie Joną Paulių II jie neįdėjo. - Jis atsiduso. — 
Tai tikrai prastas tekstas... Ar dar turi vyno? 

— Tik vieną butelį. 

Mišelis nuėjo į virtuvę, atnešė šeštą, paskutinį, Vieux Pa- 
pes pakuotės butelį, ėmė jaustis tikrai pavargęs. „Man ro- 
dos, tu rytoj dirbi?“ — tarstelėjo. Briuno nereagavo. Jis ste- 
beilijo į vieną tašką ant parketo, tačiau toje parketo vietoje 
nebuvo nieko, nieko aiškaus, tik keli purvo lopinėliai. Bet 
jis pagyvėjo išgirdęs kamščio pokštelėjimą, ištiesė taurę. Gė- 
rė iš lėto, mažais gurkšneliais, dabar jo žvilgsnis nukrypo ir 
pakibo maždaug ties radiatoriumi, rodės, jis visai nenusitei- 
kęs kalbėti toliau. Mišelis padvejojo, paskui įjungė televizo- 
rių — rodė laidą apie triušius. Išjungė garsą. Iš tikrųjų gal 
ten kalbėjo ir apie laukinius kiškius, Mišelis juos painiojo. 
Nustebo vėl išgirdęs Briuno balsą: 

— Bandžiau prisiminti, kiek laiko gyvenau Dižone. Ketve- 
rius metus? Penkerius? Kai pradedi suktis darbo karuselė- 
je, visi metai tau supanašėja. Vieninteliai įvykiai, kuriuos 
turi išgyventi, - medicininio pobūdžio, ir dar augantys vai- 
kai. Taigi Viktoras paaugo, vadino mane „tėčiu“. 

„ Staiga jis pravirko. Susirietęs ant sofos verkė pasikūkčio- 
damas, šniurkščiodamas nosimi. Mišelis dirstelėjo į laikro- 
dį - rodė šiek tiek po keturių. Ekrane laukinis katinas nešė 
nasruose kiškio lavoną. 

Briuno išsiėmė popierinę nosinaitę, nusišluostė akių kam- 
pučius. Ašaros vis dar tekėjo. Jis galvojo apie sūnų. Vargše- 
lis Viktoras, kuris piešė Strange komikso veikėjus ir jį tikrai 
mylėjo. Jis suteikė jam tiek nedaug laimės akimirkų, tiek 
nedaug meilės — berniukui greitai sukaks penkiolika, ir tas 
laimingas laikas baigsis. 

— Ana norėjo turėti daugiau vaikų, iš tikrųjų motinos ir 
namų šeimininkės gyvenimas jai puikiausiai tiko. Tai aš pa- 
stūmėjau ją grįžti į Paryžių, susirasti darbo. Be abejo, nedrį- 
so atsisakyti - moterys pasiekdavo pilnatvę profesinėje veik- 
loje, tuo metu visi taip manė, bent jau apsimetė maną, O ji 
žūtbūt stengėsi galvoti kaip visi. Puikiai supratau, jog grįŽ- 
tame į Paryžių, kad galiausiai ramiai išsiskirtume. Provinci- 
joje, šiaip ar taip, žmonės nuolatos susitinka, pasikalba, o 
aš nenorėjau, kad mano skyrybos būtų aptarinėjamos, ne- 
svarbu, ar pritariamai, ar su pasipiktinimu. 1989-ųjų vasarą 
išvažiavom į Club Med poilsiavietę, tai buvo paskutinės mū- 
sų atostogos drauge. Prisimenu, kaip geriant aperityvą rei- 
kėjo žaisti visokius idiotiškus žaidimus ir kaip paplūdimyje 
valandų valandas spoksodavau į jaunas fifas, Ana kalbėda- 
vosi su kitomis mamomis. Kai ji apsiversdavo ant pilvo, bu- 
vo matyti celiulitas, o kai gulėdavo ant nugaros - strijos. 
Ilsėjomės Maroke, arabai buvo nemalonūs ir agresyvūs, sau- 
lė per kaitri. Nevertėjo pasigauti odos vėžio, kad po to išti- 
sais vakarais smaukyčiausi vienas savo guolyje. Viktorui atos- 
togos patiko, jis į valias žaidė „Miniklube“... - Briuno bal- 

sas vėl nutrūko. - Aš buvau gašlūnas, žinojau, kad toks esu. 
Paprastai tėvai aukojasi, taip jau įprasta. O aš, aš negalėjau 
susitaikyti su jaunystės pabaiga, nepakenčiau minties, kad 
sūnus užaugs ir gal jam gyvenimas nusiseks, o aš savąjį jau 
sumoviau. Norėjau vėl tapti asmenybe. 

— Monada... - tyliai tarė Mišelis. 

Briuno neišgirdo, baigė gerti vyną. 

— Butelis tuščias... - pasakė kiek išsiblaškęs. Pakilo, apsi- 
vilko striukę. Mišelis palydėjo jį iki durų. 

— Aš myliu savo sūnų, - pridūrė Briuno. - Jei jis pakliūtų 
į avariją, jei nutiktų kokia nelaimė, nepakelčiau. Myliu tą 
vaiką labiau už viską. Bet man niekada nepavyko susitaikyti 
su mintim, kad jis yra. 

Mišelis linktelėjo. Briuno pasuko lifto link. 


Mišelis grįžo į darbo kambarį ir pasižymėjo: „Parašyti ką 
nors apie kraują“, tada atsigulė, norėjo pamąstyti, bet iš- 
kart užmigo. Po kelių dienų surado tą lapelį ir apačioje 
brūkštelėjo: „Kraujo įstatymas“, tada dar gal dešimt minu- 
čių sutrikęs pastovėjo. 

Rugsėjo pirmosios rytą Briuno laukė Kristianos Šiaurės sto- 
tyje. Ji važiavo autobusu iš Nojono į Amjeną, paskui trauki- 
niu tiesiai į Paryžių. Diena buvo labai graži; traukinys atvy- 
ko 11.37. Ji vilkėjo ilgą gėlytėmis margintą suknelę nėriniuo- 
tais rankogaliais. Jis suspaudė ją glėbyje. Abiejų širdys smar- 
kiai daužėsi. 

Juodu papietavo indų restorane, tada nuvažiavo pas jį my- 
lėtis. Jis buvo išvaškavęs parketą, į vazas pamerkęs gėlių, 
patiesęs švarias, kvepiančias paklodes. Jam pavyko ilgai bū- 
ti į ją įsiskverbus, sulaukti orgazmo, pro plyšį tarp užuolai- 
dų švietė saulė, jos juodi plaukai blizgėjo, galėjai įžiūrėti 
vos kelias žilas sruogeles. Ji patyrė pirmą orgazmą, makštis 
smarkiai susitraukė, o tada jis išliejo joje. Tada prisiglaudė 
jos apkabintas, ir juodu užmigo. 

„Kai nubudo, tarp bokštų leidosi saulė, buvo beveik septy- 
nios. Briuno atkimšo baltojo vyno butelį. Niekam nebuvo 
pasakojęs apie savo gyvenimą nuo tada, kai grįžo iš Dižono, 
o dabar kaip tik ketino tai padaryti. 


— 1989-aisiais mokslo metų pradžioje Ana gavo darbą 
Kondorsė licėjuje. Išsinuomojom butą Rodjė gatvėje - ma- 
žą, tamsoką, trijų kambarių. Viktoras ėjo į vaikų darželį, 


206 MICHEL HOUELLEBECO iš ELEMENTARIOSIOS DALELĖS 


dabar mano dienos buvo laisvos. Tada ir pradėjau vaikščioti 
pas prostitutes. Mūsų kvartale buvo keli tailandiško masa- 
žo salonai - New Bangkok, Lotus d'or ir Mai Lin, merginos 
ten mandagios ir besišypsančios, viskas vykdavo sklandžiai. 
Tuo pačiu metu ėmiau konsultuotis su psichiatru, gerai ne- 
pamenu - rodos, buvo barzdotas, bet gal painioju su kokiu 
nors filmu. Pradėjau pasakoti apie savo paauglystę, daug 
kalbėdavau ir apie masažo salonus, jausdavau, kad jis mane 
niekina, bet nuo to man pasidarydavo geriau. Ir vis tiek sau- 
sio mėnesį nuėjau pas kitą. Naujasis buvo geras, jo kabine- 
tas — Strasbūro ir Sen Deni gatvių rajone, išėjęs galėdavau 
užsukti į peep-show kabinas. Jis buvo vardu Azulė, jo lau- 
kiamajame ant stalo visada gulėdavo Paris Match žurnalų; 
apskritai, man rodės, jis geras gydytojas. Mano atvejis nela- 
bai jį sudomino, bet aš jo nekaltinu - tiesa, atvejis visai ba- 
nalus: buvau tiesiog senstantis kvailys, kuris nustojo geisti 
savo žmonos. Maždaug tuo metu jį pakvietė dirbti į eksper- 
tų grupę, tiriančią paauglių satanistų elgesį - jie sukapojo į 
gabalus ir surijo silpnaprotę, o tai juk kur kas rimčiau. Kiek- 
vieno seanso pabaigoje patardavo man sportuoti, buvo tie- 
siog apsėstas tos minties — turiu pažymėti, kad jam pačiam 
jau augo pilvukas. Taigi pokalbiai buvo malonūs, bet kiek 
niūroki, vienintelė tema, kuri juos kiek pagyvindavo, - ma- 
no santykiai su tėvais. Vasario pradžioje jam papasakojau 
tikrai juokingą istoriją. Veiksmas vyko Mai Lin laukiamaja- 
me: įeinu ir atsisėdu šalia vieno tipo, kurio veidas man kaž- 
ką priminė, bet labai miglotai; toks blankus įspūdis. Tada jis 
pakyla į viršų, o aš iškart po jo. Masažo kabinas, - jų buvo 
tik dvi, - skiria plastmasinės užuolaidos; tad aš neišvengia- 
mai atsiduriu greta to tipo. Kai mergina muiluotomis krūti- 


MICHEL HOUELLEBECO B ELEMENTARIOSIOS DALELĖS 207 


mis ima glamonėti man pilvo apačią, topteli: tas tipas greti- 
moje kabinoje, kuriam daro masažą kūnu į kūną, - juk tai 
mano paties tėvas. Pasenęs, dabar jau tikrai panašus į pen- 
sininką, bet tai jis, — neliko jokios abejonės. Tą akimirką 
išgirstu tylų į nusičiurškimą panašų garsą ir suprantu, kad 
jam orgazmas. Kai pats išliejau, luktelėjau kelias minutes, 
tik tada apsirengiau — nenorėjau sutikti jo prie durų. Bet tą 
dieną, kai papasakojau šią istoriją psichiatrui, grįžęs paskam- 
binau seniui. Jis atrodė nustebęs - o gal ir laimingas, - kai 
išgirdo mano balsą. Iš tiesų išėjo į pensiją, pardavė jam pri- 
klausiusią Kanų klinikos dalį, pastaraisiais mėnesiais pra- 
rado daug pinigų, bet viskas neblogai, kitiems, girdi, sekasi 
dar sunkiau negu jam. Sutarėm, kad kurią nors dieną susi- 
tiksim, bet tai įvyko negreitai. 

Kovo pradžioje man paskambino iš švietimo inspekcijos. 
Viena mokytoja išėjo dekretinių atostogų anksčiau nei nu- 
matyta, iki mokslo metų pabaigos jos vieta Mo licėjuje lais- 
va. Kiek padvejojau, vis dėlto mano prisiminimai iš Mo bu- 
vo prasti, o paskui supratau, kad man nusispjaut. Turbūt tai 
ir yra senatvė - kai emocinės reakcijos atbunka, kai lieka 
mažai nuoskaudų ir mažai džiaugsmo, kai labiau imame do- 
mėtis organų veikla, trapia jų pusiausvyra. Išlipęs iš trauki- 
nio, paskui eidamas per miestą negalėjau atsistebėti, koks 
jis mažas ir negražus, - visiškai nieko įdomaus. Vaikystėje, 
kai sekmadienio vakarais grįždavau į Mo, jausdavausi tarsi 
nerčiau į milžinišką pragarą. Nieko panašaus, tai buvo tik 
nedidelis pragaras, neturintis jokių išskirtinių ypatumų. Tie 
namai, gatvės... nieko man nepriminė, net licėjus buvo at- 
naujintas. Pasivaikščiojau po jau uždaryto internato pasta- 
tus, paverstus miesto istorijos muziejumi. Šitose salėse ma- 

ne mušė, žemino kiti berniukai, patyrė malonumą spjaudy- 
dami ir myždami man ant veido, nardindami galvą į klozetą, 
tačiau aš, aš nieko nebejaučiau, nebent lengvą liūdesį, tokį — 
bendro pobūdžio. „Net pats Dievas negali padaryti, kad dau- 
giau nebūtų to, kas jau buvo“, - kažkur yra tvirtinęs kažkoks 
rašytojas katalikas, tad Žiūrint į tai, kas dar buvo likę iš mano 
vaikystės Mo, viskas dabar atrodė daug paprasčiau. 

Kelias valandas vaikščiojau po miestą, net nuėjau į „Pa- 
plūdimio“ barą. Prisiminiau Karoliną Jasajan, Patriciją Ovei- 
ler, nors, tiesą sakant, niekada jų nebuvau pamiršęs, bet nė 
vienoje gatvėje nemačiau nieko, kas jas primintų. Sutikau 
daug jaunimo, daug imigrantų, ypač juodukų - Oo, tai jau 
tikra permaina. Tada nuėjau į licėjų prisistatyti. Direktorius 
apsidžiaugė sužinojęs, kad aš - buvęs licėjaus mokinys, su- 
manė rasti mano bylą, bet aš nusukau kalbą kita linkme, ir 
man pasisekė to išvengti. Gavau tris klases: antrą, pirmą A, 
pirmą S. Blogiausia — tai supratau iškart — bus pirmoji A, 
joje trys bičai ir apie trisdešimt mergiočių. Trisdešimt šešio- 
likmečių mergiočių. Šviesiaplaukių, tamsiaplaukių, rudap- 
laukių... Prancūzių, arabiukių, azijiečių... visos saldžios, vi- 
sos geidžiamos. Jos jau dulkinosi, tai buvo matyti, jos dulki- 
nosi, keitė vaikinus, mėgavosi jaunyste, kasdien eidavau pro 
prezervatyvų automatą - jos nesidrovėdamos mano akivaiz- 
doje pirkdavosi prezervatyvų. 

Viskas prasidėjo nuo to, kad pamaniau, jog galbūt dar 
turiu šansą. Čia tikriausiai mokosi daug išsiskyrusių tėvų 
dukterų ir man galų gale pasiseks rasti vieną, kuri ieško tė- 
vo atvaizdo. Gali pasisekti, jaučiau, kad gali. Tačiau reikia 
vyriško, pasitikėjimą keliančio, plačiapečio tėvo. Ėmiau žel- 
dintis barzdą ir užsirašiau į sporto klubą. Barzda nebuvo 

itin puikus sumanymas, žėlė kur ne kur, dėl to atrodžiau 
kiek įtartinas, panašus į Salmaną Rašdį, tačiau mano rau- 
menys reagavo gerai, per keletą savaičių užsiauginau visai 
įspūdingus pečių ir krūtinės raumenis. Galvos skausmas, 
naujas galvos skausmas —- mano penis. Dabar gal ir atrodo 
juokinga, bet aštuntame dešimtmetyje niekam per daug ne- 
rūpėjo vyro varpos dydis, paauglystėje išgyvenau visus įma- 
nomus fizinius kompleksus, tik ne šį. Nežinau kas pradėjo 
apie tai kalbėti, tikriausiai pedikai, galų gale ta tema buvo 
paliesta ir amerikiečių detektyviniuose romanuose, nors, pa- 
vyzdžiui, Sartro raštuose jos nėra. Kad ir kaip būtų, sporto 
klubo dušinėje supratau, kad mano pimpis visai mažas. Na- 
muose patikrinau: 12 centimetrų, ištempus lankstų matuoklį 
iki pat pimpalo pagrindo - gal 13 ar 14. Radau naują kančių 
šaltinį - nieko negaliu padaryti, tai didžiausia, lemiama ne- 
galia. Tada ir ėmiau nekęsti juodaodžių. Na, licėjuje jų bent 
nedaug, dauguma mokėsi Pjero de Kuberteno technikos li- 
cėjuje —- tame pačiame, kur garsusis Defransas šoko filoso- 
finį striptizą ir lindo jaunimėliui į šikną. Mano klasėse buvo 
tik vienas — pirmoje A, aukštaūgis meitėlis, vardu Benas. 
Visada avėjo Nike sportinius batelius ir kepurę, ir esu tik- 
ras, kad jo pimpalas milžiniškas. Savaime suprantama, vi- 
sos merginos tiesiog leipo vos išvydusios šitą babuiną, o aš 
juk stengiausi jas sudominti kuo — Malarmė poezija; visai 
žlugęs reikalas. Taip ir turi baigtis Vakarų civilizacija, —- su 
kartėliu galvojau: vėl pulti į susikrimtimą dėl didelių pim- 
palų, tokių kaip to Aamadryas babuino. Įpratau eidamas į 
pamokas nemūvėti trumpikių. O juodaodis draugavo bū- 
tent su ta, kurią aš pats būčiau mielai pasirinkęs - graži, 
labai šviesiais plaukais, vaikiško veido, dailiomis kaip obuo- 

liukai krūtimis. Jie ateidavo į pamokas susikibę už rankų. 
Kol atlikdavo užduotis klasėje, langus visada laikydavau už- 
darytus - merginoms pasidarydavo karšta, jos nusirengda- 
vo megztinius, pro marškinėlius išryškėdavo krūtys, o aš po 
stalu slapta patampydavau. Pamenu tą dieną, kai paliepiau 
jiems išnagrinėti vieną sakinį iš „Germantų pusėje“: 

Kraujo, kuriame jau per keletą kartų susiliejo tik tai, kas 
didingiausia Prancūzijos istorijoje, grynumas pašalino iš jo lai- 
kysenos visa, ką paprasti žmonės vadina „manieromis“, ir su- 
teikė jam tobulą paprastumą. 


Žiūrėjau į Beną: jis kasėsi ir kasėsi - galvą, kiaušius, čiau- 
mojo kramtomąją gumą. Ką ta didelė beždžionė gali supras- 
ti? Beje, ką visi kiti gali suprasti? Man ir pačiam darėsi sun- 
ku suvokti, apie ką iš tikrųjų kalbėjo Prustas. Dešimtys lapų 
apie kraujo grynumą, genijaus kilmingumas sugretintas su 
rasės kilmingumu, ypatinga didžiųjų medicinos mokslo žmo- 
nių terpė... visa tai man atrodė galutinai sumauta. Rodos, 
šiandien mes gyvenam kur kas paprastesniame pasaulyje. 
Germantų kunigaikštienė turėjo daug mažiau šlamančiųjų 
negu Snup Dogi Dogas, o Snup Dogi Dogas turėjo mažiau 
šlamančiųjų negu Bilas Geitsas, bet jį pamačiusios mergi- 
nos labiau sudrėkdavo. Du matavimai, ne daugiau. Aišku, 
galima įsivaizduoti tokį verslo klasės prustišką romaną, ku- 
riame susiduria įžymybė ir turtai, aprašoma kova tarp vi- 
suomenėje populiarios įžymybės ir paslaptingesnės įžymy- 
bės iš keleto laimingųjų, tačiau kažin ar tai kam nors dar 
įdomu. Šlovė kultūros srityje - tik vidutiniškas tikrosios šlo- 
vės pakaitalas, tos medijų šlovės, kuri, dar susijusi ir su pra- 
mogų industrija, išsunkia kur kas didesnius pinigų srautus 

nei bet kuri kita žmonių veiklos rūšis. Kas yra šiandien ban- 
kininkas, ministras, įmonės vadovas, palyginti su kino akto- 
riumi ar roko žvaigžde“? Finansiniu, seksualiniu ir kitais po- 
žiūriais — nulis. Taip subtiliai Prusto aprašytos skirties stra- 
tegijos šiandien visai beprasmės. Žiūrint į žmogų kaip į hie- 
rarchijai pavaldų ir hierarchiją kuriantį gyvūną, tarp šiuo- 
laikinės visuomenės ir XVIII amžiaus toks pats santykis kaip 
tarp radijo bokšto ir mažojo Trianono rūmų. Prustas liko 
grynas europietis — europietis iki kaulo smegenų, vienas iš 
paskutiniųjų europiečių kartu su Tomu Manu; tai, ką jis ra- 
šė, neturi jokių sąsajų su jokia tikrove. Suprantama, tas sa- 
kinys apie Germantų kunigaikštienę įstabus. Tačiau visa tai 
ėmė slėgti, ir aš galų gale kreipiausi į Bodlerą. Nerimas, mir- 
tis, gėda, svaigulys, nostalgija, prarasta vaikystė... vien tik 
nediskutuotinos, rimtos temos... Bet juk keista. Pavasaris, 
karštis, šitiek jaudulį keliančių panelių, o aš skaitau: 


Širdgėla mano, būk rami, 

Norėjai, kad ateitų vakaras, štai jis: 
Miestą apgaubia prieblandos ūkai, 
Vieniems ramybę reiškia, kitiems rūpestį. 


Kol stulbinanti mirtingųjų minia, 
Malonumo, negailestingo budelio, genama, 
Žemiškojoje šventėj skins graužaties gėles, 
Skausme mano, duok ranką, eikš čionai... 


Padarau pauzę. Šitas eilėraštis jas sujaudino, puikiai pa- 
jutau — stojo visiška tyla. Tai - paskutinė pamoką, po pusva- 
landžio sėsiu į traukinį, grįšiu pas žmoną. Staiga iš klasės 


212 MICHEL HOUELLEBECO B ELEMENTARIOSIOS DALELĖS 


gilumos išgirstu Beno balsą: „Ė, seni, tau galvoj tupi mirties 
principas!“ Jis pasakė garsiai, bet tai nebuvo įžeidu, jo bal- 
se netgi nuskambėjo šioks toks susižavėjimas. Taip ir nesu- 
moju, ar sakinys skirtas Bodlerui, ar man - iš tikrųjų tai juk 
visai neblogas teksto komentaras. Tačiau turėjau ko nors 
griebtis. Tiesiog pasakiau: „Išeikit“. Jis nesujudėjo. Lukte- 
lėjau pusę minutės, iš baimės mane pylė prakaitas, supratau, 
kad po kelių minučių kalbėti jau nebeįstengsiu, tačiau su- 
kaupiau jėgas ir pakartojau: „Išeikit“. Jis atsistojo, labai lė- 
tai susirinko daiktus ir pradėjo eiti į mane. Bet juk kiekvie- 
noje Žiaurioje akistatoje visados būna tarsi malonės akimir- 
ka, stebuklingoji sekundė, kai tarp besivaržančių jėgų stoja 
pusiausvyra. Prisiartinęs prie manęs jis stabtelėjo, buvo visa 
galva aukštesnis, tikrai pamaniau, kad tuoj vožtels, bet galų 
gale — ne, tiesiog pasuko durų link. Iškovojau pergalę. Ma- 
žą pergalę - kitą dieną jis atėjo į pamoką. Atrodė tarsi kaž- 
ką sučiuopęs, pagavo mano žvilgsnį, nes per pamokas pra- 
dėjo grabalioti savo draugužę. Pakeldavo sijoną, kiek įma- 
noma aukščiau padėdavo ranką - kuo aukščiau ant šlau- 
nies, tada šypsodamas, labai co0! įsižiūrėdavo į mane. Tos 
panos aš žiauriai geidžiau. Visą savaitgalį nuolatinės erek- 
cijos būsenos rašiau rasistinį pamfletą, pirmadienį paskam- 
binau į L'Infini redakciją. Šįkart Solersas priėmė mane sa- 
vo kabinete. Jis buvo ugningai linksmas, gudrus kaip per 
televizorių — net labiau negu per televizorių. „Jūs tikras ra- 
sistas, gali justi, tai jus įkvepia, gerai. Bum bum!“ Ranka 
suraitė ore labai grakštų gestą, ištraukė lapą, kurio paraštė- 
je buvo pasibraukęs vieną sakinį: „Mes pavydime juodao- 
džiams ir žavimės jais, nes trokštame kaip ir jie vėl atvirsti į 
gyvūnus — gyvūnus su dideliais pimpalais ir visiškai menko- 

mis roplių smegenėlėmis, kurios yra tik pimpalo priedas“. 
Jis įsikarščiavęs papurtė lapą. „Tai — sodru, drąsu, labai ele- 
gantiška. Jūs turite talentą. Kartais pasukat lengvu keliu, 
tarkim, paantraštė man ne taip patiko: „Rasistu ne gimsta- 
ma, o tampama“. Netiesioginės prasmės, kalbėjimas tarp 
eilučių — tai visada šiek tiek... Hmm...“ Jo veidas kiek apsi- 
niaukė, bet jis vėl padarė piruetą cigarečių muštuku, vėl nu- 
sišypsojo. Tikras klounas — mielas kaip kažin ką. „Be to, įta- 
kų taip pat nelabai justi, nėra nieko tokio, kas slėgtų. Jūs, 
pavyzdžiui, nesate antisemitas!“ Jis paskaitė ištrauką: „Vien 
žydai išvengė graužaties, kad negimė juodaodžiais, nes jau 
seniai pasirinko proto, kaltės ir gėdos kelią. Vakarų kultū- 
roje nėra nieko, kas prilygtų ar bent kiek priartėtų prie to, 
ką žydams pavyko sukurti iš kaltės ir gėdos - būtent dėl to 
juodaodžiai jų baisiausiai ir nekenčia“. Švytėdamas iš pasi- 
tenkinimo jis pasimuistė ant kėdės, sunėrė rankas už gal- 
vos, akimirką pamaniau, kad tuoj susikels kojas ant rašo- 
mojo stalo, bet vis dėlto ne. Palinko priekin, tiesiog nenu- 
stygo vietoje. 

— Na? Ką darysim? 

— Nežinau, galėtumėt spausdinti mano straipsnį. 

— O-lia-lia! - sušuko tarsi būčiau iškrėtęs didžiausią pokš- 
tą. — Spausdinti jį žurnale L'Infini'? Bet, mielas mano drau- 
guži, jūs net neįsivaizduojat... Suprantat, mes juk gyvenam 
nebe Selino* laikais. Dabar kai kuriomis temomis nebegali 
rašyti ką nori... toks tekstas gali sukelti didelių nemalonu- 
mų. Manot, man trūksta nemalonumų? Jei dirbu Gallimard 


* Louis Ferdinand Cėline (1894-1961) - prancūzų rašytojas, romano „Kelionė į nakties 
pakraštį“ autorius. 

leidykloje, manot, kad galiu daryti viską, ką noriu? Žinokit, 
mane stebi. Tyko, kol padarysiu klaidą. Ne ne, tai labai su- 
dėtinga. Ką dar turite? 

Rodos, jis nuoširdžiai nustebo, kad neatsinešiau daugiau 
tekstų. Man buvo gaila jį nuvilti, būčiau mielai likęs jo mie- 
lu draugužiu, norėjau, kad vestųsi mane į šokius ir gerti vis- 
kio Pon Rojalyje. Išėjęs, jau ant šaligatvio akimirką paju- 
tau, kaip smarkiai nudilgė neviltis. Sen Žermeno bulvaru 
ėjo moterys, buvo šilta popietė, o aš supratau, kad niekada 
netapsiu rašytoju, ir dar supratau, kad man į tai nusispjaut. 
Tai ką? Seksas ir taip man suėsdavo pusę atlyginimo, tie- 
siog nesuvokiama, kaip Ana iki šiol nieko nepastebėjo. Ga- 
lėjau stoti į Nacionalinį frontą - nejaugi tam, kad idiotų drau- 
gėje valgyčiau raugintų kopūstų troškinį*? Be to, moterys 
dešiniosios neegzistuoja ir dar - jos dulkinasi tik su parašiu- 
tininkais. Tas tekstas buvo tikra nesąmonė, šveičiau jį į pir- 
mą pasitaikiusią šiukšlių dėžę. Reikėjo laikytis pozicijos „kai- 
rysis humanistas“, tai vienintelis mano šansas laimėti, šir- 
dyje aš tuo tvirtai tikėjau. 

Atsisėdau „Eskorialio“ terasoje. Mano penis buvo karš- 
tas, skausmingas, išpurtęs. Išgėriau porą bokalų alaus ir pės- 
čias grįžau namo. Eidamas tiltu per Seną prisiminiau Adži- 
lą. Arabiukė, mokėsi antroje klasėje, kuriai dėsčiau, labai 
graži ir subtili. Gera mokinė, rimta, metais pralenkusi ben- 
draamžius. Jos veidas protingas ir švelnus, visai nepašaipus, 
ji labai nori įstoti į aukštąją, tai iš pirmo žvilgsnio akivaizdu. 
Dažnai tokios mergaitės gyvena supamos storžievių, 


* FN (Nacionalinis frontas) - dešinioji politinė jėga Prancūzijoje, rasistinė ir antisemiti- 
nė, stipri Elzase, Lotaringijoje (kur tradicinis patiekalas - troškinti rauginti kopūstai). 

žmogžudžių, pakanka tik su jomis apsieiti kiek lipšniau. Taigi 
ir vėl ėmiau tuo tikėti. Kitas dvi savaites kalbėjausi su ja, kvie- 
čiau prie lentos. Ji atsakydavo į mano žvilgsnius, ir jai tai ne- 
atrodė keista. Reikėjo skubėti - jau birželio pradžia. Kai grįŽ- 
davo į suolą, žiūrėdavau į džinsais aptemptą jos užpakaliuką. 
Ji man taip patiko, kad nustojau vaikščioti pas kekšes. Įsi- 
vaizdavau, kaip mano kotas skverbiasi į švelnią jos juodų ilgų 
plaukų bangą, netgi jį patampiau virš vieno iš jos rašinių. 
Birželio 11-ąją, penktadienį, ji atėjo segėdama trumpą juo- 
dą sijonėlį, pamoka baigėsi šeštą. Sėdėjo pirmoje eilėje. Kai 
po suolu sukryžiavo kojas, aš vos nenualpau. Šalia jos sėdė- 
j0 stora blondinė, ji išėjo iš klasės, kai tik nuaidėjo skambu- 
tis. Aš atsistojau, padėjau ranką ant Adžilos užrašų aplan- 
ko. Ji liko sėdėti, rodės, kad nė kiek neskuba. Visi mokiniai 
jau net keletą žodžių: „Remember... pragaras...“ Atsisėdau 
šalia, padėjau užrašus ant suolo, bet neįstengiau ką nors pa- 
sakyti. Taip valandžiukę sėdėjome tylomis. Kelis kartus pa- 
nardinau žvilgsnį į jos dideles juodas akis, bet ir tada ma- 
čiau kiekvieną menkiausią judesėlį, švelniausią krūtinės kils- 
telėjimą. Ji sėdėjo pusiau pasisukusi į mane, šiek tiek pra- 
skėtė kojas. Nepamenu, kaip padariau kitą judesį, man ro- 
dos, tai buvo beveik nesąmoningas poelgis. Kitą akimirką 
po kairės rankos delnu pajutau jos šlaunį, vaizdai susiliejo, 
vėl išvydau Karoliną Jasajan, ir mane persmelkė gėda. Ta 
pati klaida, po dvidešimties metų - lygiai ta pati klaida. Kaip 
ir Karolina Jasajan prieš dvidešimt metų, ji kelias sekundes 
sėdėjo nejudėdama, mažumą nuraudo. Paskui labai švelniai 
atitraukė mano ranką, bet neatsistojo iš vietos, nesiruošė 
išeiti. Pro grotuotą langą pamačiau, kaip per kiemą eina 

mergina, skuba stoties link. Dešine ranka atsisegiau kelnių 
užtrauktuką. Ji išsprogino akis, žvilgsnis nukrypo į mano pe- 
nį. Iš jos akių sklido šiltos bangos, galėjau tuoj pat išlieti 
vien nuo jos žvilgsnio, tačiau suvokiau, jog reikia, kad ji pati 
padarytų nors vieną sąmokslišką gestą. Mano dešinė ranka 
nuslinko josios link, bet nedrįsau eiti iki galo: maldaujamu 
judesiu suėmiau savo penį ir tiesiau jai. Ji prapliupo juoktis — 
man atrodo, pradėdamas masturbuotis, aš irgi nusijuokiau. 
Kol ji dėjosi daiktus ir ruošėsi eiti, toliau juokiausi ir pradė- 
jau tampyti savo pimpalą. Prie durų slenksčio ji atsisuko, 
paskutinį kartą į mane pažiūrėjo - aš išliejau ir daugiau nie- 
ko nebemačiau. Tik išgirdau durų trinktelėjimą ir tolstan- 
čius žingsnius. Buvau pritrenktas tarsi po galingo gongo dū- 
žio. Tačiau įstengiau iš stoties paskambinti Azulė. Visai ne- 
prisimenu, kaip važiavau traukiniu, paskui - metro, jis pri- 
ėmė mane aštuntą vakare. Niekaip nenustojau drebėti - jis 
iškart suleido man vaistų, kad nurimčiau. 

Tris naktis praleidau Šventos Onos ligoninėje, paskui mane 
perkėlė į Švietimo ministerijai priklausiusią psichiatrijos ligo- 
ninę Verjer le Biuisone. Azulė atrodė sunerimęs - tais metais 
žurnalistai pradėjo daug kalbėti apie pedofiliją, tarsi kas būtų 
paleidęs antį: „Kaitink temą apie pedofilus, Emili“. Visa tai 
vien dėl neapykantos seniams, dėl neapykantos ir pasibjaurėji- 
mo senatve, tai jau darėsi nacionalinio masto problema. Mer- 
ginai — penkiolika, o aš - mokytojas ir pasinaudojau savo val- 
džia jai, be to - ji dar ir arabė. Taigi ideali byla: iš pradžių atlei- 
dimas iš darbo, paskui - linčiavimas. Po dviejų savaičių viskas 
kiek aprimo — mokslo metai jau baigiasi, ir, atrodo, Adžila apie 
nieką neprasitarė. Byla pasuko įprastesne linkme. Depresija 
sergantis mokytojas, kiek linkęs į savižudybę, norintis atkurti 

savo psichikos pusiausvyrą... Labiausiai šioje istorijoje esą ste- 
bina, kad Mo licėjus nėra pagarsėjęs kaip ypač sunkus; taigi 
pirmiausia atkreiptinas dėmesys į ankstyvos vaikystės traumas, 
kurias atnaujino grįžimas į licėjų; trumpai tariant, bylą šitai 
pasuko daug palankesne linkme. 

Toje ligoninėje išgulėjau kiek ilgiau nei šešis mėnesius; 
kelis kartus aplankyti atvažiavo tėvas, atrodė dar geranoriš- 
kesnis, bet pavargęs. Buvau taip prikimštas neuroleptikų, 
kad nebejutau jokios seksualinės traukos, bet seselės vis tiek 
retsykiais mane apkabindavo. Prisiglausdavau, nejudėdamas 
pabūdavau minutę dvi, tada vėl atsiguldavau. Tai mane taip 
gerai veikė, kad vyriausiasis psichiatras liepė joms, kad ne- 
sipriešintų, jei tai nekelia didelių nepatogumų. Jis nutuokė, 
kad Azulė ne viską jam pasakė, bet gydė ir daug sunkesnius 
ligonius — šizofrenikus ir pavojingus bepročius, todėl netu- 
rėjo daug laiko rūpintis manimi; jo nuomone, turėjau gydy- 
toją, kuris už mane atsakingas, o tai — svarbiausia. 

Suprantama, apie darbą švietimo sistemoje negalėjo būti 
nė kalbos, bet 1991-ųjų pradžioje ministerija rado kaip ma- 
ne įrašyti į Prancūzų kalbos programų komisiją. Praradau 
mokytojo darbo valandas ir mokyklines atostogas, tačiau at- 
lyginimas nesumažėjo. Netrukus išsiskyriau su Ana. Suta- 
rėm dėl visiškai klasikinio sprendimo - alimentų ir vaiko 
priežiūros pakaitomis, šiaip ar taip, advokatai nepalieka pa- 
sirinkimo, tai beveik tipinė sutartis. Mes buvome pirmi lau- 
kiančiųjų eilėje, teisėjas skaitė kiek įstengdamas greičiau — 
iš viso skyrybos truko ne ilgiau negu penkiolika minučių. 
Kartu išėjom ant Teisingumo rūmų laiptų, buvo šiek tiek po 
dvyliktos. Kovo pradžia, man neseniai sukako trisdešimt pen- 
keri, supratau, kad pirmoji mano gyvenimo dalis baigėsi. 

Briuno nutilo. Jau buvo visai sutemę, nei jis, nei Kristia- 
na taip ir neapsirengė. Jis pakėlė į ją akis. Tada ji padarė tai, 
kas sukėlė nuostabą: pasislinko prie jo, apkabino ranka kaklą 
ir pabučiavo į abu skruostus. 

— Kitais metais viskas tęsėsi, - švelniai kalbėjo toliau Briu- 
no. - Įsitaisiau plaukų implantus: operacija pavyko sėkmin- 
gai, chirurgas buvo tėvo draugas. Toliau lankiausi sporto klu- 
be. Atostogas pabandžiau susiorganizuoti per Nouvelles 
Frontiėres agentūrą, vėl Club Med poilsiavietėje arba moky- 
tojų profsąjungų poilsinėje. Patyriau keletą nuotykių, bet 
labai nedaug, apskritai mano amžiaus moterys ne itin nori 
dulkintis. Savaime suprantama, jos apsimeta, kad yra prie- 
šingai, tiesa, kartais norėtų vėl patirti ką nors panašaus į 
jausmą, aistrą, geismą, bet tai sukelti nebuvau pajėgus. Nie- 
kada dar nesutikau tokios kaip tu. Net nesitikėjau, kad to- 
kia moteris kaip tu iš viso egzistuoja. 

— Reikia... - pasakė ji kiek pasikeitusiu balsu, - reikia tru- 
pučio dosnumo, reikia, kad kas nors pradėtų pirmas. Jei bū- 
čiau buvusi tos arabiukės vietoje, nežinau, kaip būčiau rea- 
gavusi. Bet ir tada tikriausiai turėjai kai ką jaudinama, esu 
įsitikinus. Manau, na, man taip atrodo, kad neatsisakyčiau 
suteikti tau malonumo. - Ji išsitiesė, padėjo galvą Briuno 
tarp šlaunų, kelis kartus švelniai lyžtelėjo penį. - Mielai ką 
nors suvalgyčiau, - staiga tarė. - Jau dvi valandos ryto, bet 
čia, Paryžiuje, šitai turbūt įmanoma, ar ne? 

— Žinoma. 

— Ar nori orgazmo dabar, ar labiau norėtum, kad mastur- 
buočiau važiuojant taksi? 

— Ne, noriu dabar. 


15 


MAKMILANO HIPOTEZĖ 


Jie pasigavo taksi, nuvažiavo iki Halių ir pavakarieniavo vi- 
są parą dirbančioje aludėje. Užkąsti Briuno pasirinko rol- 
mopsus. Pagalvojo, kad dabar gali tuoj kas nors atsitikti, bet 
veikiai suvokė, kad perdeda. Taip, jo smegeninėje knibždė- 
jo daug galimybių - galėjo susitapatinti su žiurke, su druski- 
ne ar net su energijos lauku, tačiau išties kūnas tebeliko 
įklimpęs lėto irimo procese, tas pats vyko ir su Kristianos 
kūnu. Nors naktys bėgs viena po kitos, jų atskirtuose kū- 
nuose iki pat pabaigos gyvuos individuali sąmonė. Rolmop- 
sai jokiu būdu ne išeitis, bet čia nė ešerys su krapais nebūtų 
padėjęs. Kristiana sutrikusi paslaptingai tylėjo. Jie per pusę 
valgė raugintų kopūstų troškinį su naminėmis mobeliaro deš- 
relėmis. Briuno, kuris jautėsi maloniai atsipalaidavęs, susi- 
jaudinęs ir goslus, kaip jaučiasi neseniai orgazmą patyręs 
vyras, staiga šmėstelėjo su profesine veikla susijusi mintis, 
ją galima apibendrinti taip: koks Polio Valeri vaidmuo pran- 
cūzų mokslo kalbos formavimuisi? Kai baigė valgyti troški- 
nį ir užsisakė Miunsterio sūrio, į šį klausimą norėjo atsakyti 
beveik taip: „Joks“. | 

— Aš niekam nenaudingas, - nusiminęs tarė Briuno. - Ne- 
gebėčiau auginti kiaulių. Nė neįsivaizduoju, kaip gamina- 
mos dešros, šakutės ar mobilieji telefonai. Negebu gaminti 

visų tų daiktų, kurie mane supa, kuriuos naudoju ar valgau, 
net neįstengiu suvokti jų gamybos proceso. Jei sustotų pra- 
monė, jei išnyktų visi inžinieriai ir technikai, negalėčiau pa- 
daryti taip, kad bent vienas dalykas pajudėtų 1š vietos. Gy- 
venu ekonomikos ir pramonės procesų užribyje, net išgyve- 
nimu negebėčiau pasirūpinti pats - nemokėčiau pramisti, 
apsirengti, apsiginti nuo gamtos negandų, mano techninės 
žinios daug skurdesnės nei neandertaliečio. Aš visiškai pri- 
klausomas nuo mane supančios visuomenės, nors pats jai 
esu beveik nenaudingas - viskas, ką moku, tai skleisti abejo- 
tinus komentarus apie pasenusius kultūros objektus. Bet gau- 
nu atlyginimą, netgi gerą, daug didesnį už vidutinį. Daugu- 
mos mane supančių Žmonių padėtis tokia pati. Iš tikrųjų vie- 
nintelis naudingas žmogus, kurį pažįstu, - mano brolis. 
— O kąjis tokio ypatingo daro? 


Briuno galvojo, kokią minutę sukiojo lėkštėje sūrio gaba- 
lėlį, stengėsi rasti gana pribloškiamą atsakymą. 

—. Jis sukūrė naujas karves. Na, čia tik pavyzdys, bet pa- 
menu, kad po jo darbų išvedė naują genetiškai modifikuotą 
karvių rūšį, jos duoda daugiau pieno, jų maitinimosi porei- 
kiai mažesni. Jis pakeitė pasaulį. O aš - aš nieko nepada- 
riau, nieko nesukūriau, visiškai nieko nedaviau pasauliui. 

— Bet tu ir nieko bloga nepadarei... 

Kristianos veidas apsiniaukė, ji paskubomis baigė valgyti 
ledus. 

1976-ųjų liepos mėnesį ji praleido keletą dienų Di Meo- 
los sodyboje, Vantu kalvose, ten pat, kur metus anksčiau 
atostogavo Briuno, Anabelė ir Mišelis. Kai papasakojo Briu- 
no apie tą vasarą, abu nustebo dėl sutapimo, o iškart po to 

ji ėmė smarkiai gailėtis. Jei būtų susitikę 1976-aisiais, kai 
jam buvo dvidešimt, o jai - šešiolika, jų abiejų gyvenimas, 
pamanė ji, būtų buvęs visai kitoks. Iš šito ženklo suprato, 
kad pradeda įsimylėti. 

— Iš tiesų, - kalbėjo Kristiana, - tai tik sutapimas, bet koks 
pribloškiantis. Mano kvaili tėvai priklausė tai pačiai liberti- 
nų terpei, šeštam dešimtmety jie buvo susimetę su bitnikais, 
su kuriais bendravo ir tavo mama. Galbūt jie net pažįstami, 
bet apie tai nieko nenoriu girdėti. Niekinu tuos Žmones, net 
galiu sakyti - nekenčiu. Jie atstovauja blogiui, jie kūrė blogį — 
kas jau kas, o aš turiu teisę taip sakyti. Puikiai prisimenu tą 
tūkstantis devyni šimtai septyniasdešimt šeštųjų vasarą. Di 
Meola mirė praėjus dviem savaitėms po to, kai atvažiavau — 
vėžys buvo paplitęs po visą kūną, rodės, jau niekas iš tikrųjų 
jo nebedomina. Bet jis dar bandė mane kabinti, tada nepra- 
stai atrodžiau, nors neįkyrėjo, man rodės, jau jautė fizines 
kančias. Jau dvidešimt metų vaidino seno išminčiaus, dvasi- 
nės iniciacijos ir kitokias komedijas — ir tik todėl, kad galėtų 
pasigauti jaunų mergaičiukių. Reikia pripažinti — savo vaid- 
menį atliko iki pat galo. Praėjus dviem savaitėms po mano 
atvažiavimo jis išgėrė nuodų - kažkokios labai lengvos me- 
džiagos, kuri veikdavo keletą valandų, tada pasikalbėjo su 
visais sodyboje gyvenusiais žmonėmis, kiekvienam skyrė po 
kelias minutes - maždaug „Sokrato mirtis“, tik įsivaizduok, 
kaip atrodė. Beje, kalbėjo ne tik apie Platoną, bet ir apie 
upanišadas, Lao Dzė, na, vyko visas įprastas cirkas. Dar daug 
pasakojo apie Oldą Hakslį, priminė, kad pažinojo jį, atpa- 
sakojo pokalbius, gal šiek tiek pridėjo nuo savęs - galų gale 
tas žmogus juk buvo bemirštąs. Kai atėjo mano eilė, buvau 
gana susijaudinusi, bet jis tik paklausė, iš kur gavau tokius 

marškinius. Pažiūrėjo į krūtis, tada bandė kažką sakyti, ge- 
rai nesupratau ką, jam jau buvo sunkoka kalbėti. Staiga tie- 
siai atsisėdo fotelyje, ištiesė rankas mano krūtų link. Nesi- 
priešinau. Akimirką padėjo galvą tarp krūtų, tada vėl su- 
smuko į fotelį. Jo rankos smarkiai drebėjo. Linktelėjo gal- 
va, tai man buvo ženklas išeiti. Jo žvilgsnyje neįžiūrėjau jo- 
kios dvasinės iniciacijos, jokios išminties — vien baimę. 

Jis mirė temstant. Pageidavo, kad kalvos viršūnėje būtų 
sukurtas laidotuvių laužas. Visi rinkome šakas, paskui pra- 
sidėjo apeigos. Davidas uždegė tėvo laidotuvių laužą, jo akys 
keistokai spindėjo. Apie jį nežinojau beveik nieko, tik tiek, 
kad groja roką, jis buvo įtarimą keliančių bičų būryje - tarp 
odiniais drabužiais vilkinčių, tatuiruotų amerikiečių baike- 
rių. Aš buvau ten su drauge, ir, kai atėjo naktis, abi pasiju- 
tom gana nejaukiai. 

Priešais laužą įsitaisė keli tamtamus mušantys vaikinai ir 
pradėjo lėtai, sunkiu ritmu groti. Dalyviai leidosi šokti, ug- 
nis smarkiai įsiliepsnojo, kaip visada, jie ėmė nusirenginėti. 
Iš tikrųjų kremuojant reikia smilkalų ir sandalmedžio. O 
tada mes tiesiog pririnkom sausų šakų, kuriose tikriausiai 
buvo įsipynusių ir vietinių žolių — čiobrelių, rozmarinų, da- 
šių, todėl po-pusvalandžio laužas pakvipo panašiai kaip bar- 
bekiu. Tą pastebėjo Davido draugas - toks storas odinę lie- 
menę dėvintis tipas ilgais riebaluotais plaukais, be kelių prie- 
kinių dantų. Kitas, panašus į hipį, paaiškino, kad daugelyje 
pirmykščių genčių mirusio vado suvalgymas - tai labai pa- 
veikus genties suvienijimo ritualas. Bedantis palinksėjo galva 
ir ėmė kikenti, Davidas priėjo prie anų dviejų ir ėmė su jais 
kalbėtis, jie visi nusirengė nuogai, liepsnų šviesoje jo kūnas 
atrodė tikrai nuostabus —- man rodos, jis treniravo raume- 

nis. Pajutau, kad įvykiai gali smarkiai pakrypti kita linkme, 
ir greitai išsinešdinau — nuslinkau miegoti. 

Netrukus prapliupo audra. Nežinau kodėl atsikėliau, grį- 
žau prie laužo. Ten po lietum visai nuogi šoko dar kokių 
trisdešimt žmonių. Vienas bičas mane šiurkščiai sugriebė 
už pečių, nusitempė prie laužo, kad priverstų išvysti, kas li- 
ko iš degančio kūno. Buvo matyti kaukolė su akiduobėm. 
Pats kūnas buvo beveik sudegęs, pusiau sumišęs su žemė- 
mis ir gulėjo tarsi purvo krūvelė. Ėmiau klykti, tas tipas ma- 
ne paleido, ir šiaip ne taip įstengiau iš ten išnešt kudašių. 
Kitą dieną su drauge išvažiavom. Daugiau niekada negir- 
dėjau kalbant apie tuos žmones. 

— Neskaitei straipsnio Paris Match"? 

— Ne... - Kristiana nustebusi sukrutėjo, Briuno nutilo ir 
prieš kalbėdamas toliau užsakė porą puodelių kavos. - Per 
daugelį metų jis sukūrė ciniško ir žiauraus, tipiškai vyriško 
gyvenimo sampratą. Pasaulis, girdi, - tai uždara erdvė, gy- 
vūnų knibždėlynas, o visa tai riboja neperžengiamas ir griež- 
tas horizontas - jis aiškiai suvokiamas, bet nepasiekiamas: 
tai moralė. Tačiau parašyta, kad meilę valdo savi įstatymai, 
ir meilė juos įkūnija. 

Kristiana žiūrėjo į jį dėmesingai ir švelniai, jos akys buvo 
kiek pavargusios. 


— Tai tokia šlykšti istorija, - pavargęs tarė Briuno, - kad 
mane stebina, jog Žurnalistai tiek nedaug apie ją kalba. Tie- 
sa, ji nutiko prieš penkerius metus, teismas vyko Los An- 
džele, satanistų sektos Europoje dar buvo nauja tema. Da- 
vidas Di Meola buvo vienas iš dvylikos kaltinamųjų - iškart 
prisiminiau tą vardą, - ir vienas iš dvejeto, kuriam pasisekė 

pasprukti nuo policijos. Pasak straipsnio, tikriausiai išdūmė 
į Braziliją. Jam priskiriami kaltinimai buvo labai sunkūs. Jo 
namuose rado maždaug šimtą vaizdajuosčių su žudymų ir kan- 
kinimų įrašais, tvarkingai suklasifikuotų ir su antraštėmis, o 
kai kuriuose įrašuose matyti ir jo paties veidas. Įraše, kurį 
rodė liudytojams, užfiksuotas senos moters - Mari Maknala- 
han - ir jos dukraitės, dar kūdikio, kankinimas. Senelės aki- 
vaizdoje Di Meola aštriomis replėmis draskė kūdikį į gaba- 
lus, tada pirštais išlupo tai senai moteriškei akį ir masturbavo 
į kraujuojančią jos akiduobę, tuo pačiu metu spaudinėdamas 
distancinį pultelį ir artindamas kamerą sau prie veido. Ji klū- 
pojo trumpu metaliniu antkakliu prirakinta prie sienos pa- 
talpoje, panašioje į garažą. Filmo pabaigoje ji tysojo savo pa- 
čios išmatose; įrašas truko daugiau negu keturiasdešimt pen- 
kias minutes, bet tik policija jį visą peržiūrėjo; prisiekusieji 
po dešimties minučių paprašė, kad rodymą nutrauktų. 

Paris Match išspausdintas straipsnis —- didelė Danielio 
Makmilano, Kalifornijos valstijos prokuroro, žurnalui New- 
sweek duoto interviu dalis. Pasak jo, teisti reikėjo ne tik tą 
žmonių grupę, bet ir visą visuomenę, ši byla jam atrodė bū- 
dingas visuomenės dorovinio nuopuolio, į kurį Amerikos 
visuomenė grimzdo nuo šeštojo dešimtmečio, simptomas. 
Teisėjas kelis kartus jį prašė nenukrypti nuo kaltinamųjų fak- 
tų, palyginimas su Mensono byla jam atrodė visiškai netin- 
kamas, juo labiau kad Di Meola buvo vienintelis kaltina- 
masis, kurio migloti ryšiai su bitnikų ar hipių judėjimu galė- 
jo būti įrodyti. 

Kitais metais Makmilanas išleido knygą, pavadinimu 
„Nuo geismo iki žmogžudystės: viena karta“, į prancūzų kal- 
bą pavadinimas išverstas gana kvailai - „Žmogžudysčių kar- 

ta“. Ta knyga mane nustebino - tikėjausi įprastų religinių 
fundamentalistų svaičiojimų apie Antikristo sugrįžimą ir pri- 
valomą maldos įvedimą mokyklose. O iš tiesų tai konkreti, 
dokumentais paremta knyga, kurioje smulkiai nagrinėjama 
daug bylų; Makmilanas ypač domėjosi Davido atveju, para- 
šė jo biografiją, atliko išsamų tiriamąjį darbą. 

1976-ųjų rugsėjį, iš karto po tėvo mirties, Davidas parda- 
vė tėvo sodybą ir trisdešimt hektarų Žemės, o už gautus pi- 
nigus ėmė supirkinėti butus Paryžiuje, senuose namuose, 
pats apsigyveno dideliame vieno kambario bute Viskonti gat- 
vėje, o kitus remontavo, kad galėtų išnuomoti. Seni butai 
buvo atskiriami, kartais sujungiami su virš jų esančiais tar- 
naičių kambarėliais, jis įrengė virtuvėles ir dušus. Baigęs dar- 
bus, turėjo maždaug dvidešimt vieno kambario butukų, iš 
kurių nuomos galėjo gyventi be jokių rūpesčių. Bet jis vis 
dar troško išgarsėti kaip roko muzikantas, manė, kad Pary- 
žiuje dar turi šansą, nors jau buvo dvidešimt šešerių. Prieš 
pradėdamas belstis į įrašų studijų duris nutarė dvejais me- 
tais pasijauninti. Tai visai paprasta: kai jį paklausė amžiaus, 
pakako atsakyti „dvidešimt ketveri metai“. Savaime supran- 
tama, to niekas netikrindavo. Prieš daugelį metų Brajanui 
Džounsui kilo panaši mintis. Pasak Makmilano užrašytų liu- 
dijimų, vieną vakarą Kanuose per party Davidas susitiko su 
Maiku Džageriu, o jį pamatęs atšoko atgal vos ne du met- 
rus lyg išvydęs gyvatę. Maikas Džageris buvo didžiausia pa- 
saulio žvaigždė, turtingas, garbinamas ir ciniškas — būtent 
toks, koks svajojo tapti Davidas. Jis žavingas dėl to, kad bu- 
vo pats blogis, tobulai jį įkūnijo, o masės labiausiai žavisi 
nebaudžiamo blogio reginiu. Vieną dieną Maikui Džage- 
riui kilo nesutarimų dėl valdžios, ego problema grupėje, kaip 

tik su minėtu Brajanu Džounsu, bet viskas išsisprendė - ten 
būta ir baseino. Aišku, oficiali įvykio versija kitokia, bet Da- 
vidas žinojo, kad būtent Maikas Džageris įstūmė Brajaną 
Džounsą į baseiną, kuo puikiausiai įsivaizdavo jį tai darant; 
taigi dėl šios iniciacinės žmogžudystės Džageris tapo gar- 
siausios pasaulyje roko grupės lyderiu. Viskas, kas Žemėje 
sukuriama didinga, statoma ant žmogžudystės pamatų, Da- 
vidas buvo tuo įsitikinęs; ir tų 1976-ųjų pabaigoje jautėsi 
galįs sumesti į visus įmanomus baseinus tiek žmonių, kiek 
tik reikės; deja, kitais metais jam pasisekė prisidėti įrašant 
plokšteles tik kaip pagalbiniam bosininkui, ir nė viena plokš- 
telė neturėjo pasisekimo. Tačiau jis vis dar labai patiko mo- 
terims. Jo erotiniai poreikiai didėjo ir jis įprato dulkintis su 
dviem merginomis iškart — pageidautina, su šviesiaplauke 
ir tamsiaplauke. Dauguma merginų sutikdavo, nes jis iš tie- 
sų buvo labai dailus - galingo, vyriško sudėjimo, beveik gy- 
vuliškas. Didžiavosi ilgu ir stambiu falu, dideliais gauruo- 
tais kiaušiais. Įsiskverbimas pamažu jam darėsi ne toks pa- 
trauklus, tačiau visada jautė malonumą žiūrėti, kaip mergi- 
nos klaupiasi pačiulpti jam pimpalą. 

1981-ųjų pradžioje vienas Paryžiuje svečiavęsis kalifornie- 
tis pasakė Davidui, kad ieškoma grupių, kurios galėtų įrašy- 
ti heavy metal kompaktinę plokštelę Čarlzo Mensono gar- 
bei. Jis nutarė dar kartą išbandyti laimę. Pardavė visus bu- 
tus, kurių kaina per tą laiką beveik paketurgubėjo, ir išsi- 
dangino į Los Andželą. Iš tikrųjų jam dabar buvo trisdešimt 
vieneri, oficialiai - dvidešimt devyneri, ir vėl per daug. Da- 
vidas nutarė, kad prieš prisistatydamas amerikiečių prodiu- 
seriams dar atims iš savo amžiaus trejus metus. Pagal išvaiz- 
dą jam nesunkiai galėjai duoti dvidešimt šešerius. 

Plokštelės prodiusavimas užtruko, Mensonas, sėdėdamas 
savo vienutėje, reikalavo milžiniškų autoriaus teisių. Davi- 
das ėmė bėgioti ristele ir pradėjo lankytis satanistų susirin- 
kimuose. Kaliforniją visada mėgo šėtono kultą išpažįstan- 
čios sektos, nuo pačių pirmųjų: First Church of Satan, kurią 
1966-aisiais įkūrė Antonis La Vėjus, Process Church of the 
Final Judgment* ,, kuri 1967-aisiais įsikūrė San Franciske Hait 
Ešburio rajone. Šios grupuotės dar gyvavo, ir Davidas už- 
mezgė su jomis ryšius; dažniausiai jos rengdavo tik rituali- 
nes orgijas, kartais paaukodavo vieną kitą gyvūną, tačiau 
joms tarpininkaujant jis pateko į daug uždaresnius ir daug 
žiauresnius sambūrius. Pavyzdžiui, susipažino su Džonu di 
Džiornu, chirurgu, kuris rengdavo abortų vakarėlius. Po ope- 
racijos gemalas būdavo sutraiškomas, suplakamas ir įmai- 
šomas į duonos tešlą, o tada sambūrio dalyviai ją pasidaly- 
davo. Davidas greitai suprato, kad aktyviausi satanistai nė 
velnio netiki šėtonu. Jie, kaip ir jis, buvo tikri materialistai 
ir greitai atsisakė tų visų šiek tiek kičinių iškilmių su pen- 
tagrama, žvakėmis, ilgomis juodomis sutanomis - visos šios 
puošmenos labiausiai reikalingos tik tam, kad padėtų nau- 
jokams įveikti moralinius prietarus. 1983-iaisiais jam pirmą 
kartą leido dalyvauti ritualinėje žmogžudystėje — buvo žu- 
domas naujagimis puertorikietis. Kol Davidas kastravo kū- 
dikį mažu pjūkleliu, Džonas di Džiornas išlupo jam akių 
vyzdžius, o paskui sukramtė. 

Tuo metu Davidas jau buvo beveik atsisakęs sumanymo 
tapti roko žvaigžde, nors kartais, pamatęs Maiką Džagerį 
per MTV, pajusdavo aštrų dilgčiojimą širdyje. Projektas Tži- 


* Pirmoji Šėtono bažnyčia; Paskutinio teismo vykdymo bažnyčia. 

bute to Charles Manson vis tiek žlugo, ir, nors Davidas sakė- 
si esąs dvidešimt aštuonerių, iš tiesų-jis buvo penkeriais me- 
tais vyresnis, taigi pradėjo jaustis tikrai per senas. Fantazi- 
jose apie valdžią ir visagalybę dabar kartais susitapatindavo 
su Napoleonu. Žavėjosi tuo žmogumi, kuris nusiaubė Eu- 
ropą ugnimi ir ginklais, dėl kurio, net neprisidengusio jokia 
ideologija, religija ar įsitikinimais, žuvo šimtai tūkstančių 
žmonių. Priešingai negu Hitleris ir Stalinas, Napoleonas ti- 
kėjo vien savimi, radikaliai atskyrė savo asmenį nuo likusio 
pasaulio, kitus žmones laikė tik paprastais jo valdžios ir ga- 
lios įgyvendinimo instrumentais. Davidas, galvodamas apie 
savo tolimą genujišką kilmę, įsivaizdavo, kad ir jį sieja gimi- 
nystės ryšys su diktatoriumi, kuris apyaušriu vaikštinėdavo 
po mūšio lauką apžvelgdamas tūkstančius subjaurotų kūnų 
išverstomis žarnomis ir atsainiai mintydavo: „Na ir kas... vie- 
na naktis Paryžiuje, ir jų vėl bus kiek buvę“. 

Keletą mėnesių Davidas ir keli kiti grupės nariai vis gi- 
liau grimzdo į žiaurumą ir siaubą. Kartais užsidėdavo kau- 
kes ir filmuodavo skerdynių scenas, vienas iš jų buvo vide- 
ofilmų prodiuseris ir galėjo naudotis perrašymo įranga. Už 
gerą snuff movie* tuomet galėjai išsiderėti didelius pinigus — 
maždaug dvidešimt tūkstančių dolerių už juostą. Vieną va- 
karą, pakviestas pas draugą advokatą, Davidas atpažino vie- 
ną iš savo filmų, rodomą televizoriaus ekrane miegamaja- 
me. Prieš mėnesį darytame įraše jis motoriniu pjūklu kapo- 
jo į gabalus vyro falą. Smarkiai susijaudinęs, jis įsitempė pas- 
kui save kokių dvylikos metų mergaitę, šeimininko dukters 
draugę, ir prispaudė prie kėdės. Mergaitė šiek tiek pasispar- 


* Snuff movie - pornografinis filmas, kuriame rodoma tikra žmogžudystė. 

dė, paskui ėmė čiulpti jo kotą. Ekrane jis laikė pjūklą ir iš 
lėto braukė juo per maždaug keturiasdešimtmečio vyro šlau- 
nis, tas tipas buvo visas supančiotas, rankos surištos kryžium, 
ir rėkė iš siaubo. Davidas išliejo mergaitei į burną tą aki- 
mirką, kai ašmenys perskrodė vyrui penį; jis sugriebė mer- 
gaitę už plaukų, staigiai pasuko jos galvą į ekraną ir priver- 
tė žiūrėti ilgai rodomą kadrą, kuriame iš nukirsto mėsgalio 
tryško kraujo srovė. 


Liudijimai apie Davidą čia ir baigiasi. Policija atsitiktinai 
aptiko vieną kankinimų vaizdajuostės kopiją, bet Davidą tik- 
riausiai kažkas jau buvo įspėjęs, nes jam pavyko laiku išneš- 
ti kudašių. Tada Danielis Makmilanas pateikė savo tezę. Sa- 
vo knygoje jis be užuolankų teigia, kad satanistai netiki nei 
Dievo, nei šėtono, nei jokios kitos nežemiškos jėgos, o švent- 
vagystė jų apeigose taikoma tik kaip paprastas erotinis prie- 
skonis, kurio stiprumą dauguma greitai nustodavo jausti. 
Beje, kaip ir jų mokytojas markizas de Sadas, jie visi iki kaulo 
smegenų — materialistai, malonumų ieškotojai, siekiantys 
vis stipresnių juslinių potyrių. Anot Danielio Makmilano, 
laipsniškas moralės vertybių griuvimas septintu, aštuntu ir 
devintu dešimtmečiais buvo logiškas ir neišvengiamas. Nor- 
malu, kad pasiekę seksualinį pasitenkinimą, įprastų mora- 
lės varžymų atsikratę žmonės trokšta pasitenkinimo plates- 
nėje - žiaurumo - srityje; jau prieš du amžius Sadas ėjo to- 
kiu pat keliu. Šiuo požiūriu devinto dešimtmečio serijiniai 
žudikai — ne kas kita, kaip septinto dešimtmečio Aipių vai- 
kai, 0 jų bendrų pirmtakų galima rasti tarp šešto dešimtme- 
čio Vienos akcionistų. Prisidengdami meno performansais, 
Ničas, Muelis ar Švarckogleris viešai žudydavo gyvūnus, žiū- 

rint būriams kretinų jie rovė, draskė organus ir gyslas, nar- 
dino rankas į gyvą mėsą ir kraują, sukeldami nekaltiems gy- 
vūnams didžiausią, koks tik įmanomas, skausmą, o jų ben- 
dražygis fotografuodavo arba filmuodavo skerdynes, kad 
gautus dokumentus galėtų eksponuoti meno galerijoje. Toks 
dionisiškas troškimas išlaisvinti žvėriškumą ir blogį, paska- 
tintas Vienos akcionistų, gyvavo ir ankstesniais dešimtme- 
čiais. Pasak Danielio Makmilano, šis po 1945 metų Vakarų 
civilizacijose įvykęs pokytis - ne kas kita, kaip grįžimas prie 
brutalios jėgos kulto ir pasaulietinių taisyklių, kurios pama- 
žėle buvo kuriamos dorovės ir teisės vardu, atmetimas. Vie- 
nos akcionistai, bitnikai, hipiai ir serijiniai žudikai panašūs 
tuo, kad visi jie - absoliutūs anarchistai ir skelbia, kad visos 
asmens teisės daug aukščiau už visas visuomenės normas, 
aukščiau už iš dorovės, jausmų, teisingumo ir gailestingumo 
kylančią veidmainystę. Šiuo požiūriu Čarlzas Mensonas - ne 
pasibaisėtinas nukrypėlis nuo hipių elgesio, o tik logiškas jo 
padarinys, taigi Davidas Di Meola tiesiog pratęsė ir įkūnijo 
asmens išsivadavimo vertybes, kurias garbino jo tėvas. Mak- 
milanas priklausė konservatorių partijai, ir kai kurie pasišai- 
pymai iš asmens laisvių jo paties partijoje sukėlė nemažai dan- 
tų griežimo, vis dėlto knyga padarė didelį poveikį. Praturtė- 
jęs iš autoriaus teisių, jis pasinėrė vien į politinę veiklą, o ki- 
tais metais jau buvo išrinktas į Atstovų rūmus. 


Briuno nutilo. Kavą jau seniai baigė gerti, buvo keturios 
ryto, o aludėje nesėdėjo jokie Vienos aktyvistai. Iš tiesų Her- 
manas Ničas puvo kažkuriame Austrijos kalėjime, nuteis- 
tas už nepilnametės išžaginimą. Tam vyrui jau per šešiasde- 
šimt, tad galima tikėtis greitos mirties - pasaulyje bus vienu 

blogio šaltiniu mažiau. Taigi šiuo požiūriu nėra ko nervin- 
tis. Dabar viskas ramu, tarp stalų vaikštinėja vienišas pada- 
vėjas. Kol kas jie čia vieninteliai klientai, bet aludė dirba 
visą parą —- parašyta ant durų, pakartota valgiaraštyje, tai 
beveik vienintelė susitarimo sąlyga. „Tegu tik tie pedikai pa- 
bando prisikabinti“, - nesąmoningai tarstelėjo Briuno. Šiuo- 
laikinei visuomenei priklausančio žmogaus gyvenime neiš- 
vengiamai ateina vienas ar du krizės laikotarpiai, kai žmo- 
gus iš esmės suabejoja savimi. Taigi normalu, kad didelės 
Europos sostinės centre dirba bent viena įstaiga, į kurią gali 
užsukti naktį. Jis užsakė avietinių drebučių ir dvi taures kir- 
šo. Kristiana įdėmiai klausėsi pasakojimo, jos tylėjime buvo 
savotiško skausmo. Tikriausiai laikas grįžti prie paprastų ma- 
lonumų. 


16 


UŽ GEROS VALIOS ESTETIKĄ 


Vos tik išaušta, mergaitės eina skinti rožių. Per slė- 
nius ir sostines nuvilnija išminties banga, sukrečia la- 
biausiai įkvėptų poetų protus, lopšius apgaubia sau- 
gumo šydu, jaunimui pažeria vainikų, seniams įkve- 
pia tikėjimą nemirtingumu. 


Lotreamonas, Eilėraščiai, II 


Daugumą asmenų, su kuriais Briuno teko bendrauti per savo 
gyvenimą, eiti į priekį skatino malonumų ieškojimas - žino- 
ma, jei į šias paieškas įtrauksime narciziško pobūdžio pasi- 
maloninimus, glaudžiai susijusius su kitų rodoma pagarba 
ar žavėjimusi. Taip kūrėsi tos įvairios strategijos, vadinamos . 
žmonių gyvenimais. 

Tačiau, kalbant apie jo įbrolį, ši taisyklė turėjo išimtį - patį 
„malonumo“ terminą sunku su juo sieti, nors, tiesą sakant, 
juk-ir Mišelį taip pat veikė kažkokia varomoji jėga. Kai ne- 
veikia trintis.nei išorinės jėgos, vyksta begalinis tiesinis judė- 
jimas. Tvarkingas, racionalus, sociologiniu požiūriu priskirti- 
nas aukštesnei kategorijai, jo įbrolio gyvenimas, rodos, iki šiol 
tekėjo be jokios trinties. Galimas dalykas, kad uždaroje mo- 
lekulinės biofizikos mokslininkų terpėje vyksta tamsios ir siau- 
bingos kovos dėl įtakos, nors Briuno tuo abejojo. 

— Tavo požiūris į gyvenimą per daug niūrus, - tarė Kris- 
tiana, taip nutraukdama nejaukią tylą. 

— Nvčiškas, — patikslino Briuno. — Veikiau buitiškai nyčiš- 
kas, - pamanė, kad reikia pridurti. - Paskaitysiu tau eilėraštį. 

Jis išsiėmė užrašų knygelę ir perskaitė tokias eiles: 


Sukas tie patys seni niekalai, 
Amžinas grįžimas atgal ir t. t. 
Taurėj tirpsta braškių ledai 

Man „Zaratustros“ terasoje sėdint. 


— Žinau, ką reikia daryti, — tarė ji kiek patylėjusi. — Va- 
žiuokim ir prisidėkim prie orgijų Agdo kyšulyje, nudistų po- 
ilsiavietėje. Ten privažiuoja medicinos seselių iš Olandijos, 
vokiečių funkcionierių, visi labai korektiški, miesčionys, na — 
Šiaurės šalių, Beniliukso žmonės. Kodėl gi ir mums nepa- 
siautėti drauge su Liuksemburgo policininkais? 

— Bet aš išnaudojau visas atostogų savaites. 

— Aš irgi, antradienį turiu grįžti į darbą, bet man dar rei- 
kia atostogų. Nusibodo mokytojauti, tie vaikai — tikri debi- 
lai. O tau taip pat juk trūksta atostogų ir reikia daugybės 
orgazmų su skirtingomis moterimis. Visa tai juk įmanoma. 
Žinau, kad netiki, bet sakau: tai įmanoma. Turiu draugą gy- 
dytoją, jis parašys mums medicinos pažymas. 


Į Agdo stotį jie atvyko pirmadienio rytą, iki nudistų poil- 
siavietės važiavo taksi. Kristiana pasiėmė neįtikimai mažai 
bagažo - nespėjo grįžti į Nojoną. 

— Turėsiu nusiųsti sūnui pinigų, — tarė. - Jis niekina ma- 
ne, bet dar keletą metelių reikės jį pakęsti. Tik bijau, kad 

nepasidarytų agresyvus. Bendrauja su labai keistais tipais, 
musulmonais, naciais... Jei užsimuštų važiuodamas moto- 
ciklu, kentėčiau, bet, ko gero, pasijusčiau laisvesnė. 

Buvo rugsėjo mėnuo, ir jie nesunkiai rado kur apsistoti. 
Agdo kyšulio nudistų kompleksas sudarytas iš penkių aš- 
tunto-devinto dešimtmečio pradžios pastatų, svečiams ja- 
me iš viso skirta dešimt tūkstančių lovų, o tai jau - pasauli- 
nis rekordas. Jų dvidešimt dviejų kvadratinių metrų ploto 
bute buvo miegamasis-svetainė su sofa, virtuvėlė, dvi viena 
virš kitos įrengtos kušetės, dušo kambarys, atskiras tualetas 
ir terasa. Čia galėjo tilpti daugiausia keturi žmonės - tar- 
kim, šeima su dviem vaikais. Jie iš karto ten labai gerai pa- 
sijuto. Terasa buvo į vakarų pusę, iš jos matyti turistinis uos- 
tas, joje gali gurkšnoti aperityvą ir Žiūrėti į paskutinius sau- 
lėlydžio spindulius. 

Agdo kyšulio nudistų poilsiavietėje net trys prekybos cen- 
trai, minigolfo aikštelė, dviračių nuomos punktas, tačiau pir- 
miausia vasarotojus ji vilioja paprastais paplūdimio ir sekso 
džiaugsmais. Tai iš tikrųjų buvo vieta, įkūnijanti ypatingą 
sociologinį teiginį, kuris juo labiau stebina, kad neparemtas 
jokia paskelbta chartija, o tiesiog — tik sutartine kelių žmo- 
nių asmenine iniciatyva. Bent jau taip Briuno rašė įžangoje 
straipsnio, kuriame apibendrino dvi poilsiavimo savaites ir 
kurį pavadino MARSEJANO PAPLŪDIMIO KOPOS: UŽ 
GEROS VALIOS ESTETIKĄ. Vėliau šį straipsnį visiškai 
pagrįstai atsisakė spausdinti žurnalas Esprit. 


„Agdo kyšulyje pirmiausia pribloškia vienas dalykas, - rašė 
Briuno, — kaip vienoje erdvėje koegzistuoja įprastos varto- 
jimo įstaigos, panašios į tas, kokių gausu daugumoje Euro- 

pos poilsiaviečių, ir kitos, akivaizdžiai libertinizmui ir seksui 
skirtos prekybos vietos. Pavyzdžiui, stebina, kad šalia įsikūrę 
duonos parduotuvė, nedidelis prekybos centras ir drabužių 
parduotuvė, kurioje siūloma nusipirkti permatomų mikro- 
pluošto sijonų, lateksinių apatinių ir suknelių, apnuoginan- 
čių krūtis ir užpakalius. Taip pat keista matyti, kaip moterys 
ir poros su vaikais ar be jų naršo po lentynas, kuo laisviausiai 
nardo tarp šių tokių skirtingų prekyviečių. Pagaliau keista, 
kad poilsiavietėje dirbantys spaudos platintojai, be įprastų 
dienraščių ir žurnalų, dar siūlo ir labai didelį pornografinių ir 
svinguotojams skirtų žurnalų pasirinkimą, taip pat įvairių ero- 
tinių niekučių, ir visa tai vartotojams nė motais. 

Viešąsias poilsiavietes tradiciškai galima sugrupuoti į vie- 
ną rūšį, pradedant nuo „šeimos“ stiliaus („Miniklubas“, 
„Vaikų klubas“, šildytuvai kūdikių maisteliui, vystymo sta- 
lai) iki „jaunimo“ (vandens slidžių sportas, teminiai vakarai 
naktinėtojams, į kuriuos nepatartina vestis jaunesnių negu 
dvylikos metų vaikų). Agdo nudistų poilsio namuose dau- 
giausia lankosi šeimos, čia svarbios su įprastais „kabinimo“ 
ritualais nesusijusios seksualinės pramogos, todėl centras 
nepaklūsta šiai dichotomijai. Tačiau skiriasi nuo tradicinių 
nudistų centrų - poilsiautojams tai tikra staigmena. Pasta- 
rieji nuogumą supranta kaip „sveikumą“ ir atmeta bet ko- 
kią atvirą seksualinę interpretaciją, čia žmonės vertina bio- 
logiškai švarius patiekalus, tabakas beveik draudžiamas. 
Dauguma poilsiautojų prijaučia žaliesiems, tad dažnai kar- 
tu praktikuoja jogą, tapymą ant šilko, Rytų gimnastiką, bū- 
dami laukinėje gamtoje savanoriškai rengiasi kūną vos pri- 
dengiančiais draiskalais. Priešingai, būstai, kuriuos vasaro- 
tojams siūlo kyšulio šeimininkai, puikiausiai atitinka poil- 

siaviečių patogumo normas, gamta čia regėti dažniausiai pie- 
velių ir gėlynų pavidalu. Na ir pagaliau maitinimo įstaigos: 
vieni šalia kitų dirba picerijos, jūros gėrybių restoranai, gruz- 
dintų bulvyčių kioskai, ledainės. Rodos, ir pats nuogumas 
čia įgauna kitokį pobūdį. Tradiciniame nudistų centre jis pri- 
valomas, kai tik būna tinkamos oro sąlygos, šios pareigos 
į vujarizmą, tučtuojau pasmerkiamas. O Agdo kyšulyje vy- 
rauja taikus sambūvis; ir prekybos centruose, ir baruose ga- 
li išvysti įvairiausių apdarų - nuo visiškos nuogybės iki tra- 
dicinio stiliaus drabužių, pasitaiko ir atvirai erotinės paskir- 
ties apdarų (tinklinių trumpų sijonėlių, apatinių, aukštaau- 
lių batų). Ir vujarizmas čia nebyliu susitarimu priimamas — 
dažnai gali išvysti, kaip paplūdimyje vyrai sustoja pažiūrėti į 
jų Žvilgsniams atveriamus moterų lyties organus; daugybė 
moterų šią kontempliaciją paverčia dar intymesne, nes nu- 
siskuta gaktiplaukius — tada lengviau apžiūrėti klitorį ir di- 
džiąsias lytines lūpas. Net jei nedalyvauji poilsiavietės pra- 
tybose, visa tai sukuria išskirtinę aplinką, nutolusią ir nuo 
erotinės, ir nuo narciziškos itališkų diskotekų nuotaikos, ir 
nuo „įtartinos“ atmosferos karštuose didmiesčių kvartaluo- 
se. Iš esmės atsiduriame tradiciniame ramiame kurorte, skir- 
tumas tik toks, kad sekso malonumai čia priimtini, jiems 
skiriama daug dėmesio. Čia verta paminėti ir „socialdemok- 
ratinę“ seksualinę terpę, tuo labiau kad privažiuoja daug 
užsieniečių, ypač vokiečių, taip pat olandų ir skandinavų.“ 


Antrą dieną Briuno ir Kristiana paplūdimyje susipažino 
su pora — Rudžiu ir Hanelore, ir šie jiems padėjo geriau 
perprasti sociologinius šios vietos ypatumus. Rudis dirbo 

techniniu darbuotoju palydovų valdymo centre, kuris, beje, 
kontroliavo ir „Astros“ telekomunikacijų palydovo geosta- 
cionarią padėtį; Hanelorė - dideliame Hamburgo knygyne. 
Jie jau gal dešimt metų nuolat atvažiuoja į Agdo kyšulį, au- 
gina du mažus vaikus, bet šiais metais paliko juos Hanelo- 
rės tėvams ir atvažiavo savaitę pabūti vieni du. Tą patį va- 
karą jie vakarieniavo keturiese žuvies patiekalų restorane, 
kuris siūlė puikią žuvienę su šafranu. Tada nuėjo į vokiečių 
poros butą. Briuno ir Rudis vienas po kito įsiskverbė į Ha- 
nelorę, kol ši laižė Kristianai lytį, tada moterys pasikeitė vie- 
tomis. Paskui Hanelorė atliko Briuno feliaciją. Jos kūnas 
buvo labai dailus, stotingas, bet stangrus, tikriausiai mankš- 
tos užgrūdintas. Be to, ji čiulpė labai jautriai, deja, Briuno, 
smarkiai sujaudintas tokios padėties, pernelyg greitai išlie- 
j0. Labiau patyręs Rudis gebėjo uždelsti ejakuliaciją dar dvi- 
dešimt minučių, o Hanelorė ir Kristiana čiulpė jam vienu 
metu, draugiškai supindamos liežuvius ant jo koto. Vakarui 
baigiantis Hanelorė pasiūlė išgerti po taurę kiršo. 


Dvi poilsiavietės poroms skirtos diskotekos vokiečių po- 
ros gyvenimui iš tiesų neturėjo daug reikšmės. Clėopūtre ir 
L'Absolu kentė nuo stiprios Extasia konkurencijos, pasta- 
roji buvo įsikūrusi už nudistų sektoriaus, Marsejano ko- 
munos teritorijoje: Extasia, kurios įstabios patalpos (black 
room, peep room, šildomas baseinas, jakuzzi, o neseniai ir — 
pats gražiausias visame Langedoke-Rusijone mirror room), 
anaiptol neužmigo ant aštuntame dešimtmetyje pelnytų 
laurų, kuriuos, beje, pateisino ir žavi aplinka, o dar ir su- 
gebėjo išsaugoti „legendinio klubo“ statusą. Tačiau kitą va- 
karą Hanelorė su Rudžiu pasiūlė visiems nusidanginti į 

Clėopūtre. Šis klubas mažesnis, jame draugiškesnė ir šiltes- 
nė aplinka, todėl, jų nuomone, pradžioje jis ypač tinka nau- 
jokų porai, be to, įsikūręs pačiame poilsiavietės viduryje — 
geriausia proga po vakarienės su bičiuliais maloniai išgerti, 
o moterims - jaukioje draugijoje išbandyti neseniai įsigytus 
erotiškus apdarus. 

Rudis vėl pasiuntė ratu kiršo butelį. Nė vienas iš ketvertu- 
ko dar nebuvo apsirengęs. Briuno pasijuto sužavėtas, kai pa- 
matė, kad jam vėl erekcija, nors po sėklos išliejimo Hanelo- 
rei į burną nebuvo praėjusi nė valanda, ir dėl to pasiaiškino 
naivaus entuziazmo kupinais žodžiais. Labai susijaudinusi 
Kristiana ėmė jį masturbuoti, o naujieji bičiuliai su švelnumu 
juos stebėjo. Pabaigoje Hanelorė atsiklaupė tarp jos šlaunų 
ir ėmė pamažu čiulpti lytį, o Kristiana toliau jį glamonėjo. 
Kiek apsvaigęs, Rudis tik kartojo: Gut... gut... Kai išsiskyrė, 
jie buvo beveik girti, bet puikios nuotaikos. Briuno priminė 
Kristianai „Penkių klubą“, nes Kristiana jam panaši į Klodą; 
pasak jo, trūko tik narsiojo šunelio Dago. 

Kitą popietę jie visi drauge susiruošė į paplūdimį. Diena 
buvo graži ir labai karšta, nors jau rugsėjis. Malonu eiti ke- 
turiese, nuogiems, —- mąstė sau Briuno, - palei vandenį. Ma- 
lonu žinoti, kad nėra jokių sunkumų, seksualinės proble- 
mos jau išspręstos, o dar maloniau žinoti, kad kiekvienas 
stengias kiek tik gali suteikti kitiems malonumą. 


Agdo kyšulio nudistų pliažas driekiasi daugiau negu tris 
kilometrus, krantas vandens link pamažu nuožulnėja, todėl 
čia maudytis net ir maži vaikai gali be jokio pavojaus. Beje, 
ta vieta, kur sekluma plačiausia, skirta šeimų maudynėms ir 
sporto žaidimams (burlentėms, badmintonui, aitvarams lai- 

dyti). Rudis paaiškino, jog galioja nebylus susitarimas, kad 
libertiniškos patirties ištroškusios poros susitinka rytinėje 
paplūdimio dalyje, šiek tiek toliau už Marsejano šaltinio. 
Šakų tvorelėmis sutvirtintos kopos ten sudaro nedidelę iš- 
kilumėlę. Užkopus ant jos, iš vienos pusės matyti paplūdi- 
mys, nuožulniu šlaitu besileidžiantis jūros link, iš kitos - įvai- 
resnio reljefo plotas, čia kopas skiria lygumos, šen bei ten 
auga krūmokšniai ir visžaliai ąžuolai. Jie įsitaisė paplūdi- 
mio pusėje, tiesiai po kopų iškiluma. Čia nedideliame plo- 
telyje spietėsi gal du šimtai porų. Tarp jų įsitaisęs ir vienas 
kitas vienišas vyras, kiti vaikštinėjo palei kopas, žvalgyda- 
miesi čia į vieną, čia į kitą pusę. 

„Dvi savaites, kurias ten praleidom, kiekvieną popietę ei- 
davom į šį paplūdimį, - toliau rašė straipsnyje Briuno. - Sa- 
vaime suprantama, galima pačiam mirti, galvoti apie mirtį, 
smerkiamai žvelgti į žmogiškus malonumus. Jei atmesime 
šį ribinį požiūrį, tai Marsejano paplūdimio kopos atrodo — 
tai ir bandysiu čia įrodyti - kaip humanistinių principų raiš- 
kos vieta, kurios tikslas - maksimizuoti kiekvieno žmogaus 
malonumą ir niekam nesukelti nepakeliamų moralinių kan- 
čių. Seksualinis pasitenkinimas (stipriausias, kokį tik žmogus 
gali patirti) labiausiai pagrįstas lytėjimo pojūčiu, o ypač - są- 
moningu tam tikrų epidermio zonų, nusėtų Krauzės kor- 
puskulėmis, dirginimu, kurios savo ruožtu susijusios su neu- 
ronais, kurie hipotaliame gali sukelti smarkų endorfinų pro- 
veržį. Prie šios paprastos smegenų žievės sistemos - keičian- 
tis kultūrinėms kartoms - prisidėjo ir turiningesnė mentali- 
nė struktūra, susijusi su fantazija ir (labiausiai - moterų) su 
meile. Bet Marsejano paplūdimio kopų - bent jau tokia ma- 
no hipotezė - vis dėlto nedera laikyti ta vieta, kur visos fan- 

tazijos nevaržomai įkūnijamos, priešingai — veikiau čia vie- 
ta, kur seksualinė trauka įgyja pusiausvyrą tokiomis geog- 
rafinėmis sąlygomis, kur bandoma grįžti prie normos, iš es- 
mės laikantis geros valios principo. Konkrečiau - kiekviena 
pora, esanti teritorijoje tarp kopų linijos ir vandens, gali imtis 
iniciatyvos ir viešai rodyti seksualinę sueitį, dažnai moteris 
masturbuoja arba laižo savo draugą, o vyras stengiasi atsily- 
ginti jai tuo pačiu. Šalia poros stebi šį elgesį su didžiuliu 
dėmesiu, prieina arčiau, kad geriau matytų, pamažu ima sek- 
ti anų pavyzdžiu. Taip nuo pirmos poros po visą paplūdimį 
sparčiai pasklinda neįtikimai jaudinanti glamonių ir geidu- 
lių banga. Seksualiniam įkarščiui didėjant, daug porų susi- 
buria glamonėtis į grupes, bet - svarbu pažymėti - kiekvie- 
nas suartėjimas turi sulaukti pritarimo — geriau atviro. Jei 
moteris nori išvengti kieno nors glamonės, ji tai parodo 1a- 
bai paprastai — tiesiog papurto galvą, tada vyras puola cere- 
moningai ir beveik komiškai atsiprašinėti. 

Nepaprastas vyriškosios giminės dalyvių korektiškumas dar 
labiau stebina, kai pasižvalgai po nuo paplūdimio nutolusius 
plotus už kopų linijos. Iš tiesų tradiciškai šios vietos skirtos 
gang bang mėgėjams, ir daugiausia čia vyrų. Pirmąją kibirkštį 
ir Čia įskelia viena pora, pradėjusi intymiai glamonėtis, daž- 
niausiai tai būna feliacijos aktas. Netrukus partnerius apsu- 
pa dešimt ar dvidešimt vyrų. Šie sėdėdami, stačiomis arba 
pritūpę ant kulnų masturbuojasi stebėdami tą reginį. Kartais 
viskas tuo ir baigiasi - pora vėl apsikabina, kaip iš pradžių, o 
žiūrovai pamažu išsiskirsto. Kartais moteris rankos mostu pa- 
rodo, kad nori masturbuoti, čiulpti kitą arba kad į ją įsiskverbtų 
kiti vyrai. Tada jie be didesnio pasiruošimo paeiliui eina prie 
jos. Kai ji nori sustoti, taip pat tiesiog mosteli ranka. Neišta- 

riamas nė vienas žodis, aiškiai girdėti tik tarp kopų pučiantis, 
žolę šiurenantis vėjas. Kartais vėjas nurimsta, tada stoja visiš- 
ka tyla, kurią trikdo tik orgazmo riksmai. 

Čia nesiekiu išdėstyti idilišką požiūrį į Agdo kyšulio nudis- 
tų poilsiavietę tarsi kokią Furjė tipo komuną. Kaip ir kitur, 
Agdo kyšulyje kiekviena jauna harmoningo kūno moteris, ža- 
vus ir vyriškas vyras išgirsta daug savimeilę glostančių siūly- 
mų. Bet Agdo kyšulyje, kaip ir kitur, nutukęs, senstantis ar 
negrakštus žmogus bus pasmerktas masturbacijai - skirtumas 
tik toks, kad į šią veiklą, kuri viešosiose vietose paprastai 
draudžiama, čia žiūrima prielankiai ir geranoriškai. Ir užvis 
nuostabiausia tai, kad tokia įvairiopa seksualinė veikla daug 
labiau jaudina negu tai, ką rodo koks nors pornografinis 
filmas, — ji vyksta be jokios prievartos, nė kiek nenusižen- 
giant mandagumui. Dar kartą pavartodamas sąvoką „social- 
demokratinis seksualumas“, aš esu linkęs įžvelgti šiame reiš- 
kinyje slypint neįprastą disciplinos ir pagarbos vertybių pri- 
taikymą, koks būdingas ir visoms kitoms sutartims, kurios įga- 
lino dvi vokiečių kartas kariauti du siaubingai kraugeriškus 
karus, o paskui griuvėsiais užverstoje šalyje atkurti galingą 
eksporto ekonomiką. Šiuo požiūriu įdomu sugretinti du Ag- 
do kyšulyje įgyvendintus sociologinius teiginius apie gyven- 
tojus tų šalių, kuriose šios kultūrinės vertybės nuo seno ger- 
biamos (Japonija, Korėja). Toks pagarbus ir teisėtas santy- 
kis, laiduojantis kiekvienam, kuris laikosi sutarties sąlygų, 
daug ramaus pasitenkinimo akimirkų, atrodo, turi dar ir di- 
delę įtikinamąją galią, nes jį nesunku priimti, tam nereikia 
jokio aiškaus kodo, netrukdo nei poilsiavietėje apsistoju- 
sios mažumos (stuobriai iš Langedoko nacionalinio fronto, 
nusikaltėliai arabai, italai iš Riminio).“ 

Po savaitės Briuno liovėsi rašyti straipsnį. Liko tik pasa- 
kyti švelnesnius, subtilesnius ir ne tokius akivaizdžius da- 
lykus. Pavakare grįžę iš paplūdimio jie įprato apie septin- 
tą valandą kartu gerti aperityvą. Jis gurkšnodavo kamparį, 
Kristiana dažniausiai — baltąjį martinį. Jis žiūrėdavo, kaip 
sienos tinko sluoksniu - paviršiuje rausvu, viduryje baltu — 
slysta saulės spinduliai. Jam buvo malonu žiūrėti, kaip Kris- 
tiana nuoga vaikštinėja po butą, eina atnešti ledukų ar aly- 
vuogių. Tai, ką jis jautė, buvo keista, labai keista - kvėpuo- 
ti darėsi lengviau, kartais ištisas valandėles sėdėdavo nie- 
ko negalvodamas ir jau taip nebebijojo. Vieną popietę, kai 
nuo jų atvažiavimo praėjo aštuonios dienos, pasakė Kris- 
tianai: „Man rodos, aš laimingas“. Ji sustojo kaip įbesta, 
ranka apglėbusi ledo kibirėlį, ir tik giliai atsiduso. Jis kal- 
bėjo toliau: 

— Aš noriu su tavim gyventi. Man rodos, jau gana, - ir taip 
užtektinai, per daug ilgai mes buvom nelaimingi. Greitai 
užklups ligos, negalia ir mirtis. Bet, man rodos, kartu mes 
dar galim būti laimingi - laimingi iki pat pabaigos. Aš bent 
jau noriu pabandyti. Man rodos, kad tave myliu. | 

Kristiana pravirko. Vėliau, „Neptūno“ restorane sėdėda- 
mi prie jūros gėrybių padėklo, jie bandė apsvarstyti prakti- 
nę šio dalyko pusę. Ji gali atvažiuoti pas jį kiekvieną savait- 
galį, tai nesunku; užtat gauti darbą Paryžiuje — ne taip jau 
paprasta. Išskaičiavus alimentus, Briuno atlyginimo nepa- 
kaktų jiems abiem pragyventi. Be to, dar yra Kristianos sū- 
nus — ir dėl to reikėtų palūkėti. Ir vis dėlto tai įmanoma, 
pirmą kartą po šitiekos metų šis tas, rodos, įmanoma. 

Kitą dieną Briuno parašė Mišeliui trumpą susijaudinimo 
kupiną laišką. Prisipažino esąs laimingas, apgailestavo, kad 
jiems taip ir nepavyko gerai suprasti vienam kito. Linkėjo ir 
jam kiek įmanoma pasiekti laimę kokiu nors pavidalu. Pasi- 
rašė: „Tavo brolis Briuno“. 


17 


Laiškas Mišelį pasiekė tokiu metu, kai jis išgyveno stiprų 
teorinio nusivylimo priepuolį. Pasak Margeno hipotezės, in- 
dividualią sąmonę galima sieti su Foko suderintuoju lauku, 
apibrėžiamu kaip tiesioginė Hilberto erdvių suma. Iš esmės 
šis laukas gali susidaryti vykstant elementariems elektronų 
vyksmams tik mikrodydžio sinapsių lygmeniu. Taigi norma- 
lų elgesį galima sieti su tampria lauko deformacija, laisvąjį 
veikimą - su jo pramušimu, tačiau klausimas - topologiškai 
kur? Visiškai neaišku, ar natūrali Hilberto erdvių topologi- 
ja leidžia fiksuoti laisvąjį veikimą, ir netgi neaišku, ar šiais 
laikais galima kelti tokį klausimą ne vien metaforiškai. Ta- 
čiau — Mišelis įsitikinęs - jau trūks plyš reikia naujos sąvokų . 
bazės. Kiekvieną vakarą prieš išjungdamas nešiojamąjį kom- 
piuterį, internete pradeda tą dieną paskelbtų eksperimentų 
rezultatų paiešką. Kitą dieną perskaito juos, konstatuoja, 
kad visame pasaulyje, rodos, mokslo tyrimų centrai dirba 
vis labiau apgraibomis, pasiklydę beprasmiame empirizme. 
Rezultatai kaip neleido, taip neleidžia priartėti nė prie men- 
kiausios išvados nei bent jau suformuluoti kokios nors te- 
orinės hipotezės. Individuali sąmonė gyvūnų grandinėje at- 
sirado staiga, be akivaizdžios priežasties, ir, be jokios abe- 
jonės, tai įvyko daug anksčiau, negu atsirado kalba. Patys to 

nesuvokdami, darvinistai laikėsi finalizmo, dažniausiai pa- 
brėžė tariamus natūraliosios atrankos privalumus, susiju- 
sius su kalbos atsiradimu, tačiau, kaip visada, tai nieko ne- 
paaiškino, o buvo tik miela mito rekonstrukcija; antropo- 
geninis principas, rodos, irgi buvo ne ką įtikinamesnis. Pa- 
saulis suteikė sau akį, kuria gali save stebėti, ir smegenis, 
galinčias jį suprasti - taip, na ir kas iš to? Tai nė kiek nepa- 
deda suvokti reiškinio. Pastebėta, kad savivoką, kurios ne- 
turi nematodai, turi paprasčiausi driežai, tokie kaip Lacerta 
agilis; ji tikriausiai rodo, kad yra ne tik centrinė nervų siste- 
ma, bet ir dar kai kas daugiau. Tas „kai kas“ — visiška pa- 
slaptis; taigi sąmonės atsiradimo negalima sieti su jokiais 
anatominiais, biocheminiais ar ląstelių duomenimis; O tai 
jau kelia neviltį. 

Ką būtų daręs Heizenbergas? Ką būtų daręs Nilsas Bo- 
ras? Reikia atitokti, pamąstyti, pasivaikščioti laukais, pasi- 
klausyti muzikos. Nauja niekada neatsiranda iš tiesiog to, 
kas sena, interpoliacijos, vieni duomenys siejasi su kitais kaip 
saujos smėlio, jų pobūdį iš anksto nulemia sąvokinės ekspe- 
rimentinio lauko ribos; šiandien labiau negu bet kada rei- 
kia naujo požiūrio. 


Dienos buvo karštos, trumpos ir slinko liūdnai. Rugsėjo 
15-osios naktį Mišelis susapnavo neįprastai laimingą sapną. 
Jį lydėjo maža mergaitė, ji lakstė po mišką, supama peteliš- 
kių ir gėlių (nubudęs suprato, kad šis vaizdas - „Princo Sa- 
fyro“, serialo, kurį žiūrėdavo sekmadieniais po pietų sene- 
lės namuose, užsklanda, kuri rasdavo kelią tiesiai į jo širdį). 
Kitą akimirką jau vienas ėjo milžiniška slėnio pieva, kur ve- 
šėjo aukšta žolė. Horizonto nebuvo matyti; rodės, po gied- 

ru, gražiu šviespilkiu dangumi be galo be krašto driekiasi 
žole apaugusios kalvos. Tačiau jis ėjo-pirmyn nedvejodamas 
ir iš lėto, žinojo, kad po kojomis kelių metrų gilumoje teka 
povandeninė upė ir kad nuojauta neišvengiamai jį ves tik 
palei upės vagą. Aplinkui vėjas kedeno žolę. 

Pabudęs jautėsi linksmas ir žvalus; taip dar nesijuto nuo 
tos dienos, kai metė darbą - jau beveik du mėnesius. Jis 
išėjo į gatvę, pasuko Emilio Zola aveniu, Žingsniavo po lie- 
pomis. Buvo vienas, bet dėl to nekentėjo. Sustojo ties Ant- 
reprenerių gatvės kampu. Tuoj atidarys parduotuvę Zola- 
color - azijietės pardavėjos sėda prie kasos aparatų, jau be- 
veik devynios. Tarp Bogrenelio bokštų bolavo keistai gied- 
ras dangus; padėtis atrodė be išeities. Gal jam vertėtų už- 
kalbinti kaimynę iš namo priešais, tą merginą iš 20 Ans. Ji 
dirba nespecializuotame žurnale, taigi informuota apie tai, 
kas dedasi visuomenėje, tikriausiai išmano prisitaikymo prie 
pasaulio mechanizmą, o ir psichologijos Žinių taip pat ne- 
stokoja —- ta mergina tikriausiai gali jį daug ko išmokyti. Jis 
ėjo atgal plačiais žingsniais, kone bėgo, keliais šuoliais už- 
lėkė laiptais, vedančiais į kaimynės butą. Ilgai spaudė skam-. 
butį, tris kartus. Niekas neatidarė. Nusiminęs pasuko atgal 
išėjimo link, sustojęs prie lifto ėmė galvoti apie save: ar man 
depresija ir ar toks klausimas apskritai turi prasmę? Jau ke- 
lerius metus visame kvartale daugėjo plakatų, raginančių 
būti budriems ir kovoti su Nacionaliniu frontu. Bet jis - jis 
jaučiasi visiškai abejingas ir to raginimo šalininkams, ir prie- 
šininkams, o tai jau savaime nerimą keliantis ženklas. Ti- 
piškas depresuotųjų proto aiškumas, dažnai apibūdinamas 
kaip visiškas nesidomėjimas žmonijos problemomis, pir- 
miausia ir pasireiškia tuo, kad trūksta susidomėjimo klausi- 

mais, kurie iš tiesų ne tokie jau ir įdomūs. Iš bėdos dar gali 
įsivaizduoti įsimylėjusį depresuotąjį, bet patriotiškai nusi- 
teikusio depresuotojo vaizdas niekaip netelpa galvoje. 


Grįžęs į virtuvę jis suvokė, kad tikėjimas, natūralus de- 
mokratijos pagrindas, laisvo ir apgalvoto veiksmų pasirin- 
kimo, o ypač - laisvo ir apgalvoto asmeninių politinių spren- 
dimų pasirinkimo pagrindas veikiausiai kyla dėl painiavos 
tarp laisvės ir nenuspėjamumo. Vandens sūkuriai tose vie- 
tose, kur srovė teka pro tilto polius, yra struktūriškai nenu- 
spėjami, tačiau niekam ir į galvą nešaus vadinti juos /ais- 
vais. Jis prisipylė taurę baltojo vyno, užtraukė užuolaidas ir 
prigulė pamąstyti. Chaoso teorijos lygtys su fizikos sritimi, 
kurioje ir reiškiasi jų rezultatai, rodos, neturi jokio ryšio; 
dėl tokio bendro pobūdžio jas įmanu taikyti ir hidrodinami- 
koje, ir žmonių genetikoje, meteorologijoje ir grupių socio- 
logijoje. Joms pakanka morfologinės modeliavimo galios, 
tačiau galimybių ką nors numatyti jos beveik neteikia. Prie- 
šingai, kvantinės mechanikos lygtys leidžia kuo tiksliausiai 
numatyti mikrodalelių sistemų elgesį ir atsisakius vilčių grįžti 
prie materialistinės ontologijos — netgi absoliučiai tiksliai. 
Ieškoti matematinės sąsajos tarp šių dviejų teorijų dar ma- 
žų mažiausiai per anksti, o gal ir neįmanoma. Tačiau Miše- 
lis įsitikinęs: raktas žmonių sprendimams ir poelgiams pa- 
aiškinti yra toks: būtent plečiantis neuronų ir sinapsių tin- 
klui susidaro atraktantai. 

Ieškodamas naujausių straipsnių kopijų, jis suvokė, kad 
jau ilgiau negu savaitę netikrino pašto dėžutės. Supranta- 
ma, daugiausia ten būdavo prigrūsta reklamų. Firma TMR 
užsibrėžė tikslą sukurti naują visuotinį prabangių kruizų 

standartą ir paleido į jūrą Costa Romantica. Pasak aprašy- 
mo, šis laivas - tikrų tikriausias plaukiojantis rojus. Štai kaip 
gali prasidėti jo kelionė laivu - reikia tik panorėti: „Iš pra- 
džių jūs patenkate į erdvų saulės užlietą holą, po milžinišku 
stiklo kupolu. Panoraminiu liftu pakylate į aukštutinį denį. 
Ir čia pro didelę stiklinę sieną pačiame laivo pirmagalyje 
galėsite matyti jūrą lyg milžiniškame ekrane“. Jis padėjo į 
šalį visus dokumentus, pažadėjo sau išnagrinėti juos vėliau. 
Vaikščioti po aukštutinį denį, pro skaidrią pertvarą žiūrėti į 
jūrą, ištisas savaites plaukti po nesikeičiančiu dangumi... ko- 
dėl gi ne? Per tą laiką Vakarų Europa net gali imti ir sugriū- 
ti nuo bombų. Glotnia oda, įdegę, iš laivo jie išliptų į tiesiog 
naują žemyną. 

O kol kas reikia gyventi - bet juk tai gali daryti linksmai, 
protingai ir atsakingai. Paskutiniame Monoprix naujienų nu- 
meryje labiau nei bet kada buvo pabrėžiama pilietiškumo 
svarba. Redaktorius dar kartą stojo prieš stereotipą, kad 
gastronomija ir grakščios kūno linijos - nesuderinami daly- 
kai. Nuo pat įkūrimo dienos visos Monoprix produktų seri- 
jos, prekiniai ženklai, skrupulingas žaliavų parinkimas, kiek-- 
vienas veiksmas kaip tik liudijo priešingą dalyką. „Harmo- 
niją gali pasiekti kiekvienas - dabar pat“, - nesidrovėjo teigti 
redaktorius. Po šito atstumiamo, net angažuoto pirmo pus- 
lapio kita leidinio dalis buvo išradingai prigrūsta gudrių pa- 
tarimų, mokomųjų žaidimų, skyrelių „Tai verta Žinoti“. Tad 
Mišelis gali sau prasiblaškyti skaičiuodamas, kiek kalorijų 
suvartoja per dieną. Pastarosiomis savaitėmis jis nei šlavė 
grindis, nei lygino skalbinius, nei plaukiojo, nežaidė teniso, 
nesimylėjo, vienintelės veiklos rūšys, prie kurių gali dėti pliu- 
są, šios: sėdėti, gulėti, miegoti. Viską sudėjus, per dieną jam 

reikia suvartoti 1750 kilokalorijų. Briuno, sprendžiant iš jo 
laiško, daug plaukioja ir mylisi. Dar kartą suskaičiavo pagal 
naujus duomenis: energijos poreikis tokiu atveju padidėja: 
reikia 2700 kilokalorijų per dieną. 

Iš Kresi an Bri merijos atėjo dar vienas laiškas. Kadangi 
ruošiamasi plėsti autobusų stovėjimo aikštelės plotą, būti- 
na keisti miesto kapinių planą ir perkelti kai kuriuos kapus 
į kitą vietą, taigi — ir jo senelės kapą. Remiantis nuostatais, 
palaikus perkeliant turi dalyvauti ir velionio šeimos narys. 
Su laidojimo namų atstovais jis gali susitikti nuo pusės vie- 
nuoliktos iki dvyliktos valandos. 


18 


SUSITIKIMAS 


Kresi la Šapelėje vietoje motrisos pradėjo važinėti priemies- 
tinis traukinys. Pats kaimelis irgi smarkiai pasikeitė. Jis stab- 
telėjo Stoties aikštėje, nustebęs apsidairė. Generolo Lekle- 
ro aveniu, prie išvažiavimo iš Kresi atidarė didžiulį preky- 
bos centrą Casino. Aplink jis matė vien naujus paviljonus ir 
namus. 

„Viskas ėmė keistis, kai atidarė Eurodisneilendą, - pa- 
aiškino merijos darbuotojas, — o ypač, kai greitojo trauki- 
nio maršrutas buvo pratęstas iki Marn la Valė. Čia nutarė 
apsigyventi daug paryžiečių, ir žemės kaina beveik trigu- 
bai pakilo, paskutiniai vietos ūkininkai pardavė sodybas. 
Dabar čia duris atvėrė gimnazija, renginių salė, du basei- 
nai. Nerimą šiek tiek kelia nusikalstamumas, bet ne dau- 
giau negu kitur.“ 

Tačiau Mišelį, kai žingsniavo į kapines šalia senų namų ir 
nepasikeitusių kanalų, persmelkė tas neaiškus ir keistas jaus- 
mas, kurį visada patiri grįždamas į vaikystės vietas. Perėjęs 
kelią atsidūrė priešais malūną. Suolas, ant kurio jis su Ana- 
bele mėgdavo sėdėti po pamokų, vis dar buvo ten. Tamsiuose 
vandenyse prieš srovę nardė stambios žuvys. Tarp dviejų de- 
besų staiga blykstelėjo saulė. 

Prie kapinių vartų Mišelio laukė žmogus. „Jūs esat...“ — 
„Taip.“ Kokiu žodžiu šiuolaikinėje kalboje vadinamas 
„duobkasys“? Rankoje jis laikė kastuvą ir didelį juodo plas- 
tiko šiukšlių maišą. Mišelis ėjo įkandin to žmogaus. „Jūs 
neprivalot viską stebėti...“ - sumurmėjo eidamas atkasto ka- 
po link. 

Mirtį visada sunku suprasti, ir žmogus tik nenoromis ryž- 
tasi susikurti tikslų jos vaizdą. Prieš dvidešimt metų Mišelis 
matė senelės lavoną, paskutinįkart ją pabučiavo. Tačiau iš 
pirmo žvilgsnio tai, ką išvydo per ekshumaciją, jį nustebino. 
Senelė buvo palaidota karste, tačiau ką tik atverstoje žemė- 
je galėjai įžiūrėti vien medžio nuolaužas, supuvusią lentą ir 
sunkiai atpažįstamus kitus baltus daiktus. Vos suvokė, ką 
regi, Mišelis iškart nusisuko į šalį, prisivertė Žiūrėti kiton 
pusėn, bet buvo jau per vėlu. Pamatė žemėmis aplipusią kau- 
kolę, tuščias akiduobes, iš kurių kyšojo baltų plaukų tumu- 
lai. Matė su žemėm sumišusius išsibarsčiusius stuburo slanks- 
telius. Jis suprato. 

Žmogus ir toliau žėrė palaikus į plastikinį maišą, vis už- 
mesdamas akį į šalia stovintį prislėgtą Mišelį. „Visada tas 
pats... - suburbėjo duobkasys. - Jie negali susitvardyt, būti- 
nai žiūri. Juk karstas negali išsilaikyti nesuiręs dvidešimt me- 
tų!“ — pasakė pyktelėjęs. Kol jis perkėlinėjo maišą su visu 
turiniu į naująją vietą, Mišelis stovėjo per kelis Žingsnius 
atokiau. Baigęs darbą, žmogus išsitiesė ir priėjo prie jo. „Vis- 
kas gerai?“ Jis linktelėjo. „Antkapį perkels rytoj. Pasirašy- 
kit man į registrą.“ 

Tai štai kaip viskas. Po dvidešimties metų. Su žemėmis su- 
mišę kaulai, žilų plaukų tumulai, jų neįtikimai daug ir jie gy- 
vi. Jis vėl regi senelę, siuvinėjančią priešais įjungtą televizo- 

rių, tipenančią į virtuvę. Taip buvo. Eidamas pro „Sporto“ 
barą suvokė, kad visas dreba. Įėjo, užsisakė anyžinės. Atsisė- 
dęs pastebėjo, kad baro vidus įrengtas visiškai kitaip, negu jis 
prisiminė. Čia dabar stovėjo amerikietiško biliardo stalas, vi- 
deožaidimai, televizorius MTV kanalu transliavo videoklipus. 
Newlook viršelis, pakabintas kaip reklaminis plakatas, pra- 
nešė naujienas apie Zaros Vait regėjimus ir baltuosius Aust- 
ralijos ryklius. Pamažu jis nugrimzdo į lengvą snaudulį. 


-Anabelė jį atpažino pirma. Ji ką tik nusipirko cigarečių ir 
ėjo durų link, o tada pastebėjo jį, sudribusį ant minkštasuo- 
lio. Porą mirksnių dvejojo, tada priėjo. Jis pakėlė akis. „Tai 
bent staigmena...“ — tarė tyliai, tada atsisėdo priešais jį ant 
moleskinu aptraukto suolo. Ji buvo beveik nepasikeitusi. 
Veidas toks pats lygus ir tyras, plaukai šviesūs, švyti, atrodė 
neįtikima, kad jai keturiadešimt - daugių daugiausia galė- 
jai duoti dvidešimt septynerius ar aštuonerius. 

Į Kresi atvažiavo dėl panašios priežasties kaip jis. „Tėvas 
mirė prieš savaitę, - pasakojo ji. - Sirgo ilgai, sunkiai, viskas 
buvo žiauriai skaudu. Pasilikau, kad šiek tiek padėčiau ma- 
mai. O šiaip gyvenu Paryžiuje, kaip ir tu.“ 

Mišelis nudelbė akis, akimirką stojo tyla. Prie gretimo stalo 
du jaunuoliai kalbėjosi apie karatė kovas. 

— Prieš trejus metus oro uoste netyčia sutikau Briuno. Jis 
pasakojo, kad tapai mokslininku, svarbiu žmogum, kad esi 
pripažintas savo srityje. Dar sakė, kad tu nevedęs. Mano 
gyvenimas ne taip gerai susiklostė - dirbu miesto bibliote- 
koje. Neištekėjau. Dažnai galvodavau apie tave. Kai neat- 
sakei į laiškus, tiesiog įsiutau. Praėjo dvidešmt treji metai, 
bet kartais vis dar apie tai galvoju. 

Ji palydėjo Mišelį į stotį. Vakarėjo, buvo beveik šešios. 
Jie stabtelėjo ant Gran Moreno tilto. Ten vešėjo viksvos, 
kaštonai ir gluosniai, vanduo buvo ramus, žalias. Tas kraš- 
tovaizdis patiko Koro - keletą kartų jį tapė. Sode sėdėjo 
senis, panašus į kaliausę. 

— Dabar mes abu tam pačiam taške. Esam tokiu pat at- 
stumu nuo mirties, - tarė Anabelė. 

Prieš traukiniui pajudant ji palypėjo laipteliais 17 pabučia- 
vo jį į abu skruostus. „Dar pasimatysim“, - tarė jis. „Taip“, — 
atsakė ji. 


Kitą šeštadienį Anabelė pakvietė jį vakarienės. Gyveno 
mažame vieno kambario butelyje Ležanro gatvėje. Visa jo 
erdvė kruopščiai suskirstyta, bet čia jauku - lubos ir sienos 
apkaltos tamsiu medžiu kaip laivo kajutėje. 

— Gyvenu čia jau beveik aštuonerius metus, - pasakojo ji. — 
Įsikėliau, kai laimėjau konkursą bibliotekininkės vietai gauti. 
Iki tol dirbau TF1 kanale, koprodukcijų skyriuje. Nusibo- 
do, pradėjo nepatikti tų žmonių aplinka. Kai pakeičiau dar- 
bą, atlyginimas sumažėjo trigubai, bet man taip geriau. Dir- 
bu XVII kvartalo municipalinėje bibliotekoje, vaikų skyriuje. 

Vakarienės buvo paruošusi avienos su kariu ir su lęšiais 
pagal indų receptą. Kol jie valgė, Mišelis kalbėjo mažai. 
Klausinėjo Anabelę apie šeimą. Jos vyresnysis brolis perė- 
mė tėvo verslą. Vedė, augina tris vaikus — berniuką ir dvi 
mergaites. Deja, verslas sunkiai sekėsi, tiksliosios optikos 
srityje konkurencija labai sustiprėjo, todėl jie jau kelis kar- 
tus buvo pasirengę skelbti bankrotą, brolis guodžia save 
gurkšnodamas anyžinę ir balsuodamas už Le Peną*. O jau- 


* J. M. Le Penas - Prancūzijos nacionalinio fronto lyderis. 

nesnysis brolis dirbo L'Orėal rinkodaros skyriuje, neseniai 
gavo darbą JAV — dabar jis Šiaurės Amerikos rinkodaros 
skyriaus vadovas, jie retokai susitinka. Išsiskyręs, vaikų ne- 
turi. Taigi du skirtingi - bet ir gana tipiški — likimai. 

— Mano gyvenimas irgi ne per daug laimingas, - pasakojo 
Anabelė. - Turbūt per daug svarbos teikiau meilei. Per leng- 
vai atsiduodavau, vyrai mane palikdavo vos pasiekę tikslą, 
o aš - aš kentėjau. Vyrai mylisi ne dėl to, kad įsimyli, o dėl 
to, kad susijaudina - prireikė daug metų, kad suprasčiau šią 
banalią tiesą. Visi aplink mane taip gyveno, aš augau laisvo- 
je aplinkoje, tad provokuodama ar žavėdama nejaučiau jo- 
kio malonumo. Galų gale seksualumas man tapo atgrasus, 
nebegalėjau pakęsti jų triumfuojamos šypsenos, kai nusi- 
vilkdavau suknelę, nei idiotiškos išraiškos, kai patirdavo or- 
gazmą, o labiausiai — jų šiurkštumo po meilės akto. Jie — 
apgailėtini, silpni ir arogantiški. Kai į tave žiūri kaip į laiki- 
nai priglaustą gyvūną, pasijunti nekaip - nesvarbu, kad ma- 
ne laikė gražiu egzempliorium, nes dėl grožio juk nieko ne- 
galėjo prikišti, net su pasididžiavimu vesdavosi į restoranus. 
Vieną kartą pamaniau, kad prasidėjo šis tas rimta - pradė- 
jau gyventi su vienu tipu. Jis buvo aktorius, jo išvaizda sa- 
vaip įdomi, bet jis niekaip negebėjo prasimušti —- todėl są- 
skaitas už butą dažniausiai apmokėdavau aš. Kartu pragy- 
venom porą metų, pasijutau nėščia. Jis paprašė, kad pasi- 
daryčiau abortą. Taip ir pasielgiau, bet grįžusi iš ligoninės 
jau žinojau — viskas baigta. Palikau jį dar tą patį vakarą ir 
kuriam laikui apsistojau viešbutyje. Man tada buvo trisde- 
šimt, jau antras abortas, ir visa tai jau galutinai įgrisę. 1988- 
aisiais visi ėmė suprasti, kad kyla AIDS pavojus, o aš išgy- 
venau tai tarsi išsivadavimą. Buvau mylėjusis su dešimtimis 

vyrų, ir nė vienas nebuvo vertas, kad jį prisiminčiau. Šiais 
laikais manom, kad yra toks gyvenimo etapas, kai eini į žmo- 
nes, linksminiesi, o paskui - paskui pradedi galvoti apie mirtį. 
Visi mano pažinti vyrai siaubingai bijojo net minties apie 
senėjimą, ištisai sukdavo galvas dėl savo amžiaus. Ta amžiaus 
manija prasideda labai anksti — sutikau jos apsėstų dvide- 
šimt penkerių metų žmonių, - o vėliau tik sustiprėja. Nu- 
sprendžiau sustoti, išeiti iš žaidimo. Gyvenu dabar ramų gy- 
venimą, bet —- bedžiaugsmį. Vakarais skaitau, geriu žolelių 
arbatas, karštus gėrimus. Kiekvieną savaitgalį važiuoju lan- 
kyti tėvų, labai rūpinuosi sūnėnu ir dukterėčiomis. Tiesa, 
kartais man reikia vyro, naktimis apninka baimė, sunkiai 
užmiegu. Yra raminamųjų vaistų, migdomųjų, bet to - to 
neužtenka. Iš tikrųjų noriu tik viena - kad gyvenimas bėgtų 
kuo greičiau. 

Mišelis toliau tylėjo, nė kiek nenustebo. Dauguma mote- 
rų išgyvena audringą paauglystę, labai domisi vaikinais ir 
seksu, tada pamažu pavargsta, jau nebe taip noriai praske- 
čia šlaunis ir verčiau klaupiasi lordozės poza - atkišdamos 
užpakalius, siekia švelnių santykių, bet jų neranda, siekia 
aistros, kurią patirti 1š tiesų jau vargiai pajėgtų, ir tada joms 
prasideda sunkūs laikai. 


Išskleista sofa-lova užėmė beveik visą kambarį. „Aš ją nau- 
doju pirmą kartą“, - tarė ji. Juodu atsigulė vienas šalia kito 
ir apsikabino. 

— Kontraceptinių tablečių jau seniai nebevartoju ir pre- 
zervatyvų namuose neturiu. O tu turi? 

— Ne... - jis šyptelėjo nuo tokios minties. 

— Nori, pačiulpsiu tave? 

Jis šiek tiek pamąstė, galiausiai tarė: 

— Taip. 

Tai buvo malonu, bet malonumas nebuvo labai stiprus (iš 
tiesų niekada toks nė nebuvo; seksualinis malonumas, vie- 
niems toks stiprus, kitiems tėra vidutinis arba apskritai ne- 
reikšmingas —- gal lemia auklėjimas, neuronų jungtys, o gal 
kas kita?). Ši feliacija veikiau jaudinanti — susitikimo, jų su- 
žaloto likimo simbolis. O apkabinti Anabelę, kai ji nusisu- 
ko ir ruošėsi miegoti, tiesiog nuostabu. Jos kūnas dar lanks- 
tus ir švelnus, šiltas ir neapsakomai glotnus, liemuo - labai 
lieknas, klubai platūs, krūtys mažos ir stangrios. Jis įsprau- 
dė koją tarp jos kojų, vieną delną padėjo ant pilvo, kitu ap- 
glėbė krūtis, paniro į tokią šilumą ir švelnumą tarsi dalyvau- 
tų pasaulio gimime. Jis beveik iškart užmigo. 

Iš pradžių regėjo vyrą - drabužių dengiamą erdvės dalį — 
tik jo veidas buvo nepridengtas. Veido viduryje blizgėjo akys, 
jų išraišką buvo sunku perprasti. Priešais jį stovėjo veidro- 
dis. Pirmą kartą pažiūrėjęs į veidrodį vyras pasijuto tarsi kris- 
tų į tuštumą. Bet jis sėdėjo patogiai įsitaisęs, O į atvaizdą 
žiūrėjo atsietai nuo savęs, kaip į nuo jo nepriklausančią men- 
talinę formą, kurią galima perduoti kitiems, po geros aki- 
mirkos jį apėmė kone abejingumas. Bet vos kelias akimir- 
kas jis nusisukdavo į šalį, vėl viską tekdavo kartoti: turėjo iš 
naujo, sunkiai —- kaip būna, kai turi įsižiūrėti į šalia esantį 
daiktą — ištrinti tą susitapatinimo su savo atvaizdu jausmą. 
„Aš“ — pasikartojanti neurozė, ir žmogus dar toli gražu nė- 
ra pasveikęs. 

Tada pamatė baltą sieną, kurios viduryje ryškėjo raidės. Pa- 
mažu tos raidės įgavo tūrį, iš jų ant sienos susiklostė judantis, 
šleikščiai tvinkčiojantis bareljefas. Iš pradžių pasirodė žodis 

„TAIKA“, paskui - „KARAS“, vėl iš naujo „TAIKA“. Tada 
visa tai pranyko, sienos paviršius vėl išsilygino. Atmosfera su- 
skystėjo, per ją persirito banga; saulė buvo milžiniška, gelto- 
na. Jis pamatė vietą, kurioje mezgėsi laiko šaknis. Ta šaknis 
perskrodė visą visatą spinduliais —- arčiau centro jie buvo lyg 
gumbuoti ūseliai, o ties galiukais - lipnūs ir gležni. Šie ūseliai 
rėmino, kapojo ir jungė į visumą erdvės dalis. 

Jis pamatė mirusio žmogaus smegenis —- erdvės dalį, kuri 
talpina erdvę. 

Paskutinį regėjo mentalinį erdvės pavidalą ir jo priešin- 
gybę. Išvydo mentalinį susidūrimą, kuris suteikia erdvei 
struktūrą, ir jo išnykimą. Erdvę regėjo kaip plonytę liniją, 
skiriančią dvi sferas. Pirmoje sferoje glūdėjo būtis ir skirtis, 
antroje — nebūtis ir asmens išnykimas. Ramiai, nedvejoda- 
mas apsisuko ir ėmė judėti antrosios sferos link. 


Jis išsivadavo iš glėbio, išsitiesė lovoje. Šalia lygiai kvėpa- 
vo Anabelė. Ji turėjo kubo formos žadintuvą Sony, jis rodė 
03 : 37. Ar jis dar įstengs užmigti? Turėjo užmigti. Buvo at- 
sinešęs ksanakso tablečių. 

Rytą Anabelė jam išvirė kavos, o pati gėrė arbatą su skru- 
dinta duona. Diena išaušo graži, tik šaltoka. Ji pažiūrėjo į jo 
nuogą kūną, dėl nuolatinio liesumo keistai paauglišką. Jiems 
abiem keturiasdešimt — sunku patikėti. Tačiau vaikų ji ne- 
begalėjo turėti, nebent rizikuotų - jie gali gimti turėdami 
gana sunkių genetinių sutrikimų, o jo vyriška galia juk taip 
pat jau veik išblėsusi. Rūšies pratęsimo požiūriu jie abu — 
tik senstantys vidutinės genetinės vertės individai. Ji gyve- 
nime daug ką išbandė: uostė „koksą“, dalyvavo orgijose, nak- 
vojo prabangiuose viešbučiuose. Dėl savo grožio atsidūrusi 

papročių laisvėjimo epicentre, per patį jaunystės įkarštį, ji 
ypač nukentėjo - galų gale jos gyvenimas iš esmės tuo ir 
turėjo baigtis. Mišelis, iš abejingumo užstrigęs šio judėjimo, 
žmonių gyvenimo ir visko kitko paribyje, jautėsi tik paviršu- 
tiniškai jo užkliudytas ir pasitenkino tuo, kad buvo ištiki- 
mas savo kvartalo Monoprix klientas ir vadovavo moksli- 
niams molekulinės biologijos tyrimams. Tokie skirtingi gy- 
venimai jų nutolusiuose kūnuose paliko labai nedaug žy- 
mių, ir vis dėlto gyvenimas be paliovos dirbo ardomąjį dar- 
bą, tad ląstelių bei jų dalių pajėgumas daugintis pamažu sil- 
po. Du protingi žinduoliai, kurie galėjo gyventi meilėje, žiū- 
rėjo vienas į kitą ryškioje rudens ryto šviesoje. „Žinau, kad 
jau vėlu, - tarė ji. - Bet vis dėlto noriu pabandyti. Dar sau- 
gau 1974-1975 mokslo metų abonentinį traukinio bilietą, tai 
buvo paskutiniai metai, kai kartu lankėm licėjų. Kiekvieną 
kartą, kai į jį pažiūriu, norisi verkti. Nesuprantu, kodėl viskas 
šitaip sugriuvo. Niekaip su tuo negaliu susitaikyti.“ 


19 


Be abejo, gyvendami pačioje masinės Vakarų savižudybės šer- 
dyje, jie neturėjo jokių šansų. Tačiau ir toliau susitikdavo kartą 
du per savaitę. Anabelė apsilankė pas ginekologą ir vėl ėmė 
vartoti kontraceptines tabletes. Mišeliui pavykdavo į ją įsi- 
skverbti, tačiau labiausiai jam patikdavo miegoti šalia, jausti 
gyvą kūną. Vieną naktį jis susapnavo atrakcionų parką Rua- 
ne, ant dešiniojo Senos kranto. Pilkšvame danguje virš tuščių 
valtelių ir rūdžių išėstų metalo konstrukcijų sukosi didžiulis, 
beveik tuščias ratas. Jis ėjo tarp nublukusių ir ryškiom spal- 
vom nudažytų sandėlių eilių, veidą čaižė ledinis vėjas su lie- 
tumi. Kai ėjo iš parko, jį užpuolė gauja odiniais drabužiais 
vilkinčių jaunuolių, apsiginklavusių skustuvais. Susidorojo su 
juo per kelias minutes ir paleido. Akys kraujavo - žinojo, kad 
jau visą gyvenimą bus aklas, dešinė ranka buvo beveik nu- 
pjauta, tačiau, nepaisydamas kraujo ir skausmo, žinojo, kad 
Anabelė liks su juo ir visą laiką gaubs jį savo meile. 


Visų šventųjų savaitgalį jie kartu išvažiavo į Sulaką, į Ana- 
belės brolio vasarnamį. Kitą rytą nuėjo į paplūdimį. Jis pa- 
sijuto nuvargęs ir prisėdo ant suolo, o ji žingsniavo toliau. 
Tolumoje ošė, bangavo miglota, pilka, sidabrinė jūra. Į smė- 
lio krantus dužo bangos, ir horizonte saulėje nuo jų kilo 

spindinti, graži migla. Anabelės siluetas, veik nepastebimas 
dėl šviesios striukės, judėjo tolyn išilgai vandens linijos. Tarp 
baltų plastikinių „Paplūdimio“ kavinės baldų bėgiojo taip 
vandens ir saulės miglos. 

Anabelė pasirūpino, kad vakarienės jiems iškeptų ešerį; 
visuomenė, kurioje jie gyveno, leido jiems skirti daugiau dė- 
mesio maistui; tai buvo daugiau negu vien paprastas porei- 
kio tenkinimas; taigi jie galėjo pabandyti kabintis į gyvenimą, 
nors iš tiesų jau nelabai to norėjo. Jis užjautė ją; juto, kad joje 
virpa milžiniškos meilės atsargos, tik gyvenimas ją išsekino; 
jis užjautė ją — galbūt tai vienintelis žmogiškas jausmas, dar 
gebėjęs į jį prasismelkti. O dėl kitų jausmų — jo kūną kaustė 
ledinis santūrumas; tiesą sakant, jis jau nebepajėgė mylėti. 


Grįžę į Paryžių jie dar patyrė džiugių akimirkų, panašių į 
kvepalų reklamas (kartu leistis Monmartro laiptais arba ap- 
sikabinus sustoti viduryje Menų tilto, kurį ūmai nušviečia plau- 
kiančių turistinių laivelių prožektoriai). Taip pat išgyveno ir 
sekmadienio popiečių kivirčus bei tylos akimirkas, kai kūnas 
susiriečia tarp paklodžių, ir tas gyvenimą griaunančias tylos 
ir nuobodulio bangas. Anabelės butukas buvo tamsus, jau ket- 
virtą valandą reikėdavo įžiebti šviesą. Kartais jie būdavo liūdni, 
bet dar dažniau - rimti. Ir vienas, ir kitas vokė, kad paskutinį- 
syk išgyvena tikrus žmogiškus santykius, ir tas pojūtis kiek- 
vieną jų minutę drauge paverčia širdį draskančia. Vienas ki- 
tam jautė didelę pagarbą ir beribį gailestį. Tačiau būdavo die- 
nų, kai, pagauti netikėtų kerų, jie patirdavo gaivių, saulės nu- 
tviekstų akimirkų, nors užvis dažniau jausdavo, kaip jų pačių 
viduje ir ant žemės, kuria eina, tįsta pilkas šešėlis, ir tada 
visuose dalykuose įžvelgdavo pabaigą. 


20 


Briuno su Kristiana irgi parvažiavo į Paryžių, kitaip nė nega- 
lėjo būti. Tą rytą, kai turėjo vėl eiti į darbą, jis pagalvojo apie 
nepažįstamą gydytoją, padovanojusį jiems neregėtą dovaną: 
dvi savaites laisvės su niekuo nepateisintu nedarbingumo la- 
peliu; ir toliau žingsniavo Grenelio gatve savo įstaigos link. 
Įžengęs vidun pastebėjo, kad atrodo įdegęs, puikios fizinės 
formos, kad padėtis tiesiog juokinga; galiausiai suvokė, kad 
jam visiškai į tai nusispjaut. Kolegos, jų mąstymų seminarai, 
humanistinis paauglių auklėjimas, atsivėrimas kitoms kultū- 
roms... visa tai, jo akimis, nebeturi nė menkiausios reikšmės. 
Kristiana čiulpdavo jam pimpį ir rūpindavosi, kai jis susirg- 
davo; Kristiana buvo svarbi. Tą pačią akimirką jis suprato, 
kad daugiau niekada nepamatys sūnaus. 

Patrisas, Kristianos sūnus, paliko bute pasibaisėtiną ne- 
tvarką: grindys vietomis pradegintos, nusėtos sutryptais pi- 
cos gabalais, kolos skardinėmis, nuorūkomis. Ji akimirką 
padvejojo, svarstydama, ar eiti nakvoti į viešbutį, paskui nu- 
tarė viską sutvarkyti, bandyti iš naujo. Nojonas — purvinas, 
nuobodus ir pavojingas miesteliūkštis; tad ji įprato kas sa- 
vaitgalį važinėti į Paryžių. Beveik kiekvieną šeštadienį jie 
eidavo į klubą poroms - į 2+2, į Chris et Manu, į Chandelles. 
Pirmas vakaras klube Chris et Manu paliko Briuno itin ryš- 

kių prisiminimų. Prie šokių aikštelės buvo kelios salės, ap- 
šviestos keista violetine šviesa, lovos sustatytos viena šalia 
kitos. Visur aplink juos poros dulkinosi, glamonėjosi arba 
laižėsi. Dauguma moterų nuogos, kai kurios vilkėjo apati- 
nius ar berankovius marškinėlius, kitoms pakako tik kilstel- 
ti suknelę. Didžiausioje salėje buvo gal dvidešimt porų. Be- 
veik niekas nesikalbėjo, buvo girdėti tik oro kondicionie- 
riaus burzgimas ir prie orgazmo artėjančių moterų alsavi- 
mas. Jis prisėdo ant lovos šalia stambios tamsiaplaukės sun- 
kiomis krūtimis, kurią tuo metu laižė maždaug penkiasde- 
šimtmetis tipas su marškiniais ir kaklaraiščiu. Kristiana at- 
sagstė jam kelnes ir ėmė jį masturbuoti dairydamasi aplink. 
Priėjo vienas vyras, pakišo ranką jai po sijonu. Ji atsegė sa- 
gą, sijonas nuslydo ant kilimo — po juo ji nieko nemūvėjo. 
Vyras atsiklaupė ir ėmė ją glamonėti, kol ji masturbavo Briu- 
no. Šalimais ant lovos vis garsiau dejavo tamsiaplaukė, jis 
suėmė rankomis jai krūtis. Jam stovėjo kaip babuinui. Kris- 
tiana priglaudė lūpas ir ėmė liežuvio galiuku lyžčioti jo var- 
pos galvutę ir apyvarpę. Šalia prisėdo dar viena pora, mote- 
ris - nedidukė rusvaplaukė - segėjo juodą dirbtinės odos. 
sijonėlį. Ji pažiūrėjo į Kristianą, kuri laižė jį. Ši nusišypso- 
jo, pasikėlė marškinėlius ir parodė jai krūtis. Anoji pasi- 
tempė aukštyn sijoną, atidengė kauburį, apaugusį lygiai to- 
kiais pat rusvais plaukeliais. Kristiana paėmė jos ranką ir 
uždėjo ant Briuno varpos. Moteris ėmė jį masturbuoti, o 
Kristiana vėl priglaudė liežuvį. Po kelių sekundžių purto- 
mas nevaldomos malonumo bangos jis išliejo jai ant vei- 
do. Greitai atsitiesė, apkabino ją. „Atsiprašau, - tarė. — 
Atsiprašau.“ Ji pabučiavo jį, prisiglaudė, jis pajuto sper- 
mos skonį ant jos skruosto. „Nieko, - atsakė ji švelniai, — 

nieko baisaus. Jau nori eiti?“ — pasiūlė kiek vėliau. Jis liūd- 
nai linktelėjo galva - susijaudinimas buvo visai atslūgęs. Jie 
paskubomis apsirengė ir iškart išėjo. 


Kitomis savaitėmis jam kiek geriau pavyko susivaldyti — 
tai buvo smagaus, laimingo laikotarpio pradžia. Dabar jo 
gyvenimas turėjo prasmę, kurią įkūnijo su Kristiana leidžia- 
mi savaitgaliai. FNAC knygų apie sveikatą skyriuje rado 
amerikiečių seksologės knygą - joje buvo rašoma, kad spe- 
cialūs pakopiniai pratimai išmokys vyrus sulaikyti ejakulia- 
ciją. Svarbiausia — treniruoti mažą arkos pavidalo raumenį, 
esantį tiesiai po kapšeliu, tai yra tarpvietės raumenį. Staiga 
prieš pat orgazmą jį sutraukus ir kartu giliai įkvėpus, gali- 
ma išvengti ejakuliacijos. Briuno pradėjo daryti pratimus — 
juk tikslas vertas atkaklių pastangų. Kai jie nueidavo į klu- 
bą, jis apstulbęs žiūrėdavo į kartais net vyresnius už save 
vyrus, kurie skverbdavosi į moteris — vieną po kitos, valan- 
dų valandas leisdavosi masturbuojami bei čiulpiami ir nie- 
kad neprarasdavo erekcijos. Taip pat sutrikęs turėjo pripa- 
žinti, kad daugumos kotai —- daug stambesni negu jo. Kris- 
tiana vis kartojo, kad jai tai nesvarbu. Jis tikėjo; buvo aki- 
vaizdu, kad ji įsimylėjusi; ir vis dėlto jam dingojos, kad dau- 
guma klubuose sutiktų moterų šiek tiek nusivildavo, kai jis 
išsitraukdavo pimpalą. Jokių pastabų niekada neišgirdo, vi- 
si buvo pavyzdingai kurtuaziški, atmosfera — draugiška ir 
mandagi, ir vis dėlto buvo žvilgsnių, kurie neapgauna, - pa- 
mažu ėmė suvokti, kad seksualiniu požiūriu jis jau nebe 
„aukštumoje“. Bet, ką ir sakyti, kartais patirdavo tokių ne- 
įtikimų, audringų malonumo akimirkų, kad vos nealpdavo, 
jam išsiverždavo tikras riksmas; bet tai nė kiek nesusiję su 

vyro pajėgumu, o veikiau su subtilumu, organų jautrumu. 
Beje, mokėjo puikiai glamonėti, pasak Kristianos; ir jis Ži- 
nojo, kad tai tiesa; retai pasitaikydavo, kad moteris su juo 
nepatirtų orgazmo. Maždaug gruodžio viduryje jis pastebė- 
jo, kad Kristiana šiek tiek sulyso, jos veidą išbėrė raudonom 
dėmėm. „Ta nugaros liga nė kiek nepraeina, - pareiškė ji, — 
turiu padidinti vaistų dozes, o liesumas ir tos dėmės - tur- 
būt šalutinis vaistų poveikis.“ Ji tučtuojau pakeitė pokalbio 
temą; Briuno pajuto, kad ji sutriko, tada ir jis sumišo. Žino- 
ma, ji turi meluoti, kad tik jis nepradėtų nerimauti - ji tokia 
švelni, tokia miela. Paprastai šeštadieniais ji gamindavo vaka- 
rienę, jie labai skaniai pavalgydavo ir eidavo į klubą. Ji segė- 
davo sijonus su skeltuku, vilkėdavo aptemptas permatomas 
palaidinukes, mūvėdavo prisegamas kojines, kartais apsireng- 
davo glaustinukę su plyšiu tarp kojų. Jos bebriukas - švelnus, 
jaudinantis, iškart drėgnas. Jie leido nuostabius vakarus, jis 
niekada nesitikėjo, kad kada nors tai patirs. Kartais Kristia- 
nos širdis, kai ją dulkindavo keletas vyrų iš eilės, įsiaudrinda- 
vo, imdavo plakti per smarkiai, staiga ją išpildavo prakaitas, 
ir Briuno išsigąsdavo. Tada jie liaudavosi, ji įglusdavo į jo glė- 
bį ir bučiuodavo, glostydavo plaukus ir kaklą. 


21 


Savaime suprantama, tai taip pat ne išeitis. Vyrai ir mote- 
rys, kurie lankosi poroms skirtuose klubuose, neilgai trukus 
atsisako ieškoti malonumų (juk reikia elgtis subtiliai, jaut- 
riai, neskubriai) ir pereina prie seksualinių fantazijų, iš es- 
mės gana nenuoširdaus dalyko, net tiesiogiai nukopijuoto 
nuo grupinio sekso scenų iš „madingų“ pornografinių fil- 
mų, kuriuos rodo Cana!+. Pagerbiant Karlą Marksą, kuris 
savo sistemos - tokios mirtinos entelechijos — šerdyje įkur- 
dino paslaptingąją sąvoką „sąmoningai sukeltas pelno nor- 
mų kritimas“, tiesiog maga pareikšti, kad libertiniškosios 
sistemos, į kurią ką tik įsiliejo Briuno su Kristiana, šerdyje 
vyksta sąmoningai sukeltas malonumo normų kritimas, bet 
tai - per daug bendras ir netikslus teiginys. Kultūriniai, ant- 
ropologiniai, visokie kitokie reiškiniai, geismas ir malonu- 
mas galų gale beveik nepaaiškina seksualumo, jie toli gražu 
ne lemiami veiksniai, o priešingai, patys yra visiškai socio- 
logiškai determinuoti. Monogaminėje, romantinėje ir įsi- 
mylėjimą garbinančioje sistemoje juos galima pasiekti tik 
tarpininkaujant mylimam asmeniui, kuris iš esmės - vienin- 
telis. Liberalioje visuomenėje, kurioje gyvena Briuno su Kris- 
tiana, oficialiosios kultūros (reklamos, žurnalų, visuomeni- 
nių ir sveikatos priežiūros organizacijų) siūlomas seksualu- 

mo modelis - tai nuotykis: tokioje sistemoje geismas ir ma- 
lonumas atsiranda po viliojimo proceso, čia daugiausia dė- 
mesio skiriama naujumui, aistringumui ir asmens kūrybin- 
gumui (beje, tai ir darbuotojų privalumai, reikalingi profe- 
sinėje veikloje). Doroviniai ir intelektiniai viliojimo kriteri- 
bų poroms lankytojai atsidūrė kiek kitokioje sistemoje, kuri 
veikiau panaši į oficialiosios kultūros fantazijas: sadiškoje. 
Tokioje sistemoje visi iki vieno pimpalai stati ir nežmoniško 
dydžio, krūtys - silikoninės, bebriukai - depiliuoti ir drėgni. 
Klubų poroms lankytojos, dažniausiai skaitančios tik Con- 
nexion ar Hot Video, keldavo sau visai paprastą vakaro tiks- 
lą: kad jas išbarškintų kuo daugiau storų pimpalų. Kita pa- 
kopa joms dažniausiai - SM klubai. Orgazmas - tai tik pa- 
pročių klausimas, taip tikriausiai būtų pasakęs Paskalis, jei 
būtų domėjęsis tokiais dalykais. 

Su trylikos centimetrų pimpiu ir retomis erekcijomis (jo 
erekcijos niekada netrukdavo labai ilgai, nebent ankstyvoje 
paauglystėje, beje, ir laikas tarp dviejų ejakuliacijų dabar 
gerokai prailgsta - žinoma, jis jau nebe toks jaunas), tuose. 
klubuose Briuno jausdavosi atsidūręs visai ne savo vietoje. 
Tačiau. džiaugdavosi, kad jam čia prieinama daugiau burnų 
ir daugiau tarpkojų, negu kada nors drįstų svajoti, ir už tai 
jautė dėkingumą Kristianai. Pačios švelniausios akimirkos — 
kai ji glamonėjo kitas moteris, laikinos draugužės visada ža- 
vėjosi jos liežuvio miklumu, pirštų gebėjimu rasti ir jaudinti 
klitorį; deja, kai jos sumanydavo už tai atsidėkoti Kristia- 
nai, jai dažniausiai tekdavo nusivilti. Ypač išplatėjusios nuo 
grupinio santykiavimo ir šiurkščių pirštų skverbimosi (kelių 
pirštų ar net visos plaštakos) jų putės būdavo beveik tokios 

pat jautrios kaip lašinių paltys. Apsėstos karštligiško ritmo, 
kaip oficialiųjų pornofilmų aktorės, jos brutaliai tampyda- 
vo jo pimpį lyg kokią nejautrią kūno ataugą, juokingai mėg- 
džiodavo stūmoklio judesius (visuotinis technomuzikos, kuri 
išstūmė subtilesnius ritmus, paplitimas tikriausiai irgi turė- 
jo įtakos grynai mechaniniam jų paslaugų pobūdžiui). Išlie- 
davo greitai ir nejausdamas tikro malonumo - tuo jam ir 
pasibaigdavo vakaras. Dar pabūdavo pusvalandį ar valan- 
dą, Kristiana leidavosi iš eilės kelių vyrų dulkinama ir vis 
bandydavo — dažniausiai tuščiai — atgaivinti jo vyriškumą. 
Atsibudę juodu vėl mylėdavosi, snaudžiant jam į galvą grįž- 
davo prislopę nakties vaizdai; tai būdavo neįtikimo švelnu- 
mo akimirkos. 

Tikriausiai būtų idealu pasikviesti keletą pasirinktų po- 
rų, leisti vakarą namie, draugiškai plepėti ir glamonėtis tuo 
pačiu metu. Jie tai išbandys, - Briuno tuo įsitikinęs; be to, 
jam reikia vėl imtis raumenų lavinimo pratimų, kuriuos siū- 
lė ta amerikietė seksologė; jo draugystė su Kristiana, kuri 
teikė daugiau džiaugsmo negu bet kuris kitas jo gyvenimo 
įvykis, buvo svarbi ir rimta. Bent jau taip jis manė, žiūrėda- 
mas, kaip ji rengiasi ar triūsia virtuvėje. Tačiau dažniausiai, 
kai ji būdavo toli, ypač savaitės viduryje, jis pasijusdavo tar- 
si kas krėstų piktą pokštą, tarsi tai būtų paskutinė slogi pa- 
tyčia jo gyvenime. Laimė pasiekia aukščiausią tašką tik ta- 
da, jei mums jau buvo suteikta visai pasiekiama praktinė 
laimės galimybė. 


Nelaimė įvyko vieną vasario naktį, kai jie leido laiką klu- 
be Chris et Manu. Briuno gulėjo ant čiužinio pagrindiniame 
kambaryje, galvą atrėmęs į pagalvėles, Kristiana čiulpė jam 

pimpį, jis laikė ją už rankos. Ji klūpojo virš jo praskėtusi 
kojas, atstačiusi išriestą užpakalį už savęs einantiems vyrams, 
jie užsimaudavo prezervatyvus ir paeiliui dulkindavo ją. Taip 
jau perėjo penki vyrai, 0 ji nė į vieną nepažvelgė, primerku- 
si akis tarsi sapnuodama, liežuviu klaidžiojo po Briuno var- 
pą, tyrė ją centimetras po centimetro. Staiga ji trumpai vie- 
nąkart suriko. Tipas už nugaros, stambus garbanotas drim- 
ba, toliau įsijautęs ją tratino vis smarkiau siūbuodamas klu- 
bais, jo žvilgsnis buvo tuščias ir nedėmesingas. 

„Liaukitės! Liaukitės!“ — sušuko Briuno; jam atrodė, kad 
garsiai rėkia, tačiau balsas užsikirto, jis tik silpnai sumykė. 
Pakilo ir šiurkščiai nustūmė tą tipą — taip ir liko stovėti su- 
stingęs, stačia varpa, kadaruojančiomis rankomis. Kristia- 
na nuvirto ant šono, veidą iškreipė skausmas. „Negali paju- 
dėti?“ — paklausė jis. Ji tik papurtė galvą: „Ne“, - jis puolė 
prie baro, paprašė telefono. Greitoji pagalba atvažiavo po 
dešimties minučių. Visi vakarėlio dalyviai, per tą laiką apsi- 
rengę, visiškoje tyloje žiūrėjo, kaip greitosios darbuotojai 
kelia Kristianą ir guldo ant neštuvų. Briuno atsisėdo šalia 
jos automobilyje, jie buvo visai netoli Centrinės ligoninės. 
Jis kelias valandas pralaukė linoleumu išklotame korido- 
riuje, tada budintis gydytojas atėjo pranešti: dabar ji miega, 
gyvybei pavojus nebegresia. 

Sekmadienį jie paėmė jos kaulų čiulpų mėginį, Briuno 
atėjo apie šeštą. Buvo jau tamsu, virš Senos dulkė šaltas 
lietutis. Kristiana sėdėjo lovoje, nugara atsirėmusi į krūvą 
pagalvių. Pamačiusi jį nusišypsojo. Diagnozė paprasta: du- 
benkaulių nekrozė, nebepagydoma. Ji jau keletą mėnesių 
to tikėjosi, tai galėjo paaiškėti kiekvieną akimirką, vaistai 
pristabdė ligą, tačiau nepagydė. Nuo šiol padėtis nebesi- 

keis, nereikia baimintis jokių komplikacijų, tačiau kojos vi- 
są laiką liks paralyžiuotos. 


Iš ligoninės ją paleido po dešimties dienų, Briuno buvo 
šalia. Dabar padėtis kitokia; gyvenime dažnai kartojasi ilgi 
neaiškaus nuobodulio ruožai - dažniausiai jis keistai nykus, 
paskui nei iš šio, nei iš to viskas pakrypsta kita linkme, ir 
paaiškėja, kad šis vingis - lemiamas. Nuo šiol Kristiana gaus 
invalidumo pensiją, jai nebereikės dirbti, ji net turi teisę gauti 
nemokamą pagalbą namų ruošoje. Ji atriedėjo vežimėliu iki 
jo, dar nemokėjo vikriai juo naudotis — reikėjo stipriai atsi- 
spirti, O jos riešai buvo per silpni. Briuno pabučiavo ją į 
skruostus, paskui — į lūpas. „Dabar gali keltis gyventi pas 
mane. Į Paryžių.“ Ji pakėlė veidą į jį, pažiūrėjo į akis, jis 
neįstengė atlaikyti žvilgsnio. „Tu įsitikinęs? — paklausė ty- 
liai. - Įsitikinęs, kad tikrai to nori?“ Jis neatsakė, o gal del- 
sė. Po keleto sekundžių tylos ji pridūrė: „Tu neprivalai. Tau 
dar liko šiek tiek laiko pagyventi, neprivalai jį leisti rūpin- 
damasis invalide“. Šiuolaikinė sąmonė jau negeba suvokti, 
kad esame mirtingi. Nebuvo nė vienos epochos, nė vienos 
civilizacijos, kurioje taip ilgai ir nuolatos žmonės galvotų 
apie savo amžių, kiekvienas mintyse įsivaizduoja paprastą 
ateities perspektyvą: ateis laikas, kai fizinių malonumų, ku- 
riuos dar gali patirti gyvenime, suma taps mažesnė už kan- 
čių sumą (iš tikrųjų Žmogus jaučia, kaip viduje sukasi skai- 
tiklis, o jis visados sukasi į tą pačią pusę). Racionali malo- 
numų ir kančių analizė, kurią anksčiau ar vėliau kiekvie- 
nam tenka atlikti, nuo tam tikro amžiaus neišvengiamai pa- 
stūmėja galvoti apie savižudybę. Šiuo požiūriu įdomu pažy- 
mėti: Deliozas ir Deboras, garbūs amžiaus pabaigos inte- 

lektualai, abu nusižudė be akivaizdžios priežasties - vien 
dėl to, kad nepakėlė savo fizinio irimo perspektyvos. Savi- 
žudybės nieko nenustebino, ir apskritai pagyvenusių žŽmo- 
nių savižudybės, kurių užvis daugiausia, dabar mums atro- 
do visai logiškos. Dar kaip būdingą ypatumą verta prisimin- 
ti, kaip visuomenė reaguoja į teroristų puolimo pavojų: dau- 
guma Žmonių tvirtina, kad verčiau norėtų, jog juos nužudy- 
tų iškart, o ne kankintų ar subjaurotų veidą. Žinoma, taip 
yra ir dėl to, kad jiems truputį įgriso gyventi, bet ypač dėl to, 
kad niekas, net mirtis, neatrodo jiems taip baisu, kaip gy- 
venti subjaurotu kūnu. 


Privažiavęs Lašapel an Servalį jis pasuko į šoną. Papras- 
čiausia būtų trenktis į medį važiuojant per Kompjeno miš- 
ką. Jis keliom sekundėm per ilgai dvejojo, vargšelė Kristia- 
na. Dar prieš skambindamas jai per ilgai delsė; žinojo, kad 
ji viena savo daugiabučiame name su sūnumi, įsivaizdavo ją 
invalido vežimėlyje, šalia telefono. Niekas neverčia jo rū- 
pintis invalide, - taip ji nukirto, ir Briuno žino, kad ji mirė 
nejausdama neapykantos. Sulūžusį invalido vežimėlį rado: 
prie pašto dėžutės, šalia paskutinės laiptų pakopos. Jos vei- 
das buvo ištinęs, kaklas lūžęs. Briuno vardas buvo įrašytas 
skiltyje „kam pranešti, jei atsitiks nelaimė“; vežama į ligo- 
ninę ji mirė. 

Laidojimo namai buvo šiek tiek už Nojono, prie Šoni ke- 
lio, reikėjo pasukti iškart pravažiavus Babiofą. Baltame, per 
daug šildomame namelyje su daugybe radiatorių, panašia- 
me į techninio licėjaus klasę, jo laukė du darbuotojai. Pro 
stiklines sienas buvo matyti žemi, modernūs pusiau gyvena- 
mi pastatai. Dar atviras karstas gulėjo ant kryžiakojo stalo. 

Briuno priėjo artyn, pamatė Kristianos kūną ir pajuto, kaip 
lošteli atgal, jo galva smarkiai atsitrenkė į grindis. Darbuo- 
tojai atsargiai jį pakėlė. „Išsiverkit! Reikia verkti!“ - įkyriai 
ragino vyresnysis. Jis papurtė galvą — jautė, kad pravirkti 
nepavyks. Kristianos kūnas daugiau nejudės, nekvėpuos, ne- 
prabils. Kristianos kūnas daugiau nemylės, šiam kūnui joks 
likimas jau nebeįmanomas, ir vien dėl jo kaltės. Šįkart mes- 
tos visos kortos, suloštos visos partijos, įvyko paskutinis da- 
lykas — ir baigėsi galutiniu pralaimėjimu. Jis įstengė mylėti 
ne ką daugiau negu jo tėvai. Paniręs į keistą būseną, kai 
atbunka visi jutimai, lyg pleventų per keletą centimetrų virš 
žemės, jis regėjo, kaip darbuotojai elektriniu suktuvu užda- 
ro karstą. Sekė jiems iš paskos iki „tylos sienos“ - trijų met- 
rų aukščio pilko betono statinio, kuriame keliais aukštais 
išdėstytos laidojimo nišos, beveik pusė jų buvo tuščios. Vy- 
resnysis darbuotojas paskaitė nurodymų lapą, pasuko 632 
nišos link, jo kolega iš paskos rideno vežimėlį su karstu. Oras 
buvo drėgnas ir šaltas, pradėjo net lyti. 632 niša buvo vidu- 
rinėje eilėje, pusantro metro nuo žemės. Vikriu įgudusiu 
judesiu per vos porą sekundžių darbuotojai pakėlė karstą ir 
įstūmė į nišą. Pneumatiniu pistoletu į likusią ertmę įpurškė 
šiek tiek akimoju stingstančio betono, tada vyresnysis ištie- 
sė Briuno registrą, kad šis pasirašytų. Jei nori, priminė nu- 
eidamas, jis gali čia dar pabūti, susikaupti. 


Atgal Briuno važiavo Al greitkeliu ir apie vienuoliktą at- 
sidūrė priemiestyje. Buvo pasiprašęs laisvos dienos, nė ne- 
numanė, kad apeigos truks taip trumpai. Įvažiavo pro Šati- 
jono vartus ir rado vietą automobiliui Albero Sorelio gatvė- 
je, tiesiai priešais buvusios žmonos butą. Ilgai laukti nerei- 

kėjo: po dešimties minučių iš Ernesto Rejerio gatvės išsuko 
jo sūnus su kuprine ant pečių. Atrodė susirūpinęs ir eida- 
mas kalbėjosi pats su savimi. Apie ką jis galvoja? Jis tikriau- 
siai labai vienišas, - taip sakė Ana, - užuot pietavęs koleže 
kartu su draugais, grįžta namo, pasišildo patiekalą, kurį ji 
palieka rytą išeidama. Ar jis kenčia dėl to, kad nemato tė- 
vo? Tikriausiai, nors neprasitaria. Vaikai pakenčia pasaulį 
tokį, kokį jiems sukuria suaugusieji, ir stengiasi prie jo kuo 
geriau prisitaikyti, o vėliau apskritai patys jį atkuria. Vikto- 
ras priėjo prie durų, surinko kodą - buvo vos už kelių metrų 
nuo automobilio, bet jo nematė. Briuno uždėjo ranką ant 
durelių rankenos, išsitiesė. Namo durys užsitrenkė vaikui 
už nugaros, Briuno dar mirksnį sėdėjo nejudėdamas, tada 
vėl sudribo ant sėdynės. Ką jis gali pasakyti sūnui, kokią 
žinią perduoti? Jokios. Nieko. Jis tik suvokia, kad jo gyveni- 
mas baigtas, bet pabaigos dar nesupranta. Viskas - aptemę, 
kelia kančią ir neperregima. 


Užvedė automobilį ir išvažiavo į pietų greitkelį. Už An- 
tonijo išvažiavimo pasuko Voalano kryptimi. Švietimo mi- | 
nisterijos psichiatrijos klinika buvo kiek tolėliau už Verjer 
le Biuisono, visai šalia Verjero miško, jis puikiai atsiminė 
parką. Paliko automobilį Viktoro Konsiderano gatvėje, pės- 
čias nužingsniavo keletą metrų iki vartų. Atpažino budintį 
slaugytoją. Ištarė: „Aš grįžau“. 

SORZŽAS — PASKUTINĖ STOTELĖ 


Reklama, pernelyg besistengianti sužavėti jaunų žmo- 
nių rinką, dažnai įsipainioja į tokias strategijas, kur 
nuolaidžiavimas tiesiog varžosi su karikatūriškumu 
ir pajuoka. Norint sumažinti dėmesio stoką, būdingą 
mūsų visuomenei, reikia, kad kiekvienas pardavimo 
srities darbuotojas taptų prekės „ambasadoriumi“ tarp 
vyresniųjų. 

Korina Meži, Tikrasis senjorų veidas 


Gal viskas taip ir turėjo baigtis, gal nebebuvo ko griebtis, 
jokios išeities. Galbūt reikėjo išnarplioti tai, kas susipynę, 
užbaigti tai, kas pradėta. Tad Džerzinskis turėjo atvykti į tą 
vietą, vadinamą Soržu, 44“ šiaurės platumos ir 77 30' rytų 
ilgumos, į šią kiek aukščiau negu 500 metrų iškilusią vietą. 
Nicoje jis apsistojo „Vindzoro“ viešbutyje, pusiau liukso kla- 
sės, tačiau aplinka čia buvo gana atgrasi, o vieną kambarį 
buvo dekoravęs menininkas vidutinybė Filipas Perenas. Ki- 
tą rytą jis sėdo į grožiu pagarsėjusį traukinį Nica-Tandas. 
Traukinys pervažiavo šiaurinį Nicos priemiestį, pro visus ara- 
bų daugiabučius namus, rausvojo „minitelio“ afišas ir pro 
šešiasdešimt procentų gyventojų, balsuojančių už Naciona- 
linį frontą. Pravažiavęs Pejono Sen Teklio stotelę, traukinys 

paniro į tunelį, o išvažiuojant iš jo, akinamoje šviesoje sau iš 
dešinės Džerzinskis pamatė į haliucinaciją panašų ore paki- 
busio Pejono kaimelio siluetą. Tada ėmė riedėti pro vietas, 
vadinamas Nicos apylinkėmis, kuriomis grožėtis atkeliauda- 
vo žmonių net iš Čikagos ar Denverio. Paskui įvažiavo į Ro- 
jos uolynus. Džerzinskis išlipo Fanton Soržo stotyje, neturėjo 
jokio bagažo, buvo gegužės pabaiga. Išlipo Fanton Soržo sto- 
tyje 1r kokį pusvalandį ėjo pėsčias. Pusiaukelėje turėjo perei- 
ti tunelį, jokio automobilių eismo čia nebuvo matyti. 


Pasak „Keliautojo vadovo“, kurį jis nusipirko Orli oro uos- 
te, Soržo kaimelis su aukštais, pakopomis išsidėsčiusiais na- 
mais, iškilęs virš slėnio kaip svaigi viršūnė, turi „kažką tibe- 
tiška“, — juk visai įmanoma. Reikalas toks, kad Žanina, jo 
motina, persikrikštijusi Džeine, daugiau negu penkerius me- 
tus praleidusi Goa, vakarinėje Indijos žemyninėje dalyje, nu- 
tarė mirti būtent šioje vietoje. 

— Na, tiksliau, ji tik nutarė čia atvažiuoti, o ne mirti, - pa- 
tikslino Briuno. - Atrodo, ta sena kekšė atsivertė į islamą — 
kažkokios sufijų mistikos ar panašios kvailystės suviliota. Ap- 
sigyveno su skvoterių gauja, įsikūrusia apleistame name už 
kaimo. Kadangi laikraščiai apie juos neberašo, mes jau ir 
įsivaizduojam, kad skvoteriai ir hipiai išnyko. Priešingai — 
jų vis gausėja, didėjant nedarbui, jų skaičius smarkiai padi- 
dėjo, galima net sakyt, kad jų knibždėte knibžda. Aš šiek 
tiek domėjausi tuo klausimu... —- Jis ėmė kalbėti tyliau. — 
Gudrybė ta, kad dabar jie pasivadino naujaisiais kaimiečiais, 
notrs iš tikrųjų nė velnio neveikia - tenkinasi tuo, kad gauna 
minimalią pašalpą ir idiotišką paramą žemės ūkiui kalnuo- 
se plėtoti. 

Jis gudriai palingavo galvą, vienu mauku išgėrė, kas buvo 
taurėje, ir užsisakė dar vieną. Paskyrė Mišeliui pasimatymą 
„Pas Žilu“, vienintelėje kaimo kavinėje. Su vulgariais atvi- 
rukais, įrėmintomis upėtakių nuotraukomis ir plakatu „Sor- 
žo rutulių ridentojų klubas“ (jo valdybai priklausė ne ma- 
žiau nei keturiolika narių), šioje vietoje tvyrojo „medžiok- 
lės - žūklės - gamtos - tradicijų“ dvasia, visai priešinga Briu- 
no iškoneveiktų naujųjų vudstokiečių dvasiai. Jis labai at- 
sargiai išsiėmė iš dokumentų aplanko brošiūrą, pavadini- 
mu SOLIDARUMAS SU ŽŪSTANČIOMIS AVELĖMIS! 

— Gavau tai šiąnakt... - tarė tyliai. - Vakare kalbėjausi su 
avių augintojais. Jiems visai nesiseka, jie kupini neapykan- 
tos, jų avis tiesiogine prasme drasko į gabalus. Viskas per tuos 
Merkantūro nacionalinio parko žaliuosius. Jie miškuose pri- 
veisė vilkų, ištisas ordas vilkų. O šitie dabar drasko avis! - Ir 
balsas sustiprėjo; staiga jis ėmė raudoti. Žinute, kurią pali- 
ko Mišeliui, Briuno pranešė, kad vėl apsigyveno Verjer le 
Biuisono psichiatrijos klinikoje — „tikriausiai visam laikui“. 
Taigi jį, rodos, išleido tik šia proga. 

— Tai mūsų motina miršta... - nutraukė jį Mišelis, norėda- 
mas greičiau pereiti prie svarbiausio dalyko. 

— Tikrai taip! Agdo kyšulyje, rodos, irgi tas pats: poilsiau- 
tojams uždraudė būti kopose. Tokį sprendimą priėmė to- 
dėl, kad juos labai spaudė Pakrančių apsaugos tarnyba, kuri 
yra vien žaliųjų rankose. Žmonės juk nedarė nieko bloga — 
tiesiog vykdavo taikios orgijos, bet, rodos, tai išbaido Žžu- 
vėdras — tai tokia žvirblinių rūšis. Šiknon tuos žvirblius! — 
ėmė karščiuotis Briuno. - Jie nori sukliudyti mums kelti or- 
gijas ir valgyti avių sūrį, tikri naciai. O socialistai - jų ben- 
drininkai. Jie irgi prieš avis, nes avys - dešiniosios, o vilkai 

juk kairieji, nors vilkai panašūs į vokiškus aviganius, kurie — 
jau patys tikriausi dešinieji. Tad kuo-pasitikėt? - Jis niūriai 
palingavo galvą. - Kuriame Nicos viešbutyje apsistojai? — 
paklausė netikėtai. 

— „Vindzoro“. 

— Kodėl „Vindzoro“? — Briuno vėl ėmė nervintis. - Ką, 
dabar jau mėgaujiesi prabanga? Kas tau užėjo? Aš asme- 
niškai (jis vis energingiau skiemenavo sakinius) lieku ištiki- 
mas Mercure viešbučiams! Ar bent jau pasistengei pasido- 
mėti? Ar žinojai, kad Mercure tinklo viešbutis „Angelų įlan- 
ka“ taiko mažesnius tarifus, nelygu metų laikas? Tuščiuoju 
laikotarpiu kambarys kainuoja 330 frankų! Tai - dviejų 
žvaigždučių kaina! O visa privaloma įranga kaip trijų Žvaigž- 
dučių įstaigoj, ir dar vaizdas į Anglų alėją ir room service 
ištisą parą! 

Dabar Briuno beveik rėkte rėkė. Nepaisydamas keistoko 
kliento elgesio, „Pas Žilu“ savininkas (ar jo vardas tikrai 
Žilu? galimas daiktas) dėmesingai klausė. Istorijos apie pi- 
nigus bei kainos ir kokybės santykį visada labai domina vy- 
rus, tai jiems į kraują įsigėrę. 


— O, štai ir kvailys! - sušuko Briuno žaismingu, staiga pa- 
sikeitusiu tonu, pamatęs ką tik į kavinę įėjusį jauną vyrą. 
Jam galėjo būti dvidešimt dveji. Apsirengęs kareiviškom kel- 
nėm ir marškinėliais Greenpeace, jo veido oda buvo tamso- 
ka, o juodi plaukai supinti į mažas kasytes, trumpai tariant, 
jis rengėsi pagal rasta madą. 

— Sveikas, kvaily, - džiugiai tarė Briuno. - Susipažink - 
čia mano brolis. Eisim pažiūrėt, kaip laikosi senė? 

Anas linktelėjo netardamas nė žodžio - dėl kažkokios 

priežasties jis, matyt, buvo nusprendęs neatsakyti į provo- 
kacijas. 

Kelias vingiavo tolyn už kaimo ir pamažu kilo kalno šlaitu 
Italijos kryptimi. Perėję aukštą kalvą, jie atsidūrė labai pla- 
čiame slėnyje, pakraščiuose apžėlusiame medžiais, siena bu- 
vo vos už dešimties kilometrų. Rytų link ėmė ryškėti kelios 
snieguotos viršūnės. Kraštovaizdis, kuriame nesimatė jokios 
gyvos dvasios, kėlė platybių ir ramumos įspūdį. 

— Gydytojas vėl buvo atėjęs, - paaiškino Juodasis Hipis. - 
Jos pervežti negalima, šiaip ar taip, jau nieko nebepakeisi. 
"Toks gamtos dėsnis... — tarė jis rimtai. 

— Girdi, ką jis sako? — subliuvo Briuno. — Ar tu girdi tą 
juokdarį? „Gamta“ — šitas žodis jiems nuo lūpų nenueina. 
Dabar, kai ji serga, jie nori, kad pasiskubintų numirti kaip 
žvėris savo irštvoje. Ji juk mano motina, kvaily! — tarė jis 
iškilmingai. —- Matei, kaip jis atrodo? - tęsė. — Kiti irgi tokie 
patys, kur tau - dar blogesni. Nuo jų tiesiog vemt verčia. 

— O čia labai gražus kraštovaizdis, — išsiblaškęs atitarė 
Mišelis. 


Namas buvo erdvus ir žemas, iš didelių tašytų akmenų, 
dengtas čerpėmis, netoli tryško šaltinis. Prieš eidamas vi- 
dun, Mišelis išsiėmė iš kišenės fotoaparatą Canon Prima Mi- 
ni (objektyvas su kintamu 38—105 mm priartinimu, 1290 fran- 
kų FNAC parduotuvėje). Jis apsisuko aplink save, ilgai tai- 
kėsi, kol paspaudė mygtuką, tada prisidėjo prie kitų. 

Be Juodojo Hipio, didžiajame kambaryje buvo dar viena 
neaiški būtybė šviesiais plaukais, gal olandė, sėdėdama prie 
židinio ji nėrė pončą, ir vyresnis hipis ilgais žilais plaukais, 
elegantiškai žilstelėjusia barzdele, pailgu protingos ožkos 

veidu. „Ji čia...“ — tarė Juodasis Hipis, patraukė prie sienos 
prikaltą audinio skiautę ir nusivedė juos į gretimą kambarį. 

Aišku, Mišelis neatplėšdamas žvilgsnio įsispitrijo į tam- 
siaplaukę būtybę, susigūžusią lovos galvūgalyje, kuri einant 
į kambarį sekė juos akimis. Galų gale savo motiną jis juk 
matė tik antrą kartą, ir iš visko galėjai spėti, kad paskutinį. 
Iš pradžių labiausiai jį pribloškė neįtikimas jos liesumas, at- 
sikišę skruostikauliai, tarsi išnarintos rankos. Veido spalva 
kaip Žemės, tamsut tamsutėlė, ji sunkiai kvėpavo, rodėsi jau 
priėjusi liepto galą, nors virš lenktos nosies šešėlyje vis dar 
žibėjo didžiulės baltos akys. Jis atsargiai priėjo prie tysan- 
čio silueto. „Nesistenk, —- patarė Briuno, - ji nebegali kalbė- 
ti.“ Gal ji ir nebegalėjo kalbėti, bet atrodė nepraradusi sąmo- 
nės. Ar atpažįsta jį? Tikriausiai ne. Gal painioja su tėvu, — 
visai įmanoma; Mišelis žinojo, kad yra baisiai panašus į tė- 
vą, kai šis buvo jo metų. Nepaisant visko, kai kurios asme- 
nybės mūsų gyvenime atlieka lemiamą vaidmenį, ima ir pa- 
suka jį nauja linkme, pozityviai perkerta į dvi dalis. Žaninai, 
kuri persikrikštijo Džeine, buvo dvi dalys: prieš ir po Miše- 
lio tėvo. Prieš pažintį ji tebuvo piniguota ir libertiniška mies- | 
čionė, O po susitikimo su juo jai buvo lemta tapti kitokiai, — 
tai jau buvo katastrofa. Žodis „susitikimas“ — tai tik toks 
pasakymas, nes susitikimo iš tiesų nė nebuvo. Juodu susi- 
dūrė, pradėjo gyvybę ir išsiskyrė. Jai nepavyko perprasti pa- 
slapties, kuri glūdėjo Marko Džerzinskio viduje, nė priartė- 
ti prie jos nepavyko. Ar ji galvoja apie tai pačioje savo aud- 
ringo gyvenimo pabaigoje? Tai visai neatrodo neįmanoma. 
Briuno sunkiai sudribo ant kėdės šalia jos lovos. „Tu tik se- 
na kekšė... - tarė mokytojo tonu. - Ir nieko tu daugiau ne- 
nusipelnei - tik dvėsti.“ Mišelis atsisėdo priešais jį, galvūga- 

lyje, ir prisidegė cigaretę. „Nori, kad tave sudegintų? - įsi- 
audrinęs toliau kalbėjo Briuno. - Na, ir būsi sudeginta anksti 
rytą. Kas liks iš tavęs, sudėsiu į puodą ir kiekvieną rytą vos 
atsikėlęs nusimyšiu ant tavo pelenų.“ Jis patenkintas pakink- 
sėjo galvą, Džeinė kažką užkimusiu balsu sugargaliavo. Tą 
akimirką vėl pasirodė Juodasis Hipis. „Norit ko nors išger- 
ti?“ — paklausė lediniu balsu. „Tai aišku, žmogau! — sušuko 
Briuno. - Argi dar reikia to klausti? Na, atkimšk kokį kriau- 
šinės butelį, kvaily!“ Jaunuolis išėjo ir grįžo nešinas buteliu 
viskio ir dviem taurėm. Briuno prisipylė daug, nurijo pirmą 
gurkšnį. „Atleiskit jam, jis sukrėstas“, - tarė Mišelis vos gir- 
dimu balsu. „Taip taip, - atsakė jo įbrolis. - Palik mus vie- 
nus su mūsų skausmu, kvaily.“ Jis ištuštino taurę čekštelda- 
mas liežuviu, vėl įsipylė. „Jiem verčiau jau nesireikšti, tiem 
pedikam... - tarstelėjo jis. - Ji paliko jiems viską, ką turi, bet 
jie puikiai žino, kad vaikų teisės į palikimą nenuginčijamos. 
Jei sumanysime užprotestuoti testamentą, tikrai laimėsime.“ 
Mišelis tylėjo, nenorėjo kalbėtis tuo klausimu. Staiga stojo 
tyla. Gretimame kambaryje taip pat niekas nekalbėjo, buvo 
girdėti šaižus silpstantis merdinčiosios kvėpavimas. 


- Ji tik norėjo likti jauna, ir viskas... - tarė Mišelis pavar- 
gusiu ir atlaidžiu balsu. - Norėjo bendrauti su jaunais žmo- 
nėmis, bet ne su savo vaikais, kurie tik priminė, kad ji pri- 
klauso vyresnei kartai. Nesunku tai paaiškinti ir suprasti. 
Kaip manai - ji greitai mirs? 

Briuno gūžtelėjo pečiais rodydamas, kad nenutuokia. Mi- 
šelis pakilo ir nuėjo į kitą kambarį, dabar Pilkasis Hipis bu- 
vo vienas, susikaupęs skuto ekologiškai švarias morkas. Jis 
pabandė kamantinėti hipį, sužinoti, ką būtent sakė gydyto- 

jas, bet senasis marginalas galėjo suteikti tik labai miglotos 
informacijos ir ne ta tema. „Ji buvo šviesi moteris... - pa- 
brėžė jis, nepaleisdamas iš rankų morkos. —- Mes manom, 
kad ji pasiruošusi mirti, nes pasiekė gana aukštą dvasinio 
tobulumo lygmenį.“ Ką jis nori tuo pasakyti? Neverta gilin- 
tis į smulkmenas. Rodės, tas senas runkelis ne iš tikrųjų ta- 
ria žodžius, o tik burna skleidžia triukšmą. Mišelis nekan- 
triai apsisuko ir grįžo pas Briuno. „Tie hipiai — idiotai... — 
tarė sėsdamasis, — jie vis dar įsitikinę, kad religingumas yra 
individualus, meditacija paremtas elgesys, dvasiniai ieškoji- 
mai ir t. t. Jie neįstengia suprasti, kad kaip tik yra priešin- 
gai; tai grynai socialinis veiksmas, paremtas fiksacija, ritua- 
lais, taisyklėmis ir apeigomis. Anot Ogiusto Konto, vienin- 
telis religijos vaidmuo - pastūmėti žmoniją tobulos vieny- 
bės būsenos link.“ 

— Tu pats Ogiustas Kontas! - įsiutęs pertraukė Briuno. — 
Kai nustoji tikėti amžinuoju gyvenimu, jokia religija nebe- 
įmanoma. O jei visuomenė neįmanoma be religijos, — ši- 
taip, atrodo, tu ir galvoji, - tai nėra ir jokios įmanomos vi- 
suomenės. Tu man primeni tuos sociologus, kurie mano, kad . 
jaunystės kultas — tik laikina šeštame dešimtmetyje atsira- 
dusi mada, pasiekusi apogėjų devintame, ir taip toliau. O iš 
tiesų mirtis žmonėms visais laikais kėlė siaubą, jie niekada 
be baimės negalėjo galvoti apie išnykimo perspektyvą ir apie 
irimą. Iš visų žemiškų gėrybių kūno jaunystė, atrodo, yra 
pati brangiausia, o šiandien juk tikime vien žemiškomis gė- 
rybėmis. „Jei Kristus neprisikėlė, - nuoširdžiai sakė šventas 
Paulius, - tai mūsų tikėjimas tuščias.“ Kristus neprisikėlė, 
jis pralaimėjo kovą su mirtimi. Parašiau scenarijų dieviškam 
filmui apie Naująją Jeruzalę. Veiksmas vyksta saloje, kur 

gyvena vien nuogos moterys ir neūžaugos šunyčiai. Įvyko 
biologinė katastrofa, ir visi vyrai išnyko, taip pat ir daugu- 
ma gyvūnų rūšių. Laikas sustojo, klimatas visąlaik vienodas 
ir švelnus, ant medžių ištisus metus dera vaisiai. Moterys 
amžinai gaivios ir žydinčios, šunyčiai amžinai gyvybingi ir 
linksmi. Moterys maudosi ir glamonėjasi, šunyčiai Žaidžia 
ir kvailioja aplink jas. Jie įvairiausių spalvų ir rūšių: yra pu- 
delių, foksterjerų, Briuselio grifonų, beplaukių kiniškų šu- 
niukų, Jorkšyro terjerų, garbanotų boloninių, mopsų ir trum- 
pakojų lenktyninių. Vienintelis didelis šuo — labradoras; jis 
protingas ir švelnus, kitiems atstoja patarėją. Vienintelis vyrų 
egzistavimo pėdsakas — vaizdajuostė, kurioje įrašyti įvairūs 
Eduaro Baladiuro pasisakymai per televiziją; kai kurias mo- 
teris, taip pat ir daugumą šunų šis įrašas veikia raminamai. 
Dar yra vaizdajuostė „Iš gyvūnų gyvenimo“ - laidą veda Klo- 
das Daržė; šitos niekada nežiūri, tačiau tai irgi ankstesnių 
laikų barbariškumo atminimas ir liudijimas. 

— Taigi jie leidžia tau rašyti... — švelniai tarė Mišelis. Jis 
nenustebo. Dauguma psichiatrų palankiai Žiūri, kai ligoniai 
ką nors rašinėja. Nepriskiria rašymui gydomosios vertės, bet 
vis dėlto tai veikla, mano jie; šiaip ar taip, geriau, negu skus- 
tuvu pjaustytis riešus. 

— Tačiau toje saloje vyksta ir mažų tragedijų, - toliau kal- 
bėjo Briuno susijaudinusiu balsu. - Pavyzdžiui, kartą vienas 
šunelis nuplaukia per toli į jūrą. Laimei, jo šeimininkė tai 
pastebi, šoka į valtį, irkluoja iš visų jėgų ir pagaliau - pačiu 
laiku - jį ištraukia. Vargšas šunelis prisirijo per daug van- 
dens, nualpo ir gali pamanyti, kad tuoj nusigaluos, bet šei- 
mininkei pasiseka dirbtiniu kvėpavimu jį atgaivinti, ir vis- 
kas baigiasi laimingai, šunelis ir vėl linksmas. 

Staiga jis nutilo. Dabar atrodė palaimingai ramus, be- 
veik apimtas ekstazės. Mišelis dirstelėjo į laikrodį, tada ap- 
sidairė aplink. Motina nebeišleido jokio garso. Buvo be- 
veik vidurdienis, aplink neįtikimai ramu. Jis atsistojo ir nu- 
ėjo į didįjį kambarį. Pilkasis Hipis buvo dingęs, - paliko 
tik išmėtytas morkas. Jis įsipylė alaus, priėjo prie lango. 
Už daugybės kilometrų, tolumoje, matyti pušimis apaugę 
kalnų šlaitai. Tarp apsnigtų viršūnių ryškiai švytėjo mels- 
vas ežero paviršius. Oras švelnus ir pilnas kvapų, išties gra- 
žus pavasario rytas. 


Jis jau buvo čia, sunku pasakyti, kiek ilgai, ir jo dvasia, 
atsiskyrusi nuo kūno, taikiai pleveno tarp viršukalnių, kai 
staiga į tikrovę grąžino garsas, kurį iš pradžių palaikė riks- 
mu. Mišeliui prireikė kelių sekundžių, kad nukreiptų klau- 
są kitur, o tada greitai nužingsniavo iki kambario. Vis dar 
sėdėdamas šalia lovos, Briuno iš visų plaučių traukė: 


Visi šalia, jau atvažiavo čia, 
Kai tik išgirdo šaukiant ją, 
Ji mirs ji Mirs 00000 Maamaaa... 


Nepastovūs, nepastovūs, lengvabūdžiai ir klouniški — to- 
kie yra vyrai. Briuno atsistojo, kad galėtų dar garsiau sudai- 
nuoti kitą posmą: 


Visi šalia, jau atvažiavo čia, 
Net iš Italijos pietų 

Prakeiktas sūnus Džordžio 

Su pilnu glėbiu dovanyyyyų... 

""IVloje, kuri stojo po šio balso demonstravimo, buvo aiškiai 
girdėti, kaip per kambarį skrenda musė ir nutupia Džeinei 
ant veido. Dvisparniai turi vieną porą membraninių sparnų, 
prisitvirtinusių prie antro krūtinės žiedo, porą dūzgų (reika- 
lingų pusiausvyrai išlaikyti skrendant), prisitvirtinusių prie tre- 
čio krūtinės žiedo, ir duriamuosius arba čiulpiamuosius bur- 
nos padargus. Tą akimirką, kai musė ropojo akies paviršiu- 
mi, Mišelis kažką pajuto. Priėjo prie Džeinės, tačiau neprisi- 
lietė prie jos. „Man rodos, ji mirė“, - tarė darsyk įsižiūrėjęs. 

Gydytojas be jokių keblumų patvirtino diagnozę. Jį lydėjo 
savivaldybės tarnautojas, o tada ir prasidėjo nemalonumai. 
Kur jie nori pervežti kūną? Gal į šeimos laidojimo rūsį? Mi- 
šelis neįsivaizdavo ko griebtis, jautėsi išsekęs ir sutrikęs. Jei- 
gu jie būtų gebėję palaikyti normalius šeimos ryšius, kupinus 
šilumos ir švelnumo, dabar nebūtų atsidūrę tokioj padėty — 
neapsijuoktų akivaizdoje savivaldybės darbuotojo, kuris net 
eidamas liko korektiškas. Briuno nė kiek nesidomėjo padėti- 
mi —- kiek nuošaliau atsisėdęs įniko spaudyti Žaidimo pultelį 
ir žaisti „Tetrio“ partiją. „Na, tuomet... - vėl prabilo darbuo- 
tojas, - galime jums pasiūlyti laidojimo plotą Soržo kapinėse. 
Vieta tolima lankyti, ypač jei gyvenate ne mūsų krašte, bet, 
galvojant apie transportavimą, šitai vis dėlto praktiškiau. Lai- 
dotuvės gali vykti ir šiandien po pietų, dabar mes nelabai ap- 
sikrovę darbu. Tikiuosi, dėl leidimo laidoti nekils jokių ne- 
sklandumų...“ — „Jokių! - sušuko gydytojas kiek per daug en- 
tuziastingai. —- Atsivežiau visus reikalingus blankus...“ Ir Žais- 
mingai šypsodamas pamosavo popierių krūvele. „Velnias, aš 
laimėjau...“ — pusbalsiu sumurmėjo Briuno. Iš tiesų Žaidimo 
pultelis užgrojo linksmą muzikėlę. „Jūs taip pat sutinkate čia 
laidoti, pone Klemanai?“ — paklausė darbuotojas dirbtinai 

pakylėtu balsu. „Jokiu būdu ne! — Briuno staiga pašoko. — 
Mano motina norėjo po mirties būti sudeginta, jai tai labai 
svarbu!“ Darbuotojo veidas apniuko. Soržo komunoje nėra 
sąlygų kremuoti palaikus, nes tam reikia specialios įrangos, o 
ją čia laikyti neapsimoka, tokios paslaugos paklausa čia labai 
menka. Iš tiesų reikalai vis labiau ėmė strigti. „Tokia paskuti- 
nė mano motinos valia...“ — reikšmingai tarė Briuno. Stojo 
tyla. Savivaldybės darbuotojas įsitempęs svarstė. „Nicoje yra 
krematoriumas... — sutrikęs pasakė. — Galima pagalvoti apie 
transportą pirmyn ir atgal, jei jūs vis dar sutinkate laidoti ją 
mūsų komunoje. Suprantama, išlaidas turėsit apmokėti jūs...“ 
Niekas neatsakė. „Tuoj paskambinsiu, - pridūrė. - Pirmiau- 
sia reikia sužinoti, kokios krematoriumo darbo valandos.“ Jis 
dirstelėjo į užrašų knygelę, išsiėmė mobilųjį telefoną ir pra- 
dėjo rinkti numerį, tada vėl įsiterpė Briuno. „Tiek to... - pla- 
čiai mostelėjo ranka. - Palaidosim čia. Nusispjaut į jos pas- 
kutinę valią. Mokėsi tu!“ — autoritetingai pridūrė, kreipda- 
masis į Mišelį. Tas nesiginčydamas išsiėmė čekių knygelę ir 
pasiteiravo, kokia žemės nuomos kaina trisdešimčiai metų. 
„Protingas sumanymas, - tarė savivaldybės darbuotojas. — Iš- 
sinuomojus žemę trisdešimčiai metų, pakaks laiko nuspręsti, 
ką daryti toliau.“ 


Kapinės buvo kokiu šimtu metrų aukščiau už gyvenvietę. 
Du vyrai mėlynomis darbo uniformomis nešė karstą. Jie pa- 
sirinko bazinį modelį iš baltos pušies, kurį rado municipali- 
nėj salėj, o laidojimo tarnyba Sorže, atrodo, dirbo labai ope- 
ratyviai. Buvo vėlyva popietė, tačiau saulė dar smarkiai kai- 
tino. Briuno ir Mišelis ėjo petys į petį, per porą žingsnių 
atsilikę nuo vyrų, Pilkasis Hipis žingsniavo greta jų, jis būti- 
nai norėjo palydėti Džeinę į paskutinę buveinę. Kelias bu- 


MICHEL HOUELLEBECO B ELEMENTARIOSIOS DALELĖS 285 


plėšrūnas — tikriausiai suopis — lėtai sklandė ore, pakibęs 
tarp Žemės ir dangaus. „Tikriausiai šiose vietose pilna gyva- 
čių“, —- pratarė Briuno. Pakėlė nuo žemės baltą labai aštrų 
akmenį. Prieš pat posūkį į kapines, tarsi patvirtindama jo 
žodžius, iš dviejų šalia kapinių tvoros augančių krūmų tar- 
po išniro gyvatė, Briuno nusitaikė ir smogė iš visų jėgų. Ak- 
muo atsitrenkė į mūrą, šalia roplio galvos. 

— Gyvatės irgi turi savo vietą gamtoje... - atšiauriai burb- 
telėjo Pilkasis Hipis. 

— Gamta? Nusimyžt jai į ausį, seni! Ir nusišikt į marmūzę! — 
Briuno vėl prarado savitvardą. - Sušikta gamta, gamta - šik- 
na! - dar kelias minutes piktai skandavo. Tačiau, kai karstas 
buvo leidžiamas į duobę, jis elgėsi ramiai, pasitenkino ne- 
aiškiu murmėjimu ir galvos linkčiojimu tarsi šis įvykis būtų 
sukėlęs jam netikėtų apmąstymų, kurie dar per daug miglo- 
ti, kad būtų galima sklandžiai juos išreikšti. 

Po apeigų Mišelis dosniai davė vyrams arbatpinigių - ma- 
nė, kad taip įprasta. Iki traukinio jam liko dar penkiolika 
minučių, Briuno nutarė išvažiuoti tuo pačiu metu. 


Jiedu išsiskyrė Nicos stoties perone. Tada dar nenujautė, 
kad daugiau nesusitiks. 

— Ar tau viskas gerai toje klinikoje? - paklausė Mišelis. 

— Taaip, taip, tyku ramu, gaunu savąją ličio dozę, - gudriai 
nusišypsojo Briuno. - Nevažiuosiu tiesiai į kliniką, galiu dar 
visą naktelę pasibastyti. Eisiu į barą su kekšėm, tokių Nicoj 
pilna. - Jis susiraukė, veidas apsiniaukė. - Kai pradėjau var- 
toti litį, man visai nebestovi, bet niekis, man ir taip patinka. 

Mišelis išsiblaškęs linktelėjo ir įlipo į vagoną - buvo re- 
zervavęs miegamąją vietą. 


TREČIA DALIS 


BERIBES EMOCIJOS 


Grįžęs į Paryžių jis rado Deplešeno laišką. Remiantis 66 Na- 
cionalinio mokslo tyrimų centro vidaus nuostatų straipsniu, 
jis turėjo rašyti prašymą, kad vėl būtų priimtas į darbą arba 
kad jam pratęstų atostogas likus dviem mėnesiams iki ter- 
mino pabaigos. Laiškas buvo mandagus ir kupinas humoro, 
Deplešenas ironiškai rašė apie biurokratinius varžymus, ne- 
paisydamas, kad terminas apsispręsti baigėsi jau prieš tris 
savaites. Jis padėjo laišką ant stalo ir pasijuto visiškai sutri- 
kęs. Jau metai kaip pats gali rinktis, kokią mokslo sritį tyri- 
nėti, o ko pasiekė? Apskritai beveik nieko. Įsijungęs nešio- 
jamąjį kompiuterį su pasibjaurėjimu konstatavo, kad elek- 
troninio pašto dėžutė praturtėjo aštuoniasdešimčia naujų 
laiškų, o juk namie nebuvo tik dvi dienas. Vienas laiškas 
atsiųstas iš Palezo molekulinės biologijos instituto. Jį pava- 
davusi kolegė pradėjo mitochondrijų DNR tyrimų progra- 
mą; priešingai nei branduolio DNR, atrodė, kad ši neturi 
mechanizmų, atkuriančių laisvųjų radikalų pažeistą geneti- 
nį kodą, nors iš tikrųjų tai nė kiek nestebino. Įdomiausia 
žinia atėjo iš Ohajo universiteto: ištyrus Sacharomyces pa- 
aiškėjo, kad lytiniu būdu besidauginančios rūšys vystosi lė- 
čiau už tas, kurios dauginamos klonavimu, taigi šiuo atveju 
aleatorinės mutacijos efektyvesnės už natūraliąją atranką. 

Eksperimentinis montažas buvo įdomus ir akivaizdžiai pa- 
neigė klasikinę hipotezę, kad lytinis dauginimasis yra evo- 
liucijos variklis, tačiau, kad ir kaip būtų, tai buvo tik įdomus 
faktas. Kai genetinis kodas bus visiškai iššifruotas (o tai tik 
kelių mėnesių klausimas), žmonija bus pajėgi kontroliuoti 
savo biologinę evoliuciją, o seksualumas tada akivaizdžiai 
pasirodys esąs tik tai, kas iš tikrųjų yra: nereikalinga, pavo- 
jinga ir regresyvi funkcija. Tačiau net jei pavyktų nustatyti, 
kaip atsiranda mutacijos, o gal net panaikinti jų galimą 
kenksmingą poveikį, kol kas niekas negali atskleisti jų de- 
terminizmo; vadinasi, dar nėra nieko, kas suteiktų joms api- 
brėžtą ir naudingą prasmę; tikriausiai šia linkme ir reikia 
tęsti tyrimus. 


Atsikračius lentynas griozdinusių aplankų ir knygų De- 
plešeno kabinetas atrodė milžiniško dydžio. „Taip... - atsi- 
duso jis droviai šypsodamas. - Mėnesio pabaigoje išeinu į 
pensiją.“ Džerzinskis neteko žado. Metų metus, kartais de- 
šimtmečius, bendrauji su žmogumi, pamažu pripranti veng- 
ti asmeninių klausimų ir tikrai svarbių temų, vis tikėdama- 
sis, kad vėliau, palankesnėmis aplinkybėmis, kaip tik ir ga- 
lėsit pasikalbėti tomis temomis ir klausimais; niekada galu- 
tinai neišblėsta nuolat atidėliojama Žmogiškesnio, visaver- 
tiškesnio bendravimo perspektyva — bet tik todėl, kad tai 
neįmanoma, todėl, kad jokie žmonių santykiai netelpa į nu- 
statytus siaurus ir nekintamus rėmus. Taigi lieka „tikro ir 
nuoširdaus“ bendravimo perspektyva, ji gyvuoja ištisus me- 
tus, kartais — dešimtmečius, kol lemiamas ir Žiaurus įvykis 
(dažniausiai mirtis) praneša jums, kad jau per vėlu, kad to 
„tikro ir nuoširdaus“ bendravimo, kurio vizija gėrėjomės, 

taip ir nebus - nei tokio, nei kitokio. Per penkiolika darbo 
metų Deplešenas buvo vienintelis žmogus, su kuriuo Džer- 
zinskis norėjo užmegzti santykius, peržengiančius papras- 
čiausios atsitiktinumų virtinės ribas, grynai dalykinį, neap- 
sakomai nuobodų bendravimą, kuris - natūrali bet kokios 
darbovietės gyvenimo aplinka. Ką gi, viskas. Jis prislėgtu 
žvilgsniu dėbtelėjo į krūvon sukrautas dėžes su knygomis. 
„Tikriausiai mums geriau kur nors nueiti ir išlenkti burne- 
lę“, —- pasiūlė Deplešenas, tiksliai apibūdindamas tos aki- 
mirkos nuotaiką. 


Jie praėjo pro Orsė muziejų, įsitaisė prie staliuko „XIX 
amžiaus“ terasoje. Prie gretimo stalo guviai čiauškėjo šeši 
turistai italai, panašūs į nekaltus drugelius. Džerzinskis už- 
sisakė alaus, Deplešenas - gryno viskio. 

— Ką jūs dabar ruošiatės daryti? 

— Nežinau... - iš tikrųjų rodės, Deplešenas nežino. - Ke- 
liausiu... Gal išbandysiu sekso turizmą... 

Jis nusišypsojo; jo veidas, kai šypsojosi, dar skleidė žave- 
sio kerus; tiesa, veikiau tai buvo nusivylusio, sužlugdyto žmo- 
gaus žavesys, bet vis dėlto — tikras. 

— Juokauju... Tiesa ta, kad tai manęs jau visiškai nedomi- 
na. Žinios - taip... Troškimas pažinti lieka. Keistas dalykas 
tas troškimas pažinti... Matot, jį turi labai nedaug žmonių, 
net mokslininkų; dauguma pasitenkina karjeros darymu, ta- 
da persimeta į administracinę sritį, nors žmonijos istorijai 
tai irgi labai svarbu. Imkim kad ir tokį pavyzdį: tarkim, ma- 
ža žmonių saujelė - daugių daugiausia keli šimtai visoje Že- 
mėje — atkakliai tęsia sudėtingą, labai abstrakčią, pašaliniams 
visai nesuvokiamą veiklą. Likusi žmonijos dalis nieko apie 

juos nežino; 0 jie nepažįsta nei valdžios, nei turtų, nei šlo- 
vės; niekas negali suprasti, kokį malonumą jie patiria tęsda- 
mi savo siaurą veiklą. Tačiau būtent jie yra svarbiausia galia 
pasaulyje, ir dėl labai paprastos priežasties: jie turi raciona- 
liojo pažinimo raktus. Viskas, ką jie tvirtina, yra tiesa, visi 
kiti žmonės anksčiau ar vėliau pripažįsta tai esant tiesą. Jo- 
kia ekonominė, politinė, socialinė ar religinė jėga negali prie- 
šintis racionaliojo pažinimo akivaizdumui. Galima sakyti, 
kad Vakarai be galo be krašto domėjosi filosofija ir politi- 
ka, visiškai perdėtai ginčijosi dėl filosofinių ar politinių klau- 
simų; taip pat galima teigti, kad Vakarai aistringai garbstė 
literatūrą ir menus, tačiau iš tikrųjų jų istorijoje niekados 
nebuvo nieko svarbiau už racionaliojo pažinimo poreikį. Ga- 
liausiai Vakarų pasaulis dėl šio poreikio aukoja visut viską: 
religiją, laimę, viltis, net - gyvybę. Kas panūs kada nors ap- 
skritai įvertinti Vakarų civilizaciją, turės šitai prisiminti. 

Susimąstęs jis nutilo. Valandėlę jo žvilgsnis klaidžiojo tarp 
stalų ir sustojo ties taure. 

— Prisimenu vieną berniuką, kurį pažinojau, kai buvau še- 
šiolikos, taigi bebaigiąs mokyklą. Labai sudėtingo, neramaus 
būdo. Kilęs iš turtingos, bet tradicinių pažiūrų šeimos; be 
to, jis ir pats laikėsi giminės aplinkoje galiojusių vertybių. 
Kartą mums besišnekant jis tarė: „Religijos vertę lemia tai, 
kokią moralę galima ja grįsti“. Aš netekau žado iš nuosta- 
bos ir susižavėjimo. Taip ir nesužinojau, ar jis pats priėjo 
prie šitos išvados, ar rado tą mintį kokioje nors knygoje; 
kad ir kaip būtų, ta frazė man paliko didelį įspūdį. Jau ketu- 
riasdešimt metų apie ją mąstau, ir šiandien manau, kad jis 
klydo. Kalbant apie religiją, man atrodo neįmanoma žvelg- 
ti vien iš moralės taško, tačiau Kantas teisus, kai tvirtina, 

kad žmonijos Išganytojas taip pat turi būti teisiamas pagal 
visuotinius etikos kriterijus. Vis dėlto galų gale aš pamažu 
priėjau prie išvados, kad visos religijos pirmiausia yra tik 
bandymai paaiškinti pasaulį, o joks bandymas paaiškinti pa- 
saulį neatsilaiko, kai susiduria su mūsų racionaliojo pažini- 
mo poreikiu. Matematiniai įrodymai, eksperimentiniai me- 
todai yra lemiami žmonijos sąmonės laimėjimai. Puikiai Ži- 
nau, kad faktai man prieštarauja, žinau, kad islamas - kvai- 
liausia, dirbtiniausia ir tamsuoliškiausia iš visų religijų - da- 
bar, rodos, užkariauja vis didesnę teritoriją, bet tai tik pa- 
viršutiniškas ir laikinas reiškinys; Žvelgiant į tolimą ateitį, 
islamas dar labiau negu krikščionybė pasmerktas išnykti. 


Džerzinskis pakėlė galvą, labai įdėmiai klausėsi. Nė ne- 
nutuokė, kad Deplešenas domisi šiais klausimais, o šis kiek 
padvejojo ir kalbėjo toliau: 

— Baigęs mokyklą pamečiau Filipą iš akių, bet sužinojau, 
kad po kelerių metų jis nusižudė. Na, nemanau, kad tai su- 
siję dalykai, bet būti homoseksualu, užkietėjusiu kataliku ir 
rojalistu — vis dėlto ne toks jau įprastas derinys. 

Staiga Džerzinskis suvokė, kad širdies gilumoje pats nie- 
kada nekėlė sau tikrų religinių klausimų. Tačiau jau labai 
seniai suprato, jog po to, kai materialistinė metafizika pa- 
neigė praėjusių amžių religinius tikėjimus, ją pačią sugrio- 
vė naujausi fizikos atradimai. Keista, kad nei jis, nei kiti pa- 
žįstami fizikai niekada neišreiškė nė menkiausios abejonės, 
dvasinio susidomėjimo šiuo dalyku. 

— Aš asmeniškai, - sakė jis ir tuo pačiu metu suvokė, ką 
tuoj ištars, - man rodos, visada ir laikiausi pragmatinio, ba- 
zinio pozityvizmo, koks dažniausiai būdingas mokslinin- 

kams. Yra faktai, juos sieja dėsniai, o priežasties sąvoka 
yra nemokslinė. Pasaulis lygus žinių, kurias apie jį sukau- 
piam, sumai. 

— Aš jau nebe mokslininkas... - atsakė Deplešenas su nu- 
ginkluojančiu paprastumu. — Tikriausiai dėl to būdamas to- 
kio amžiaus ir leidžiu, kad mane persekiotų metafiziniai 
klausimai. Bet, žinoma, jūs teisus. Reikia toliau tyrinėti, eks- 
perimentuoti, rasti naujus dėsnius, o visa kita - nesvarbu. 
Prisiminkit Paskalį: „Apskritai reikia pasakyti: kuriama re- 
miantis vaizdais ir judėjimu, ir tai yra tiesa. Bet pasakyti, 
kokia ji, sukurti dėsningumų sistemą - juokinga, nes absur- 
diška, tiesiog neįmanoma“. Aišku, čia jis dar kartą teisus ir 
paneigia Dekartą. Na o jūs... ar jau nusprendėte, ką darysi- 
te? Tai dėl... (atsiprašydamas mostelėjo) to termino... 

— Taip. Reikėtų, kad mane paskirtų į genetinių tyrimų cen- 
trą Golvėjuje, Airijoj. Man reikia skubiai pasiruošti keliems 
paprastiems eksperimentams gana tiksliomis temperatūros 
ir slėgio sąlygomis, ir kad būtų užtektinai radioaktyvumo 
matuoklių. Labiausiai man reikalingas didelis skaičiavimo 
pajėgumas - rodos, jie ten turi du sinchroniškai veikiančius 
Cray įrenginius. 

— Galvojate apie naują tyrimų kryptį? - Deplešeno balse 
buvo girdėti šioks toks susijaudinimas, jis tai pastebėjo ir 
vėl droviai šyptelėjo - rodės, šaiposi iš savęs. - Troškimas 
žinoti... - pridūrė švelniu balsu. 

— Mano nuomone, klaidinga atlikti tyrimus vien su natū- 
ralia DNR. DNR yra sudėtinga molekulė, kuri rutuliojasi 
gana nenuspėjamai: būna nepagrįstų pasikartojimų, ilgųjų 
grandžių, nekoduojančių informacijos, na ir dar nežinia ko. 
Jei iš tikrųjų norime ištirti bendras mutacijų sąlygas, reikia 

pradėti nuo paprastesnių savaime besidauginančių moleku- 
lių, kuriose yra ne daugiau negu keli šimtai jungčių. 

Deplešenas linksėjo galva, jo akys švytėjo — nebesistengė 
slėpti susijaudinimo. Italai turistai jau išėjo, kavinėje jie li- 
ko vieni du. 

— Žinoma, tai truks labai ilgai, — toliau dėstė Mišelis, — 
mutuojančios struktūros neturi jokių išankstinių skirtumų. 
Tačiau subatominiu lygmeniu turi būti tinkamos sąlygos 
struktūrų stabilumui. Jei pavyks apskaičiuoti stabilią konfi- 
gūraciją nors keliuose šimtuose atomų, liks tik klausimas 
kaip kuo veiksmingiau apdoroti duomenis... Na, gal aš ir 
per daug užbėgu įvykiams už akių. 

— Dar nežinia... - dabar Deplešenas kalbėjo lėtu ir svajingu 
balsu; taip, kaip kalba žmogus, kuris įžvelgia labai tolimas 
perspektyvas, chimeriškus ir dar nepažintus proto darinius. 

— Man reikia sąlygų dirbti visiškai nepriklausomai, toli 
nuo vadovybės. Yra dalykų, kurie tik hipotetiniai - juos pa- 
aiškinti labai sudėtinga ir ilgai trunka. 

- Žinoma. Parašysiu Volkotui, jis vadovauja centrui. Geras 
žmogus, paliks jus ramybėje. Beje, jums teko dirbti su jais ir 
anksčiau, ar ne? Rodos, kažką, kas susiję su karvėmis... 

- Taip, bet tai - smulkmena. 

— Nesirūpinkite. Aš išeinu į pensiją... - (šįkart jo šypseno- 
je šmėstelėjo kartėlis), - bet dar turiu galios sutvarkyti šį 
reikalą. Administraciškai jūsų statusas bus darbas kitoje ša- 
lyje, tačiau galėsite atnaujinti jį metai iš metų tiek kartų, 
kiek norėsite. Kad ir kas ateitų dirbti į mano vietą, neturės 
jokio pagrindo keisti šį potvarkį. 

Jie išsiskyrė maždaug ties Pon Rojaliu. Deplešenas ištie- 
sė ranką. Jis neturėjo sūnaus — tam kliudė jo seksualiniai 

potraukiai, o mintis apie vedybas „draugiškai susitarus“ jam 
visada atrodė juokinga. Kelias akimirkas, spausdamas Mi- 
šeliui ranką, jis pagalvojo, jog tai, ką dabar išgyvena, pri- 
klauso kažkokiai aukštesnei sferai; tada, taręs, kad jaučiasi 
ypač pavargęs, apsisuko ir nuėjo išilgai krantinės, pro buki- 
nistų stendus. Keletą minučių Džerzinskis dar Žiūrėjo į tą 
žmogų, kuris vis labiau tolo blėstančioje dienos šviesoje. 


Kitą vakarą jis vakarieniavo pas Anabelę ir labai aiškiai, 
glaustai bei tiksliai jai pasakojo, kodėl turi važiuoti į Airiją. 
Dabar programa, kurią jis turi vykdyti, jau parengta, viskas 
tiksliai suderinta. Svarbiausia neapsistoti vien prie DNR ty- 
rimų, o kuo bendriau pažvelgti į gyvą būtybę kaip į savaime 
besidauginančią sistemą. 

Iš pradžių Anabelė nieko nesakė, bet niekaip negalėjo 
nuslėpti, kad lūpos šiek tiek persikreipė. Tada įpylė jam dar 
vyno; tą vakarą buvo pagaminusi žuvies patiekalą, ir jos ma- 
žas kambarėlis dabar dar labiau priminė laivo kajutę. 

— Tu nesiveši manęs kartu... - jos žodžiai nuskambėjo ty- 
loje, tyla įsivyravo. — Net tokia mintis tau nešmėstelėjo... — 
tarė su vaikišku nusivylimu ir kartu nuostaba, o tada pra- 
trūko raudoti. | 

Jis nė nepajudėjo, o jei būtų bandęs ją paliesti, tikrai bū- 
tų atstūmusi; reikia, kad žmogus išsiverktų, tik tai ir lieka. 

— Nors mes gerai sutarėm, kai buvom dvylikos metų... — 
pasakė ji beašarodama. 

Tada pakėlė į jį akis. Jos veidas buvo tyras, neįtikimai gra- 
žus. Kalbėjo negalvodama: 

— Įtaisyk man vaiką. Man reikia, kad kas nors būtų šalia. 
Neturėsi būtinai jį auginti nei rūpintis, galėsi net nepripa- 

žinti savu. Net neprašau, kad mylėtum jį, tiesiog — įtaisyk 
man vaiką. Žinau, kad man keturiasdešimt metų — nesvar- 
bu, rizikuosiu. Tai mano paskutinė galimybė. Kartais imu 
gailėtis, kad dariau abortus. Nors pirmas vyras, nuo kurio 
pastojau, buvo tikras šiukšlė, antras - be jokios atsakomy- 
bės; kai buvau septyniolikos, net neįsivaizdavau, kad gyve- 
nimas toks ribotas ir kad galimybių tiek nedaug. 

Mišelis prisidegė cigaretę, kad galėtų pagalvoti. 

— Keista mintis... - tarė pro sukąstus dantis. - Keistas su- 
manymas daugintis, kai nemyli gyvenimo. 

Anabelė atsistojo ir vieną po kito nusimetė visus drabu- 
Žius. 

— Kad ir kas bus, pasimylėkim, - tarė. - Jau visas mėnuo, 
kaip nesimylėjom. Prieš dvi savaites nustojau gerti kontra- 
ceptines tabletes, dabar vaisingas laikotarpis. 

Ji uždėjo rankas ant pilvo, braukė jomis iki krūtų, šiek 
tiek praskėtė šlaunis. Daili, kelia geismą ir myli - kodėl jis 
nieko nejaučia? Tai niekaip nesuprantama. Jis prisidegė dar 
vieną cigaretę, staiga suvokė, kad apmąstymai čia nieko ne- 
gelbės. Darai vaiką arba jo nedarai, tai nepriklauso racio- 
nalių sprendimų sričiai, nepriklauso tiems sprendimams, ku- 
riuos žmoguš gali priimti protu. Jis užgesino nuorūką pele- 
ninėje, sumurmėjo: | 

— Sutinku. 

Anabelė padėjo jam nusirengti ir švelniai masturbavo, kad 
jis galėtų įsiskverbti į ją. Jis beveik nieko nejautė, tik jos 
švelnią ir šiltą makštį. Staiga nustojo judėti, priblokštas ge- 
ometrinio poravimosi vaizdo ir drauge sužavėtas liaukų 
lankstumo ir gausos. Anabelė priglaudė lūpas prie jo lūpų, 
apkabino. Jis užsimerkė, labiau pajuto varpą, vėl pradėjo 

judėti pirmyn atgal. Prieš pat sėklos išsiliejimą jį aplankė 
regėjimas - itin ryškus, — kaip susilieja gametos, o iškart po 
to - kaip pradeda daugintis pirmosios ląstelės. Tai buvo tar- 
si bėgimas priekin, mažytė savižudybė. Jo varpa persirito 
sąmonės sukelta banga, ir jis pajuto spermą veržiantis iš- 
orėn. Anabelė taip pat pajuto, giliai atsikvėpė; paskui juo- 
du taip ir liko gulėti nejudrūs. 


— Jūs jau prieš mėnesį turėjote ateiti duoti mėginėlį... — 
pasakė ginekologas nuvargusiu balsu. - O vietoj to, net ne- 
pranešusi man, nustojote vartoti kontraceptikus ir dar su- 
manėte pastoti. Jūs juk jau nebe maža mergaitė! 

Kabinete tvyrojo šalta ir kažkokia klampi atmosfera; 1š- 
ėjusi į gatvę Anabelė nustebo, kai vėl pamatė birželio saulę. 

Kitą dieną ji paskambino. Ląstelių tyrimas rodė „gana rim- 
tas“ anomalijas, reikės atlikti biopsiją ir gimdos gramdymą. 

— Dėl nėštumo - suprantama, kol kas reikia jo atsisakyti. 
Jau geriau pakartoti viską sutvarkius, ar ne? — rodės, jis ne 
susirūpinęs, O tik šiek tiek suirzęs. 


Taigi Anabelė išgyveno trečią abortą - gemalas tik dviejų 
savaičių, pakako greito išsiurbimo. Po paskutinės jos ope- 
racijos aparatūra buvo smarkiai patobulėjusi ir viskas, di- 
delei jos nuostabai, baigėsi greičiau negu per dešimt minu- 
čių. Tyrimų rezultatai paaiškėjo po trijų dienų. „Nagi... — 
gydytojas atrodė baisiai senas, kompetentingas ir liūdnas, — 
deja, manau, nėra jokios abejonės: jums priešpaskutinės sta- 
dijos gimdos vėžys.“ Jis pasitaisė akinius ant nosies, dar kartą 
peržvelgė popierius, įspūdis apie visa apimantį kompeten- 
tingumą nuo to tik dar padidėjo. Neatrodė nustebęs: gim- 

dos vėžys dažnai puola moteris prieš pat menopauzę, 0 
tai, kad jos neturi vaikų, tik padidina rizikos faktorių. Gy- 
dymo priemonės žinomos, dėl to nėra jokių abejonių. „Rei- 
kia atlikti pilvo histerektomiją ir pašalinti kiaušintakius bei 
kiaušides. Dabar šios operacijos labai patobulintos, kom- 
plikacijų pavojaus beveik nėra.“ Jis metė žvilgsnį į Anabe- 
lę - nemalonu, kad ji visai nereaguoja, tik sėdi netekusi 
žado, tikriausiai tuoj ją ištiks nervinis priepuolis. Papras- 
tai gydytojams patariama siųsti pacientes kreiptis pagal- 
bos į psichoterapeutą - jis buvo parengęs trumpą adresų 
sąrašą — O ypač pabrėžti vieną svarbią mintį: vaisingumo 
pabaiga jokiu būdu nereiškia seksualinio gyvenimo pabai- 
gos; kai kurios pacientės, priešingai, mano, kad jų geismas 
nuo to tik padidės. 

— Tai man išpjaus gimdą... - tarė ji nepatikliai. 

— Gimdą, kiaušides ir Falopijaus vamzdelius, verčiau ap- 
sidrausti nuo paplitimo pavojaus. Paskirsiu jums pagalbinę 
hormonų terapiją - beje, ją skiriame vis dažniau, net ir pa- 
prastos menopauzės atveju. 


Ji grįžo pas tėvus į Kresi an Bri, operacija buvo numatyta 
liepos 17 dieną. Mišelis su motina palydėjo Anabelę į Mo 
ligoninę. Ji nebijojo. Chirurginė operacija truko kiek ilgiau 
nei dvi valandas. Anabelė atsibudo kitą dieną. Pro langą ma- 
tė mėlyną dangų, lengvą vėjo šiurenimą medžių šakose. No- 
rėjo pasižiūrėti į randą pilvo apačioje, bet nedrįso prašyti se- 
selę pagalbos. Apniko keistos mintys: ji - ta pati moteris, ta- 
čiau jos dauginimosi organai pašalinti. Žodis „abliacija“ dar 
kurį laiką neišėjo jai iš galvos, paskui jį pakeitė Žiauresnis 
vaizdas. „Mane išdorojo, mane išdorojo kaip viščiuką.“ 

"Po savaitės ji išėjo iš ligoninės. Mišelis parašė Volkotui ir 
pranešė, kad atvyks vėliau; kiek pasispyriojęs pagaliau suti- 
ko apsigyventi pas jos tėvus, buvusiame brolio kambaryje. 
Anabelė pastebėjo, kad, kol ji gulėjo ligoninėje, Mišelis su- 
sibičiuliavo su jos mama. Brolis taip pat mieliau užsukdavo 
į namus nuo to laiko, kai Mišelis čia įsikūrė. Nors iš tikrųjų 
jie nelabai ką turėjo vienas kitam pasakyti: Mišelis nenusi- 
manė apie mažos įmonės problemas, o Žanas Pjeras nieko 
nenutuokė apie molekulinės biologijos raidos srityje kylan- 
čius klausimus, tačiau vakarais, aperityvo valandą, galų ga- 
le įsivyraudavo pusiau dirbtinis vyrų sąmokslas. Ji turėjo 1l- 
sėtis, O ypač nekilnoti sunkių daiktų, bet dabar jau galėjo 
pati nusiprausti ir normaliai maitintis. Popietėmis sėdėda- 
vo sode, Mišelis su mama rinkdavo braškes arba slyvaites. 
Prasidėjo savaip keistas atostogų laikotarpis ar grįžimas į 
vaikystę. Veidu ir rankomis ji juto saulės glamones. Daž- 
niausiai sėdėdavo nieko neveikdama, kartais siuvinėdavo 
arba siūdavo mažus pliušinius žaisliukus sūnėnams ir duk- 
terėčioms. Mo psichiatras skyrė jai migdomųjų ir gana di- 
deles raminamųjų dozes. Ji ir taip daug miegojo, sapnai bu- 
vo visi kaip vienas laimingi ir ramūs; sielos galios, kol tik ji 
lieka savo buveinėje, - beribės. Mišelis gulėdavo lovoje ša- 
lia jos, viena ranka apglėbęs liemenį, jausdavo, kaip lygiai 
kyla ir leidžiasi jos šonkauliai. Psichiatras reguliariai užsuk- 
davo jos lankyti, nerimavo, kažką murmteldavo, imdavo kal- 
bėti apie „norą užsimerkti prieš tikrovę“. Ji tapo labai švel- 
ni, šiek tiek keista ir dažnai be priežasties juokdavosi, o kar- 
tais taip pat be priežasties akys paplūsdavo ašaromis. Tada 
išgerdavo dar vieną terciano tabletę. 

Trečią savaitę ji galėjo išeiti toliau nuo namų, trumpai pa- 
sivaikščioti prie upės ar gretimame miškelyje. Tas rugpjūtis 
buvo kaip reta gražus, slinko viena į kitą panašios saulėtos 
dienos, nė karto nesigrasino audra, nebuvo jokių ženklų, 
kurie kaip nors pranašautų pabaigą. Mišelis laikydavo ją už 
rankos, dažnai jie prisėsdavo ant suolo šalia Gran Moreno 
upės. Žolė ir vandens augalai buvo taip išdegę, kad net bal- 
ti; bukų šešėlyje upė nesustodama ginė priekin tamsžalius 
vandenis. Išorinis pasaulis turėjo savo dėsnius, ir šie dėsniai 
nebuvo žmogiški. 


Rugpjūčio 25-ąją kontrolinis tyrimas parodė, kad pilvo sri- 
tyje atsirado metastazių, tikėtina, kad jos plis, taigi vėžys 
pasisės po visą organizmą. Galima bandyti radioterapiją, tie- 
są sakant, tai netgi vienintelė priemonė, bet nereikia slėpti: 
tai — sunkus gydymas, o pagyti —- ne daugiau kaip penkias- 
dešimt procentų. 

Jie vakarieniavo kaip niekada tylomis. „Tave išgydys, ma- 
no mažute...“ - tarė Anabelei mama vos vos drebančiu bal- 
su. Ši apkabino motinai kaklą ir įrėmė kaktą į josios, taip 
jos ir sėdėjo valandėlę. Kai motina nuėjo miegoti, ji dar del- 
sė svetainėje, pavartė keletą knygų. Mišelis sėdėjo fotelyje 
ir sekė ją žvilgsniu. „Gal kreiptis į kitus gydytojus...“ - pasa- 
kė po ilgo tylėjimo. „Taip, galbūt“, - lengvai atsakė ji. 

Ji negalėjo mylėtis, randas buvo pernelyg naujas ir jį skau- 
dėjo, bet ji ilgai laikė jį glėbyje. Tyloje girdėjo, kaip jis grie- 
žia dantimis. Vieną akimirką, braukdama ranka per veidą, 
pastebėjo, kad jis visas šlapias nuo ašarų. Ji švelniai paglos- 
tė jo varpą, tai jaudino ir kartu ramino. Jis išgėrė dvi mep- 
ronizino tabletes ir pagaliau užmigo. 


Apie trečią ryto ji atsikėlė, apsivilko chalatą ir nusileido į 
virtuvę. Paieškojusi indaujoje rado su išgraviruotu savo var- 

du dubenėlį, kurį krikštamotė dovanojo dešimto gimtadie- 
nio proga. Dubenėlyje rūpestingai sutrupino visą flakoną 
rohipnolio tablečių, įpylė šiek tiek vandens, įbėrė cukraus. 
Ji nieko nejautė, nebent visiškai bendrą, beveik metafizinį 
liūdesį. Taip sutvarkytas gyvenimas, - galvojo, - kūne įvyko 
pokytis, nenuspėjamas ir nepateisinamas, ir dabar kūnas ne- 
begali būti laimės ir džiaugsmo šaltinis. Priešingai, jis pa- 
lengva, o iš tiesų — gana sparčiai, jai pačiai ir kitiems taps 
nepatogumų ir nelaimių šaltinis. Vadinasi, šį kūną reikia su- 
naikinti. Masyvus sieninis laikrodis medinėje dėžėje triukš- 
mingai skaičiavo sekundes - mama jį paveldėjo iš senelės, 
turėjo jau per vestuves, tai buvo seniausias baldas visuose 
namuose. Į dubenėlį įbėrė dar kiek cukraus. Jos nusiteiki- 
mas buvo anaiptol nepanašus į susitaikymą, gyvenimas at- 
rodė kaip nevykęs, atgrasus pokštas, tačiau, kad ir koks jis 
atgrasus, taip jau nutiko. Per keletą ligos savaičių nuostabiai 
greitai ją apėmė jausmas, kurį dažnai patiria seniai: ji dau- 
giau nenori būti kitiems našta. Gyvenimas baigiantis paaug- 
lystei ėmė tekėti labai greitai, paskui atėjo ilgas nuobodulio 
laikotarpis, o pabaigoje viskas vėl ėmė tekėti labai greitai. 

Prieš pat auštant Mišelis, apsiversdamas lovoje, pastebė- 
jo, kad nėra Anabelės. Apsirengė ir nusileido žemyn - ne- 
judrus jos kūnas gulėjo ant sofos svetainėje. Šalia ant stalo 
ji paliko laišką. Pirmas sakinys buvo toks: „Aš verčiau noriu 
mirti tarp tų, kuriuos myliu“. 


Mo ligoninės greitosios pagalbos vadovas - apie trisde- 
šimties metų vyras tamsiais garbanotais plaukais, atviro vei- 
do - iš karto padarė jiems puikų įspūdį. Tikimybė, kad ji 
atsibus, labai menka, - pasakė; jie gali likti šalia, jis nemato 

jokių kliūčių. Koma - keista, beveik dar neištirta būsena. 
Beveik tikra, kad Anabelė visai nejaučia, jog jie šalia, vis 
dėlto jos smegenyse pastebima silpna elektrinė veikla, ir tai 
rodo nervinę veiklą, bet jos pobūdis - visiška paslaptis. Ir 
todėl medicinos prognozė netvirta: būta atvejų, kai keletą sa- 
vaičių, net mėnesių į gilią komą panirę ligoniai staiga atsi- 
gaudavo, tačiau dažniausiai, deja, koma taip pat staigiai baig- 
davosi mirtimi. Jai tik keturiasdešimt, bent jau galima būti 
tikriems, kad širdis atlaikys, tai ir viskas, ką galima pasakyti. 

Virš miesto aušo diena. Anabelės brolis, sėdėdamas šalia 
Mišelio, purtė galvą ir murmėjo. „Tai neįmanoma... Tai ne- 
įmanoma...“ — kartojo be perstojo taip, lyg šie žodžiai turė- 
tų kokią nors galią. Ne - tai įmanoma. Viskas yra įmanoma. 
Priešais juos praėjo seselė, stumdama metalinį vežimėlį su 
barškančiais serumo buteliais. 


Kiek vėliau saulė pradrėskė debesis ir dangus pasidarė 
mėlynas. Bus graži diena, tokia pat graži kaip praėjusios. 
Anabelės motina sunkiai atsistojo. „Verčiau šiek tiek pail- 
sėsiu...“ — tarė, stengdamasi, kad balsas nedrebėtų. Sūnus 
irgi atsistojo, jo rankos bejėgiškai kadaravo iš šonų, ir kaip 
automatas išėjo pavymui. Mišelis galvos judesiu parodė, kad 
neis su jais. Visai nejautė nuovargio. Keletą minučių po to 
ryškiausiai juto keistą regimo pasaulio esatį. Sėdėjo vienas 
saulėtame koridoriuje ant pintos plastmasinės kėdės. Šia- 
me ligoninės sparne buvo ypač ramu. Kartkartėmis kažkur 
tolumoje atsiverdavo durys, pro jas įeidavo seselė ir pasuk- 
davo į kitą koridorių. Miesto ūžesys čia, keliais aukštais Že- 
miau, girdėti smarkiai prislopęs. Visiškos proto atsipalaida- 
vimo būsenos, jis mintyse vieną po kitos peržvelgė aplinky- 

bių virtinę, mechanizmo, kuris sulaužė jų gyvenimus, eta- 
pus. Viskas rodėsi lemiama, skaidru ir negrįžtama. Viskas 
iškilo kaip nepajudinama ribotos praeities akivaizdybė. Da- 
bar atrodė vargiai įtikima, kad septyniolikos metų mergina 
taip naiviai galėjo pasielgti, o dar neįtikimiau, kad ji teikė 
meilei tiek svarbos. Nuo Anabelės paauglystės prabėgo dvi- 
dešimt penkeri metai, viskas smarkiai pasikeitė, jei tikėsi- 
me žurnalų skelbiamais apklausų rezultatais. Šiandien mer- 
ginos apdairesnės ir racionalesnės. Pirmiausia joms rūpi, kad 
sektųsi mokytis, jos siekia užsitikrinti padorią profesinę at- 
eitį. Pasimatymai su vaikinais — tik laisvalaikio veikla, pra- 
moga, kurią daugiau ar mažiau lygiomis dalimis sudaro sek- 
sualinis malonumas ir narciziškas pasitenkinimas. Po to jos 
siekia sudaryti protingą santuoką, kurios pagrindas - pa- 
kankamas socialinis ir profesinis partnerių atitikimas ir pa- 
našūs skoniai. Savaime suprantama, taip jos atitolina bet 
kokią laimės galimybę - o ji neatsiejama nuo bendrumo po- 
jūčio ir regresyvių būsenų, kurios nedera su praktiniu proto 
pritaikymu — bet tokiu būdu tikisi išvengti kančių dėl jaus- 
mų ir moralės, kurios taip sekino jų pirmtakes. Ką gi, ši vil- 
tis greitai sugriaunama: išnykus nerimui dėl jausmų, lieka 
gana vietos nuoboduliui, tuštumos jausmui, nerimastingam 
senatvės ir mirties laukimui. Taigi antroji Anabelės gyveni- 
mo pusė kur kas liūdnesnė ir niūresnė už pirmąją - galiau- 
siai jai dabar lemta nebeturėti jokių prisiminimų. 

Apie vidurdienį Mišelis stumtelėjo palatos duris. Ji kvė- 
pavo labai silpnai, krūtinę dengianti antklodė beveik nesi- 
kilnojo - tačiau, anot gydytojo, to pakako, kad visi audiniai 
būtų aprūpinami deguonimi, o jeigu kvėpavimas dar susil- 
pnės, jie pasiruošę prijungti pagalbinį kvėpuojamąjį plau- 

čių aparatą. Dabar į ranką kiek aukščiau alkūnės įsmeigta 
lašinės adata, prie smilkinio prijungtas elektrodas, ir viskas. 
Saulės spindulys skverbėsi pro baltutėlę paklodę ir apšvietė 
nuostabių šviesių plaukų sruogą. Jos veidas užmerktomis 
akimis, tik kiek labiau išbalęs nei paprastai, atrodė nejtiki- 
mai ramus. Rodėsi, kad ją apleido bet kokia baimė, Miše- 
liui ji dar niekada neatrodė tokia laiminga kaip dabar. Tie- 
sa, jis vis dar linkęs painioti laimę su koma, tačiau Anabelė 
atrodė jam be galo laiminga. Paglostė ranka jai plaukus, pa- 
bučiavo kaktą ir vos šiltas lūpas. Aišku, per vėlai, bet vis 
geriau negu nieko. Sėdėjo palatoje iki pat vakaro sutemų. 
Grįžęs į koridorių atsivertė daktaro Evanso Venco sudarytą 
budistų meditacijų knygą (jau kelias savaites nešiojosi ją ki- 
šenėje, tai buvo maža knygelė tamsiai raudonais viršeliais). 


Kad visi žmonės Rytuose, 

Kad visi žmonės Vakaruose, 

Kad visi žmonės Šiaurėje, 

Kad visi žmonės Pietuose 

Būtų laimingi, saugotų savo laimę; 
Kad visi gyventų santarvėje. 


Visa tai ne vien dėl jų kaltės, - mąstė jis, - jie gyvena su- 
dėtingame pasaulyje, konkurencijos ir kovos, tuštybės ir prie- 
vartos pasaulyje, jiems neteko patirti pasaulio darnos. Kita 
vertus, jie nieko ir nedarė, kad pakeistų pasaulį, niekuo ne- 
prisidėjo, kad jį pagerintų. Jis pagalvojo, kad turėjo įtaisyti 
Anabelei vaiką, paskui staiga prisiminė, kad tai ir stengėsi 
daryt, tiksliau, jau buvo pradėjęs daryti, vis dėlto sutiko su 
ta perspektyva, ir ši mintis pripildė jį ūmaus džiaugsmo. Ta- 


308 MICHEL HOUELLEBECO E ELEMENTARIOSIOS DALELĖS 


da suprato, kodėl pastarosiomis savaitėmis jį buvo apėmę ra- 
mybė ir švelnumas. Dabar jau nieko nebegalėjo, ligos ir mir- 
ties viešpatystėje joks Žmogus negalėjo nieko sustabdyti, ir 
vis dėlto Anabelė bent jau šias kelias savaites jautėsi mylima. 


Jei kas nors praktikuoja mintį apie meilę 

Ir atsisako pasiduoti menkiems polinkiams; 
Jei jis nukerta visas aistrų gijas 

Ir pasuka savo žvilgsnį į Kelią, 


Jei jis sugebėjo praktikuoti meilę, 

Tai atgims Brahmos danguje, 

Greitai pasieks Išsilaisvinimą 

Ir amžiams įsikurs Besąlygiškumo karalystėje. 


Jeigu jis nežudo ir nesiekia kenkti, 

Jei nesistengia būt įvertintas pažemindamas kitą, 
Jei praktikuoja visuotinę meilę, 

Mirštančio jo nelankys neapykanta. 


Vakare atėjo ir Anabelės mama - norėjo sužinoti, ar yra 
naujienų. Ne, būklė visai nepakito, gilios komos etapai gali 
būti labai stabilūs, — kantriai priminė seselė, - kartais, kad 
galima būtų prognozuoti, reikia laukti ištisas savaites. Ji nu- 
ėjo pažiūrėti į dukterį, po minutės kūkčiodama išėjo iš pa- 
latos. „Aš nesuprantu... - tarė purtydama galvą. - Nesupran- 
tu, kaip tas gyvenimas sutvarkytas. Ji buvo tokia miela, su- 
prantat. Visada geros širdies, be jokių gudrybių. Nesiskun- 
dė, bet aš Žinojau, kad ji nelaiminga. Gyveno ne tokį gyve- 
nimą, kokio buvo verta.“ 

Netrukus ji išėjo, akivaizdu — visiškai prislėgta. Nors ir 
keista, Mišelis nenorėjo nei valgyti, nei miegoti. Koridoriu- 
je vaikštinėjo pirmyn atgal, nusileido į holą prie įėjimo. Pri- 
ėmimo skyriuje sėdintis antilietis sprendė kryžiažodžius, Mi- 
šelis linktelėjo jam. Iš gėrimų aparato nusipirko karštos ka- 
kavos, priėjo prie stiklinės sienos. Tarp bokštų plaukė mė- 
nulis, Šalono aveniu pravažiavo keli automobiliai. Jis turė- 
jo pakankamai medicinos žinių, kad suvoktų, jog Anabelės 
gyvybė kybo ant plauko. Jos mama teisi, kad nenori supras- 
ti; žmogus sukurtas ne tam, kad susitaikytų su mirtimi - ir 
savo, ir kitų. Jis priėjo prie sargo, paklausė, ar galėtų gauti 
popieriaus lapą - šis, kiek nustebęs, ištiesė jam pluoštą lapų 
su ligoninės logotipu (būtent šis logotipas daug vėliau Jub- 
čežakui ir padėjo atpažinti tekstą, rastą Klifdene popierių 
krūvoje). Kai kurie žmonės plėšriai kabinasi į gyvenimą ir 
palieka jį ne savo valia, - taip sakė Ruso, o Anabelės atveju 
bus visai kitaip, - jis nujautė. 


Ji buvo laimei sukurtas kūdikis, 
Visiems ant delno tiesė širdį, 
Galėjo gyvybę atiduoti už kitus 
Ir už negimusius savo vaikus. 


Vaikų balsais, 
Žmonių krauju 
Jos gyva svajonė 
Paliks pėdsakų, 
Įspaustų laike, 
Įspaustų erdvėje, 

Įspaustų kūne 
Pašventintame, 
Kalnuose ir ore, 

Ir upių vandenyje, 
Pasikeitusiame danguje. 


Dabar tu čia, 
Mirties patale, 
Rami komoje, 
Tik meile gyva. 


Mūsų kūnai atšals ir ataugs žole, 
Mano Anabele, 

Tokia asmenybių skirties 
Nebūtis, pabaiga. 


Mes nedaug temylėjom, 

Kai gyvenom žmonių kūnais. 

Gal saulė, lietus ant kapų, vėjas ir šalna 
Užbaigs mūsų kančią. 


Anabelė mirė praėjus dar vienai dienai; tikriausiai visiems 
taip geriau. Kalbėdami apie mirtį, dažnai leptelim tokią ar 
panašią kvailystę, ir vis dėlto tiesa - jos motina ir brolis var- 
giai būtų pakėlę ilgiau trunkančią nežinią. 

Balto betono ir plieno pastate, tame pačiame, kuriame 
mirė ir jo senelė, Džerzinskis antrąkart gyvenime pajuto tuš- 
tumos galią. Jis perėjo kambarį ir priėjo arčiau prie Anabe- 
lės kūno. Kūnas buvo visiškai toks pat, kokį jis pažinojo, tik 
jame palengva jau blėso šiluma. Dabar jos kūnas buvo be- 
veik šaltas. 

Kai kurie žmonės gyvena iki septyniasdešimties, net aš- 
tuoniasdešimties metų nepaliaudami manyti, kad vis dar yra 
kas nors nauja, kad, kaip sakoma, - už kampo visada laukia 
nuotykis, tad, norint tokius atvesti į protą, galų gale reikėtų 
juos beveik nužudyti ar bent paversti sunkiais invalidais. Mi- 
šelio Džerzinskio atvejis kitoks. Savąjį, vyro, gyvenimą jis 
gyveno vienas, kosminėje tuštumoje. Prisidėjo prie Žinių pa- 
žangos, tai buvo jo pašaukimas, tokį būdą pasirinko, kad 
išreikštų įgimtus gabumus, bet meilės jis nepažino. Anabe- 
lė, nors ir buvo graži, taip pat nepažino meilės, o dabar ji 
mirusi. Dabar jos nenaudingas, tik fizinis, kūnas ilsėjosi pa- 
keltas į vidutinį aukštį, šviesoje. Užvožė karsto dangtį. 

Atsisveikinimo laiške ji prašė, kad kūną kremuotų. Prieš 
apeigas jie išgėrė kavos ligoninės priimamojo kavinėje „H 
sustojimas“, prie gretimo stalo čigonas su prijungta lašine 
dviem aplankyti atėjusiems bičiuliams pliurpė apie maši- 
nas. Apšvietimas buvo blausus - viduryje atgrasių papuo- 
šimų, panašių į milžiniškus butelių kamščius, švietė keli 
lubų šviestuvai. 

Jie išėjo, lauke švietė saulė. Krematoriumo pastatai buvo 
netoli nuo ligoninės, tame pačiame pastatų komplekse. Kre- 
mavimo kambarys - didelis balto betono kubas tokios pat 
baltos pakylos viduryje; šviesa atsispindėjo ir akino. Aplink 
juos tarsi miriadas mažų gyvačiukių bangavo šiltas oras. 

Karstą padėjo ant slenkamosios platformos, ji judėjo tie- 
siai į krosnies vidų. Stojo pusės minutės susikaupimo tyla, 
tada darbuotojas įjungė mechanizmą. Platformą judinantys 
dantračiai tyliai sugirgždėjo, durys užsivėrė. Pro atsparaus 
stiklo langą buvo galima matyti degimą. Tą akimirką, kai 
pakilo didžiuliai liepsnos liežuviai, Mišelis nusisuko. Gal dvi- 
dešimt sekundžių jo periferinio regėjimo lauke dar ryškėjo 
raudonas atšvaitas, paskui dingo. Darbuotojas į mažą dėžu- 
tę — baltos pušies stačiakampį - sužėrė pelenus ir įteikė ją 
Anabelės broliui. 


Jų automobilis lėtai pasuko Kresi link. Rotušės alėjoje 
pro kaštonų lapus blykčiojo saulė. Prieš dvidešimt penke- 
rius metus Anabelė po pamokų eidavo su juo pasivaikščioti 
šita alėja. 

Sode prie Anabelės motinos namų būriavosi kokie pen- 
kiolika žmonių. Ta proga iš Jungtinių Valstijų grįžo jaunes- 

nysis brolis; jis buvo liesas, nervingas, akivaizdžiai ištiktas 
streso, apsirengęs kiek per elegantiškai. 

Anabelė prašė, kad jos pelenai būtų išbarstyti tėvų namų 
sode, ir tai jau atlikta. Saulė ėmė leistis. Tai tik dulkės, be- 
veik baltos dulkės. Jos švelniai, lyg šydas, nusileido ant ro- 
žių krūmų. Tą akimirką nuo stoties pusės pasigirdo švilpu- 
kas. Mišelis prisiminė popietes, kai jiedu buvo penkiolikos, 
kai Anabelė ateidavo į stotį jo pasitikti ir puldavo į glėbį. Jis 
pažiūrėjo į žemę, į saulę, rožes, į minkštą žolės patalą. Tai — 
sveiku protu nesuvokiama. Susirinkusieji nekalbėjo, Ana- 
belės motina dukters atminimui vaišino svečius vynu. Ištie- 
sė jam taurę, pažiūrėjo į akis. „Jūs galite dar pabūti kelias 
dienas, Mišeli, jei norite“, — tarė tyliai. Ne, jis ruošėsi išva- 
žiuoti, dirbti. Nieko kita veikti nė nemokėjo. Jam pasirodė, 
kad per dangų driekiasi brūkšniai; suvokė, kad verkia. 


Tą sekundę, kai lėktuvas priartėjo prie debesų, kurie be ga- 
lo be krašto driekėsi po tyru dangumi, viršaus, jam pasiro- 
dė, kad visas gyvenimas jį artino prie šios akimirkos. Kelias 
sekundes buvo matyti tik milžiniškas žydras kupolas ir ne- 
aprėpiamas banguojantis plotas, kuriame kaitaliojosi ryš- 
kiai balta su blankiai balta, o tada jie paniro į tarpinį sluoks- 
nį - judrų ir pilką, kur susiliejo visi pojūčiai. Apačioje, žmo- 
nių pasaulyje, driekėsi pievos, ganėsi gyvuliai, augo medžiai; 
viskas buvo žalia, drėgna ir neapsakomai smulku. 


Volkotas pasitiko jį Šenono oro uoste. Tai buvo stambus 
vyras; jis gyvai gestikuliavo, jo plačią plikę juosė rusvų plau- 
kų karūna. Jis dideliu greičiu varė Toyota Starlet pro rūko 
užklotas ganyklas, kalvas. Tyrimų centras buvo įsikūręs kiek 
tolėliau - už Golvėjaus, Roskahilo bendruomenės teritori- 
joje. Volkotas aprodė jam patalpas ir pristatė technikus — 
jie bus jo paslaugoms atliekant eksperimentus, programuo- 
jant molekulinių konfigūracijų skaičiavimus. Visa įranga bu- 
vo ypač moderni, visos salės —- nekalto baltumo; šio centro 
įrengimas finansuotas iš EEB biudžeto. Šaldomojoje salėje 
Džerzinskis metė žvilgsnį į du bokšto pavidalo Cray apara- 
tus, kurių valdymo skydeliai švietė prieblandoje. Milijonai 

procesorių sinchroniniam didelio duomenų kiekio apdoro- 
jimui jau pasiruošę integruoti Lagranžo eilutes, bangines 
funkcijas, spektroskopų duomenis, Ermito operatorius, nuo 
šiol jo gyvenimas tekės tik šioje aplinkoje. Sukryžiavęs ant 
krūtinės ir spausdamas prie kūno rankas, jis niekaip neįsten- 
gė nuginti liūdesio, vidinio šalčio pojūčio. Volkotas pavaiši- 
no jį kava iš gėrimų automato. Pro stiklines sienas buvo ma- 
tyti žaliuojantys šlaitai, panyrantys į tamsius Loch Koribo 
ežero vandenis. 


Leisdamiesi keliu, vedančiu į Roskahilą, jie važiavo išil- 
gai pieva apaugusio šlaito, kur ganėsi mažesnės negu vidu- 
tinio dydžio karvės, gražios šviesiai rudos spalvos. „Atpa- 
žįstat? — paklausė Volkotas šypsodamas. — Taip... Tai pali- 
kuonės tų karvių, kurias prieš dešimt metų išvedė pagal jū- 
sų metodą. Tais laikais dar buvom visai mažas tyrimų cen- 
tras, prastai įrengtas, tada jūs mums labai padėjote. Jos la- 
bai tvirtos, dauginasi be jokių sunkumų ir duoda puikų pie- 
ną. Norit pažiūrėti iš arčiau?“ Jis paliko automobilį šaluti- 
niame keliuke. Džerzinskis priėjo prie pievą juosiančios ak- 
meninės tvorelės. Karvės ramiai skabė žolę, trynėsi galvo- 
mis vienos kitoms į šonus, dvi ar trys gulėjo. Genetinį kodą, 
kuris valdė jų ląstelių dauginimąsi, sukūrė jis - bent jau pa- 
tobulino. Taigi joms turėjo būti tarsi Dievas, tačiau rodės, 
karvės tam, ar jis yra, ar jo nėra, visiškai abejingos. Nuo 
kalvos viršūnės nusileido miglos debesis ir pamažu paslėpė 
jas nuo jo žvilgsnio. Mišelis grįžo į automobilį. 

Sėdėdamas prie vairo Volkotas rūkė Craven cigaretę, prie- 
kinį stiklą dengė lietaus lašai. Švelniu, mandagiu balsu (nors 
tas mandagumas jokiu būdu neatrodė kaip abejingumo žen- 

klas) paklausė: „Jūs neseniai kažko gedėjote?“ Tada Miše- 
lis ir papasakojo apie Anabelę ir jos mirtį. Volkotas klausė 
ir retsykiais palinguodavo galva arba atsidusdavo. Pasakoji- 
mui pasibaigus tylėjo, prisidegė ir užgesino dar vieną ciga- 
retę ir pasakė: „Aš ne airių kilmės. Gimiau Kembridže ir, 
atrodo, likau grynas anglas. Dažnai sakoma, kad anglai iš- 
puoselėjo šaltakraujiškumą ir mandagumą, kad jie savitai, 
su humoru žvelgia į visus gyvenimo įvykius - net ir į tragiš- 
kus. Teisinga, bet vis dėlto visiškai idiotiška nuomonė. Hu- 
moras negelbsti, pagaliau humoras beveik išvis niekam 
nenaudingas. Gali ištisus metus, kartais — labai ilgus metus į 
gyvenimo įvykius žvelgti su humoru, kai kuriais atvejais hu- 
moristinio požiūrio gali laikytis beveik iki pabaigos, bet galų 
gale gyvenimas sudaužo širdį. Kad ir kokią drąsą, šaltakrau- 
jiškumą ar humorą būtum išsiugdęs per gyvenimą, vis tiek 
tau kada nors sudaužys širdį. Tada nustoji juoktis. Galų gale 
lieka tik vienatvė, šaltis ir tyla. Galų gale lieka tik mirtis“. 

Jis įjungė valytuvus, užvedė variklį. „Čia daugelis gyven- 
tojų katalikai, - pridūrė. - Na, bet dabar prasidėjo pokyčiai. 
Airija darosi modernesnė. Įsikūrė kelios pažangių techno- 
logijų įmonės —- pasinaudojo mažesnėmis socialinėmis įmo- 
komis ir mokesčiais, dabar mes jau turime ir Roche, ir Lilly 
kompanijas. Ir, žinoma, Microsoft — visas šio krašto jauni- 
mas svajoja įsidarbinti Microsoft. Žmonės vis rečiau eina į 
mišias, seksualinė laisvė didesnė negu prieš keletą metų, vis 
daugiau diskotekų ir antidepresantų. Žodžiu, viskas pagal 
klasikinį scenarijų...“ 

Jie vėl važiavo ežero pakrante. Iš vieno miglos debesies 
išniro saulė, ir vandens paviršiumi nubėgo šviesos ribuliai. 
„Tačiau... - toliau dėstė Volkotas, - katalikybė čia liko stip- 

ri. Pavyzdžiui, dauguma mūsų centro techninio personalo dar- 
buotojų — katalikai. Tai tik dar labiau sunkina mano santy- 
kius su jais. Jie korektiški, mandagūs, bet Žiūri į mane tarsi į 
kokį atskalūną, su kuriuo neįmanoma rimtai pasikalbėti.“ 
Saulė visiškai išlindo — tobulas baltas apskritimas, ir atsi- 
vėrė visas šviesa užlietas ežeras. Horizonte vienos už kitų 
stūksojo Tvelv Bens kalnų virtinės, sudarydamos ištisą švie- 
sėjančių pilkų atspalvių gamą - tarsi fotojuosta, kurioje įam- 
žintas sapnas. Jie tylėjo. Prie įvažiavimo į Golvėjų Volkotas 
vėl prabilo: „Aš likau ateistas, bet suprantu, kad čia gali bū- 
ti katalikas. Šioje šalyje yra kažkas nenusakoma. Viskas čia 
nuolatos vibruoja — tarsi žolė pievose ir vandenų paviršius 
rodytų kažkieno esatį. Šviesa - kintanti ir švelni, lyg besi- 
keičianti materija. Pamatysit. Net ir dangus čia gyvas“. 


Jis išsinuomojo butą prie Klifdeno, šalia Skai Roudo, sena- 
me.pakrančių apsaugos name, kuris buvo rekonstruotas ir 
skirtas nuomoti turistams. Kambariai papuošti verpstėmis, 
žibalinėmis lempomis, na ir kitokiais senoviniais rakandais, 
kurie, reikia manyti, teikia turistams didelį džiaugsmą, o jam 
netrukdė. Mišelis žinojo, kad tame name, kaip ir apskritai 
gyvenime, nuo šiol jausis kaip viešbutyje. 

Jis visai neketino grįžti į Prancūziją, tačiau per pirmas sa- 
vaites teko kelis kartus skristi į Paryžių ir rūpintis buto par- 
davimu, banko sąskaitų perkėlimu. Jis turėjo pakilti iš Še- 
nono 11 valandą 50 minučių. Lėktuvas skrido virš jūros; saulė 
iki baltumo įkaitino vandens paviršių; bangos panėšėjo į kir- 
minus — jie riedėjo ir raitėsi per visą milžinišką plotą. Po 
neaprėpiamu kirminų sluoksniu - jis tai žino — dauginasi 
moliuskai, aštriadantės žuvys ryja moliuskus, o jas ryja dar 
kitos, stambesnės, žuvys. Jis dažnai užsnūsdavo ir vis susap- 
nuodavo negerą sapną. Kai atsibudo, lėktuvas skrido virš 
kaimų. Pusiau pro miegus stebėjosi, kokia vienoda laukų 
spalva. Laukai buvo rudi, kartais - žali, tačiau visad nublu- 
kę. Paryžiaus priemiesčiai buvo pilki. Lėktuvas leidosi - lė- 
tai smigo Žemyn, traukiamas to gyvenimo, to milijonų gyve- 
nimų pulsavimo. 

Nuo spalio vidurio Klifdeno pusiasalį apklojo tirštas rū- 
kas, atslinkęs tiesiai nuo Atlanto. Išvažiavo paskutiniai tu- 
ristai. Nebuvo šalta, tačiau viskas tvyrojo tankioje švelnioje 
pilkumoje. Džerzinskis retai išeidavo iš namų. Jis pasiėmė 
tris skaitmeninius diskelius, kuriuose buvo įrašyta daugiau 
negu keturiasdešimt gigabaitų duomenų. Kartkartėmis įsi- 
jungdavo nešiojamąjį kompiuterį, patyrinėdavo kokią nors 
molekulių konfigūraciją, tada išsitiesdavo ant didžiulės lo- 
vos, šalia pasidėjęs pakelį cigarečių. Į tyrimų centrą iki šiol 
dar nenuėjo. Už stiklinių sienų lėtai plaukė miglos debesys. 

Maždaug lapkričio 20-ąją dangus pragiedrėjo, oras pasi- 
darė šaltesnis ir sausesnis. Jis įprato eiti į ilgus pasivaikščio- 
jimus pakrantės keliukais. Eidavo pro Gortrumnachą ir No- 
kavalį, dažniausiai nusigaudavo net iki Kladagduto, o kar- 
tais iki Ogrus Pointo. Tada atsidurdavo vakariausiame Eu- 
ropos taške - pačiame Vakarų pasaulio smaigalyje. Priešais 
driekėsi Atlanto vandenynas, keturi tūkstančiai kilometrų 
vandenyno skyrė jį nuo Amerikos. 

Pasak Jubčežako, tuos du tris vienatvės apmąstymų mė- 
nesius, per kuriuos Džerzinskis nieko neveikė, nepradėjo 
nė vieno eksperimento, nesuprogramavo nė vieno skaičia- 
vimo, reikia laikyti esminiu laikotarpiu, kada išryškėjo pa- 
grindiniai jo ankstesnių minčių dėmenys. Kad ir kaip būtų, 
tie paskutiniai 1999 metų mėnesiai ir visiems kitiems Vaka- 
rų pasaulio gyventojams buvo keistas laikas, kupinas nepa- 
prasto laukimo, tarsi tylios nuojautos. 


1999 metų gruodžio 31 diena pasitaikė penktadienis. Ma- 
žoje Verjer le Biuisono klinikoje, kur Briuno leido likusias 
savo dienas, buvo surengtas nedidelis vakarėlis, jame daly- 

vavo ligoniai ir gydantis personalas. Visi gėrė šampaną ir 
krimto paprikos skonio bulvių traškučius. Vėliau Briuno kiek 
pašoko su viena iš seselių. Nesijautė nelaimingas, vaistai ge- 
rai veikė, - jame buvo mirusi bet kokia aistra. Jis mėgo prieš- 
piečius, televizijos žaidimus, kuriuos visi kartu žiūrėdavo prieš 
vakarienę. Iš likusių dienų virtinės nieko nebesitikėjo, ir 
paskutinis antro tūkstantmečio vakaras jam klostėsi gerai. 

Viso pasaulio kapinėse neseniai palaidoti žmonės ir to- 
liau puvo kapuose, pamažėle virsdami skeletais. 


Mišelis leido vakarą namuose. Jis buvo per toli nuo cen- 
tro, kad girdėtų kaime vykstančios šventės aidą. Kelis kar- 
tus atmintyje iškilo Anabelės paveikslas, švelnus ir ramus, 
taip pat prisiminimai apie senelę. 

Jis prisiminė, kaip būdamas trylikos keturiolikos metų pirk- 
davo kišeninius žibintuvėlius, mažus mechaninius daikčiukus, 
kuriuos mėgo nuolat ardyti ir vėl sudėti. Dar prisiminė sene- 
lės dovanotą motorinį lėktuvėlį, kurio jis taip Ir neprivertė 
pakilti į orą. Tai buvo gražus lėktuvėlis, chaki spalvos kamuf- 
liažas, - jis taip ir liko gulėti dėžėje. Jo gyvenimas, kartais 
pertraukiamas sąmonės skersvėjų, vis dėlto turėjo individua- 
lių bruožų. Yra žmonių, yra minčių. Mintys neužima vietos. 
O žmonės užima tam tikrą vietą, mes juos matome. Jų vaiz- 
das susiformuoja lęšiuke, prasiskverbia pro junginę, patenka 
į tinklainę. Vienas tuščiuose namuose Mišelis stebėjo šį nedi- 
duką prisiminimų paradą. Tą vakarą jam vis labiau piršosi 
viena mintis: netrukus vėl galės imtis darbo. 


Visame planetos paviršiuje pavargusi, išsekusi, savimi ir 
savo istorija abejojanti žmonija ruošėsi vargais negalais ženg- 
ti į naująjį tūkstantmetį. 


Kai kurie sako: 

„Civilizacija, kurią mes sukūrėme, dar trapi, 

Mes ką tik išėjome iš tamsos. 

Vis dar nešamės atšiaurų tų nelaimingų amžių vaizdą, 
O gal verčiau tegu visa tai lieka paslėpta?“ 


Pasakotojas atsistoja, susikaupia ir primena — 
Ramiai, tačiau tvirtu balsu, jis atsistoja ir primena, 
Kad įvyko metafizinė revoliucija. 


Kaip krikščionys įsivaizdavo antikos civilizacijas, susikūrė išsamų 
antikos civilizacijų vaizdą, ir jų niekada nelankė nei netikrumas, 
nei abejonė, 

Nes buvo peržengę slenkstį, 

Fakopą, 

Peržengę lūžio ribą; 


Kaip materializmo amžiuje žmonės gebėjo dalyvauti 
besikartojančiose ritualinėse krikščionių apeigose nesuprasdami 
nė neįžvelgdami tikros jų prasmės 

Ir kaip jie negebėjo skaityti, vis iš naujo skaityti iš senosios 


krikščioniškos kultūros atėjusių kūrinių kitaip negu iš veik 

antropologinės perspektyvos, 
Nepajėgdami suprasti tų ginčų apie nuodėmės ir atleidimo 
santykį, kuris nedavė ramybės jų protėviams; 


Taip ir mes šiandien galime klausytis šio pasakojimo apie 
materializmo epochą, 

Kaip senos žmonijos istorijos. 

Tai liūdna istorija, tačiau mes net nesam iš tiesų liūdni, 
Nes mes jau nebepanašūs į tuos žmones. 

Gimę iš jų kūnų ir troškimų, atmetėm jų kategorijas ir 
priklausomybę, 

Mes nepažįstam jų džiaugsmų, nepažįstam ir jų kančių, 
Mes abejingai, 

Be jokių pastangų 

Nustūmėme į šalį 

Jų mirties pasaulį. 


Tuos skausmo šimtmečius, kuriuos paveldėjom, 
Dabar galim traukt iš užmaršties, 

Įvyko kažkas panašaus į antrąją skirtį, 

Tūd turim teisę savo gyvenimą gyvent. 


Nuo 1905-ųjų iki 1915-ųjų, dirbdamas beveik vienas, pasi- 
telkęs neišsamias matematikos Žinias, Albertas Einšteinas 
įstengė, remdamasis pirmąja įžvalga apie riboto reliatyvu- 
mo principą, išplėtoti bendrą gravitacijos, erdvės ir laiko te- 
oriją, kuri lemiamai paveikė visą vėlesnę astrofizikos raidą. 
Šios drąsios, vienišos pastangos, Hilberto žodžiais tariant, 
dėtos „Žmogaus proto garbei“ tokiose srityse, kurių prakti- 
nis pritaikymas gana miglotas ir kurios tais laikais buvo ne- 

prieinamos mokslininkų bendruomenei; o dar galima jas gre- 
tinti su Kantoro darbais, kur jis pagrindė begalinių aibių 
teoriją, ar su Gotlobo Frėgės pastangomis iš naujo apibrėž- 
ti logikos pagrindus. Dar galima, pabrėžia Jubčežakas „Klif- 
deno užrašų“ įžangoje, jas gretinti ir su ta vieniša intelekti- 
ne Džerzinskio veikla Klifdene 2000-2009 metais, tuo la- 
biau kad Džerzinskis, kaip ir Einšteinas kitados, neturėjo 
pakankamai matematinių pajėgumų, kad įžvalgas grįstų 
griežtais tikrovės pagrindais. 


„Mejozės topologija“, pirmoji jo publikacija, pasirodžiu- 
si 2002 metais, sulaukė didelio atgarsio. Joje pirmą kartą 
remiantis neginčijamais termodinamikos argumentais tei- 
giama, kad chromosomų atsiskyrimas vyksta mejozės mo- 
mentu, kad atsirastų haploidinės gametos, ir kad jis pats yra 
struktūrų nestabilumo priežastis; kitaip tariant, visos rūšys, 
susiskirsčiusios į lytis, neišvengiamai yra mirtingos. 

Darbas „Trys Hilberto erdvės topologijos bandymai“, iš- 
spausdintas 2004-aisiais, sukrėtė. Į jį galima žvelgti kaip į 
kontinuumo dinamikos paneigimą, kaip į bandymą - jam 
būdingi nuostabą keliantys platoniški atgarsiai — iš naujo 
apibrėžti formų algebrą. Pripažindami, kad pateiktos tiki- 
mybės išties įdomios, matematikai lengvai įrodė, kad šiems 
teiginiams trūksta apibrėžtumo, kad požiūris šiek tiek pa- 
senęs. Iš tiesų, pripažįsta Jubčežakas, tuo metu naujausios 
matematikos srities publikacijos Džerzinskiui buvo nepri- 
einamos, net atrodo, kad jis nelabai jomis ir domėjosi. Apie 
j0 2004-2007 metų veiklą iš tikrųjų likę mažai duomenų. Jis 
reguliariai lankydavosi Golvėjaus tyrimų centre, tačiau jo 
bendravimas su eksperimentuotojais buvo grynai techninio, 

praktinio pobūdžio. Jis įsigijo keletą interpretatoriaus Cray 
priedų, todėl galėjo ir nesikreipti į programuotojus. Rodos, 
tik Volkotas palaikė su juo kiek glaudesnius asmeninius san- 
tykius. Pats gyveno netoli Klifdeno ir kartais popietėmis už- 
sukdavo jo aplankyti. Pasak jo, Džerzinskis dažnai cituoda- 
vo Ogiustą Kontą, ypač jo laiškus Klotildai, rašytus iš Vo, ir 
„Subjektyviąją sintezę“ — paskutinį, nebaigtą filosofo kūri- 
nį. Moksliniu požiūriu Kontą taip pat galima laikyti tikruo- 
ju pozityvizmo pradininku. Jokia metafizika, jokia tais lai- 
kais priimtina ontologija, jo akimis, visai neturėjo vertės. 
Netgi galimas dalykas, pabrėžė Džerzinskis, kad Kontas, at- 
sidūręs tokioje intelektinėje aplinkoje kaip Nilsas Boras 
1924-1927 metais, toliau būtų laikęsis griežto pozityvistinio 
požiūrio ir pritaręs Kopenhagos interpretacijai. Tačiau pran- 
cūzų filosofo atkaklumas ginant socialinės padėties akivaiz- 
dybę priešstatoje su individualios būties fikcija, nuolatinis 
domėjimasis istorijos procesais ir sąmonės kryptimis, ypač 
beribis sentimentalumas leidžia manyti, kad jis tikriausiai 
nebūtų priešinęsis naujausiam ontologinio pertvarkymo pro- 
jektui, kuris Ziurekui, Zejui ir Hardkasliui paskelbus savo 
darbus įgavo pagrindą: objektų ontologiją pakeisti padėčių 
ontologija. Iš tiesų tik padėčių ontologija pajėgi atkurti prak- 
tinę žmogiškų santykių galimybę. Padėčių ontologijos po- 
žiūriu dalelyčių atskirti neįmanoma ir reikia apsiriboti vien 
galimybe jas apibūdinti skaičiaus matmeniu. Vieninteliai 
duomenys, kuriuos ontologiškai galima skirti ir įvardyti — 
tai banginės funkcijos ir remiantis jomis apskaičiuojami pa- 
dėties vektoriai, o iš čia kyla analogiška galimybė vėl su- 
teikti prasmę brolybei, simpatijai ir meilei. 

"Jie žingsniavo Balikunelio keliu, po kojomis švytėjo van- 
denynas. Tolumoje, horizonte, į Atlantą leidosi saulė. Vol- 
kotui vis dažniau atrodydavo, kad Džerzinskio mintys klai- 
džioja neaiškiais, o gal mistiniais keliais. Jis pats visada bu- 
vo grynojo instrumentalizmo šalininkas, išauklėtas pagal 
pragmatinę anglosaksų tradiciją, be to, dar buvo veikiamas 
ir Vienos būrelio darbų, o į Konto darbus žiūrėjo gana įta- 
riai - laikė juos per daug romantiškais. Pozityvizmas, prie- 
šingai negu materializmas, po kurio ir atsirado, galėjo, — 
pabrėžė jis, - tapti naujojo humanizmo pagrindu, ir iš tikrų- 
jų tai būtų pirmas kartas istorijoje (juk iš esmės materializ- 
mas nesuderinamas su humanizmu ir galų gale turėjo jį su- 
naikinti). Bet materializmas savaip svarbus istoriškai: rei- 
kėjo peržengti pirmąją kliūtį - Dievą; buvo žmonių, kurie 
ją peržengė ir paskendo neviltyje bei abejonėse. Bet šian- 
dien peržengta jau ir antra kliūtis, ir tai įvyko Kopenhago- 
je. Jiems nebereikia Dievo nei minties apie kažkur slypin- 
čią tikrovę. „Yra žmogaus jutimai, - sakė Volkotas, - žmo- 
gaus liudijimai, žmogaus patirtys; yra protas, susiejantis tuos 
jutimus, ir jausmai, kurių dėka jutimai gyvi. Visa tai rutulio- 
jasi be jokios metafizikos, be ontologijos. Mums nebereikia 
Dievo idėjos, prigimties ar tikrovės. Tyrėjų bendruomenėje 
protingai pasitelkus intersubjektyvumą galima pasiekti su- 
tarimą dėl eksperimentų rezultatų, nes eksperimentus sieja 
teorijos, kurios turi kuo labiau atitikti glaustumo reikalavi- 
mą ir būtinai turi būti ginčytinos. Yra juslių pasaulis, jaus- 
mų pasaulis, žmonių pasaulis.“ 

Šis požiūris neginčytinas, Džerzinskis tai suprato: ar on- 
tologijos poreikis — vaikiška žmogaus sąmonės liga? Maž- 
daug 2005 metų pabaigoje nuvykęs į Dubliną jis atrado „Kelų 

knygą“. Jubčežakas nedvejodamas teigia, kad pažintis su šiuo 
iliuminacijomis puoštu, neįtikimai sudėtingos formos rankraš- 
čiu, spėjama, mūsų eros VII amžiaus airių vienuolių kūriniu, 
buvo lemiamas momentas Džerzinskio minties plėtotei, ir tik- 
riausiai ilgai trukę šio rankraščio apmąstymai leido jam per 
nuojautų virtinę, kuri, žvelgiant į praeitį, mums visiems atro- 
do kaip stebuklas, atlikti sudėtingus molekulinės biologijos 
tiriamų makromolekulių vidinės energijos tvermės skaičiavi- 
mus. Net jei 17 nesutinkame su visais Jubčežako teiginiais, 
reikia pripažinti, kad „Kelų knyga“ visada, visais šimtmečiais, 
kėlė visiems komentuotojams susižavėjimą, skatino beveik 
ekstatiškus pasisakymus. Pavyzdžiui, galime pacituoti, ką 1185 
metais apie ją rašė Žiraldas Kambrensis: 


Šioje knygoje - keturių Evangelijų pagal švento Jeronimo 
tekstą aiškinimas ir beveik tiek piešinių kiek puslapių, visi jie 
išpiešti nuostabiomis spalvomis. Čia gali gėrėtis stebuklingai 
nupieštu Dievo visa jo didybe veidu; yra ir slėpiningi evange- 
lininkų atvaizdai - vieni evangelininkai su šešiais sparnais, 
kiti su keturiais, dar kiti su dviem. Čia matai erelį, ten - jau- 
tį, dar - žmogaus veidą, liūto galvą ir gausybę kitų piešinių. 
Žiūrėdamas neatidžiai, greitai versdamas lapus, gali pama- 
nyti, kad čia tik keverzonės, o ne apgalvota, griežta kompozi- 
cija. Neva nematai nieko subtilaus, nors čia - čia viskas labai 
subtilu. Jei pasistengsi dėmesingiau apžiūrėti, žvilgsniu įsi- 
skverbti į meno paslaptis, atrasi sudėtingų, trapių ir subtilių 
dalykų, taip glaudžiai sutelktų, supintų bei tarpusavyje su- 
raizgytų ir ryškių, švytinčių spalvų, jog be užuolankų pripa- 
žinsi, kad tai jau tikrai ne žmogaus, o paties angelo kūrinys. 

Taip pat galima sutikti su Jubčežaku, kai jis tvirtina, kad 
bet kuri nauja filosofija — net kai ji išreikšta aksiomine, iš 
pažiūros grynai logine forma —- iš tikrųjų atitinka ir naują 
regimąjį pasaulio suvokimą; tačiau didžiausias jos nuopel- 
nas, pasak Jubčežako, - tai, kad ji pateikia naujus erdvės 
filosofijos dėmenis. Kaip pasaulėvaizdis Tibeto budizme ne- 
atsiejamas nuo ilgo nebaigtinių spiralinių figūrų kontem- 
pliavimo mandalomis, kaip rugpjūčio popietę stebint saulės 
šviesą ant baltų akmenų graikų saloje galima tiksliai įsivaiZ- 
duoti Demokrito mąstymą, taip ir Džerzinskio mąstymą bus 
lengviau suvokti, jei pasinersime į beribę kryžių ir spiralių 
architektūrą, kuri yra „Kelų knygą“ puošiantis fonas, arba 
skaitysime nuostabią šio kūrinio įkvėptą ,„Meditaciją apie 
susipynimą“, išleistą skyrium nuo „Klifdeno užrašų“. 

Visos gamtos formos, - rašo Džerzinskis, - yra žmogiškos. 
Trikampiai, susipynimai ir išsišakojimai atsiranda mūsų sme- 
genyse. Juos atpažįstame, gėrimės jais, gyvename tarp jų. Mes 
augame ir mirštame supami mūsų pačių, žmogiškų, kūrinių, 
kuriuos galime perduoti kitiems žmonėms. Erdvėje - žmogiš- 
koje erdvėje - atliekame matavimus, jais tą erdvę ir kuriame — 
ji plyti tarp mūsų instrumentų. 

Menkai išsilavinusiam žmogui, - toliau rašo Džerzinskis, — 
mintis apie erdvę kelia siaubą - jis įsivaizduoja ją esant milžiniš- 
ką, tamsią ir žiojinčią. Žmogiškas būtybes jis įsivaizduoja esant 
paprasčiausios rutulio formos, erdvėje jos atskirtos, susigūžusios, 
priblokštos amžino trijų matmenų buvimo. Pasibaisėję mintimi 
apie erdvę, žmonės gūžiasi, jiems darosi baisu ir šalta. Geriausiu 
atveju jie eina per erdvę, susidūrę liūdnai pasisveikina. Tačiau 
erdvė gyvena būtent juose, tai vien proto kūrinys. 

Toje erdvėje, kurios bijo, - dar rašo Džerzinskis, - žmonės 
išmoksta gyventi ir mirti; tai jų pačių mentalinėje erdvėje kyla 
išsiskyrimas, svetimumas ir kančia. Ir čia beveik nereikia jo- 
kių komentarų: mylintis žmogus išgirsta savo mylimojo balsą 
per kalnus ir vandenynus; per kalnus ir vandenynus motina 
girdi vaiko šauksmą. Meilė sujungia, ir sujungia visiems lai- 
kams. Gėrio praktikavimas yra ryšys, blogio praktikavimas — 
atsiskyrimas. Atsiskyrimas yra dar vienas blogio vardas, be to, 
tai ir kitas melo vardas. Iš tiesų egzistuoja tik nuostabus, beri- 
bis ir abipusis susipynimas. 


Jubčežakas taikliai pažymi, kad didžiausias Džerzinskio 
nuopelnas - ne tai, kad jis gebėjo peržengti asmeninės lais- 
vės sąvoką (nes jau tais laikais ši sąvoka buvo gerokai nu- 
vertėjusi, ir kiekvienas bent jau tylomis pripažino, kad ji dau- 
giau jau negali būti žmonijos pažangos pagrindas), o tai, 
kad pasitelkęs - tiesa, gana drąsias - kvantinės mechanikos 
interpretacijas gebėjo atkurti sąlygas meilės galimybei ras- 
tis: Čia reikia dar kartą prisiminti Anabelės paveikslą: Džer- 
zinskis, pats nepatyręs meilės, Anabelės dėka galėjo susi- 
kurti jos vaizdą, suvokti, kad meilė kažkokiu būdu ir dar 
nežinomomis priemonėmis gali kilti. Veikiausiai šis teigi- 
nys ir buvo jam kelrodis paskutiniais teorinio darbo mėne- 
siais, apie kuriuos taip menkai žinoma. 


Pasak kelių žmonių, su kuriais Džerzinskis bendravo Ai- 
rijoje paskutines savaites, atrodė, kad jis su kažkuo paga- 
liau susitaikė. Kad jo nerimastingas ir judrus veidas paga- 
liau nurimo. Ilgai be jokio tikslo vaikštinėdavo Skai Roudu, 
leisdavosi į lėtus svajingus pasivaikščiojimus, žingsniuoda- 

vo virš savęs jausdamas dangų. Vakarų kelias vingiavo palei 
kalvas, vietomis status, vietomis - lygus. Jūra mirguliavo, 
mesdama šokinėjančius atšvaitus ant paskutinių uolėtų sa- 
lelių. Greitai toldami horizonto link, debesys susiliedavo į 
šviesų neaiškios formos tumulą, kuris atrodydavo keistai me- 
džiagiškas. Jis eidavo ilgai, atsipalaidavęs, veidą gaivindavo 
lengva nuo jūros kylanti migla. Jautė - jo darbai baigti. Kam- 
baryje, kurį pavertė darbo kabinetu, pro kurio langą buvo 
matyti Erislanano viršūnė, sutvarkė savo užrašus - kelis šim- 
tus puslapių įvairiausiomis temomis. Jo mokslo darbų re- 
zultatai tilpo į aštuoniasdešimt spausdintų lapų - smulkiai 
išdėstyti skaičiavimus jam atrodė nereikalinga. 

2009-ųjų kovo 27-ą dieną jis užėjo į centrinį Golvėjaus 
paštą. Vieną darbų egzempliorių išsiuntė į Paryžiaus moks- 
lų akademiją, kitą - į žurnalą Nature, leidžiamą Didžiojoje 
Britanijoje. Dėl to, kas atsitiko vėliau, nėra jokio tikrumo. 
Faktas, kad jo automobilis rastas visai šalia Ogrus Pointo, 
savaime verčia manyti apie savižudybę - juo labiau kad nei 
Volkoto, nei tyrimų centro darbuotojų tokia baigtis, rodos, 
nė kiek nestebina. „Jame buvo kažkas nežmoniškai liūdno, — 
vėliau sakė Volkotas, - man jis atrodė pats liūdniausias iš 
visų žmonių, kokių tik teko sutikti gyvenime, bet žodis „liūd- 
nas“ per silpnas — turėčiau sakyti, kad jame kažkas buvo 
sugriauta, galutinai nusiaubta. Man visada atrodė, kad gy- 
venimas jam buvo tarsi našta, jis nebejautė nė menkiausio 
ryšio su viskuo, kas gyva. Manau, kad jis gyveno būtent tiek, 
kiek laiko reikėjo darbams pabaigti, ir kad nė vienas iš mū- 
sų neįsivaizduojam, kokias pastangas jis dėjo.“ 

Vis dėlto Džerzinskio dingimą tebegaubia paslaptis; iš fak- 
to, kad kūnas taip ir nebuvo surastas, kilo gaji legenda, kad 

jis išvažiavo į Aziją, į Tibetą, kad palygintų savo darbus su 
budistų tradicija. Šiandien ši hipotezė sutartinai atmesta. Vie- 
na vertus, nerasta jokių pėdsakų, kad jis išskrido iš Airijos, 
kita vertus, piešiniuose paskutiniuose jo užrašų knygelės pus- 
lapiuose, kurie ilgai buvo laikomi mandalomis, galų gale bu- 
vo atpažinti keltų simbolių deriniai, panašūs į „Kelų knygos“. 


Mums belieka manyti, kad Mišelis Džerzinskis mirė Airi- 
joje, ten pat, kur pasirinko nugyventi savo paskutinius me- 
tus. Dar manome, kad baigęs darbus jis pasijuto praradęs 
visus žmogiškus ryšius ir pasirinko mirtį. Daugelis liudijimų 
rodo, kad jis žavėjosi šiuo kraštiniu Vakarų pasaulio tašku, 
nuolat užlietu kintančios švelnios šviesos, kur mėgo vaikš- 
čioti, kur, kaip rašo paskutinėse pastabose, „susilieja dan- 
gus, šviesa ir vanduo“. Šiandien mes manome, kad Mišelis 
Džerzinskis įžengė į jūrą. 


Epilogas 


Sužinome daugybę smulkmenų apie veikėjų, kurie minimi 
šiame pasakojime, gyvenimą, išvaizdą, charakterius; ir vis 
dėlto šią knygą veikiau dera laikyti fikcija, pagal neišsamius 
atsiminimus įtikinamai atkurtu vaizdu, o ne vienprasme ir 
patvirtinta tiesa. Nors knyga „Klifdeno užrašai“ — sudėtin- 
gas atsiminimų, asmeninių įspūdžių ir teorinių mąstymų rin- 
kinys, Džerzinskio užrašytas popieriuje 2000-2009 metais, 
tuo metu, kai plėtojo savo didžiąją teoriją, - gali mums daug 
papasakoti apie jo paties gyvenimo įvykius, posūkius, aki- 
statas ir dramas, kurie nulėmė jo savitą požiūrį į būtį, vis 
dėlto biografijoje ir asmenybėje lieka dar daug miglotų vie- 
tų. Tiesa, viskas, kas nutiko vėliau, jau priklauso istorijai, o 
įvykiai, kuriuos išprovokavo išspausdinti Džerzinskio dar- 
bai, buvo daugybę kartų atpasakojami, komentuojami ir nag- 
rinėjami, tad mes pasitenkinsime tik trumpa santrauka. 


2009 metų birželio mėnesį specialiame žurnalo Nature nu- 
meryje išspausdinus aštuoniasdešimties puslapių straipsnį, 
pavadintą „Tobulos reprodukcijos prolegomenai“, apiben- 
drinantį paskutinius Džerzinskio darbus, mokslininkų ben- 
druomenėje iš karto kilo audringa atgarsių banga. Visame 
pasaulyje dešimtys molekulinės biologijos specialistų ban- 

dė kartoti jo pasiūlytus eksperimentus, patikrinti visas skai- 
čiavimų smulkmenas. Po kelių mėnesių paskelbti pirmieji 
rezultatai, vėliau savaitė po savaitės jų vis daugėja, ir visi 
kuo tiksliausiai patvirtina pradinių hipotezių teisingumą. 
2009 metų pabaigoje nebeliko jokios abejonės: Džerzins- 
kio tyrimų rezultatai visiškai teisingi, galima juos laikyti 
moksliškai įrodytais. Suprantama, praktiniai to padariniai 
tiesiog svaiginami: bet kurį genetinį kodą, kad ir koks jis 
sudėtingas, galima perrašyti standartine, struktūriškai sta- 
bilia forma, kurios negali paveikti jokie sutrikimai nei mu- 
tacijos. Vadinasi, kiekvienai ląstelei galima suteikti neribo- 
tą pajėgumą nuolatos daugintis. Bet kuri gyvūnų rūšis, nors 
ir labai išsivysčiusi, gali būti transformuota į giminingą rūšį — 
ją galima dauginti klonavimo būdu ir ji nemirtinga. 

Kai atrado Džerzinskio darbus, - tuo pačiu laikotarpiu 
kaip ir keli šimtai visos planetos mokslininkų, - Frederikas 
Jubčežakas buvo dvidešimt septynerių metų ir baigė rašyti 
biochemijos daktaro disertaciją Kembridžo universitete. Ne- 
ramaus, netvarkingo ir nenustygstančio proto genamas jis 
jau keletą metų važinėjo po Europą - jo įrašai buvo randa- 
mi vieni po kitų Prahos, Getingeno, Monpeljė ir Vienos uni- 
versitetuose — jo paties žodžiais tariant, jis ieškojo ne tik 
„naujos paradigmos, bet ir dar kai ko: ne tik naujo pasaulio 
suvokimo, bet ir naujo būdo jame suvokti save“. Taigi jis 
buvo pirmas ir daugelį metų - vienintelis, gynęs radikalų iš 
Džerzinskio darbų kilusį teiginį: Žmonija turi išnykti, ji turi 
sukurti naują aseksualią ir nemirtingą būtybių rūšį, pra- 
noksiančią individualumą, išskirtį ir tapsmą. Neverta nė mi- 
nėti, kad toks sumanymas sukėlė visų pranašų skelbtų religi- 
jų - judaizmo, krikščionybės ir islamo — išpažinėjų priešiš- 

kumą; visų trijų religijų atstovai pirmą kartą susivienijo ir 
prakeikė Džerzinskio darbus — esą jie „šiurkščiai žeidžia 
Žmogaus savigarbą, kurią jam suteikia vienatinis santykis su 
Kūrėju“; vien budistai pažymėjo, kad apskritai Budos mąs- 
tymas iš pradžių buvo grįstas trijų kliūčių - senatvės, ligos ir 
mirties — suvokimu ir kad Pasaulio pagerbtasis, labiausiai 
atsidavęs meditacijai, gal nebūtų iš karto atmetęs grynai 
techninio sprendimo. Kad ir kaip ten būtų, aiškėja, kad Jub- 
čežakas negalėjo tikėtis paramos iš vyraujančių religijų at- 
stovų. Juo labiau stebina faktas, kad ir tradiciniai humaniz- 
mo šalininkai radikaliai atmetė Džerzinskio darbus. Net jei 
šiandien mums sunku suprasti šias sąvokas, reikia prisimin- 
ti, kad Žmonėms materialistinėje epochoje (taigi keletą šimt- 
mečių nuo viduramžių krikščionybės išnykimo iki Džerzins- 
kio darbų išspausdinimo) individualios laisvės, žmogaus oru- 
mo ir pažangos sąvokos buvo pagrindinės. Miglotas ir sub- 
jektyvus šių sąvokų pobūdis tikriausiai savaime kliudė joms 
daryti tikrą socialinį poveikį - tad Žmonijos istoriją nuo XV 
iki XX mūsų eros amžiaus visų pirma galima apibūdinti kaip 
laipsniško nykimo ir skilimo laiką; o išsilavinusių ar apsi- 
švietusių sluoksnių atstovai, kurie, šiaip ar taip, prisidėjo 
prie šių sąvokų įtvirtinimo, ypač atkakliai į jas kabinosi, tad 
suprantama, kad Frederikui Jubčežakui pirmaisiais metais 
buvo sunku pasiekti, kad jį išgirstų. 

Šioje kelerių metų, per kuriuos Jubčežakas pasiekė, kad 
projektas (jį pasaulio viešoji opinija sutiko sutartinai pasi- 
baisėjusi, nors vėliau jį galų gale finansavo UNESCO) būtų 
įgyvendintas; istorijoje ryškėja šio išskirtinai šviesaus, ko- 
vingo, pragmatiško ir guvaus proto Žmogaus paveikslas — 
apskritai jis buvo nelygstamas idėjų variklis. Žinoma, jis pats 

neturėjo didžiam mokslininkui reikalingų savybių, tačiau ge- 
bėjo pelnyti visuotinę pagarbą, kurią tarptautinei moksli- 
ninkų bendruomenei įkvėpė Mišelio Džerzinskio vardas ir 
darbai. Juo labiau ir jo mąstymui nebūdingi originalaus ir 
gilaus filosofo minties vingiai, tačiau, rašydamas „Medita- 
cijos apie susipynimą“ ir „Klifdeno užrašų“ įžangas, jis ge- 
bėjo pribloškiamai ir kartu tiksliai, plačiajai visuomenei su- 
prantama forma pateikti Džerzinskio mintis. Pirmas Jubče- 
žako straipsnis „Mišelis Džerzinskis ir Kopenhagos inter- 
pretacija“, nepaisant pavadinimo, parašytas kaip ilga štai 
šios Parmenido minties meditacija: „Mąstymo aktas ir mąs- 
tymo objektas susipina“. Kitame veikale „Traktatas apie kon- 
krečias ribas“ ir dar vėlesniame, kukliai pavadintame „Tik- 
rovė“, jis įdomiai bando susieti loginį Vienos būrelio ir reli- 
ginį Konto pozityvizmą, o vietomis leidžia sau poetiškai nu- 
krypti nuo temos, tai akivaizdu kad ir iš šios dažnai cituoja- 
mos ištraukos: „Amžina beribių erdvių tyla neegzistuoja, nes 
iš tiesų nėra nei tylos, nei erdvės, nei tuštumos. Pasaulis, kurį 
pažįstame, pasaulis, kurį kuriame, taigi žmonių pasaulis yra 
apvalus, aptakus, vientisas ir šiltas kaip moters įsčios“. Nepai- 
sydamas prieštaravimų, jis gebėjo vis daugiau Žmonių įtikinti, 
kad žmonija tame etape, kuriame atsidūrė, gali ir turi kontro- 
liuoti viso pasaulio biologinę evoliuciją, o juo labiau - savo 
pačios evoliuciją. Šioje kovoje jį stipriai rėmė neokantininkai; 
jie, pasinaudodami bendru Nyčės įkvėpto mąstymo atoslūgiu, 
ėmė kontroliuoti keletą intelektualiajame, akademiniame ir 
leidybiniame pasaulyje ypač svarbių valdymo svertų. 

Vis dėlto, visų nuomone, tikrasis Jubčežako genialumas 
pasireiškė tuo, kad jis — nuostabiai tiksliai įvertinęs svar- 
biausius įvykius — gebėjo savo teiginių naudai pajungti gana 

mišrią bei miglotą XX amžiaus pabaigoje atsiradusią ideo- 
logiją, vadinamą New Age. Tais laikais jis pirmas įžvelgė, kad 
nors tą ideologiją iš pirmo žvilgsnio ir sudaro ištisa pasenu- 
sių, prieštaringų ir apgailėtinų prietarų gausa, vis dėlto New 
Age iš tikrųjų atsiliepia į psichologinio, ontologinio ir socia- 
linio susiskaldymo keliamą kančią. Be atgrasaus fundamen- 
taliosios ekologijos, tradicinio mąstymo žmonėms skirtų vi- 
lionių ir „sakralumo“, kurį paveldėjo iš hipių judėjimo ir 
Esaleno mokyklos, mišinio, New Age išreiškia ir patį tikriau- 
sią siekį nutraukti visus saitus su XX amžiumi, jo amoralu- 
mu, individualizmu, libertiniška ir asocialia dvasia; jo nera- 
mi sąmonė liudija, kad jokia visuomenė nepajėgi išgyventi 
be vienijančios kokios nors religijos ašies; iš tiesų New Age — 
tai tiesiog primygtinis raginimas keisti paradigmą. 

Geriau negu bet kas kitas suprasdamas, kad kompromi- 
sai būtini, Jubčežakas tikriausiai nedvejojo, kai „Žmogaus 
galimybių judėjime“, kurį pats įsteigė 2011 metų pabaigoje, 
vėl ėmėsi atvirai nagrinėti kai kurias New Age temas: nuo 
„Gajos smegenų žievės sandaros“ iki garsiojo palyginimo 
„10 milijardų Žmonių planetos paviršiuje - 10 milijardų neu- 
ronų Žmogaus smegenyse“, nuo raginimo kurti pasaulinę 
valdymo sistemą, grįstą „naująja santarve“, iki beveik re- 
klaminio šūkio RYTOJUS PRIKLAUSO MOTERIAI. Jis 
taip meistriškai jas nagrinėjo, kad sužavėjo visus komen- 
tuotojus, kartu vengė bet kokių iracionalių ar nepakančių 
nukrypimų ir kaip tik todėl gebėjo pelnyti tvirtą mokslinin- 
kų bendruomenės paramą. 

Žmonijos istorijos studijose vyraujantis kažin koks tradi- 
cinis cinizmas paprastai verčia „apsukrumą“ laikyti pagrin- 
diniu sėkmės veiksniu, nors jis vienas, jei nėra tvirtų įsitiki- 

nimų, nepajėgtų sužadinti kokią nors lemiamą mutaciją. Visi, 
kuriems teko susipažinti su Jubčežaku.ar dalyvauti deba- 
tuose su juo, lyg susitarę pabrėžia, kad jo gebėjimas įtikinti, 
sužavėti, beribė charizma kilo iš nuoširdaus paprastumo, tik- 
ro vidinio įsitikinimo. Visomis aplinkybėmis jis beveik nuo- 
širdžiai sakydavo tai, ką galvoja — priešininkus, susipainio- 
jusius tarp pasenusių ideologijų ir trukdžių, toks paprastu- 
mas tiesiog sutriuškindavo. Vienas pirmųjų priekaištų jo pro- 
jektui siejamas su lyčių skirtumų, kurie yra pats Žmonijos 
identiteto pagrindas, panaikinimo fakto iškėlimu. Į tai Jub- 
čežakas atsakė, kad iš žmonių rūšies neturi būti atimamos 
jokios ypatybės, o turi būti kuriama nauja protaujanti rūšis, 
ir kad lytiškumo, kaip dauginimosi būdo, pabaiga jokiu bū- 
du dar nereiškia seksualinio malonumo pabaigos, netgi prie- 
šingai. Neseniai buvo atpažintos kodinės grandys, kurios 
embrionui vystantis sąlygoja Krauzės korpuskulių atsiradi- 
mą; tokioje būklėje, kokioje dabar yra Žmonių rūšis, šios 
korpuskulės kur ne kur išsibarsčiusios varpos ir klitorio pa- 
viršiuose. Ateityje niekas nekliudys jų dauginti visame odos 
paviršiuje - tai malonumų sritį praturtins naujais, dar nepa- 
tirtais erotiniais pojūčiais. 

Kita kritika - tikriausiai pati pikčiausia - puolė faktą, kad 
visi tos naujosios rūšies, sukurtos pagal Džerzinskio darbus, 
individai turės tą patį genetinį kodą; taigi išnyks vienas pa- 
grindinių Žmogaus asmenybės dėmenų. Į tai Jubčežakas įsi- 
karščiavęs atšaudavo, kad tas genetinis individualumas, ku- 
riuo mes per nelemtą klaidą taip didžiuojamės, ir yra dau- 
gelio mūsų nelaimių šaltinis. Mintį, kad žmogaus asmeny- 
bei gresia pavojus išnykti, jis atremdavo pateikdamas pa- 
prastą ir galimą stebėti tikrųjų dvynių pavyzdį - iš tiesų, nors 

ir turėdami visiškai tapatų genetinį paveldą, kiekvienas jų 
vystosi individualia linkme, tampa tikra asmenybe ir kartu 
išsaugo paslaptingą brolystės ryšį — brolystės, kuri, pasak Jub- 
čežako, ir yra pati būtiniausia prielaida atkurti sutaikytą 
žmoniją. 

Nėra jokios abejonės, kad Jubčežakas buvo nuoširdus, kai 
prisistatė vien kaip paprastas Džerzinskio sekėjas, vykdyto- 
jas, kurio vienintelis troškimas - praktiškai įgyvendinti savo 
mokytojo idėjas. Tai liudija, pavyzdžiui, jo ištikimybė keis- 
tai „Klifdeno užrašų“ 342 puslapyje pareikštai minčiai: nau- 
jos rūšies individų skaičius visuomet esti pirminis, taigi iš 
pradžių reikia sukurti vieną individą, paskui du, tris, pen- 
kis... trumpai tariant, kruopščiai laikytis pirminių skaičių se- 
kos. Tikslas, savaime suprantama, palaikant individų skai- 
čių, kuris dalijasi vien iš savęs paties ir iš vieneto, simboliš- 
kai atkreipti dėmesį į pavojų, kuris kyla kiekvienai visuo- 
menei, kai susidaro paskiros grupės; tačiau atrodo, kad Jub- 
čežakas įtraukė šią sąlygą į darbus nė nemanydamas aiškin- 
tis jos prasmės. Apskritai dėl siauros pozityvistinės Džer- 
zinskio darbų interpretacijos jis nepakankamai įvertino ir 
metafizinio pokyčio, kuris būtinai turi įvykti po tokios es- 
minės biologinės mutacijos, mastą - iš tikrųjų tokia mutaci- 
ja žmonijos istorijoje neturi precedento. 

Tačiau šiurkštus filosofinių sumanymo tikslų nesuvoki- 
mas - netgi filosofinio tikslo nesuvokimas apskritai - vėliau 
nė kiek nesukliudė jį vykdyti. Tai tik rodo, kaip plačiai viso- 
se Vakarų visuomenėse ir net jos pažangiausioje dalyje — 
New Age judėjimo sekėjų grupėje - paplito ši idėja: norint, 
kad visuomenė išgyventų, būtina esminė mutacija, tokia, kuri 
patikimai atkurtų kolektyviškumo, pastovumo ir sakralumo 

prasmę. O drauge tai rodo, kad žmonių protuose filosofi- 
niams klausimams visai nebeliko atskaitos taškų. Po ištisų 
nepelnyto, neregėto garbinimo dešimtmečių Fuko, Laka- 
no, Derida ir Deliozo darbus užklupo visuotinė pajuoka; 
kitados jie nepaliko jokios erdvės naujai filosofinei min- 
čiai — priešingai, paniekino visus intelektualus, laikančius 
save „humanistinių mokslų“ atstovais; nors tada moksli- 
ninkų galia visose minties srityse kaip tik turėjo sustiprėti. 
Net atsitiktinis, prieštaringas 1r nenuoseklus susidomėji- 
mas, kurį New Age šalininkai kartais apsimesdavo jaučią 
vienam ar kitam tikėjimui, kilusiam iš „senųjų dvasinių tra- 
dicijų“, rodė tik tai, kad jie išgyvena skaudžią nevilties bū- 
seną, artimą šizofrenijai. Kaip ir kiti visuomenės nariai — 
gal net labiau - jie iš tiesų pasitikėjo vien mokslu, mokslas 
jiems buvo vienintelės ir nepaneigiamos tiesos kriterijus. 
Kaip ir kiti visuomenės nariai, giliai viduje jie manė, kad 
"visų problemų - net ir psichologinių, sociologinių ar ap- 
skritai žmogiškų — sprendimas tėra vien techninio pobū- 
džio. Tad Jubčežakas per daug nerizikavo, kai 2013-aisiais 
paskelbė garsųjį reklaminį šūkį, apie kurį visoje planetoje 
pradėjo sklisti įvairiausios nuomonės: „MUTACIJA VYKS 
NE PROTE, O GENUOSE“. 


Dėl pirmų kreditų skyrimo UNESCO balsavo 2021 me- 
tais, Jubčežako vadovaujama mokslininkų komanda tučtuo- 
jau ėmėsi darbo. Tiesą sakant, mokslo srityje jis nedaug te- 
vadovavo, tačiau stulbinamai efektingai atliko tą vaidmenį, 
kurį galima pavadinti „ryšiais su visuomene“. Pirmieji re- 
zultatai gauti pribloškiamai greitai, ir tik vėliau paaiškėjo, 
kad daugybė mokslininkų, „Žmogaus galimybių judėjimo“ 

dalyvių ar šalininkų Australijoje, Brazilijoje, Kanadoje ir Ja- 
ponijoje iš tikrųjų jau seniai buvo pradėję darbus, nelauk- 
dami, kol UNESCO įžiebs jiems žalią šviesą. 

Pirmoji būtybė, pirmas žmogaus sukurtos „pagal savo pa- 
veikslą ir panašumą“ naujos protaujančios rūšies atstovas, 
pasaulį išvydo 2029 metų kovo 27 dieną, praėjus diena po 
dienos dvidešimčiai metų po Mišelio Džerzinskio dingimo. 
Pagerbiant Džerzinskį, nors komandoje nebuvo nė vieno 
prancūzo, pristatymas vyko Palezo molekulinės biologijos 
institute. Įvykio transliacija per televiziją, aišku, padarė mil- 
žinišką poveikį - tokį, kuris šimteriopai pranoko tą, kilusį 
vieną 1969-ųjų liepos naktį daugiau negu prieš šešiasdešimt 
metų, kai buvo tiesiogiai rodomi pirmieji žmogaus žings- 
niai Mėnulyje. Prieš reportažą Jubčežakas pasakė labai 
trumpą kalbą, kur su jam būdingu šiurkščiu atvirumu pa- 
reiškė, kad žmonija turi gerbti save, nes visame pažiniame 
pasaulyje ji yra „vienintelė gyvūnų rūšis, kuri geba sukurti 
sąlygas savo pačios pakaitalui atsirasti“. 


Šiandien, nuo to laiko prabėgus maždaug penkiasdešim- 
čiai metų, tikrovė ne kartą patvirtino, kad tie Jubčežako Žo- 
džiai buvo pranašiški — tiek, kiek jis pats tikriausiai nė ne- 
įtarė. Dar išlikę keli senosios rasės Žmonės, ypač tose vieto- 
se, kur įtaką tebedaro tradicinės religinės doktrinos. Tačiau 
jų dauginimasis metai po metų vis mažėja, ir dabar išnyki- 
mas atrodo neišvengiamas. Priešingai daugeliui pesimisti- 
nių prognozių, šitai vyksta ramiai, jeigu neskaičiuosime ke- 
lių pavienių žiaurumo proveržių, nors jų nuolat mažėja. Net 
nuostabu regėti, kaip švelniai, susikaupę ir, ko gero, su di- 
džiausiu slaptu palengvėjimu Žmonės sutinka išnykti. 

Net ir nutraukę šeimos ryšį, siejantį mus su Žmonija, mes 
vis dar gyvename. Žmonių vertinimu, esame laimingi - tik- 
ra tiesa, kad mes gebėjome peržengti neįveikiamas egoiz- 
mo, žiaurumo bei pykčio jėgas, ir, kad ir kas būtų, gyvenam 
jau kitokį gyvenimą. Mokslas ir menas mūsų visuomenėje 
tebegyvuoja, tačiau Tiesos ir Grožio paieškos, kurių dabar 
nebeskatina individualios tuštybės dilgčiojimas, tapo nebe 
tokios neatidėliotinai būtinos. Senosios rūšies žmonėms mū- 
sų pasaulis atrodo tarsi rojus. Beje, kartais ir mes patys — 
tiesa, šiek tiek juokaudami - pavadiname save žodžiu „die- 
vai“, kuris kadaise taip įkvėpė Žmones svajoti. 

Istorija egzistuoja, ji primeta save, vyrauja, jos viešpatijos 
neįmanoma išvengti. Bet palikime nuošalyje vien istorinį su- 
manymą; didžiausias šio kūrinio tikslas - pasveikinti tą ne- 
laimingą ir drąsią rūšį, kuri mus sukūrė. Tą kenčiančią ir 
niekingą rūšį, kuri, nors vos tesiskiria nuo beždžionių, ta- 
čiau puoselėja daug kilnių siekių. Tą nukankintą, priešta- 
ringą, individualistišką ir linkusią pyktis, neapsakomai egois- 
tišką, kartais galinčią pratrūkti neįtikimu žiaurumu rūšį, kuri, 
nieko nepaisydama, nė akimirkos nenustojo tikėti gerumu 
ir meile. Tą rūšį, kuri pirmąsyk per visą pasaulio istoriją įsten- 
gė įžvelgti galimybę pačiai save pranokti ir kuri po kelerių 
metų gebėjo šitai įgyvendinti. Dabar, kai netrukus užges pas- 
kutiniai jos atstovai, mums atrodo teisinga atiduoti žmoni- 
jai šią paskutinę pagarbą, kuri taip pat galų gale išblės ir 
bus užpustyta laiko smėlynų; tačiau bent vieną kartą pagar- 
bą reikia atiduoti. Todėl ši knyga skirta žmogui. 

